
PREFÁCIO 



É para mim uma grande honra prejaáar «As Lendas Tradizonaes Gale- 
gas» de Leandro Carré Alvarellos, que primeiramente foram publicadas na 
«Revista de Etnografia». 

Antes, porém, nao posso deixar de recordar a memória de Loís Carré 
Alvarellos, irmao de Leandro, que a morte táo cedo nos roubou. Lembro 
com saudade, as suas duas obras notáveis que também tive a honra de 
prologar, e nas quais me referi aos seus altos méritos de investigador: 
o «Romanceiro Popular Galego de Tradizon Oral» e os «Contos Populares 
da Galiza», o primeiro inserto no «Boletim do Douro Litoral», o segundo, 
]á na «Revista de Etnografia». 

No prefácio dos «Contos Populares da Galiza», escrevi que Lois Carré 
Alvarellos «teve na sua própria família uma grande escola, pois era cons- 
tituida por escritores de justa nameada. Engénio Carré Aldao, seu Pai, legou 
uma obra que o tornou célebre, assim como seus ilustres irmaos Eugénio e 
Leandro. E ao falar em Leandro Carré Alvarellos seja-me lícito anunciar 
que a «Revista de Etnografia», se sente muito honrada em publicar o seu 
magistral ensaio «As Lendas Tradizonaes Galegas». 

Assim, deve-se á «Junta Dis'trital do Porto» o ter permitido editar-se 
estas trés obras fundamentais do folclore gaíego. Por isso, nao posso deixar 
de agradecer e de louvar tao meritória iniciativa duma amtarquia adminis- 
tiva que tao relevantes servicos vem prestando á Cidade, ao Distrito e ao 

Pals. Na pessoa do seu Presidente, o Prof. Doutor Fonseca e Castro, eu 
quero, mais uma vez, exaltar a benemeréncia da ]unta 

A «Junta Distrital do Porto», volto a repetir, possibilitou que investi- 
gadores de real valor pudessem levar a efeito uma obra que há mais de 
um seculo era desejo expresso por uma das maiores figuras da Galtza, 
Manuel Murguta, marido da genial Rosalía de Castro: «grande servico faria 
as letrase ao país galego, aquele que recolhesse fielmente, náo só as lendas 
mas também os contos, fábulas, cantares, etc, etc, essas vivas manifestacoe's 
do senttmento poético do povo galego». 

Passados mais de £ em anos, o sonho de Murguía tornou-se reatidade e 
por feliz cotnctdéncia foi na Cidade do Porto que os livros dos dois irmáos, 
Lots e Leandro Carré, foram impressos. 

O estudo da etnografia portuguesa nao é possivel fazer-se, sem o conhe- 
ctmento do folclore galego. 

Longe vai o tempo em que se aceitava poder interpretar-se a etno- 
grafta dum país sem um estudo comparativo com o das outras nacoes. 

Toda a minha preocupacáo tem sido dar, repito, ás tradicoes populares 
a maxtma amplttude, pois se a etnografia é, na realidade, estruturalmente 
nactonal, também náo é menos certo ser a etnografia, de todas as ciencias 
aquela que tem mats de internacional . É através da maneira de viver das 
gentes que se podem tirar conclusoes seguras, para o estudo do Homem 
como ser universal. 

As «Lendas Tradizonaes Gaiegas», merecem, pelo seu mérito, uma pala- 
vra sobre o autor e sobre a sua familia, que é das mais ilustres da Galiza. 

Leandro Carré Alvarellos nasceu em La Coruña, uma das mais belas 
ctdades da Europa, a 31 de Agosto de 1888, ftlho de Eugénio Carré Aldao 
e de Purtftcactón Alvarellos Pena, ambos também naturais da mesma Cidade. 

Leandro Carré, pode dizer-se, viveu sempre entre livros, num ambiente 
de cultura, onde tudo se conjugava para imprimir a Leandro um forte 
amor á sua terra natai, que sempre foi apanágio desta família privilegiada. 
Dtzer que nasceu entre livros, explica-se porque seu pai era proprietário da 
«Ltbreria Regional», onde se reuniam as mais notáveis figuras das letras gale- 
gas do s'eu tempo, como Murguia, Pondal, Florencio Vaamonde, Salvador 
Golpe, Martelo Paumán, Tettamancy Galo Salinas, Manuel Lugris e tan- 
tos outros. 

A familta de Leandro Carré Alvarellos costumava passar os meses de 
veráo numa aldeia a cerca de vinte quilómetros da Cidade, onde nao existia 

escéla nem eStradas; era um lugar ideal para onvir falar a lingua em 
toda a sua pureza, e ao mesmo tempo escutar contos, romanceS, cantigas, 
oracoes e todas as restantes espécies do folclore galego. Ali conviviam 
Leandro e seus irmaos com os seus amigos de infáncia. Ali tomavam parte 
toda a sua pureza, e ao mesmo tempo escutar contos, romames, cmtigas, 
nas, o que fazia criar em Leandro e seus irmaos utn interesse apaixonado 
pelos usos, costumes e trabalhos agricolas daquele bom povo tao tradicio- 
nalista e táo cristao. 

Vários acontecimentos e várias desgracas familiares impediram Leandro 
de continuar os estudos e o obrigaram a trabalhar, primeiro na Livraria de 
seu Pai, e depois, aos 1 6 anos, numa Tipografia, «La Arstistica», que, passa- 
dos tempos, por estranha coincidéncia, o mandou para o Porto a ocupar 
um lugar numa sucursal que esta Casa abriu nesta Cidade. 

Quis o destino que Leandro Carré vivesse no Porto durante largos 
meses e que a sua amizade por Portugal fosse pouco a pouco crescendo e 
ficasSe profundamente enraizada no seu espirito sempre ávido de adquirir 
cada vez mais conhecimentos, quer na literatura, quer nos domtnios da arte. 

Para conhecer as humanidades, aprendeu o italiano, o francés e um 
pouco de inglés, o que Ihe permitiu dilatar os horizontes da sua inteligén- 
cia, conquinando ümcamente pelo seu esforgo próprio uma cultura geral que 
Ihe possibilitaria vir a ser, num futuro próximo, uma das figuras de mawr 
relevo da literatura galega. 

Viveu em Portugal de 1911 a 1913 e durante este lapso de tempo 
estudou intemamente a Literatura da Pátria Irmá e ¡conseguiu aprender a 
nossa lingua, ficando a conhecer perfeitamente as obras de Almeida Garrett, 
Camilo Castelo Branco, Eca de Queirós ou¡ dum Junqueiro, obras essas que 
ele admirava fervorosamente. 

Foi ainda no Porto que deu os primeiros passos no jornalismo, colabo- 
rando inicialmente em «El Eco Españoh, órgao do Centro Espanhol do nosso 
burgo e ainda em «España y Portugal» do Centro Espanhol de Lisboa. 

Depois, continuou a escrever, e cada vez com maior brilho, e os seus 
artigos continuam a sair nas mais prestigiosas revistas e diários da Galiza, 
de Portugal e América. Além disso, foi depois director, durante alguns anos, 
de «A Nosa Terra» de La Coruña e da seccáo galega de «4 Ventos», de 
Braga. 

Ao teatro e á música também dedicou a maior atenqao. Orientou e diri- 
giu diversas peqas, entre elas algumas da sua autoria que alcancaram enorme 

éxito, tal como: «Pra vivir ben de casados...», «Tolerías», «Enredos» e 
«Noite de ruada». Perante éxitos sucessivos, resolveu tomar parte no «Con- 
greso de Estudos Gallegos» celebrado em 1919, em La Coruña, no qual 
apresentou uma tese intitulada: «El Teatro Galego debe tener tendencia 
universalista?», cujas conclusóes foram aprovadas por unanimidade. 

Em 1922, Leandro Carré volta a ocupar Se do teatro galego e a inSu- 
flar-lhe nova energia e consegue que várias obras de real valor fossem 
representadas com extraordinário brilho. 

Deve recordar-se, nes'te momento, que em 1923 se estreou no «Rosalia 
de Castro» de La Coruña, e a seguir em Vigo, uma peca de Leandro Carré, 
intitulada «O Pecado atleo», que obteve um sucesso espectacular e que foi 
considerada uma das obras mais caracteristicas do teatro galego. Em 1924 
apresenta ainda uma peca musicada pelo MaeStro Mauricio Farto que, pode 
dizer-se, abriu novos caminhos á arte lírica regional. 

Em 1944, em «Cántigas da Terra» de colahoraqao com o Maestro Adolfo 
Anta, apresenta umas estampas folclóricas, cenas campesinas que servem 
de pretexto para chamar a atencáo para os cantares e bailes galegos, que 
provocou tal entusiasmo no público que um critico autorizado escreveu: 
«O folclore galego, resulta no teatro muito melhor nestas cenas, nestas eitam- 
pas, que no sistema tradicional nos coros que- náo actuam. Ganham mais 
vida e mais interesse». 

Mas nao fica por aqui a actividade do autor do livro que estou a 
prefaciar. Vai muito mais longe. De 1924 a 1926 dirige a «Editorial Lar», 
onde publicou além de vários livros de poesias de Cabanillas, Añón e 
Labarta Pose, uma coleccao de 40 novelas de diversos escritores regionais, 
iniciada com 0 nome prestigioSo de Wenceslau Fernandez Florez. Nesta 
coleccao escreveu 0 próprio Leandro Carré quatro novelas: «Naiciña», «A pro- 
pia vida», «O home que deu vida a un morto» ~e «O Xornal de Mavi». 

Ainda merece registo especial a célebre novela «Nos picoutos de Antoin» 
que obteve 0 primeiro prémio no concurso literário celebrado pelo Centro 
Callego de Montevideo para comemorar 0 25." aniversário da sua fundacao. 
Esta novela, devido á sua excepcional categoria, foi publicada em Portugd 
na coleccáo «4 Ventos», de Braga, e teve da nossa critica os maiores elogios. 

Este prólogo jamais teria fim se fosse a falar minuciosamente de toda 
a obra deste insigne escritor galego. 

No entanto, náo posso conduir sem chamar a atencáo para mais dois 
aspectos fundamentais da sua fecunda actividade cultural. Há mais de 40 anos 

que Leandro Carré se dedica beneditinamente ao estudo da lingua galega. 
Para isto tem percorrido a Galiza de lés-a-lés, isto é, cidades, vilas, aldeias» 
vales e montanhas com uma paciéncia e devocáo que merece uma referéncia 
especial. Vamos encontrá-lo nos portos pesqueiros de quase toda a costa, nas 
festas e romarias, nas feiras e mercados, sempre a estudar em profundidade 
os costumes, a literatura oral, as crencas e supersticoes e o idioma. Da voz 
do povo, passa para os livros, para os documentos medievais e para os 
códices. Como consequéncia deste trabalho persistente saíram duas obras 
mestras indispensáveis para todo aquele que queira conhecer a fundo a sua 
língua: a «Gramática Gallega», e o «Diccionario Gattego-Castelán», cuja 
4." edicao está no prelo e onde sie compendiam mais de 28.000 vocábulos. 

Atrevia^me a solicitar ao abalizado mestre que elaborasse um «Dicio- 
nário Galaico-Portugués» que é hoje absolutamente indispensável e ninguém 
melhor do que Leandro Carré Alvarellos para meter ombras a obra de tal 
envergadura. Espero qu\e ele nao esqueca esta minha sugestáo, pois presta- 
ria um alto servico aos dois povos irmaos. 

Finalmente, também é preciso dizer-se que Leandro Carré é um etnó- 
grafo distintíssimo, e como tal tem tomado parte em todos os Congressos 
de Folclore e Etnografia que se tém realizado em Portugal e neles os seus 
trabalhos tém tido a melhor aceitacao. Em Braga, Porto, Santo Tirso, Póvoa 
de Varzim, as suas comunicacoes foram sempre escutadas com a maior aten- 
cao e proveito. As suas conferéncias sucedem-se em várias Cidades, náo só no 
seu País, como em Utrecht (Holanda), Porto e Braga, assim como as suas 
notáveis palestras sobre temas galegos, além de ter sido um do-s mais ilus- 
tres colaboradores da B.B.C. de Londres de 1949 a 1935 com as suas famosas 
crónicas espanholas de carácter regional. Pertence ainda ás mais importantes 
sociedades científicas luso-espanholas. 

Como prova da sua alta categoria intelectual, em 3 de Marco de 1946 
ingressou na prestigiosa «Reai Academia Galega», da qual é actual Tesou- 
reiro, e cujo discurso de ingresso teve como titulo: «El Idioma Gallego en 
la Idad Media», ficando a ser de ai por diante colaborador assiduo do 
«Boletim» da mesma Academia. 

A «Revista de Etnografia» conta em Leandro Carré Alvarellos um dos 
seus mais distintos colahoradores, e como prova disso aqui está este magní- 
fico Livro para o demonstrar. 

A abrir «As Leyendas Tradizonaes Galegas» o seu autor explica-nos em 
síntese a importáncia das lendas e a sua ampla difusao. Diz-nos como as 
recolheu e as seriou. Cita os mais sábios tratadistas da matéria e dá-nos as 

pmapm caractensncas deste apaixonante ramo da etnografta. Classtftca-as 
da segutnte manetra de carácter popular, históricas e romancescas. E con, 

cZeZnT tmr " dÍferm(aS eXtStÉm ^ ^ e - 

Este livro vai ficar náo só como padráo imperectvel da amizade galaico- 
-portuguesa, mas também como ensaio indispensável para quem auiser domi- 
narum sector da etnografia dos dois povos trmáosque \ Rto^ Mtnho une 
num abraco cada vez mais forte e cada vez mais fralerno 



Fernando de Castro Pires de Lima 

(Director do Museu de Etnografia e História do Porto) 



VERBAS LIMIARES 



NA Galiza, vello país da Península Ibérica; un dos mais vellos a xusgar 
pol-a sua costituzón litolóxica, composta das rocas mais primitivas que a 
forman, eisiste grande número de lendas. Algunhas veñen dos tempos mais 
recuados; outras dos séculos meios, cando os sarracenos dominaban a maor 
parte do territorio hispánico, ou de pouco mais tarde, xurdidas no ambente 
relativamente calmo da vida feudal que tivo asento na nosa terra. 

Eu teño recollidas perto de oitenta lendas; tomadas de diversos libros 
e revistas onde figuran isoladas, ou escoitadas direitamente de xentes que 
as relataban. Nesta recadádiva atópanse asuntos moi variados e diversos: 
hainas eminentemente populares; moitas de caraiter relixioso; outras pan- 
tásticas e de encantamentos; algunhas históricas ou pol-o menos relativas 
a personaxes históricos, e, por romate, posuímos unha grande contía delas 
que son, poideramos dicir, puramente romancescas, pois que tratan temas 
cabaleirescos e amorosos. 

A lenda é un dos xéneros literarios mais antigos; poida dar que o mais 
antigo, xa que, inda que se non teñen atopado lendas escribidas devanceira- 
mente, nen sequer contemporánias das coleizóns de poesías e cantigas que se 

conservan de épocas pasadas, algunhas que datan dos séculos XII ao xiv, 
como os riquísimos e tan nomeados e coñecidos cancioneiros galaico-portu- 
gueses da Vaticana, Colocci Brancutti e Da Axuda, testemuña indiscutibele 
da arte de trovar exercida pol-os galegos, moi devanceiro ao de Castela que 
aparez somente no século xv cós cancioneiros de Stúñiga e Baena, os que 
aínda coteñen produzóns de varios galegos, xa na sua língua ou ben na 
castelán. 

Mas, é indudávale que denantes de o home lograr versificare, dándolle 
aos seus dicires unha forma rimada, artistica, relataba xa algúns feitos e 
acontecimentos para os relembrar e dalos á coñocer aos seus somellantes se 
eran estraordinarios. É lóxico supór que, ao facelo, algunhas veces referíanse 
aqueles feitos desfigurados, ou por os non lembrar esaitamente e en todal-as 
suas miudallas o acontecido, ou porque a incomprensión, o medo, e ainda 
a vaidade de se atribuiren algúns feitos ou cualidades aos que cecais fose 
alleo o recitador, facíanlle 'modificare os socedidos, e poida que apresentalos 
arrodeados de circunstancias e resultados que eran somente froito da sua 
imaxinazón. 

^> Así nasceu a lenda. Porque a lenda, en síntese é eso: o relato dun feito 

real enfeitado ou desfigurado pol-a pantasía e ás veces tamén simplesmente 
desvirtuado pol-a tradizón oral que vai modificando os detalles non ben 
lembrados ao pasare de boca en boca pol-a de xenerazóns sucesivas. 

O ilustre profesor español Ramón D. Peres, no seu «Ensayo histórico 
sobre la leyenda y el cuento populares» (Edit. Sopena, S. A. (Barcelona, 
sen data), encomeza o prólogo da sua obra dicindo como, sendo ele xoven 
adeprendeu a escribire con letra maiúscula o vocabro Historia, que lle mere- 
cía o mais profundo respeto, e en troques, a voz lenda escribíaa sempre con 
minúscula e ata certo xeitiño dispreciativo tratábaa con axe. 

Mais, ao rolar dos anos, o decorrer das xenerazóns que víu pasar en 
perpetua discordia unhas coas outras — confesa pouco mais adiante — foi 
trocando aquela sua maneira de pensar. E dí: «Lejos de parecerme ella 
entonces (a lenda) una hija espúrea de la Historia, inclinábame yo cada dia 
más al convencimiento de que, al fin y al cabo, no era esta última otra cosa 
que una serie de leyendas tamizadas por sabios autores para separar de las 
muchas pajuelas el grano, a pesar de no poder alabarse casi nunca de haberlo 
logrado definitivamente, porque el tiempo, la crítica contradictoria, la inves- 
tigación de los archivos, los mismos hallazgos arqueológicos, son siempre 
otros tantos cribadores en competencia continua. Y siempre, tambien — 

engade — el último parece ser el mejor por una temporada más o menos 
larga, según sea el ambiente social, religioso, politico, en que vivamos». 

E así como a lenda ten por base un feito, un acotecimiento real e ver- 
dadeiro, ou sexa histórico, a Historia está en grande parte urdida coa lenda; 
posto que moitas veces os cronistas esaxeiraban e modificaban os aconteci- 
mentos reaes xa para louvaren os méritos e fazañas dos reis e persoaxes 
aos que servían, ou ben para desprestixiaren aqueloutros que eran contrarios 
aos seus persoaes sentimentos ou ideias políticas. 

Ao citar eu, no segundo parágrafo destas verbas limiares, as lendas 
que teño recollidas e as diferentes crases delas; mas, esquecín engadir que 
unhas e outras, as nosas lendas, proban pol-a forma en que son relatadas, 
a predisposizón literaria das nosas xentes para as creazóns de imaxinazón; 
o que pode aprezarse tamén nos nosos romances ou historias, como adoitan 
chamarlles os nosos paisans; na poeísa popular de toda a sorte, e nos contos. 
Como demóstrase asímesmo nas cantigas, coa música que estas se cantan, 

0 esprito lírico do noso povo. 

Antre a grande coleizón de lendas galegas que teño colleitadas, hai 
algunhas, moi poucas, que teñen certa somellanza pol-o seu motivo ou tema 
con outras que eisisten en distinixis paises. E aquí xurde a eterna custión de 
todo xénero literario e que a miúdo suscítase cando de cousas da Galiza se 
trata. ¿Quén copióu á quen? ¿Son simplesmente coincidencias esas somellan- 
zas? E ¿por qué preténdese sempre por algúns que as nosas xentes traducen 
ao galego as obras dos demais que andan espalladas pol-o mundo adiante, 
como din dos nosos romances e dos nosos contos populares? 

Certamente que xa dende tempos moi recuados os galegos aparescen 
por todol-os lugares da terra, e algúns destes, ao voltar á sua patria poideron 
traeren lendas, romances, contos e cantares dos outros países visitados por 
eles; mas, tamén poideron ter levado os propios. Por outra parte non é 
menos certo que outros povos viñeron tamén á Galiza no decurso de todol-os 
séculos, e puideron ta'mén levaren cantares, contos, romances e lendas da 
Galiza. 

O amor, a ledicia e a dór son sentimentos humáns que frorecen por 
ondequeira, e son sentimentos que producen en toda a parte manifestazóns 

1 efeitos somellantes; e como aqueles, tamén a cobiza, a envexa, a pencha, 
a bondade e a maldade son cualidades que xermolan en todal-as almas e 
producen asfmesmo reazóns parellas. ¿Qué de estrano ten que orixinen coin- 
cidencias que somellan piaxios, nas ideias, nos pensamentos e nas produzóns 
literarias? 

Dí o filósofo portugués Cruz Malpique na sua «Filosofía do plagio» 
(Braga, 1955, páx. 10) «Ha um encadeamento lógico de idéias, por vezes 
inevitável. Iguais premissas váo levando, insensivelmente, a conclusoes flagran- 
temente iguais». 

Se camiñamos por un monte, vemos xurdir — poño por exempro — antre 
unhas pedras, un pequeno agurgullar de auga que ao formar unha poza, 
esténdesa ata hachar unha levián depresión do terreo pol-a que escorrega 
criando un pequeno rego d'auga que vai descendo pol-o arrampadoiro ; mais 
abaixo engádese a aquel outro que, vindo de diferente direizón, coincide 
naquel punto có primeiro, e así continúan arriquecéndose con outros peque- 
nos coudaes d'auga ata formar un río... Pois ben ¿Fórmanse todol-os ríos 
por iguaes ou somellantes cousas ¿ou é que hai quen, por ter visto un en 
defcerminado lugar e coñocida a maneira de se formar, vai en cada país 
construíndo ríos artificiaes imitando a maneira de se producire aquel que víu 
devanceiramente ? 

Eu coido que, salvo esceizóns, así, espontáneamente, coma os ríos, 
xurden as ideias no cerebro humán e vanse formando as obras a que aquelas 
dan vida, e tomando corpo coas palabras (a i-auga), e a espresión de senti- 
mentos, o feito promovido pol-as cualidades moraes e as paixóns (que repre- 
sentan os distintos aicidentes do terreo). 

En calisquer povo: cidade, vila, aldeia ou casa, acontez e teñen acon- 
tecido en todo tempo aicidentes e socedimentos de índole varia. Algúns deles 
poden seren estraordinarios por calisquer circunstancia especial. Vel'aí a orixe 
dunha lenda, posto que aqueles que teñen presenciado o feito referiráno 
aos seus fa'miliares e amigos, e estes á sua vez o comunicarán a outras per- 
soas; e así sucesivamente pasará o relato de boca en boca, e de pais a filios, 
e dun povo a outro povo. Porque como xa teño dito, a lenda é unha nacra- 
tiva de fundo histórico, real, desvirtuda ou modificada pol-a tradizón oral 
de xenerazóns sucesivas. 

E sendo esto así, como é, ben craramente compréndese que o povo 
galego pode ter, e ten realmente, moitas lendas sen necesidade de traducir- 
mos ao noso idioma as lendas alleas; e da mesma maneira creáronse na nosa 
terra contos, romanoes, cantares, etc. 

Di o ilustre eccritor Teófilo Braga na «Introduc^áo á Historia da Lite- 
ratura Portuguesa» (Tomo i, páx. 9). 

«Há nas Literaturas manifestagoes de fenómenos inconscientes e afas- 
tados ou fora da accao da vontade do homem. Para compreender bem a 
obra do homem, sentida, reflectida ou praticada, convem ante tudo determi- 

nar-lhe o círculo de fatalidade dentro do qual se produz; o impulso atávico 
da raca, que orienta o sentimento do escritor ou artista; a tradicáo, de séculos, 
que se faz tema na elaboracáo ideal e pela qual a obra do genio realiza 
a síntese afectiva numa sociedade; a língua, como expressáo do sentimento 
individual, que o escritor nao creou, mas que modifica para universalizar 
estados das consciencias, as mais indefinidas vibracóes latentes duma edade, 
por fim a nacionalidade, ou seja a consciencia da vida colectiva, que se 
exterioriza pela accáo histórica, objecto das narrativas, das comemoracoes, 
dos monumentos, que váo unificando cada geracáo na mesma continuidade». 

E por esto, cada povo tem a sua maneira de ser especial que o diferenza 
dos demais; e inda que unidos 'moitas veces costitúen un só Estado político, 
nótanse sempre as cualidades que distinguen aqueles povos agrupados pol-as 
circunstancias que foren. 

Emilio Gonzalez Lopez, o cultísimo cruñés profesor da Universidade 
de Columbia, no capítulo da sua interesanfce obra «Galicia, su alma y su 
cultura», que se refire a «La tierra gallega» (páx. 21-22), díz: «Cuando 
Unamuno en En torno al casticismo fija el caracter de Castilla, señalando 
las notas que hay en él y aquellas otras que le faltan, traza sin darse cuenta 
la línea divisoria que separa el alma castellana de la gallega. «Nuestro 
ingenio castizo es empírico e intelectivo más que imaginativo — copia das 
páxinas 108 e 109 da citada obra de Unamuno — ; traza enredos entre 
sucesos perfectamente verosímiles: no nacieron aquí los mundos difumina- 
dos de la niebla, los mundos de las hadas, gnomos, elfos, ninfas y mara- 
villas. Pueblo fanático, pero no supersticioso y poco propenso a la mitología, 
al que cuadra mejor el monoteismo semítico que el politeísrno ario. Todo es 
en él claro, recortado, antinebuloso, sus obras de ficción muy llenas de his- 
toria, hijas de los sentidos y de la memoria o llenas de didactismo, hijas 
de la intelectiva». 

«Galicia, en troques — dí Emilio Gonzalez — , é mais imaxinativa que 
empírica e intelectiva; y, por eso, nacieron en ella los mundos ideológicos 
y sentimentales en niebla, los mundos de las hadas y de las maravillas; los 
mundos o el mundo panteista en que todo lo creado se une en una armonía 
total gobernada por el amor y la simpatía». 

O lirismo, o sentimento, a sensibilidade para todo aquelo que coa arte 
relazóase, do povo galego, é proverbial. Reconóceno cantos teñen estudado 
desapaixoadamente as nosas cantigas populares, as canzóns dos nosos trova- 
dores meioevaes e mais os nosos poetas contemporáns. 

A riqueza dos nosos contos populares é enorme. Teño visto escribido 
algunha vez por determinado especialista folclórico español, que o conto 
galego é probe, pouco imaxinativo, de frase inespresiva. Mas esto non é 
certo. Quen tal afirma ou non coñece a nosa língua e pol-o tanto non pode 
xusgar as narrativas galegas, ou escoitóu sómente algún recitado forzado, 
ou nese mal castelán cheo de geadas, grotescamente estropeado por algúns 
mal chamados humoristas, que debían ser estoxados con desprezo pol-o dano 
que fan á nosa língua e ao noso esprito. 

Coas lendas acontez algo somellante: hai quen parez apracerse publi- 
cándoas adulteiradas por ese linguaxar desagradábele e áspero do aldeán 
que pretende falar castelán porque parécelle mais elegante do que o belísimo 
idioma propio, cando se fala ben; e quen sabe convencere o recitador que, 
precisamente, todo o encanto e toda a beleza e interés está no seu caraiter 
típicamente, enxebremente galego, correita'mente espresado, conseguindo asi 

mellores resultados. 

Don Vicente García de Diego, na sua «Antología de Leyendas de la 
Literatura Universal» (Edit. Labor, S. A. 1953), dí: 

«Toda manifestación popular nace y se propaga, en general, ambien- 
tada- es decir, el caracter del pueblo que la inventa o la acepta y las drcuns- 
tancías locales y temporales en que se producen, determinantes de un estado 
de cultura, imprimen un sello específico, nacional o local, en las creaciones 
y en las importaciones. En las leyendas, naturalmente, para todo observador 
atento hay tambien un caracter étnico y regional en la invención o moldea- 
ción,y'resulta inconfundible el caracter del tema o las circunstancias en las 
leyeñdas de los distintos países cuya vida y modalidades mentales y senti- 
mentales discrepan notable'mente». 

Este caraiter diferencial pode aprezarse nas lendas galegas do mesmo 
xeito que se apreza nos cantares, nas poesías, nos romances, nos contos; en 
todal-as manifestazóns literarias do noso povo. É porque en todo aquelo 
que costitúe a literatura popular tradizoal, eisiste algo que poideramos dicir 
é o hálito, a esencia, o espírito do xenio, do íntimo caraiter das xentes do 
povo que as creóu; algo aparte das circunstancias esteriores que foron orixe 
delas. E o povo que as conserva por tradizón, refíreas có seu estilo racial, 
envolveitas moitas veces nun bretemoso misterio de pantasía irreal que as 
reviste de certo caraiter pantástico e sobrenatural. 

PRINCIPAES CARAITERISTICAS 
DAS LENDAS GALEGAS 



LENDAS DE CARAITER POPULAR 

A sinxeleza destas lendas vai emparellada coa sua inxenuidade. Dilúense 
adoitamente no pensamento e na verba como relatos nevoentos, esvaídos, 
imprecisos; sen concretaren moitas veces unha acción; sen compretare a rela- 
zón esaita do feito histórico ou maxinado en determinada circunstancia que 
lle deu vida á lenda. Somella como se ao non comprendere craramente o 
fundo, a ideia, o ouxeto do relato, se esqueceran miudallas e se esvaíra o 
interés central, certamente interesante, para aludire sómente á un feito incon- 
creto e non ben definido. Eméntanse algunhas veces determinada lenda; 'mas, 
se non sabe en definitiva cal é o seu contido e a sua fin. Esto acontez, por 
exempro, coa tan repetida «A galiña dos pitos d'ouro», e mais algunhas 
outras de fadas, encantos e covas ou camiños soterraños. 

Certo que hai outras moitas mais compretas: «O lobishome», «A dona 
do monte das Croas», «O boi bruón», «A trabe d'ouro e a trabe d'alcatrón, etc. 

O sobrenatural xoga un papel importante nas lendas populares galegas; 
mas, non baixo o aspeito supersticioso, senon como algo razoábele e com- 
prensivo que é, sen dúvida, como o sedimento de crénzas ancestraes, coma 
leve lembranza de épocas pasadas nas que outros costümes, outras ideias, 
outra vida de grandeza i esprendor, que algún catacrismo ou algunha 
guerra terríbele veu trastornar ou destruir e aniquilar. 

As fadas e os mouros son seres corporaes, que teñen a facultade de 
disparecer supetamente e agacharse á vista das xentes. Moran nas fontes, 
nos ríos e nas penedías dos montes, ou en covas e furnas nas que ninguén 
ousa entrare, e, as mais das veces, nen sequer vere. 

Son numerosísimos os castros, croas ou sáas da Galiza que teñen as suas 
lendas, e estas lendas son moi somellantes; quizaves poidamos dicir que son 
meia ducia apricadas a todos eles, inda que, algunhas vegadas con peque- 
nas variantes. O mesmo acontez coas lendas relativas a lagoas e brañas, 
— — v>A galiña dos pitos d'ouro; a fada que peitea os seus cabelos denantes 
que o sol sair; o mouro, xigante ou encanto que ten agachados grandes 

tesouros nas entranas da terra; o camiño soterraño que une un castro con 
outro e as trabes de ouro ou de alcatrón que treman da terra non caír e 
atualo, e por romate as cidades asolagadas. 

LENDAS RELIXIOSAS 

AS lendas relixiosas están revestidas d'unha roupaxe, d'unha forma mais 
literaria. Inda que os seus temas son tamén sinxelos, por canto ensalzan as 
virtudes cristás e nos apresentan algúns miragres c'unha simplicidade que 
sómente a £e pode ademitir a ollos pechados. Teñen, naturalmente, o sabor 
d'aquela época dos séculos meios en que se multipricaban os mosteiros e 
santuarios, e as pelengrinaxes somellaban ser o mais cobizado e supremo goce 
a que poideran aspiraren durante o ano así os nobres coma os plebeus. 

Son moitas as lendas galegas xelativas a santos; algunhas delas apri- 
cadas a diferentes padroeiros de povos e igrexas. Lembramos como mais 
caraiterísticas «A reina Lupa», «As cunhas de San Yago», «San Amaro o 
pelengrino», «O bispo santo e os normandos», «A lagoa de Doniños», 
«San Eero de Armenteira». «O conde e a pelengrina», etc. 

LENDAS PANTASTICAS E D'ENCANTAMENTOS 

BAIXO esta denominazón pódense incruire algunhas das lendas popula- 
res que se refiren a fadas, encantos e mouros ou xigantes. Mas, hainas 
tamén que teñen unha procedencia ou unha forma mais culta na sua costi- 
tuzón: taes, por exempro «A doniña cerva», «A cova do rei Cintoulo», 
«Don Roldán e as principesas», «Dama Xelda», «A cáveira convidada», 
«lenda do Pico Sagro», etc. 

LENDAS HISTÓRICAS 

HAI na Galiza certo número de lendas de fundo histórico ou que se 
refieren a persoaxes que teñen unha eisistenza real na nosa Historia. Algu- 
nhas delas podemos dicir que son traxedias reaes acontecidas a persoas que 
viviron, cuio fin desventurado atinxú caraiterísticas de lenda porque a sua 

lembranza impresoante trasmitíuse tradizoalmente a través dos tempos. Taes 
«Pardo de Cela», «Macías o namorado», «Reina despois de morta», e outras; 
se bem interesantes non tan dramáticas como as devanceiras: «A torre de 
Breogán», «A peita das cen doncelas», «Almanzor e o vello frade», etc. 

LENDAS ROMANCESCAS 

SON estas as mais numerosas, e podémoslles chamar tamén «Lendas 
cabaleirescas e de maxinazón». Consideramos estas lendas como a verdadeira 
orixe da novela. Poida que teñan mais de maxinativas que de feitos reaes 
e históricos pol-o tanto. En todo caso poderán promanaren de acontecimentos 
vulgares desfigurados e enfeitados pol-a pantasía de quen as relataba imbui- 
das d'un caraiter literario sensazoal. 

Recoñezamos que, inda así, revela naqueles que, ben dende o encomezo 
ou xa a través de relatos sucesivos que foron modificándose para aperfei- 
zoalas c'un ambente de misterio e encanto, ou un interés emotivo, unha 
maxinazón literaria pura e correira, e unha arte que tardóu moitos anos en 
sere superada. 

E son numerosísimas as lendas de caraiter novelesco que se conservan 
na Galiza; podería citar moitas delas, malia de que, deica agora só teño 
recollidas unhas trinta porque a pescuda de xornaes, libros e revistas xa 
disparecidos hai moitos anos é moi knta e difícile. Antre as recopiladas 
figuran: «A mitra de ferro ardente», «Froralva», «Eldefreda», «O castelo 
de sobrada», «Roxín Roxal», «A namorada cativa», «A Infanzona de Mesía», 
«A Buserana», «A prisón soterraña», etc. 

As nosas lendas mancan, en troques, de relatos guerreiros. Ten habido 
loitas na Galiza em todol-os tempos: Invasión romá, xermánica, árabe; com- 
bates contra os piratas normandos, guerras cós portugueses e casteláns; contra 
das tropas napoleónicas. Mas, son esquíos os relatos que se refieren a tanta 
traxedia. Apenas a tradizoal do «Monte Medulio», «O cerco de Lugo por 
Almanzor»; e algúns episodios relativos ás loitas contra os franceses, que 
son mais ben esto mesmo que verdadeiras lendas. 

Non hai en tantas guerras un persoaxe que sobresaia. Todos son inno- 
minados; xentes do povo que defenden a sua terra, a sua casa, a sua liber- 
tade; e esto é tanto natural, tan lóxico, que xefes e soldados mestúranse e 
confúndense no anonimato; porque todos van xuntos para un fin común e 

ninguén interesa crearse un nome sonado, senon simplesmente acadar o se 
se libraren do xugo que lles impoñen os estranxeiros e mais das suas rapinas. 

E cando os galegos axudaron cós seus esforzos e os seus heroismos para 
o reconquerimento da España de mans musulmáns ou francesas, non debe- 
cían tampouco arrecadar para sí povos nen condados, nen sequer groria; 
que xa tiñan de todo na sua terra; sómente querían contribuir á que os seus 
irmáns da Península viviran libres e ditosos, sen cavilar sequer en que algún 
día poideran se veren eles mesmos asoballados pol-o poder d'aqueles á quen 
desinteresadamente axudaban, como poidera ter acontecido naqueles tempos 
en que non era imposíbele que pequenos reinos foran adoito atacados e 
soxugados pol-os seus veciños. 

Conservánse ainda na Galiza muitos restos de castelos feudaes; algúns 
que amostran ata agora a sua arrogante traza, e enteira a torre principal, sé 
e morada do seu señor. Varios destes castelos visiteinos: Pontesdeume, 
Villalba, Monforte, Ferreira de Pantón, Doiras... Dende o outo torreón do 
de Lemos, contemprando a paisaxe que á seu redor se estende, e asomado 
a un seu artístico aximez, a cuios lados os poiaes de pedra convidaban a 
demorar alí algúns momentos reconstruíndo no maxín a vida dos seus anter- 
gos donos; no interior da estanza, noutros tempos gornida de rexos e ben 
tallados móbeles de castaño e carballo, e de tapices que cobrían as canteirías 
das paredes; cruzando os curros ou parcorrendo tras das almeias das murallas 
os camiños de rolda, parecíanme ver reviviren á meu redor os lanceiros e 
besteiros de garda; os fidalgos cubertos coas suas buídas armaduras; as 
donas cos seus cursidosos tocados e vestidos, tal como poden aprezarse nos 
esculpidos xacigos de Betanzos, de Santiago, de Lugo, de Pontevedra. 

E podería escoitar as cantigas de amigo de Bernal de Bonaval, ou 
Xoán Airas, ou aquelas crúas de mal dizer en que tan sonados foron algúns 
dos nosos xograres. 

Alí naquelas mansións señoriaes, asuados en fa'milia despois do xantar 
da noite, señores, escudeiros e criados, relataríanse algunhas desas lendas que 
teño recollidas na coleizón, como a de Rox'tn Roxal, o doncel de Andrade; 
ou A doniña cerva, e outras; porque se a carón do lume das lareiras dos 
vasalos eran mais afeizoados sen dúvida ás de O lobishome, A fada do 
Castro, etc. que entreveraban con contos da Santa Compaña e A estadea, 
aquelas outras devanceiramente enmentadas e algunhas mais do mesmo xeito, 
espertaban maor interés e apracemento nas moradas señoriaes porque estaban 
mais e consonancia có seu gusto de maor refinamento e coas propias cos- 
tu'mes da sua vida. 

Os contos e refendas distraían non hai moito tempo, e ainda distrán 
hoxe en algúns lugares, as longas horas nouturnas dos invernos á carón do 
lar, e amacían, arredando delas a maxinazón, as penalidades dos nosos 
campesiños os días invernizos; mais que nada naqueles lugares das montañas 
nos que as neves obrigan a unha demorada recrusión dentro dos fogares. 
Ao parcorrermos as montañas de Cervantes, na provincia de Lugo; ao visi- 
tarmos as casas e pallazas da bisbarra, poidemos comprobar o que representa 
para aquelas xentes o inverno, vivindo isoladas en pequenos grupos; que 
nen sequer poden abrir as portas das suas moradías cegadas pol-o amorea- 
mento da neve, pol-os nivieiros que o vento arremuíña, e que por ondequeira, 
no esterior, cobre os camiños, os campos, as hortas, os balados e mail-as 
terras labrantías, c'unha camada branca e mesta que todo o nivela e iguala, 
e da que emerxen tan só as árbores secas como pantasmas vestidas con 
farrapos de branca xiada, que cobran vida na noite có asubiar dos ventos 
e o ouvear dos lobos que roldan os casares pra fartaren as suas fames con 
algún año escabildrado ou fuxido da crabaliza. 

Son días en que os contos e as lendas teñen ferzosamente que nascer nos 
beizos para soazar obrigadas folganzas e acalar pensamentos; e por non facer 
mais desacougante o xa en por sí desapracíbele e rigoroso inverno. Naquelas 
outuras en cuias encostas e valiñas 'medran os carballos, os castaños e os 
pradairos e anímanse na primaveira e o vran cós brincadeiros e axíles cáparos 
e rebecos, cós cuínchos dos xabarís e o voar dos pombos e galos monteiros, 
os relatos levan aparellados adoito esceas de caza i episodios nos que xogan 
papeis importantes os cáparos, como na lenda «A doniña cerva», naqueles 
paraxes recollida, e «O lobishome», que tamén alí escoitamos. 

DIFERENZA ANTRE AS LENDAS GALEGAS E AS CASTELANS 

AS principaes lendas de Castela son aquelas que figuran tamén nos 
romances: «La leyenda del rei godo, don Rodrigo», coñecida igualmente por 
«Florinda la Cava», o la pérdida de España». A de «El conde Fernán 
Gonzalez», «Garci Fernandez y la condesa traidora», «Los siete infantes 
de Lara», «Bernardo del Carpio»... Algunhas mais cóntanse, pro xa menos 
importantes e menos interesantes tamén, inda que para o ouxeto que nos 
propoñemos neste breve estudo, teñen certo valor. Podo enmentar «La cueva 
de la mora», «La piel del lobo», «La dama de las siete arras», «La monja 

y la Virgen sacristana», «La llamada divina», «La cabeza delatora», «El 
secreto del lago», etc. 

As primeiras son de héroes, de fazañas guerreiras, de envexas, rivali- 
dades, treidurías e vingas. As outras de crimes e milagres. 

Don Ramón Menéndez Pidal preséntanos na sua obra «Castilla, la 
tradición, el idioma» (Espasa-Calpe, Colección Austral. Vol. 5ól, pax. 23) 
as características da epopeia castelá, que val o mesmo que decir os romances 
ou as lendas, posto que unhas e outras son sempre a mesma cousa. E vou 
utilizare as suas propias verbas para que se non poida dicir que esaixero 
as miñas aprezazóns: 

«En primer término — di o ilustre e ademirado escritor — , la venganza 
privada, concebida como un derecho y un deber para la seguridad y el honor 
de la familia, es el alma misma de la epopeya. Todo el cantar de Los Injantes 
de Lara no es sino una larga cadena de venganzas que recaen implacables 
y alternas, tanto sobre los autores de los incesantes agravios, como los ino- 
centes allegados a los culpables. Gonzalo Gustioz, que ninguna parte tomó 
en los desmanes sino para apaciguarlos, es perseguido de muerte; treinta 
vasallos de Ruy Velazquez, solo por el hecho de su vasallaje caen bajo la 
espada vengadora de Mudarra. El odio nacido de un agravio se hereda inex- 
tinguible de una generación a otra, implacable hasta verter la sangre del 
ofensor o la de sus descendientes. Para designar ese rencor hay una ruda 
expresión consagrada es «la saña vieja retenida», guardada en el corazón, 
expresión usada tanto en el poema de Fernán Gonzalez como en los textos 
jurídicos. Esa saña vieja es la que en el Romanz del Infante Garc'ta guarda 
durante muchos años los hijos del conde Vela sobre el agravio recibido por 
su padre para vengarlo en la persona inocente del tierno hijo del ofensor, 
con cuyo asesinato truncan la sucesión de los condes de Castilla; saña vieja 
guarda Ruy Velazquez, encubriéndola con fingidas reconciliaciones, hasta 
matar a los siete infantes de Lara; saña vieja abrigan con ansia sobre todo 
las mujeres, la infanta doño Sancha hasta que despedaza cruelmente con sus 
propias manos al matador de su esposo, aquel último descendientes de Fernán 
Gonzalez, o la madre de los infantes de Lara que se inclina para beber la 
sangre del moribundo Ruy Velazquez, si no la aparta Mudarra, pues en 
un cuerpo tan leal como el de ella no debe entrar sangre de traidor». 

«En el cantar de la Condesa traidora, se hace repercutir lo privado en 
lo público de tal modo que el hijo de Fernán Gonzalez, a causa de la infi- 
delidad de su mujer, se cree incapacitado para seguir gobernando a Castilla, 
hasta obtener satisfacción por propia mano, y abandona su condado para 

perseguir, él solo, al raptor de la adúltera, matándolo sin ningún previo 
desafío, sino por sorpresa durante el sueño, según las más fieras leyes del 
honor». 

As outras lendas enmentadas son relatos de roubos e crimes vulgares 
descubertos gracias a milagres pol-os que se revela o autor d'aqueles. O móvel 
do feito é de cote unha páixón material: a cobiza de riquezas ou a pose 
d'unha muller; o impulso dos instintos. Podemos colexir que estas lendas, 
así as primeiras como as derradeiras, son froito de eruditos de árdigo esprito 
ou dunha probe imaxinazón de frades e cregos apregada d'abondo a un fin 
determinado de exempraridade sen a mais cativa ideia da arte e do senti- 
mento. 

Nas lendas galegas hai mais encantamentos que milagres; mais amo- 
res que guerras; mais traxedias que treidurías. Son lendas nas que vense a 
sinxeleza do povo iletrato impresionado pol-a crénza nos espritos povoa- 
dores das fragas e dos ríos ou pol-as almas en pena que parcorren no decurso 
da noite os camiños e os campos; e cando non a ideia dos poetas: sensibi- 
lidade e sentimento. Vida de paz, de traballo e de paixón, nas que a paisaxe 
pódese dicir que é un personaxe mais, que empresta ambente á relazón. 
E na maioría delas entrevese unha infruencia de romantismo, de nebulosidade, 
escura e caraiterística da cultura nórdica. 

Algunhas das lendas galegas son devanceiras ao cristianismo; así desprén- 
dese dos entes mitolóxicos que nelas figuran, inda que, posteriormente, teñen 
sido modificadas coa introduzón de persoas reaes mais modernas que, ao 
lles dar outro caraiter as teñen desvirtuado. 

O insine polígrafo español Menendez Pelayo, dí na sua obra «Los orí- 
genes de la novela en España (Tomo i, pax. 162): «Había una región en 
la Península, donde, ya por antigua comunicación con los países celtas, ya 
por afinidad oculta de orígenes étnicos, ya por la ausencia de una épica 
' nacional que pudiera contrarrestar el impulso de las narraciones venidas de 
fuera, encontraron los cuentos bretones segunda pátria, y favorecidas por el 
prestigio de la poesía lírica, por la moda cortesana, por el influjo de las 
costumbres caballerescas, despertaron el germen de la inspiración indígena, 
que sobre aquel tronco, que parecía ya carcomido y seco, hizo brotar la pro- 
lífica vegetación del Amadís de Gaula, primer tipo de la novela idealista 
española. Fácilmente se comprenderá que aludo a los reinos de Galicia y 
Portugal, de cuyo primitivo celtismo (a lo menos como elemento muy pode- 
roso de su población tambien de las de Asturias y Cantábrica) sería dema- 
siado excepticismo dudar». 

Cando eu era un rapaz de 12 a 14 anos, teño ouvido algunhas vegadas, 
na aldea onde pasaba os vrans, nomear a Merlín e se referiren a este per- 
soaxe en contos e lendas. Mas, eu era daquela moi novo para pór atenzón 
a cousas que non comprendía ben, pol-o que me non interesaban; e cando, 
anos andados, quixen tratar de recoller aquelas lendas e contos, non vivían 
xa os vellos a quen llas tiña ouvido recitar. Por esto conservo sómente 
esvaídas lembranzas que me non é posíbele concretar nalgún relato utilizá- 
bele. Recentemente o escritor Alvaro Cunqueiro pubricóu un fermoso libro 
«Merlín e familia». Consulteille o que me interesaba e díxome que este 
libro escribírao evocando tempos de neno en que unha vella criada da casa 
relatáballe nas noites de inverno moitos contos, antre eles algúns referentes 
a Merlín, que non lembra; mas, o persoaxe e a sua figura enimática e mis- 
teriosa quedáronlle grabados na memoria e servíronlle de pe para maxinar 
esa novela que é pura creazón sua. Unha novela abofé moi galega pol-a 
forma, pol-o fundo e pol-o humorismo seu celme 'mais prezado. 

Os homens da miña edad que inda viven na aldea de Sergude onde 
teño ouvido falar de Merlín, xa non saben dicir deste senon que era un 
home que sabía moito. ¡Cambióu tanto a vida das nosas aldeas! 

As fadas galegas non usan «Variña de virtudes» coa que logran canto 
queren as fadas casteláns; non visten pomposamente nen se enfeitan con 
estrelas fecheantes ou con cucuruchos prateados cobertos con dondos e enxe- 
les cendaes. Non. As fadas galegas son mais sinxelas e mais homildosas 
tamén. En vez de morar en castelos, habitan nas fontes; nesas fonteliñas 
que xurden no mesmo chan, antre unhas pedras; ou nas fragas e nas mestas 
carballeiras. Cóbrense c'unha branca veste e andan cós loiros cabelos ceibos. 
Fian e tecen, como as mesmas mulleres do povo. Scn fermosas, eso sí, coma 
un alborexar de primaveira, e só se lles pode ver coas primeiras raiolas do 
sol nascente. 

E ata os presentes qu fan son pouca cousa: guían un neno perdido no 
monte; axudan a unha probe vella que non pode có feixe de carabullos; 
fan que o mozo volte a carón da soedosa noiva esquecida... Só algunhas 
veces, se lles fan un grande servizo, ou se as desencantan do poder do mouro 
que as ten asoballadas, descobren ao seu salvador un deses grandes tesouros 
soterrados pol-os Encantos que só elas coñecen. 

Mais, disgraciado d'aquel que lles fagmal ou que as aldraxe. Daquela 
a fada convírtese para el nunha «Malafada», que emborcará todal-as dis- 
gracias riba do coitado que a ofendéu. 

CONCRUSIÓNS TIRADAS DESTAS DIFERENZAS 



AS concrusións que podemos tirar destas diferenzas, son as de que as 
lendas galegas son tratadas e seleizoadas, ou mellor ainda, creadas por un 
esprito e unha cultura diferente do esprito e cultura castelá. 

As lendas galegas conteñen unha esencia de crénzas populares e formas 
literarias de fundo natural e humán d'unha sensibilidade artística e lírica. 
E son coma «sentencias antiquísimas da razón común e feitos de instinto 
moral, dese instinto que a sabia Natureza deu de tutor ao home», que dixo 
Schiller na sua «Educazón estética do home». 

As lendas castelás raramente acusan un senso popular; non nasceron 
do povo, non están inspiradas na vida real e corrente das xentes nen nos 
puros sentimentos. Somellan froito de imitanzas de creazóns devanceiras ou 
estranas, e tenden a comenencias propagandísticas, xa para crear unha con- 
cencia coleitiva de guerreiros e homes audaciosos e destemidos, conquista- 
dores e asoballantes, ou para alargar e enraizar a fe coa confianza na axuda 
milagreira dos santos. 

E no fundo das lendas castelás mais parez afrorar un sustrato medi- 
terráneo, de marcado sedimento semítico, nos relatos de manifesta lascivia 
acompañada de coiteladas e crimes. 

¿Qué cultura amostran as lendas galegas? ¿Qué sicoloxía, qué ideias 
predominan no íntimo ser do povo galego? 

Me non cabe dúvida que é unha cultura nórdica de tipo céltico. 

O grande escritor portugués Teófilo Braga, no primeiro volume «Intro- 
ducgao» á sua monumental «Historia da Literatura Portuguesa» (páx. 85) 
diz: «Se os dialectos románicos se desemvolveram pela acgao dos Romanos, 
os costümes e as tradigoes sáo mais antigos, devem ser procurados em 
um sub-solo étnico». 

E neste sub-solo étnico é onde temos de procurar atopar a natureza do 
pensar e sentir do noso povo galego. Taes caraiterísticas acúsanse nas lendas 
de consún con crénzas, costumes e literatura popular en xeral da Galiza. 

A relixiosidade do povo galego ten mais de respeto e venerazón pol-as 
forzas da Natureza que pol-os santos do catolicismo, embora sexa crénte 
e acuda a santuarios e romarías. O home cree tamén nas suas propias forzas 
e esencias espirituaes, d'unha maneira inconscente, se se quer, mas, íntima e 
convincente. Estes sentimentos proveñen de tempos moi recuados, devan- 
ceiros ao cristianismo, que a sua posterior conversión a esta relixión non 
puido desbotar por compreto; sómente en parte foi axeitándose a ela. 

O culto dos galegos pol-os mortos e a sua crénza na supervivencia, 
visíbele ás veces, das persoas finadas, está patente asímesmo nas lendas e 
contos e mais patente aínda en certos costumes e práiticas que inda se 
conservan e no propio sentir das xentes que así maniféstano. 

E gozan de venerazón certas fontes e ríos, e coma o lume, teñen virtude 
saudábele e purificadora. 

E os mouros ou xigantes que moran nas entranas dos montes en covas 
que moitas veces nen eisisten sequer, son entes podentes que teñen a sua 
correspondencia con seres somellantes que moran igualmente nas montañas 
dos países nórdicos segun coidan os campesiños. 

As mesmas formas de se interpretaren as trasformazóns máxicas de 
certos seres avéñense mais coas ideias da mitoloxía nórdica, que fai posíbele 
a adouzón pol-a alma ou jilgia d'unha persoa na forma de animal, entra- 
mentres o corpo físico permanez como durmido. 

A infruencia dos relatos de Roldán encol das espedizóns enviadas por 
Carlomano a España, e por riba de todo os romances da Bretaña e as lendas 
ds Artús, Merlín, como as do conto do Graal, de Persifal e de Lanzarote 
tan enraizadas na nosa terra, demóstranse coa nosa lenda do Cebreiro e 
coa traduzón ao galego feita no século xiv do Lanzarote, da que foi pubri- 
cada unha parte no Boletín da Real Academia Española, comentada por don 
Manuel Serrano Sanz (T. xv cuad. 73, 1928). 

A tradizón de Merlín, o miragre do Cebreiro, a lenda da Torre de 
Breogán e o descobrimento de Irlanda pol-os galegos que aló levaron a 
pedra dos reis, sobor da que son aínda coroados os reis de Inglaterra, proban 
evidentemente que a cultura da Galiza era unha cultura de tipo céltico, con- 
firmada pol-os achádegos de torques preciosos de ouro, bandelos e brazaletes 
con ornamentos d'aquelas mesmas caraiterísticas; así como as citanias, saabs 
ou castros, parellos dos irlandeses; os dolmens talmente como os de Suecia 
e outros países do Norte; as espadas e mais as machadas de bronce; e as olas 
campaniformes, como xa o fixo notar o noso venerado historiador don 
Manuel Murguía, confirmandoo con nomes de logares parellos ou somellan- 
tes aos de outros países célticos. 

Mais, por riba de todo, na riquísima cantidade e variedade das lendas 
galegas maniféstase unha vizosa, unha exuberante imaxinazón que é a sua 
maor e mais prezada caraiterística. 

I 



LENDAS POPULARES 



A GALIÑA DOS PITOS DE OURO E O ENCANTO DE LAÑAS 

Unha das lendas mais correntes na Galiza é esta de «a galiña dos pitos 
de ouro». En moitas aldeas onde hai un castro, sáa ou croa, pódese ouvir, 
con pequenas variantes. Mas, eu vouna referir como ma contóu unha muller 
que víu o encanto pol-os seus propios ollos, según me dixo. 

Na croa (enténdase castro) de Lañas (Arteixo, na Cruña), hai unha 
morea de penedos antre os que mora dende hai moitísimos anos, tantos 
que ninguén recorda de que tempos ven, unha galiña que sal ás veces na 
tnadrugada coa sua rolada de pitos. Estes pitos son de ouro; pero endexa- 
mais ninguén puido pillar un, nen por mais esculcas que se teñen feito 
logrouse ver onde aniñaban. 

Como pode maxinarse, esta galiña dos pitos de ouro é un encanto. 
Poida que sexa a mesma doncela que denantes de alborexar o sol nas mañáns 

bretemosas da primaveira, sal a peitear os seus cabelos loiros c'un peite de 
ouro. Mas tampouco ninguén puido saber nunca onde se ela agachaba cando 
alguén tenta de se achegare á ela. 

Pero outro encanto mais, se non é diferente forma do mesmo encanto, 
hai na croa de Lañas. O mouro, o xigante, que é o que garda os tesouros; 
que poida que sexa tamén o que ten encantada a doncela ou fada, e mais 
a galiña dos pitos de ouro, se é que as duas non son a mesma cousa. 

A muller que me falóu desto e contoume como ela vira o encanto, 
díxome que, cando era nena — uns doce anos tería daquela — andaban ela 
e mais a irma mais nova no monte d'Agra có gando. Era pol-a mañá, entre 
once e doce. Sentárase a carón d'un pino e, de súpeto, víu aparescer pol-a 
banda do monte da croa (o castro de Lañas), un cabalo grande coma un 
hórreo. O cabalo era castaño craro, cáseque dourado, moi lindo; e amon- 
tado nel un home, altismo e rexo tamén. Ao ver aquelo gañóu medo, ergueuse 
e fuxíu. A outra nena tamén fuxíu atrás dela. 

Chegaron á casa e contoulle á nai como vira aquel home tan grande 
no seu cabalo. 

— ¡Ai, filla, que ese era o encanto ¿qué fixeches ? — demandoulle a nai. 

— Gañéis medo ao ver aquel cabalo e mais aquel home tan grandes, 
e fuxín. 

— Pois perdiches unha grande riqueza, e xa endexamais voltarás a ter 
outra acaxón coma ela; mas, por se che cadrar, vouche dicir o que debías 
ter feito: 

Se tiraras o pano da cabeza e collido por un dos bicos o estenderas no 
ár por diante do home, ou por riba do cabalo, e dixeras: «Dame da tua 
riqueza e eu dareiche da miña pobreza», aquel cabalo virábase de ouro e 
todo era para ti... 

Mas, eu non sabía aquelo e o encanto foise cara o castro de Elviña. 
E o non vin mais na miña vida. 

Recollido en Lañas (Arteixo) — Maio de 1955. 



A DONA DO MONTE DAS CROAS 

No monte «das croas» (Salcedo, Pontevedra) estaba en tempos encan- 
tada unha dona de grande beleza. Moraba num pazo que habia no intenor 
do monte e no que se gardaba o tesouro do mouro que a tiña encantada. 

Eran moitos os que se debecían por cachear aquel tesouro; mas, ninguén 
atinaba coa burata por onde poderíase entrar no tal pazo. 

A dona ou fada alí encantada aparecíase algunhas veces aos homes 
cando iban pol-o monte denantes de o sol raiar; mas, tampouco ninguén se 
lle achegóu endexamais, pois como era cousa d'encanto tíñanlle certo receio, 
e así, fuxían d'ela. 

Unha vez, víuna un neno que iba coas ovellas de seu pai, e disque 
estaba aquela dona sentada riba d'unha peneda, peiteándose os cabelos c'un 
pieite d'ouro. A fada chamouno e pedíulle un año; mas, o neno lle non 
respondéu, e fuxíu. Chegóu á casa e, tatexando có medo que gañara e mais 
da carreira, contoulle ao pai como vira a fada no monte e como esta pedí- 
ralle un año. 

Daquela o pai díxolle ao rapaz que voltara ao monte e que lle dera 
o año a aquela señora. Non fora ser que tomara a mal o llo negare e des- 
pois perderan todo o fato e aínda poidera lles vir disgracia. 

O neno voltóu ao monte; mas, cando chegóu, nen víu as ovellas nen 
a dona. Botouse á chorar e adicouse a esculcar pol-o monte a ver se ato- 
paba o fato d'ovellas, e berraba chamando por elas. Despois de moito mirar 
e como as non atopaba íbase de novo para a casa cando, de súpeto, víu 
diante mesmo de sí, a dona que levaba as suas ovellas, que lle dixo. 

— 'Non teñas medo pol-as ovellas que chas gardaréi; mas, vas ir outra 
vez a tua casa e dislle a teu pai que veña, que teño de lle falar. 

Daquela o neno volvéu á pé do pai e díxolle en como a fada do monte 
das croas queríalle falar e que fora procurada. O pai inda que moi arre- 
ceado, foi de cara o monte, cavilando o que podería acontecerlle, posto 
que aquelo era todo cousa d'encantamento. 

Mas, a dona cando o víu díxolle que se achegara a ela sen medo ningún, 
que nada malo habíalle pasar, senon que, pol-a contra, e se gardaba segredo 
do que ela lle dixer e fizer o que ll'ordenara, había ter moitos bens e 
venturas. 

O conto foi que dende aquela o home fíxose rico em pouco tempo, 
pois a sua facenda medraba e as colleitas rendíanlle como á ninguén. Decíase 
que o home aquel era quen levaba ao 'monte das croas canto a dona encan- 
tada precisaba para a sua mantenza, inda que ele nada dicía nin cousa 
algunha respondía se lle perguntaban encol deso. 

Un día aquel home enfermou e púxose tan maliño que xa se non 
contaba co'ele e todos dábano por morto. Mas, acontecéu que na mentres 
a sua muller tivo que saír da casa pr'atendere á sua facenda, sen que 
ninguén soubera como, a fada do monte das croas saíulie ao camiño e per- 
guntoulle como estaba o seu home. A muller lle non respondéu e, como 
gañóu medo, saíu fuxindo a todo correr. Mas, cando chegóu á casa víu 
abraiada que a fada estaba á pé da cama e que o seu home ollecera de tal 
xeito que non parecía qu'estivera tan 'maliño. 

Cando marchóu a dona, a muller perguntóu ao seu home como aquela 
señora fora deica alí e que lle fixera para que ele sandara tan axiña; mas 
ele non quixo darlle fala encol desto. Pero tanto e tanto teimóu a muller 
que en cabo ele contoulle todo o que tiña acontecido dende que a vira no 
monte, e dos romedios que agora lle fixera c'unhas herbas que trouxera. 

¡Malpocadó! Seique por palicar de mais crebando o segredo, ao día 
seguinte aparecéu morto; e disque tiña todo o corpo coma s'estiveran 
mallando nel, cheo de negrons. 



Esta lénda figura cáseque tal cual, no libro «Galicia», de D. Manuel 
Murguía, e di que lle foi facilitada por D. José Casal Lois, de Pontevedra. 



O NADAL E O XUDIO ERRANTE 

Todol-os contos que eu sei — díxome o tío Farruco — son moi vellos; 
tan vellos, que xa o meu abó que mos contaba, deprendéraos d'un seu tío, 
que llos oíra ao pai, e o pai dicíalle sempre que eran contos antergos, de 
moitos anos atrás. 

E pois, houbo un tempo en que disque falaban os animaes. Daquela 
todo era benestar e ledicia na terra, porque ao vir a este mundo o fillo de 
Deus, foi como se unha man milagreira tocase todol-os corazóns pra des- 
botar deles a maldade. 

A denosiña cascaba noces e dicíalle ao compadre raposo: 

— Pois vela aí ten, señor raposo: endexamais comera eu unha noz, e 
saben que gorentan. 

— Eu nunca probara tampouco unha mazán, e ten un celme de debecer 
— retrucoulla o raposo. 

— 'Unha águia chegou voando, pousóu no pombal da eira e ceibóu os 
graus de trigo que taía no bico; despois chamou pol-os pitiños dicindolles: 

— Vinde, ruliños, e comede este trigo que vos traio; pilleino para vós 
ao pasar perto d'unha seara montesía. — Estivo a ollar como os pitos aco- 
dían correndo, abrindo as aíñas, e peteiraban gulosos. A águia sorríu satis- 
feita, batéu as áas, e voóu cara o seu niño dos outos cumes. 

Porque o fillo de Deus era nado e viña padricare homildanza e amore. 
E os animaes daban exempro aos homes. E as xentes tamén sentíanse dis- 
postos para a bondade; e saudábanse dicindo: 

— • Paz aos homes de boa vontade. — ■ E todos folgaban e s'adivertían; 
porque días de irmanda.de antre todol-os humanos, e felicidade foram anun- 
ciados. 

Mas, un vello moi vello, que seique tiña centos d'anos, e cobríase c'un 
rafado manto, d'un negro pardacento e todo esfiañado e porco, pasóu pol-a 
aldea e púxose a ollar como a xente cantaba e bailaba. E acontecéu que o 
vello aquel, vendo tal, botóuse a chorar. 

— ¿Por qué chora, meu velliño? — perguntáronlle. E a xente estraná- 
base de o ver chorar. 

— ■ Choro — dixo o vello — porque penso qué doadamente vos sentides 
felices, e como abrocha decontado a ledicia nas vosas almas desprocatán- 
dovos pol-o día de mañán. 

— ¿E vostede non sabe que foi nado antre os homes o fillo de Deus ? 

— Sei. ¡Hai moitísimo tempo que así anunciárono os profetas! 
— i ¡Pois d'aquela? 

— Mas, por eso, o mundo non pode mudar de como é — retrucóu o 
vello — e o sol ha saír todol-os días por riba dos montes e mergullaráse 
coma sempre nas lonxedades do mar; e choverá e ventará como de cote; 
e o lobo que foi criado para se manter de carne non ha comer toxos; 
nen o home deixará de precisar acender o lar, nen deixará tampouco de 
morrer algún día... 

— ' Mas, eso..., en vivindo ledos e ditosos... 

— ■ ¡Todo é ilusión fuxidía! — sentencióu o vello — . Habedes voltar 
axiña as vosas angueiras de sempre, e ás liortas adoitadas d'uns cós outros. 

— i ¡Se seguiras o teu camiño e non viñeras á nos estrebillar cós teus 
agoiros cando estamos de festá! — berróu un rabuxento. 

— ¡Vaite d'aí, sarnento! — cuspíu outro con carraxe, esquecendo o res- 
peto que lle debía pol-a sua velléz. 

— ¡Botémolo fora á paus — bradou un terceiro. 

E outro mais afouto ceibóulle unha pedra ríndose e cramóu: 

— ¡Abonda con esta! 

A pedra deu no fito e unha mancha de sangue tkixíu o rosto do vello, 
que, virándose cara eles escramóu dórido, inda que sen carraxe: 

___ ¿Vedes como a maldade se non desbota doadamente do corazon dos 
homes? ¡Coitados de vós! 

E seguíu o seu camiño rangañando. 

— ¿Quen sera este home? — perguntábanse daquela as xentes cavilando 

nos ditos do vello. 

E o petrucio mais andado, que tiña tamén moitos anos as costas, des- 
pois de matinar un pouco nas suas lembranzas, dixo: 

.Este vello non pode ser outro que o xud'to errante. 

— ¡Xudío había de sere para nos vir falar hoxe do xeito que o fixo! — 
berróu unha muller. Mas, todos os mais calaron. 



O vello tío Farruco que me contóu este conto — que a sua vez tíñallo 
ouido contar moitas veces á seu abó — despois de romatado, engadíu: 

Agora as xentes rinse d'estas cousas. Eu non digo que foran ou non 
foran certas; tampouco penso se aquel velliño do conto sería o xudío errante 
de que fala'n tantas historias; mas, que era home sabido e asisado o non 
poño en dúbida. A vida dos humáns d'entón pr'acá deulle a razón. 

Recollido en Vilamelle (Lugo) — Outono de 1935. 



A FONTE DE ANA MANANA 

Alá en tempos moi recuados, un dos moitos galegos que ían a sega 
á Castela, ao vir de volta pr'a sua casa, atopóu no camiño un señor moi 
ben posto, que lle perguntou de onde ele era. O home contestoulle que 
era d'Ourens. 



22 



O señor demandoulle daquela se tiña coñecimento do Meimón. 

— 'Teño, si señor; sempre que vou á Ourens a pagal-a renda ou levar 
algunha cousa pra vender pásolle por alí. 

Daquela o señor entregoulle ao paisano un queixo de catro cornechos, 
e díxolle: — ¿Ti qués ser rico? 

— Eu quero, si señor — respondeu o labrego — ; mas... ¿Cómo logralo? 

— Pois mira — díxolle o descoñecido — Non tés mais que ires ao 
Meimón, e ao chegares onde unha fontenla que hai nuns penedos, ao pé 
do camiño, berras: ¡Ana Manana! ¡Ana Manana!; e á terceira vez háchese 
aparescere unha dama moi formosa. Ti daslle este queixo, e ela entrega- 
rache despois un rico tesouro que ten alí gardado. 

O bó do home coxóu na testa caviloso; mas, ollando para o señor 
aquel, perguntoulle á sua vez: — ¿E non teño que facer cousa mais ningunha? 

— Tes tamén que gardar o segredo, sen dar fala a ninguén de tal 
encomenda que levas, nen sequer á tua muller. E teres moito tino có queixo. 
¡Olla que has de llo entregar enteiro, porque senon pódeche traer disgracia. 

— Eso aínda non é moi caro de facer. 

— Pois toma o queixo e lémbrate ben do que che dixen — entregoulle 
o queixo e inda non ben o collera o home nas mans, cando o señor que 
llo dera dispareceu. 

O bó do paisano seguíu o seu camiño cara a sua casa despois de poñer 
o queixo no seu pano, que atóu coas puntas; coa ledicia de se facer rico 
có tesouro da dama do Meimón, e un pouco preocupado porque o queixo 
non sofrira derramo ningún ou non atopara no camiño alguén que lle 
perguntara que era aquelo que alí levaba tan envoltiño. Mas, denantes de 
se achegare ao Meimón foise á sua casa para lle dicir a sua muller que xa 
tiña chegado de volta de Castela, e deixar o diñeiro que aló gañara na sega, 
pois non quería andar co'ele por alí adiante. 

Pero as mulleres son o diaño, e a sua, cando víu o embrullo que levaba 
o home, perguntoulle que era aquelo. 

— E un mandado. Unha cousa que teño que entregare. ¡Non sea o 
demo que lle toques! — e foise ao sobrado para gardar os cartos. 

Mas, a 'muller aproveitóu aquel istante para ir ver que era o que había 
no pano, e cando se decatóu que era queixo, pillou un coitelo e cortoulle 
un cacho, un cornecho que coidóu ninguén ropararía na falla. 

O home baixóu do sobrado, pillóu o seu embrullo, sen cavilar siquera 
no ruín feito da sua muller, e foise cara o Meimón, pois xa lle tardaba 
cumprir o encargo e arrecadar o tesouro. 

Ao chegar á fontenla chamóu as tres veces: ¡Ana Manana! ¡Ana 
Manana! ¡Ana Manana! 

E sentíu un arrepío cando víu aparescer diante sí aquela dona formo- 
sísima, cuberta c'unha linda veste branca, que talmente somellaba unha 
virxe do altar, ou unha reina con cara de anxo. 

— ¿Por que me chamas? — . demandoulle de mal xorne, como se lle 
non gostara que a fixera saír do seu acoubado cobexo. 

— É pra lle dar esta encomenda que un señor que non sei quen ele 
é entregoume pra vostede — dixo o home; e púxolle nas mans o embrullo 
do queixo. 

Ela abríu o pano e ao ver o queixo rabenado d'un cornecho díxolle 
carraxenta: — ¿Qué me trás eiquí? ¡Fixéchela boa! ¿Non te dixeron que lle 
non tocaras ao queixo? Iste era o cabalo no que eu había saír d'eiquí; 
mas, ti non cumpriches o mandado como che encomendaron; fuches primeiro 
á casa e a tua 'muller comeulle unha pata ¿Qué fago eu agora? 

E nafeuto, pousóu o queixo no chan e convertíuse nun manífico cabalo 
branco; mas, mancáballe unha pata. 

— ¡Olla pr'aquí ! — ■ díxolle alporizada — Agora téñome que quedare 
pra sempre nestas penedas, e ti sen o tesouro que che agardaba. Pero pol-o 
servicio que me fixeste, toma esta faixa e ponlla a tua muller cando esté 
pra parir; non che podo dar outra cousa. E disparecéu ela e mais o cabalo 
coxo sen que o home vira por onde tiña marchado. 

O probe do labrego adoecía cavilando no mal que a sua muller fixera 
tanto para a dama como pra eles mesmos; ben merescía unha boa somanta; 
mas, como estaba en meses maores, pensóu que non era cousa de se espor 
a outro mal mais pior, e daquela, resmungando e paseniñamente encami- 
ñouse cara a casa; mas, lembrouse da faixa e ocurríuselle envolverlla a unha 
sobreira pra vela ccmo era. ¡Ai, probe d'ele se lla puxera á sua muller! 
Inda ben non lle dera a derradeira volta cando faixa e sobreira arderon 
nunha súpeta labareda. 

E dende aquela á fonte do Maimón chámanlle a fonte de Ana 
Manana. 

Esia lenda figura no n.° 39 da revista «Nós de Ourens». 

O FEITIZO DO COTO DO CASTRO 



Din os mais antergos do lugar, que un día, fai moitísimos anos, viron 
os aldeáns distes pobos como facían eiquí unha capela uns homes moi 
outos e fortes. Chamabanlles «xenriles», mais cecais que quixeran dicir xigan- 
tes, porque tamén lle chaman así a ises homes e mulleres de cartón que 
inda saen en algunhas romerías das vilas... Disque aquiles homes tiñan unha 
forza condenada. Tiraban un martelo dende eiquí e chagaba ata a capela 
daquil monte d'enfrente de nós. 

¿Ves alí unha capela branca? E a capela da Estrela, de Monteagudo. 
Cáseque ao mesmo tempo que ista aparescéu tamén aquela, e mais outra 
en Soandres que lle chaman a de Santa Marta. Ista queda tan outa, que 
pra vela dende o chan hai que erguer a cabeza como pra rnirar a chimenea 
outa dunha fábrica... 

Dende as tres capelas domínase o mar e os vales coma dende un avión. 
Pro a diste Coto, hai moitisimos tempos que desaparecéu, non sei se levada 
pol-o vento ou pol-o desleixamento dos labregos en roparala. D'ela deben 
ser istes pedrolos que se ven por eiquí ciscados. As outras, sexan as d'aque- 
les tempos ou outras no sitio delas, eisisten e fanse nelas boas romerías 
aínda hoxe. 

Iste Coto, ten algunhas lendas. Din que están enterradas baixo terra 
duas vigas, que foron da capela: unha de ouro e outra de prata. E tamén 
que hai escondidas duas huchas, unha chea de ouro, e outra que contén 
veneno. O ouro e o veneno chegan pra facer ricos ou pra matar a sete 
parroquias. 

Non sei ben o que terá que ver unha historia coa outra, pro contan 
tamén os antergos, que niste Castro había unha cova onde estaban engada- 
das algunhas mulleres. Unha vez, un mozo distes lugares camiñaba por 
preto, cando viu na porta dunha cova que aiquí eisistía unha doncela for- 
mosísima. Diante d'ela tiña unha tenda con cousas pr'a venda. II chegouse 
a mirar, e a moza rogoulle que lle mercara o que mais lle gostara. 

— O que 'mais me gosta — dixo el — son istas tixeiras. 

— i Pois lévaas — respondeulle enoxada porque non se fixara nela — . 
E que che se craven nos ollos. 

Ao mesmo tempo en que o mozo lles botaba a man, as tixeiras chou- 
táronlle aos ollos e deixárono cego. Ao pouco tempo, outro mozo tivo que 
pasar por alí. Atraguido tamén pol-a novidade, aprousimouse a ela, e que- 

douna mirando coma um parvo. A doncela era moi fermosa. Tiña uns ollos 
escurísimos e belos e uns beizos roxos e cobizosos. Os cabelos caíanlle negrí- 
simos deica a cintura, e xoias preciosas lle rodeaban o pescozo e os brazos. 

0 mozo non se cansaba de mirar pra ela. Era tan terribelmente bela que 
se sentía enfeitizado, incapás de moverse. Pro il era tamén un garboso mozo, 

1 ela ollábao con dozura nas meniñas brilantes. 

— Mércame o que mais che goste, rapás — díxolle. 

II fixábaselle na boca, que amostraba uns dentes prefeutos asegún 
falaba. Sentíu que a desexaba apaixoadamente. 

— O que mais me gosta, é a tendeira — dixo estrevéndose. 
Ela non se ofendéu. En troques faloulle docemente: 

— Pro, eu non podo ser pra ti porque estóu engadada. Se ti foses 
valente, poderías desengadarme. 

— ¿Que non son valente?... Dime, muller, e verás ti... 

— ¡Olla que vas ter medo! 

— ¿Eu medo. . . ? Calquera cousa sería capás de faoer pra terte por miña. 
Ela mirouno cos belos ollos cavilosos. Logo, dixo: 

— Podemos probare... Eu convertireime nunha moi grande cóbrega con 
unha boca grandísima e trataréi de abocadarte. Heime de botar a ti, ¡ten 
coitado!... Sóio tés que collerme a punta do rabo e darlle un bico no cabo. 
Sóio diste xeito crevaráse o engado e casaréi contigo... 

Ao mesmo tempo en lugar da fermosura da moza aparesceu unha 
horribel cobra cos fuciños abertos. O mozo díu un brinco cara a outra banda, 
arrodeouna con maña, i enganchándolle o rabo díulle un bico na punta. 
Díullo sen asomo de noxo, pois sabía que era o engado da doncela que lle 
roubara o carazón. Ao darlle o bico, a cobra desaparecéu e tiña diante d'il 
a fermosa moza da cova xa desengadada. Golleron tesouros da cova e casá- 
ronse e viviron ditosos... 

RecMido por Dora Vazquez en Larín, Arteixo (A Cruña). 



O LOBISHOME 

Moraba hai xa que tempo! — nunha aldea das montañas de Cervantes 
(Lugo), un home xoto de caraute que se enrabechaba por calquera cousa, 
e estocaba que poñía medo. 

Este home tiña un fillo que era xa un mozallón; bon rapáz, amigo 
das nenas e das romaxes e festas, inda que lle non viraba as costas ao tra- 
ballo. Dicía ele que «cada cousa a seu tempo»; e d'acordo con tal dito 
así facía. 

Mas o pai quería télo de cote turrando do legón e lle non apracía que 
se o mozo adivertira, porque as xoldas gastaban as forzas que comprían para 
o traballo. Un día rifaron pai e fillo por mor de que o rapáz quería ire á 
festa de Pedrafita e o pai teimaba en que fose facer unha queimada. 

— Nun día de f esta non se traballa, que é pecado — dicía o mozo — ; 
e a queimada se se non fai un día faise outro; mas, a festa, pasado o seu 
día pasóu a romaría, e a festa perdeuse. 

— ■ O que se non fai é ire de ganberna cando hai un labor que arendere. 
Ningún dos dous quería caudecer. En cabo o pai alporizouse e berróu: 
— ' ¡Pois vaite á festa, e como vas atrás das mozas, así permita Deus 
que andes atrás das lobas! 
¡Nunca tal dixera! 

Unha noite o rapáz acordóu na cama; sentíase desacougado, non tiña 
paraxe, e romatóu póndose os calzóns e saíndo á eira. Como unha forza 
estrana empurrábao cara o monte e botouse á camiñar pol-a encosta acima. 
Chegóu a un lameiro e emborcallouse na herba humedecida pol-o resío da 
noite. ¿Por qué facía aquelo? O non sabía. Mas, aconteceu que cando tentou 
de se erguere, non puido; estaba a catro pés, e a catro pés botóu a correr 
cara o cumeiro do monte, oubeando co'ma un lobo, e atrás das lobas andivo 
coma can adoecido. 

Na aldeia falouse moito da desaparizón do mozo. Falouse tamén dun 
lobo arnal que xa tiña esgolado moitos años e deixara mortos algúns car- 
neiros. 

O pais do rapáz desaparecido encomezóu a escismare no caso; lem- 
brounse da sua maídizón e estarreceuse. ¿Aquel lobo sería o seu fillo? 

Entón foi ver unha velliña moi vella que disque era meiga e contoulle 
a cousa. 

— ■ ¡Ai, home — díxolle a vella — a maldizón do pai é o mais mao 
que poida habere para un fillo! Un pai non debe amaldizoar o seu mesmo 
sangue. Mas, s'ele é, haiche un romedio para voltalo á vida dos humáns. 
Non é cousa doada, pois pódeselle cousar a morte, ou ele mesmo pódeche 
matar a ti, porque como fera que é perdeu todo o senso dos homes. 

— ¿E que hei facer, daquela? 

— Ve se podes facerlle sangue; mais que non sexa cousa de morte, 
nen sequer de aleixa'mento ou mancadura; porque se Ue fixeres moito mal, 
ese mal quedaríalle ao recobral-o seu ser. 

Saíu caviloso o vello de casa da meiga, e moito cavilóu de volta para 
a sua casa en como había facer. Mas, inda que se vira en perigo de morte, 
mellor quería morrer que saber o seu fillo perdido d'aquela maneira. 

A noite seguinte decidíu ire en procura do lobo. Non quixo levar a 
carabina porque era de moito perigo. Armouse namais dun coitelo; mas 
portóu consigo un rexelo, e atouno á pé dunha toxeira onde ele s'agachóu 
antre unhas urzes có coitelo na man. 

A meia noite víu como o rexelo estarrecíase alporizado e asmóu que o 
lobo achegábase. Despois sentíu un lixeiro péto, coma d'algunha cousa que 
tombaba, poida que o chouto do lobo pra trabar no carneiro; un espernexar 
do animal... Paseniñamente, caladiñamente, achegouse... ¡Alí estaba o lobo! 
Chantaba os dentes nas carnes moles do rexelo sen se decatare da sua 
presencia. 

Como temendo ferir de mais, espetoulle no lombo a ponta do coitelo 
que ceibóu axiña no chan. O lobo revirouse arregañando os dentes. O home 
botoulle os brazos ao pescozo chamándolle; ¡Fillo, fillo! e pedíndolle per- 
dón, salaiando. 

Daquela a pelexa do lobo encomenzóu a se abrire pol-a ferida, e coma 
se for un folecho foise desprendendo do corpo. Unha sacodidela, un embor- 
callerse antre as uzes e toxos, e o rapáz ¡o seu fillo! que recobraba o ser, 
esmaiolado, mas tal como ele era denantes de amaldizoado. 

Recollido por min en Doiras (Lugo) — Agosto de 1953. 

XURENZÁS 

No partido do Carballiño, da banda do Norte, hai unha aldea chamada 
Xurenzás, nome que, según din, venlle dunha heroica loita antre dous mouros 
que moraban cada un coa sua familia en dous logares diferentes, mas, a 
pouca distancia un do outro. 

Un deles chamábase Zás, e vivía nun monte que lle din a Peneda do 
Couto, onde hai unhas penas grabadas con sinos ou letras descoñecidas. 

O outro moraba onde chaman Montenegro, que é un castro arrodeado 
d'unha muradela. 

Disque este segundo mouro tiña unha filla, e o primeiro, o Zás, namo- 
rouse da rapaza pol-a sua formosura e quíxolla mercar ao pai d'ela, mas 
este negouse a lla vendere por ningún diñeiro por moito que lle o Zás 
ofrecera, e foi tanta a carraxe do rexeitado namorado que pra se vingare 
«encantoulla». 

O coitado do pai que tal víu, gañóu tal xenreira que lle envióu un seu 
escravo a Zás decíndolle que se armase coas armas que quixer e saíse ao 
camiño, que ele iríao percurar e que xuraba pol-o seu Deus que habería 
de matalo. 

Atopáronse os dous e loitaron bravamente; mas, foi Zás o que vencéu, 
e collendo o seu contrario pol-as barbas, fíxolle xurar no seu nome que se 
daba por vencido. 

Daquela o asoballado poi dixo: «Juro en Zás que estoy vencido». (por- 
que os mouros falan castelán, coma o demo). E d'aí venlle o nome ao pobo 
que se alí formóu, de Xurenzás. 

Figura no n° 5 da revhta «Nós de Ourens» — Xunio de 1931. 



A LAGOA DE DONIÑOS 

Antre os outeiros de Brión e Belón, no concello de Serantes, disque en 
tempos moi recuados había unha pequena vila chamada Doniños, e que 
os moradores dela eran todos xentís, senon dous, home e muller, que tiñan 
a sua homilde choupana un pouco arredada dos mais, nun dos cotarelos 
próisimos. 

E cando Noso Señor andaba pol-o mundo, certo día chegóu por alí 
e pedíu casa coberta onde lle parescéu que había mais abastanza, e se lle 
querían facel-a caridade de lle dar unha cunquiña de caldo. 

Mas, o dono da caas, chamándolle vagaceiro e moinante, respondeulle 
dicindo que procurara traballo se quería ter direito á mantenza, e que alí 
non tiña nada que facer e mellor era que seguira seu vieiro. 

Tentóu el Señor petar noutras portas, e, pouco mais menos, sempre lle 
daban a mesma resposta se o non trataban pior. 

Resinado proseguíu o seu camiño, ata que chegóu á casoupa dos dous 
cristás. 

— Pase, señor, pase — dixéronlle alí agarimosamente — e darémoslle da 
nosa probeza coma irmáns que somos. 

Comeu el Señor na compaña d'aquelas boas xentes, e despois deitouse 
ribas d'unhas pallas á carón do borrallo da lareira, e adormecéu. Tamén os 
caseteiros fóronse ao seu cocho; mas, cando o día seguinte acordaron, viron 
que o pelengrino da noite tiña disparecido. 

— Diol-o guíe — dixo o home — poida que marchara moi cedo e non 
quixo nos noxare mais. 

Pouco despois d'esto, Román, o caseteiro, puxo os bois ao carro e foise 
camiño da vila pra vender unha cárrega de leña. 

Mas, cando xa ía entrar pol-a rua adiante, ouvíu berros pedindo acorro, 
e recoñecendo a voz da sua muller ollóu para atrás e víu que dous solda- 
dos ían após d'ela, que fuxía espavorida. 

Román deixóu o carro e corréu para lle valer á sua muller, que sen 
o ver, tercéu o ca'miño e voltaba monte arriba sempre abourada por aqueles 
soldados. O home apresóu inda mais a carreira, e cando xa ía dándolle 
alcanzo, eles decatáronse da sua chegada e colleron outro vieiro fuxindo á 
sua vez. 

Román seguíu daquela trás da sua muller sen lograr pillada, ata que 
chegóu á sua casa, quedando ademirado ao ver que a sua dona estaba aso- 
mada á fenestra, leda e sorridente. 

— ¿Qué foi o que che acontecéu? — demandoulle. 

Mas, inda ben non eran ditas estas verbas, cando ouviron un grande 
estrondo e o gurgullar das augas co'ma se o mar se deborcara riba da terra. 
Os berros de pavura estarrecían, e cheos de medo, home e muller dende o 
limiar da sua choupana, albiscaron na lonxedade como a vila de Doniños 
mergullábase nunha grande enxurrada que, sen saber como, alí mesmo á 
carón tiña xurdido d'entremeio dos penedos. 

E é alí onde hoxe eisiste aínda a lagoa de Doniños. 

Disque foi un castigo do Ceo para aqueles xentís despiadosos con el 
Señor. 

A DAMA DO CASTRO DE GUNDIVÓS 



Contoume un día o vello Salvador, de Canaval, que lle ten ouvido dicir 
a seu abó, que sendo ele mozo falábase d'unha dama do castro de Gundivós, 
que casara cun rapaz daquela freguesía, e que a cousa fora así: 

Martiño era un mozo moi arriscado e adivertido, rexo e garrido. Gus- 
táballe bailar e adivertirse nas romarías e foliadas, e palicar coas menas; 
e mais non cantaba mal e sabía retrucar ás cantigas das rapazas nas retesías 
con un aquel que daba xénio. Este mozo andivera nas partidas que se axun- 
taran cando os franceses e disque ten loitado bravamente contra daqueles. 

Unha mañanciña pol-o mes de abril, andaba Martiño no monte rozando 
louza e cortando xestas, e nesto, sentíu falar con fala moi doce a unha 
muller que deica entón non tiña roparado nela: 

— Ai mozo ¿e ti quereríasme facer un grande servizo? 

Martiño ollóu pra onde viña aquela voz, e víu unha dama, loira e 
moi linda, e xoven, á que non coñecía nen endexamais tiña visto. 

Inda que estranado d'aquelo que non atinaba a comprender, porque por 
alí non había casa ningunha de señores, o mozo sen se atordoar, respondeulle: 

— En podendo, faceréi o que vostede queira. 

Daquela a dama díxolle que a seguira, e ele foi atrás dela, e chegaron 
deica un logar dende o que se albiscaban uns grandes penedos, en antre 
eles díxolle a señora que había unha cova, e despois espricoulle canto tiña 
que facer d'alí a dous días, e que se o facía habíalle vir moito ben e que ela 
faceríalle un grande presente que estimaría moito. 

Martiño se non amedoñóu inda que ben se decatóu que naquelo había 
algo de encanto, e fixo tal e como lle a dama dixera. Cando se achegóu á 
boca da cova saíronlle dous cans grandismos moi feros, regañando os 
dentes dispostos a esnaquizalo; e vaise ele e bótalle aos cans un cameiro 
morto e esfolado que levaba; mas, cando obedecendo ao seu istinto ou á 
fame que tiñan os animás se atiraron ao carneiro, Martiño con dous súpetos 
e fortes gadañazos segoulles a cabeza e de seguida entróu na cova, levando 
nunha man o gadaño e na outra un fachuzo aceso. 

Disque dentro da cova fachearon resprandores por todol-os currunchos 
coma se a luz do fachuzo se refrexara en espellos ou vidros de mil cores. 
E daquela aparescéu a dama c'un brazado de cordóns de ouro, e arracadas, 
e colares, e anelos e pieitesi o moitas cousas mais, todas de brilante ouro, e 
a dama díxolle: 

Saiamos axiña pra fora. E o mozo chimpóu o fachuzo no chan e agar- 
rando a dama dun brazo fuxíu co'ela cara a saída da cova. E cando xa 
estaban na boca dela sentiron coma se dentro da cova se escachizaran todol-os 
vidros e colunas, e cairan trabes e pedras con estrondo, e ollaron para tras 
e viron a cova atuada de grandes penedos e pelouros que se tardaran un 
instante mais en sair alí quedaran esmagados. 

Martiño levóu aquela dama para a casa e pouco despois casóu co'ela. 
E a dama era tal cual unha fidalga e a mais fermosa muller de cantas se 
poideram ver dez leguas d'arredor, e falaba moi docemente, e foi estimada 
de todol-os veciños. E con todo aquel ouro que tiraran do encanto fixeron 
unha grande casa e mercaron terras e vivían moi ben. 

Recolhido en Canabal (Lugo) — 1935. 



A SANTA COMPAÑA 



É unha das crénzas mais arreigañadas na imaxinación e sentimento das 
xentes campesiñas da Galiza, esta da Santa Compaña. 

Moitos hai que din que a teñen visto, se ben non acertan a espricar 
concretamente o que é. Falan de espritos, de pantasmas, de luces que unhas 
veces son fachas acesas, outras osos da canela da perna que aluman coma 
aquelas. E tal que unha procisión de mortos que cáseque sempre portan un 
cadaleito. Algunhas vegadas nese cadaleito vai un familial do que presen- 
ciar o paso da compaña, que non tarda en morrer; outras é o corpo de 
alguén que 'morréu en pecado. 

Adoito, o disgraciado que atopa no seu camiño a Santa Compaña, 
sempre a altas horas da noite, é obrigado a seguir, formando parte do 
cortexo, aquela fúaebre e medoñenta comitiva. E como os espeitros corren 
ou voan por vales e montes, atravesan balados, silveiras e matos, o mortal 
que vai co'eles romata sempre aparescendo esmorecido, cheo de rabuñaduras 
e coas roupas esfarrapadas. 

Hai quen di que a compaña é a procesión de todol-os aboengos de aquel 
que vai morrer, que lle chegóu a sua hora e que o agardan. Recollen a i-alma 
do parente ende 'morrendo e lévana consigo. 

Á frente desta comitiva de pantasmas adoita figurar un espeitro de maor 
grandura, según algúns a Estadea; outros din que o que vai diante portando 
unha cruz é um ser vivo que tivo a disgracia de s'atopare ao paso da hoste 
e vese obrigado a se incorporare a ela. 

Esto é o que eu teño ouvido persoalmente; mas, antre algúns papés 
e notas que pertenceron a don Manuel Murgia, o ilustre historiador da 
Galiza, que foron entregados a don Xoán Naya, bibliotecario da Real Aca- 
demia Gallega, pol-a filla de aquel, dona Gala, acháronse a seguinte infor- 
mazón encol do caso: 



A LENDA DOS DIFUNTOS 

Os difuntos érguense das suas campas, embrúllanse en brancos sueiros, 
axúntanse no recinto da igrexa e ás doce da noite en ponto, saen pol-a porta 
grande do tempro pra faceren as suas noiturnas visitas. 

Un vivo; un home precisamente si o santo padroeiro éio, e indistinta- 
mente home ou muller se a padroeira é santa, acompaña a procesión de 
pantasma indo diante dela. Este acompañante leva unha cruz e un caldeiro 
d'auga benta c'un hisope. Non pode ollar para atrás pra vere o que ás 
suas costas acontez. As ordes sonlle trasmitidas dunha maneira misteriosa 
e sen que ninguen lle falar, malia do que sabe moi ben as casas onde ha 
guiare a cohorta funeraria da que ele é portaestandarte. 

Cada pantasma porta unha luz; mas, é invisíble para cantos poidan 
atopar no camiño. Un areciño moi lixeiro e un forte cheiro a cera son as 
únecas sinais pol-as que pode se colexire que está a pasar á nosa beira 
esta lexión de espeitros. 

O acompañante obrigado non pode deixar en maneira algunha o seu 
cometido e a troque das noxas que esto lle depara goza de poucas ventaxas. 
Cando vai coas sómas da noite visitar algunha casa, se non deixa un sinal, 
non pode recoñecela ao día seguinte; e se os pantasmas se decatan de que 
deixa algun sinal ou tenta de penetrar os seus segredos, ou olla pr'atrás 
con este ouxeto, castígano rexamente. Os castigos son corporaes e apricados 
no mesmo istante de se solprenedere a falta. 

En xeral a persoa que «anda cós difuntos» ten mala cór, enfraquez e 
síntese mal; mas, endexamais ouvín que este oficio teña cousado a morte 
de ningún. 

Estalle tollido participare non só os segredos que teña podido solpren- 
dere, senon mesmo que anda coa Compaña. Poucas son as que dexxantm- 
lociré malia desto quen é o desditoso sobor de quen gravita tan pesada 
cárre^a Adóitaselle colgal-o morto a individuos de caraiter sombrizo e 
tristeiro e pouco comunicativos, ora sexa permanente, ora tenase volvrdo asi 

por diferentes cousas. j¡-s,,_. 

E inamobíbele este emprego como din que o son os empregos xudiciaes. 
Endeben é trasmisíbele nestas circunstancias: se nunha das escursions dos 
difuntos o acompañante tropeza con outra persoa mételle nas mans o cal- 
deiro e mail-a cruz e dende este istante, a que recibíu as insinias do oficio 
vese obri^ada a desempeñare o papel do devanceiro. Esto mal que Ue pese: 
non pode resistire. Hai noustante algúns meios que poden evitare ao tran- 
seunte este gravísimo perigo; segun uns, facendo un círculo no chan e ins- 
cribíndose nel fica eisento de recibire caldeiro e cruz, ou deitandose no 
chan boca abaixo; mas, esto derradeiro, fai que a prooesión das almas pasen 
todos por riba del e queda estomballado. 

/al é o ouxeto destas visitas fúnebres? Parez que os mortos van visi- 
taren con un ano de adiantamento aqueles que pronto han ir a lles facer 
compaña. Cando a morte está próisima as visitas amiúdanse. 

Dixemos que estas saidas son noiturnas, mas, parez que en circuns- 
tancias estraordinarias fanse tamén pol-o día e neste caso son tamen as doce 

da mañá. , » 

Esta crénza nos difuntos, arranxada cós parhculares enmentados esta 
xeneralizada d'abondo especialmente antre a xente mais sinxela e iñorante 
das aldeias. 



Por non ter asinatura esta comunicazón enviada a don Manuel Mur- 
guía e sere a letra manuscrita descoñecida, non sabemos quen foi o que a 
envióu nen de onde procede. 



A LENDA DAS MEIGAS OU BRUXAS 

As meigas (meigos inda que tamén os hai, son poucos), son mulleres 
que teñen o poder de realizaren cousas tan sobrenaturaes que poderíamos 
coidar que eran milagreiras se o milagre non for obra escrusiva dos santos. 

¿Quén lles dá ese poder? Se temos en conta que todo canto fan as meigas 
adoita ser daniño; que a sua maldade é tanta que sómente gozan facendo 
mal, por forza hai que recoñecer que sómente o demo pode promanar 
esa facultade. 

No noso traballo «Meigas e meiguerías», bruxas e bruxedos na tradi- 
zón da Galiza, facemos un estudo de canto se refire ao caso. Mas, paré- 
cenos que nestas lendas populares non debe mancar unha mostra do con- 
ceito e crénza que delas teñen as nosas xentes. A seguir damos, pois, tres 
relatos encol desto. 

AS MEIGAS 

O vello que me contóu o primeiro destes contos, en Canabal (Lugo) 
o ano 1935, díxome que o feito aconteceulle á un irmau do seu abó, e que 
ele oírallo a seu pai, e que o tiña como cousa certa e verdadeira. 

A aquel meu tío, según contan, de mozo seique gustáranlle sempre as 
rapazas, e moito se ten adivertido co'elas nas festas e romarías, nas espa- 
delas e nas foliadas. Chegoulle como a todos a hora de se enguedellare 
nos feitizos dunha moza, de tal xeito que, igual que os mais, maxinóu 
casare. 

A sua madriña era unha curmán da mai dele que tiñan por meiga, e 
un día a tía Marica díxolle: — Non cases con Catuxa; non che convén. 

— Por qué ? — demandoulle o meu tío. 

— ¿Non che abonda o meu consello? — repricoulle ela. 

Meu tío disque foi para a casa cavilando naquelo. A sua tía Marica 
sabía moitas cousas e coñecía ben o mundo. Có seu aquel de cartexeira, 
coa sona que tiña de meiga, eu debia me fiare dela. Con todo, duvidaba. 
Catuxa era unha moza garrida e fanchoeira, debecíase pol-o baile e cantaba 
que daba xenio nas foliadas. D'outras cousas se non sabía. A rapaza gus- 
tábame e tiña ademais algúns bens pol-a mai, que xa lle morrera; e cando 
o seu pai finar acrecentaríaos có seu herdo. 

— ' Madriña — díxolle outro día á sua tía Marica — Catuxa é unha 
rapaza coma unha rosa; traballadora e videga; ten algúns bens ¿por qué dí 
que me non convén pra casare co'ela? 

— ¿Quérole saber? 

— Quero. 



35 



— Pois vente sábado á noite á miña casa. 

E meu tío abó, ao cael-as doce, alá foi á cas da tía Marica. A tía deulle 
un chisco de viño. Era un viño que seique non sabía a viño. A tía Marica 
díxolle que tiña o zume dunhas herbas que eran moi boas pra romedios. 
Ño entanto o tío bebía, ela púxose a quencer un pouco d'enxulla na tixela, 
e eneomezóu á me falare de cousas estranas... Meu tío foise adormecendo 
sentado no escano. Despois disque sentíu coma se fora pol-o ár; pasóu por 
entremeio dunha nube de brétema esbrancuxada como a luz do luar; pare- 
ceulle voar por riba da mesta sóma dos piñeiraes, e por romate ouvíu o 
balbordo do mar. Estaban nun grande areal. 

O que alí víu estarreceuno. Tantas mulleres en pelico, e todas a brincar, 
a emborcallarse, a rir correndo unhas atrás das outras. Había algúns homes 
tamén, inda que poucos, e moitas vellas. Todos somellaban tolos. ¡O que 
eles facían! Loitaban, andaban aos trambullóns, á rolos... ¡o demo! ¿O demo 
dixen? Sí; o demo estaba alí tamén naquela xuntanza entolecida e empor- 
callada, según dicía o meu tío abó. O demo que ollaba todo aquelo sorrindo 
enledizado, cós seus cornos revirados, cornos de castrón, e coa sua barbiña 
crabuna e... ¡quedóu pampo ao vere o seu rabecho de porco baticándolle 
mainamente nas costas pra s'espaxotare as moscas. 

¿Qué era todo aquelo ? 

— Escoita, olla a cala — díxolle a sua tía, que fuxíu decontado da sua 
beira pra s'axuntare aos outros. 

Daquela o meu tío disque víu unha moza que, d'acabalo dun home 
berraba e ría na mentres zorregaballe c'un vergallo. ¡Nunca Deus me dera! 
díxome o tío — • ¡Era Catuxa! Nesto caeron os dous no chan e andiveron á 
rolos. Despois foi il o que amontóu nela, que iba de gatiñas... 

O meu tío adoecía vendo aquelo, mais ¡qué había facer? 

O demo asopróu nun corno de boi e daquela toda aquela xente calóu. 
Uns sentáronse no chan, outros deixáronse deitados, algúns encostáronse 
aos penedos, e sómente tres ou catro parexas boligaron un pouci hastra que 
todo quedóu calado e quedo. 

— ¿Qué fixestes no decurso da som::.na? — demandóu o demo. 

— • Eu fixen que se non poidera batizar un neno — dixo unha vella. 

— 'Eu fixen malparir á unha muller — engadíu outra. 

— Eu boteille o anganido a unha moza; o mal ruín á un mozo, embor- 
quei un carro de louza que colleu debaixo á un vello e... 

E era Catuxa a que tal dicía! pechéi os ollos e cochéi os ouvidos coas 
mans ¡Non quería saber mais! ¡Abondábame ven aquelo! ¡Qué razón tiña 
a tía Marica'! Ela coñecíaa ben. Baixo unha aparencia de anxo agachaba 
un esprito do inferno aquela mala i-alma... 

O meu tío acordou na lareira da sua tía Marica. Ergueuse, e sen dar 
fala, foise para a sua casa. Ela nada lle dixo tampouco ¿qué había decirlle? 

Despois, pol-a tardiña o meu tío atopóu á Catuxa, que iba moi postiña 
e resprandecente coma un sol. 
... . — Non vas á foliada? — ■ perguntoulle ela. 

— 'Non — repricoulle o tío: — Onte estiven no areal de Cangas e estóu 
canso. 

Ela comprendéu. Fitouno con ollos de lume, e foise. 

Aquela noite o meu tío acordóu espavorido. Sentíu na gorxa como se 
lle chantaran un coitelo. Botóu a man e agarróu unha cousa estrana. ¿Qué 
era aqúelo? A lúa chea alumaba a fenestra e puido ver o que nas suas mans 
apreixaba ¡Era unha cóbrega! 

D'un pulo saltóu da cama, e con carraxe e con noxo baticóu a testa da 
cóbrega no chan; despois chimpouna nun curruncho. 

Lavouse a gorxa con augardente, atouse un pano ao pescozo e deitouse 
outra vez. Mais disque non puido pegar no sono; agardóu o día cavilando. 

— ■ ¿Non sabes ? — díxolle a mai pol-a mañán na mentres lle botaba as 
papas do almorzo na cunca. — A tua moza, Catuxa, aparescéu hoxe morta 
á pe da cama; disque debéu caer e batéu a testa no chan. Atopárona nunha 
poza de sangue... 

O meu tío abó lembrouse da cóbrega. Chimpouse no sobrado e esculcóu 
todo: ¡A cóbrega que matara pol-a noite tiña disparecido! 



A MEIGA CHUCHONA 



Había en San Xián de Sergude unha muller á que lle morrían todol-os 
fillos. A última nena que tivera levaba camiño de morrer tamén. 

— - Pois esto ten que sere cousa dun «mal de ollo» ou da «chuchona» — 
dixo a nai da muller; que xa era vella e como tal sabía destas cousas que 
se van deprendendo no decorrer dos anos. : 

Daquela un sábado á noite colleron na braña tres xuncos, cortáronos 
c'unha tesoura en altores iguaes e marcáronos. Un era a envexa, outro o 
angamdo e outro a meiga chuchona. 

O domingo pol-a mañán viron que o xunco que maiara era o da chu- 

chona. 

— ¿Non cho dícia eu? — dixo a nai — ¿Ves como é cousa de meiguena? 

— <¿E que imos facer? ¿quen pode ser a meiga? 

— Xa o saberemos; por encuanto hai que lle poñer á nena unha cas- 
taña de indias, un dente de allo e mais unha ponliña de herba de San Xoán. 
E non deixala só, á noite ha vir unha mosca moi grande e moi negra, e 
pousaráse no berce. Esa é a meiga chuchona que lle ven zugal-o sangue á 
tua nena. Esconxurala dicindo: «San Silvestre, meigas fóra»! e coa mesma 
darlle á mosca c'un ramallo de loureiro xa que non hai por aquí ningunha 
avelaira, que sería mellor. Darlle sen dó, que se a matades non se perde nada. 

A muller e mail-o seu home agardaron sen se deitar á pé do berce 
hastra que a meia noite viron a mosca. A muller dixo o esconsuro, e no 
entanto o home, có ramallo de loureiro zoupoulle á mosca. 

O outro día aparescéu morta na sua cama unha vella de Tabeayo. ¡Esa 
era a meiga chuchona que iba zugarlle c sangue aos pequenos! 

E daquela a nena púxose boa, e vela ahí anda unha moza feita. 

Tal contoume a miña vella ama de aía, Dolores Grién, Sergunde 1924. 



O MAL DE OLLO 

A señora Antona de Casás díxome que unha tarde estaba muxindo a 
vaca e chegóu por alí Pepa do Vilar. 

— ■ Ai, 'muller; que leite tan bó. Ben me podías" dar unha cunca del — 
díxolle. 

— i Hoxe non cho dou; que o cuxo mamóu mais da conta e quedeicheme 
coase sen pinga. Xa ves que pouco dá. 

E era certo; por mais que turraba dos tetos da vaca pouco leito saía. 
Pero Papa do Vilar retrucoulle: 

— E mais, ao millor nen ese aporveitas; que non sei que lle vexo á 
vaca nos ollos que non parez estar boa. — E despois de ollar fixamente para 
o animal, foise rindo. 

— Dio l-O non queira. 

Mais ao^rnírar eu~para a canada vin que a vaca xa non daba leite, 
senon sangue. 

— ¡Ai, Xesús me valla! — dixen — ¡Si esto non parez cousa de mei- 
guería!. 

Pol-o si ou pol-o non fíxenlle á vaca unha cruz no lombo e outra nos 
tetos c'un dente de allo, e borrifeina con auga bendita. Daquela deixóu de 
botar sangue e volveu a dar leite. 

Pero eu non podía aporveitalo; mais púxeno a ferver pra llo dar ao 
can, e daquela voltóu Pepa e díxome: 

— Ai, sentínme mal no camiño e veño a que me deas un pouco d'auga. 

— Auga daríacha — díxenlle eu — ; que a i-auga dáia Dios; pero non 
cha dou que seique fuches ti a que me botaches o mal de ollo á miña 
vaca. E Dios queira que quen me á min fixo mal, que así o reciba. 

— ' Non digas eso, Antona; e tira ese leite do lüme que me está matando, 
que che xuro que nunca mais che pasará cousa mala ningunha. 

Tiréi o pote do lume e daquela ela sentíuse millor e foise. 

Dende aquela sempre lle puxen a figa ¡I eu que non sabía que fose 
meiga ! 

VHamella (Luga) — 1935. 

fC BOTAR UNHA MAN 

Cando antigamente pidíase axuda a outra persoa para certas cousas, 
por exempro para erguer unha cesta ou un feixe de leña ou herba, adoitá- 
base dicir: «Homiño (ou mulleriña), bótame unha man?» 

Mas, agora demándase concretamente: ¿Faime o favor d'axudar é 
erguere? E o troque foi pol-o seguinte: 

A señora Marica de Migués fora un día á vila; daquela inda non había 
automóveles e a xente tiña que ire á andar; e cando voltaba, xa coase con 
noite e cangada có peso que levaba, pois mercara moitas cousas, pousóu 
a cesta nun balado e sentouse a carón dela pra descansare un anaco. 
Doíanlle os cadrís, porque a señora Marica xa non era moza, e demorouse 
alí, cavilando que xa estaba preto da casa e despois, xa reposta da canseira, 
chegaría mais axiña. 

Aquel camiño onde s'atopaba non estaba moi arredado das primeiras 
casas do logar, e un pouco mais acima do mesmo balado onde se tiña sen- 
tado, alzábase a igrexa que, pouco había, deitara ao ár as badaladas sono- 
rosas das avemarías. 

No entanto foiselle botando a noite enriba; mas, a señora Marica non 
tiña medo ningún, e, como s'atopaba ben, deixouse estar mais un bocadiño. 

En cabo dispúxose a seguir viaxe, e 'marmulóu: 

— >E non haberá unha almiña de Dios que me veña botar unha man?» 
Pouco tivo que agardarse. Pol-o camiño víu vir unha sombra; un home 
sen dúbida. 

— Homiño, non me botará unha man pra erguer esta cesta? 

O home achegouse a ela e, caladamente, como é costume pol-a noite, 
colléu a cesta e púxolla na testa á señora Marica. 

— ■ ¡Que Dios llo pagué! — agradeceulle ela. E seguíu o seu vieiro. 

O home quedouse atrás e perdeuse nas sómas noitegas. 

Cando a señora Marica chegóu á sua casa, pousóu a cesta enriba da 
artesa da cociña; tiróu o pano branco que a cochaba, e ía xa retirar as 
cousas que trouxera cando déu un berro, espavorida, e recuóu abrayada. 

O seu home acodíulle: 

— ¿Qué tes, Marica? ¿Que hai na cesta que tal medo che pon? 
Achegouse á artesa e estarreceuse. Na cesta había ¡a man dun morto! 

Recollido en Almeiras. 



A MISA DOS DIFUNTOS 

Unha muller que fora a unha romaría á que estaba ofrecida, demo- 
rouse un pouco no camiño cuns parentes que atopóu, e non chegóu á misa. 

Contrariouna aquelo, pois pareceulle de mal agoiro, ou que a santa 
habíallo ter en conta por estimar o seu descoido falla de devozón, e incum- 
primento da sua promesa. 

Como penitencia, deu unha volta de xionllos arredor da igrexa, e des- 
pois, sen se erguere, entróu no tempro hastra chegar diante da venerada 
imaxe onde rezóu un rosario demandándolle que a perdoara. 

Feito esto quedóu mais acougada. Despois andivo por alí dando unhas 
voltas antre a xente, e como atopóu unha sua irmá casada, que moraba 

noutra aldea, co'ela £oi xantar; pois levaba unha boa empanada de raxo 
con outras cousiñas que non eran de dispreciar, e 'mais unha pérfia de viño 
ben cumprida. O cuñado era home dado e churrusqueiro, e antre contos e 
talladas e tragos; escoitando as cantigas dos fatos de romeiros e mirando 
os bailaríns que ante os gaiteiros repinicaban muiñeiras e fandangos, foise 
pasando a tarde deprocatados do tempo que ía correndo. 

Despedíuse en cabo a muller do noso conto dos seus irmáns e empren- 
deu a viaxe de volta para a sua casa. 

Algúns romeiros que ían á cando ela fóronse dirixindo por outros 
vieiros ou quedando nos seus fogares por onde pasaban. A final a nosa 
muller que era de mais lonxe, atopóuse sóa e xa cáseque de noite; mas, 
estaba afeita, e sen medo ningún seguíu a sua vía. 

Pero, o camiñar, si é con noite, cansa mais; e aquela muller sentíase 
tamén cansada e hastra parecíalle que lle doían os xionllos e mais os cadrís, 
cousa que endexamais ll'acontecera aínda con mais longas camiñadas. 

Cadroulle pasar perto dunha igrexa, e víu, non sen estraneza, que a 
porta estaba aberta e había luz dentro. 

Daquela coidóu que podería aproveitar aquel ensexo para se sentare 
un anaco e descansare para despois continuare a sua andadela. E dirixiuse 
cara a igrexa. 

Entróu e víu que había moita familia, e que un crego estaba dicindo misa. 

— • ¡Canté! — dixo a muller para escontra sí — vel'aí que perdín a misa 
pol-a mañá, e agora depáraseme unha quc non maxinaba. Sentouse no chan 
e encomezóu á rezare. 

Mas, ao pouco roparóu que tanta xente como alí había, e se non sintía 
nin un «chis»; que se axionllaban caladiñamente ou erguíanse sen o mais 
levián bruído; e hastra o crego movíase diante o altar sen que resoaran as 
suas pisadas ou renxeran as táboas do chan. 

¿Qué era aquelo, e por qué unha misa de taes horas? 

Ollóu para uns e para outros de cantos alí había e víu que todos esta- 
ban de ollos abertos e fixos coma se mirasen un ponto mesmo que ela non 
albiscaba; que as suas faceiras eran esbrancuxadas coa cor da cera... Arre 
piouse de medo, sí, non cabía dúvida; aqueles todos eran difuntos... 

— ¡Virxe dos ceos! — a probe da muller estarrecida cubriuse o rosto 
coas mans, incrinóu a testa sobre o peito, e rezóu tremendo de medo. Sen 
se decatar foi adormecendo. 

Cando acordóu estaba sóa na igrexa, e as primeiras crarencias da albo- 
rada encomezaban a se amostrare pol-a porta aberta. 

A muller apresouse á saír e encamiñouse tremelicando á sua casa. Aos 
tres días, morréu. 



A TRABE DE OURO E A TRABE DE ALCATRÓN 

Despois de tomar algúns apontamentos o día 30 de Setembro de 1950 
na feira de Carballo, fun xantar nunha taberna que había na estrada perto 
do campo onde se o mercado foi. 

Había na taberna varios homes bebendo; paséi adiante deica outro 
compartimento onde vin catro mesas con bancos de cada banda, e senteime 
nun d'eles. Na mesa de á carón estaban comendo duas mulleres e catro 
homes; noutra un vello cego có seu correspondente rapaz pra lle servire 
de guieiro e torna cans e mais de compaña. A rentes de min tomaron asento 
outros dous homes. 

Cando vou a calquera lugar, maormente en pequenas vilas ou aldeas, 
percuro de cote estas sinxelas casas de comidas para eu ir xantar; porque 
así teño ensexo de escoitar as conversas das xentes que alí adoitan iren, e 
podo moitas veces coller algunha frase interesante algunha verba pouco usada 
xa; algún refrán; algún conto ou referencias de costumes de tempos idos. 

Fun xantando á modo e tentando de outer dos meus veciños de mesa, 
parolando con eles, algunha cousa da que poidera tomar apontamento. 
Ofrecinlles un pito e mais un vaso de viño, e díxenlles que eu gostaba moito 
de contos e historias, e pergunteilles se sabían e querían me contaren 
algunha. 

E nafeuto contáronme un conto que xa eu coñecía; mas nada dixen, e 
celebreino como se for novo para min, o que lles apracéu. 

Mas, nesto, o vello cego que estivera moi atento á miña conversa e 
ao conto do recitador, dixo: 

— ' Se o señor gosta de contos, podo eu contarlle un que coido halle 
somellar coma unha desas historias vellas que andan nas bocas do mundo. 
E mais foi cousa certa, que é en como eu quedeime cego de mozo ¡Xa van 
aló moitos anos'! 

— ■ Pois escoitareino, si señor, e estimareillo ben. 

Pedían que lle serviran un vaso, e senteime á carón d'ele pra escoitalo 
mellor; e có lapiz na man e unhas llanas de papel diante pra facer algúns 
apontamentos, dispúxenme a ouvilo. 

O vello reflesionóu como revivecendo as suas lembranzas, e logo dixo, 
falando vagarosamente: 

— E, pois, saberá que eu non son d'esta terra, que son das terras outas 
da montaña de Arzúa, e dunha parroquia que se chama Santa Mariña de 
Brañas, que está na encosta da serra do Bocelo. Agora que, dende que 
perdín a vista marchéi d'alí e teño que andar a pidir e correr os camiños 
todos pra poder ir vivindo na mentres Noso Señor sexa servido. 

E saberá que perto de Brañas hai dous montes que lles chaman os 
Castros, e dicíase que naqueles montes hai un tesouro soterrado; mas é un 
encanto, o que mora alí no centro da terra e ninguém pode atopar a porta 
por onde se entrar como lle lo non diga unha fada que só pode verse ao 
tempo do sol raiar no abrente da mañá. E disque o tesouro está nunha 
cova moi grandísima e que pra non cairen os penedos e 'mail-a terra que 
a cobre por riba e todo d'arredor, que é o monte todo, hai duas longas 
e grosas trabes: unha de ouro e outra de alcatrón. 

E que, como a cobiza dos homes é tan desvairada, o mouro quér coutar 
o que lle arrouben os tesouros que alí ten: cousas de ouro e de pedraría, e 
moita prata en xerros e pratos e cuncas, e que sei eu... E daquela fixo unha 
trabe de ouro e outra de alcatrón, e o que entrar no grande estrado da 
cova, en vendo a trabe reloscente de ouro quererá arringala pra levala e se 
facere rico para toda a vida; mas, se tal fixer, un enxeño que ten nos dous 
cabos arreventará e poñerá lume á trabe de alcatrón e daquela todo se 
afundará derrubándose enriba do que quixer facel-o arroubo e alí morrerá 
sen que ninguén lle poida valer. 

— Ben — díxenlle eu entón — ; todo eso é moi interesante e moi curioso; 
mas, vostede dixo que ía me contare como cegóu sendo mozo ¿É que foi 
tentar de arroubar o tesouro do encanto. 

— Pois fun, si señor. Eu tiña vintacinco anos ; xa voltara do servicio 
del rei e vira un pouco do mundo; porque tocoume de ire pra Barcelona. 
¡Ai, non lle temos na nosa terra outra cidade como aquela! ¡É moita cidade! 
— calouse un istante, e logo proseguíu — : E como estivera en Barcelona 
mais d'un ano, e despois quedeime en Madrí servindo mais algún tempo, 
ao chegar de volta á casa e verme naqueles rueiros de Brañas, pensei: Esto 
non che é como as Ramblas, nen aquela praza de Cataluña; nen sequer 

como a calle de Argunosa de Madrí onde estiven de criado nunha tenda. 
E cavilei que tiña de facer algunha cousa que me tirase d'aquela probeza 
e deixar de ser un cirolán... 

E voume eu, e un día que pasei a pe do monte do Castro, fixen mamoria 
e cavilei que si era certo que alí había un tesouro agachado, inda podía 
tentar de ver se algunha cousa viña dar ás miñas mans. 

E daquela, ao día seguinte erguínme con noite e fun agardar o alborexar 
do día no curuto do monte pra ver se atopaba a fada do encanto. ¡Voltas 
que dei d'arredor, e veces que subín e baixéi o coto! Pero nen vin a fada 
nen cousa que o parecera. Inda duas ou tres veces berréi ¡Señora fada! ¡Ou 
señora fada!... Mas, foi en valuto; só as pegas marzas responderon ás miñas 
voces cos seus axiridos. 

Destonces cavilei se o tesouro non estaría naqueles montes, senon con 
certeza que era no que chamabamos «O forno dos mouros», que son unhas 
grandes laxes chantadas na terra e cubertas con outra mais larga e mais 
longa que as encobre todas. E está nun outeiro ao pe da mesma serra do 
Bocelo pol-a banda de cara a Toques, que é o concello a que pertence a miña 
parroquia de Brañas. 

Outro día achegueime ao «forno dos mouros», e meténdome dentro 
d'ele porque é coma unha cabana de pedra, na que poden se acobexaren 
catro ou seis persoas; e berréi como xa fixera no Castro, chamando pol-a 
señora fada. Mas, a fada se non apresentóu tampouco. 

Pois cando a xente fala, é que algo hai — dicía eu para o meu chale- 
que — i ; esculcaréi por eiquí a ver se atopo algunha cousa. 

E púxenme a dar voltas d'unha banda pra outra; e petéi fortemente 
cós zocos no chan d'arredor da «pena da moura», e batín nela c'un gavillo 
que levaba por se o poidera precisar, e todo sen deixar de berrar de cando 
en cando: 

— ¡Señora fada! ¡señora fada! 

Seguín ollando por alí e, en cabo, vin antre uns penedos a boca d'unha 
cova. Non era moi grandeira e para entrar por ela tiña que me axionllare, 
pois non cabía indo de pe. Tan cobizoso estaba d'atopar o tesouro, e tan 
canso i esconfiado d'esculcare en valuto que pensei en meterme xa decon- 
tado por aquel portelo que vía aberto diante min; mas, era día craro xa, 
e o sol alumeaba a campía toda que s'albiscaba dende onde eu estaba. - 

As casas encomezaban a fomegar. Sentía fame e cavilei que mellor 
era ir en procura do almorzo e voltar alí no día seguinte c'unha picaraña 

que parecíame habería de precisar. Asmei que se non ía traballar como de 
cote, despois perguntaríanme por qué non fora, e inda poida que alguén 
sospeitara calquera cousa que me non conviñera. . .. . 

E voltéi para a casa. 

Aquela noite non podía durmire; non tiña sono; como xa atopara o 
que poidera ser un portelo para chegar deica a cova do tesouro, estiven 
escismando nas cousas que me poiderari acontecer ou nas pexas que me 
tollerían o camiño que tiña de andar por aquel vieiro soterranio. Compría 
Levar aigunha luz; compría levar algunha arma; compría levar unha corda; 
unha picaraña. 

En cabo chegóu a hora e chegóu tamén o istante de me vere outra 
vez diante da burata. Inda que tentaba acougal-os nervos, tremía un pouco 
e non era pol-a friaxe, senon que o corazón latexábame a petoutazos. Non 
tiña medo; mas, non deixaba de recear tampouco do que poidera me acon- 
tecer dentro d'aquela grande toupeira; pois tal era, certamente, o burato 
por onde tiña de pasar e o camiño que habería de andar baixo tecra. 

Amarréi d'arredor da cintura un cabo da corda, e fun enrolándoa pra 
que me non tollera os movimentos nen tivera que a levar na man, e seguréi 
ben o outro cabo nun penedo que había á entrada da cova moi axeitadiño 
para o caso. Acendín unha acha de carballo ben untada de recina de piñeiro 
e coa picaraña na man esquerda, púxenme de gatiñas e metinme na burata. 

Como cousa de tres ou coatro metros tiven que me ire arrastando; des- 
pois, vin con ledicia que a cova agrandábase, aquelo paresceume un bon 
sinal e asmei que estaba achegándome ao grande estrado onde estaba o 
tesouro. Erguinme de pe. O corazón batíame no peito fortemente; ouvía as 
suas bateladas. Olléi d'arredor e vin cara a dereita outro corredor. Duvidei 
¿Seguiría de fronte ou tiña de virar para a dereita? 

A decisión foi súpeta; seguín cara adiante na mesma direizón que levaba. 
Poucos pasos mais e ¡alí está! — marmuréi emozoado... Algunha cousa 
esbrancuxada víase no fundo ¿Sería unha porta? ¿Sería algunha grande 
caixa, ou un almario? Alanquéi; chantei nun canto da parede do corredor 
a tocha que levaba acesa, e agarrando a picaraña coas duas mans, pequei 
con toda a miña forza naquela cousa que inda non sabía ben o que podería 
sere porque a luz era pouca... 

— ' ¡Nunca Deus me dera! a acha acesa caéu. Ouvín un tumbo que me 
estarrecéu, e cáseque ao mesmo tempo un estrondo que me arrepióu, porque 
vin diante min unha coruscante labareda de fogo coma se tiver chegado ás 

portas do inferno, e caín no chan, atordoado, sentindo o corpo magoado 
como se me viñera enriba o monte todo desfeito en anacos que me ape- 
drexaban. 

Por sorte, no acoramento que me afogaba, lembreime da corda que 
tiña amarrada á cintura; ela podería sel-a miña salvazón, pois na escuri- 
dade en que estaba mergullado, era o úneco guieiro que tiña pra tentar 
de saír da cova endiañada. 

E a rastas, pouquiño a pouco, sentindome morrer, entrillado e có quei- 
mor do lume nas faceiras, fun avantando., avantando, esbarando a cada paso 
con grandes petoutos que cáseque atuaban o corredor soterranio pol-o que 
tiña entrado, e ía tirando pol-a corda que me guiaba cara a saída, ao monte, 
á crarencia da luz do sol, á vida... 

Non sei o que tardéi ¡foi moito tempo! ¡moito! mas, en cabo sentín 
no rosto o ár ¡aquelo aviveceume! Noustante outra cousa encheume de 
pavura ¡Inda que tiña saído da cova e atopábame deitado no chan riba das 
queiroas que alí medraban, sentía unha grande dór, unha ardencia que me 
queimaba os ollos ¡e seguía como soterrado nas tébras da condanada cova! 
¡Estaba cego! 

¡Malditas trabes e malditas cobizas! 

Así romatou o conto do vello cego, que, pra dominar a emozón da 
relembranza, bebeu d'un groulo outro vaso de viño que tiña ao alcanzo 
da man. 



O TRONANTE DE SAN XOAN DE MEDELA 

Cóntase, e o conto ven xa de moitísimos anos atrás, que o cura de 
Santaya de Probaos (concello de Cesuras, partido xudicial de Betanzos), era 
un home tan bó e tan santo, que a sua sona chegaba mais aló das terras 
vizosas de Bergantiñose a Barcala. O día da festa do santo padroeiro, con- 
vidaba a xantar todol-os probes que a Santaya ían, e había que ver o 
gorentoso caldo que pra eles facía dispor o bon do abade, có seu touciño 
e chourizo e patacada farturenta, e pra compaña seus bons moletes de pan- 
trigo que ele mesmo repartía en grandes anacos. E pra todo había, gracias 
a Deus que lle deparaba ao bon crego nas suas terras labrantías fartas ana- 
das de centeo e trigo que eran un milagre. 

Queríano tanto os seus feligreses que no tempo das sementeiras, como 
no das ceifas e nas mallas, acodían compracidos en serviren a quen tanto lles 
valía e axudaba con consellos e concertos se por acaso tiveran desavenzas 
antre eles como adoita acontecer antre homes de todal-as castes. 

Mas, o conto foi que un ano encomezóu de chover e grande treboada 
descarregóu cando a eira do señor cura estaba estrada de monllos e a malla 
ía xa por meia mañán. Aquel ano foron moitos os ferrados de pan que 
perdeu o santo home e non poucos tamén os que apodreceron nas tullas 
dos seus feligreses. 

O pior foi que no ano seguinte, tamén coincidindo coa malla do abade, 
outra medoñenta treboada estralóu con grande estronicio e non pequenos 
danos para todol-os da parroquia de Santaya. E así aconteceu nos sose- 
guintes anos, tan desaxeitadamente que, amañecendo días craros e limpos, 
de luscente sol, de súpeto toldábase o ceo e os trebóns atroaban os campos 
ao tempo que as chuvias enxurradas asolagabano todo. 

Falábase de que aquelo non podía ser senon cousa do demo ou de 
meiguería; poida que a santidade e boas obras do señor cura atraíran en 
contra dele e mais da sua parroquia as envexas d'outras parroquias, ou que 
o mesmo demo quiexer perdelo pra ver de o condenar valéndose d'aqueles 
malos feitos para que ele arrenegara de Deus que o tiña axudado sempre. 

Mas, chegóu un día que coidando que non terían mais sorte da que 
nos anos devanceiros, acodiron á casa reitoral dispostos pra facer a malla 
se por acaso for posíbele. Era na véspeca do San Xoán de Medela, que ten 
unha ermida perto de Santaya, na que se celébra romaría. 

O crego, denantes de encomezar a estrar a eira cós monllos, falóu aos 
seus feligreses dicíndolles: 

— ^Meus amigos, hoxe imos tentar novamente de mallar o noso trigo: 
teñamos fé en que Deus noso Señor e o bendito San Xoán de Medela han 
ter dór de nós e nos non deixarán da sua man. Rógovos que vos dispoña- 
des para mallar; mas, pase o que pasar non fuxades da eira, nen teñades 
medo pol-o que poiderades ver sexa o que for. 

Despois deso, fixo levar á eira un vello armario que tiña na adega; 
meteuse dentro cun libro na man, e púxose a rezar. 

Mas, cando xa os malladores despois de enringleirar os monllos estra- 
dos na eira encomezaban a bourar voltexando os pértegos, estralóu a tre- 
boada con mais forza que nunca. Os lóstregos e tronos socedíanse sen 
acougo, e abríndose os nubarróns ceibaron a i-auga de que ían preñes. Os 

malladores tiveron un primeiro pulo de fuxida; mas, lembrando as verbas 
do abade, seguiron zoupando cós mallos no trigo mália de que a chuvia a 
cada paso medraba en forza e cantidade. O señor cura seguía dentro do 
armario rezando e esconxurando. 

De súpeto, ao tempo d'estourar un trono arrecepido que fixo estarre- 
cerse a cantos alí estaban na eira, viron caer do nubeiro coma unhas grandes 
torquesas de ferro, e pouco despois, tras d'outro espaventoso estronicio, 
unhas zocas grandismas, e logo nun algueireo do inferno tombóu o «tro- 
nante», o causonante das tempestades, ser medoñento, que somellaba un 
xigantesco mono, contrafeito, mouro e peludo talmente coma un demo do 
inferno, que estarrecía de o ver. Daquela saíu o señor cura do armario, 
có libro na man, berrando esconxuros e dicindo: 

— • ¡Matádeo, matádeo para que endexamais poida facer mal a ninguén. 

E os feligreses mallaron no tronante con mais forza e asaño que nos 
monllos do trigo enriba dos que caera. F a treboada e mais a choiva ava- 
gantaron, e voltóu a saír o sol. 

Mais disque soterraron a malino esprito produtor das treboadas coas 
zocas e mail-as torquesas pé da ermida da San Xoán na mesma véspera da 
romaría, xa que pola sua interseizón crebouse o conxuro. 

II 

LENDAS RELIXIOSAS 



AS CUNCHAS DE SANT-IAGO 

Acontecéu cjue, cando foj degolado Sant-Iago, algúns dos seus discí- 
pulos que despois das suas andadas pol a Galiza padricando os evanxeos 
tíñano acompañado a Xerusalén, recadaron o corpo do apóstolo, metérono 
mumha barca e fixéronse mar afora. 

E logo asoproulles un maino vento de popa que os frixo correr pol-o 
alto mar moito en paz. 

Cando chegaron dereitos de Portugal, e xa pol-a costa da Galiza, á un 
logar que chaman Bouzas, había alí unha grande festa. E a festa era pol-o 
casamento do fillo d'un rico home de terras de Gaia, na ribeira do río 

Douro, coa filla de outro rico-home señor da Mahía, que tamén tiña vasalos 
e terras em Bouzas, de onde ele era, e alí facíase a festa. 

E a ledicia era moi grande, e moitos os cabaleiros e as donas, e a xente 
contiosa. E cada un facía o que sabía para soaz de todos, e uns dicían histo- 
rias, e outros cantaban cántigas; estes tanxían cítolas e violas, e outros gai- 
tas; algúns d'acabalo xogaban lanzas e moitos bafordaban (*). 

Antre estes que bafordaban, bafordava o noivo; e acontecéu que cando 
o noivo no seu corcel ía bafordando, o cabalo dun súpeto pulo meteuse no 
mar e mergullóu. E todos viron c'un estarrecamento de pavura como home 
e cabalo asolagaban so as augas. E só víase coma un ronsel de escumas que 
aboiaban por riba das ondas do mar e ía cara a nave ú andaba o corpo de 
Sant-Iago. En cabo saíu o cabalo con seu cabaleiro á tona do mar alí mesmo 
á carón da nave: E todos dende terra poideron albiscar aquel miragre. 

E o cabaleiro catouse, e víu o cabalo e a sela e o peitoral e as estribeiras 
e os panos todos cheos de vieiras, e por saber mais d'aquelo, tiróu o som- 
breiro e catouno e víu nel outro tal e foi espantado todo cando se así víu 
cheo de vieiras, e que fora por so as augas sen dano algún, e que estaba 
sobre o mar como en terra chan. 

Tan grande maravilla ademirouno, e estando así sen saber que cousa 
era aquela e por qué lle á ele acontecía, víu a par de sí a nave, e cando 
ollóu para os homes da barca houbo un grande pracer e gran conforto. 

O cabaleiro dixo aos navegantes todas as causas en como lle acaeceran 
e amostroulles as vieiras de que ía cuberto, e perguntoulles que lles á eles 
somellaba d'aquelas cousas todas. 

Eles dixédonlle: — Verdadeiramente quer Deus de te facer ora cimar, 
e Xesús Cristo por este seu vasalo que aquí nós traguemos nesta barca, quer 
mostrar por ele o seu poder á ti e mais os que nesta terra son. Noso Seiñor 
Xesús Cristo quiz mostrar por ti aos que ora son, e aos que han vir, que 
neste seu vasalo quixeren amar e servir, e que o viñesen buscar alí ú el for 
soterrado, que deben ende traguer cunchas como esas de que tu és cun- 
chado, en maneira de outras taes por sinal e por selo de privilexio. 



(*) Xogar lanzas, botándoas ao ár e recolléndoas sen lle cairen ao correr do 

cabalo. 

Despois feríu o vento nas velas e partíu a nava rumo ás areas onde 
mais adiante había deitar en terra o corpo de Sant-Iago que á bordo portaban. 

E o cabaleiro foi así por riba da tona do mar contra a ribeira onde a 
moita e gran xente tíñase axuntado para agardalo e recibilo con gran con- 
tentamento. 

E despois, todo pelengrino que había d'ire no adiante á Compostela en 
procura de Stan-Iago levaba por sinal as cunchas de vieira no chapeu e na 
escravina do saial. 



A REINA LUPA 



A lua tremelucín sobor do mar en calma. Só, c'un marmurio dondo, 
unhas leviáns ondiñas ían morrer nas areas da praia c'un postrimeiro alou- 
miño de bicos. 

Aboiando riba do rizo das augas, unha estrana nave achegábase ao areal 
maina, paseniñamente. Non era unha barca da cras d'aquelas que adoitaban 
sulcar as augas da Galiza, senon mais ben das do tipo d'aqueloutras que 
Xesús Cristo tiña navegado cos seus discípulos. Nen levaba remeiros nen 
mariñeiro ao timón; a barca navegaba sen guieiro; noustante catro homes 
embrullados en brancos lenzos, arrodeaban un corpo ao parescer sen vida. 

A barca chegóu deica a foz dun río e remontóu as augas deste, che- 
gando ata un logar onde baróu. Brincaron en terra os homes e amarraron 
á un a modo de esteo de pedra que alí había, a sua barca. Despois tiraron o 
corpo inanimado da embarcazón e pousárono enriba dunha grande laxe que, 
coma se for de cera, abríuse para acoller garimosamente no seu seo aquel 
cadavre. Dende aquela deuse á aquel lugar o nome de Pedrón, en lembranza 
do milagre que convirtíu a grande pedra nun leito mortorio. 

Un dos homes, despois de tender o seu ollar pol-a banda da ribeira 
que dende alí se albiscaba, dixo: 

— Onde soterralo? Me non parés axeitado este lugar; mas, como tras- 
portalo a outro mais arredado? 

— Vexamos se hai perto algunha casa; se atopamos un carro. 

— Agardádeme aquí á pe do santo patrón; eu iréi ver — dixo o mais 
novo dos catro — . E encamiñouse pol-o úneco vieiro que antre as erbas e 
touzas trazaran as pisadas. 

Andivo algún tempo, e en cabo albiscóu na lonxedade unha luz mortiza 
que sen dúvida asinalaba unha moradía. Apresóu a andadura e cando chegóu 
ao curuto do outeiro onde asentaba, víu que era un grande castelo. Petóu 
fortemente na porta e unha voz demandoulle que era o que alí percuraba 
d'aquelas horas. 

— Quixera falar có señor amo deste castelo. 

— Non son horas estas pra falar coa nosa señora a reina Lupa respon- 
déronlle. 

Foi preciso agardar deica o día; e cando o sol xa se erguera por riba 
dos enfestos picoutos dos montes veciños, a reina Lupa dinouse recibir aquel 
home descoñecido que ás suas portas chegara. 

Pedíulle ele axuda pra poderen trasladare aquel corpo santo que con- 
sigo portaban, decíndolle: 

— Deus envíate morto aquel a quen poida que non quixeras recivir 
en vida; acólleo e hónrao pare seres honrada na tua hora. 

Cun sorriso bulrón repricoulle ela: 

— É mester que vexas a Régulo, o gran xefe, o sacerdote de Ara-Solis, 
que mora en Duyo. Ele é quen pode axudarvos. 

Mas, acontecéu que Régulo fixo prender e encarcerar os catro navegan- 
tes. Endebén que o corpo santo que co'eles tiñan foi recuberto pol-as xestas 
e codesos que no monte medraban e ninguén se decatóu da sua presenza. 

Pol-a noite, perfilouse na escuridade da prisón, coma coa luz de vaga- 
lumes ou de pequerrechiñas estreliñas, unha portar que non tiña eisistencia 
real; mas que permitíu saír á libertade dos campos aqueles prisoeiros por 
un milagre dos anxos. E os catro camiñaron en procura do sagrado corpo 
que estaba onde o pedrón. Mas, decontado víronse perseguidos pol-os solda- 
dos de Régulo que ían atrás d'eles. Foi por pouco tempo. Ao pasaren unha 
ponte os seus perseguidores, esfondouse aquela con grande estrondo e todos 
caeron nas augas, morrendo uns so as pedras e os outros arrastados pol-a 
corrente do río Támara. 

Espallouse decontado o feito e ninguén mais estreveuse a ire contra 
d'aqueles homes. Entón eles voltaron ao castelo da reina Lupa e novamente 
demandáronlle axuda. 

— Deus está connosco — dixéronlle — ; mellor será pra ti que nos axu- 
des. Sómente queremos que nos emprestes un carro e mais unha xugada 
de bois. 

— Pois sí — dixo ela — ; mas, eu non teño bois no castelo; todos andan 
ceibos no monte. ídevos aló e tomade os que vos sexan mester. E indicoulles 
o monte (hoxe chamado Pico sacro) onde tiña grande contía de touros bravos. 

Foron os catro homes en percura dos bois e acontecéu que aqueles tou- 
ros acodiron mansiños á pe deles e deixáronse xungir manseliñamente coma 
se foran xangales rexelos. 

Daquela puxeron no carro a laxe onde repousaba o santo corpo de 
San Iago e guiados por unha estreliña do ceo camiñaron deica un lugar que 
chamaban Libredón. 

E alí caladamente soterraron o santo corpo, onde anos andados foi des- 
cuberto e venerado. 

Disque a reina Lupa, ademirada de tantos miragres mandóu derrubar 
o tempro de Ara Solis e fíxose cristá. 



SANT YAGO E A BATALLA DE CLAVIJO 

Cando os árabes invadiron a Península Ibérica aló pol-os anos 711 
derrotando os godos, costituiron, como todos sabedes, un Califato que asen- 
tou a sua sé oficial en Córdoba, e asoballaron cáseque toda a terra española. 

Os cristáns orgaizaron na parte estrema do Noroeste, Galiza, que tiña 
permaescido libre de mafometáns, unha resistencia que encetóu a reconque- 
rimento do territorio invadido. 

Cronistas árabes d'aqueles tempos, din que Paio ou Pelaio, un conde 
galego nascido en Tui, fillo do rei Favila, era un dos coudeis cristáns, que 
foi feito phisoeiro e tíñano en refens; pro, puido fuxire e voltóu á se por 
novamente á frente das hostes que loitaban no seu país. 

As batallas socedíanse; unhas vegadas os cristáns vencian e avantaban 
reconquerindo algunhas povoazóns, aigunhas terras, das mans dos sarracenos. 
Outras eran estes os que acadaban avantar e aseñoreárense outra volta do 
que tiñan perdido. Era unha guerra coma o abalo e debalo do mar. 

E así un ano e outro ano, inda que, en cabo, os cristáns foron recupe- 
rando mais e mais terreo, rechazando os invasores que, desunidos e cansos, 
e acosados por toda a parte pol-os vascos, os aragoneses, os cataláns, por- 

tugueses e galegos, que xa libre o seu reino proseguiron a loita axudando 
a seus irmáns, que foron agrupándose tarnénu e defendéndose, conseguiron 
ao cabo de moitos anos de teimosa guerra espulsaren os seus enemigos 
africáns. 

Estas loitas deron logar a lendas de moitas crases. Antre elas figura a 
que se refire a batalla de «Clavijo» na que, dícese que Sant-Yago da Galiza 
aparesceu en axuda do exército cristá. 

Refírese a Historia a un combate sostido antre el rei Ordoao I e Musa 
ben Musa ben Qasi. Este, cuias posesións ocupaban unha boa parte das Astu- 
rias, costruíu unha forte e rexa praza nas proisimidades de Logroño, nun 
logar chamado Albelda. Ordoño foi aló pra tentare de llo toller ou percurar 
conquistala. Musa ben Qasi acodíu á defensa; mas foi derrotado e ferido, 
e Aibelda tomada por asalto. 

Pro a lendo diz como no mais crú da loita aparescéu no ceo unha 
nuben branca da que descéu un xinete de albo saial maneando na destra 
unha grande e resprandecente espada e un estandarte có sino da cruz 
na outra. Cobríase cun chapeu de compridas abas en cuia fronte víase 
unha cuncha de vieira, e póndose antre os guerreiros cristáns alentábaos e 
encoraxábaos cós seus heroicos feitos milagreiros que desmaban as tropas 
musulmás. 

— Sant Yago, Sant Yago ! — berroban os españoes — Sant Yago e f echa 
España! — e tal foi a coraxe e tal a afouteza que lles fortalescéu a fé, que 
acadaron a vitoria e trunfaron sobor dos seus enemigos, vencéndoos e des- 
camallándoos. 

Hai un pergameo del rei D. Ramiro que se refire a este feito estraio 
pol-o que se lle concede un Privilexio á Igrexa de Sant Yago. Refíre o 
escribido que el Rei don Ramiro convocóu todol-os Príncipes, Arzobispos, 
Bispos, Abades, e outros Varóns do Reino, e todol-os seus povos, pra daren 
batalla aos mouros pol-a libertade do infame tributo das ces doncelas, que 
algúns dos reis seus proxenitores tiñan costumado pagar: Que encomezada 
a batalla con grande estrozo dos nosos, retirouse el Rei coas reliquias do 
seu exército ao monte «Clavijo», onde aquela noite consolouno en soños 
Sant Yago, apertándolle a man, con lembranza do seu Padroado, e porme- 
téndolle aparescere visibelemente no día seguinte na batalla, que el venceria 
enteiramente: Que n-afeuto así esperimentouse a visión, e o trunfo con 
morte de 700 infieis; e que en proba d'agradescimento el Rei, os Persoaxes 

e Povos ofertaron ao santo Apóstolo, que cada ano se lle pagase por cada 
xngada de bois as medidas de grao e de viño, ao modo que nas Primacías, 
en toda a España, para a mantenza dos Cóengos d'aquela Santa Igrexa. De 
cuio voto espedíuse Reial Privilexio en Calahorra na era de 872. 



SAN AMARO O PELENGRINO 

Esta é unha lénda recollida e pubricada por meu pai. 

Amaro, nobilísimo varón, senon galego de nascimento, español cando 
menos, víuse á morte de seus pais, heredeiro de contiosos bens. 

Home piadoso, mais ben que en espiazón de pasadas culpas, como 
impulso da sua y-alma, desprendeuse de todal-as suas riquezas en favor 
dos desherdados, fundando hospitaes e asilos para os necesitados e erexindo 
conventos nos que se pedira a Deus o perdón dos pecados dos homes. 

De toda a sua pasada grandeza reservouse sómente aquela contía pre- 
cisa para o desenvolvemento d'un pensamento que alentaba como úneco 
ideial da sua vida. Mandóu costruir unha forte e veleira nao, onde o millor 
e mais axeitado logar estaba destinado a rindir culto á Deus, deixando as 
incomodidades para os homes, como dispostos ao sacrificio por amor a 
Xesús Cristo, ele e mais a tripulazón, e despois de abastado o barco, e 
póndo a fieza en Deus, lanzáronse en longa espedizón pol-os mares, á ven- 
tura, sen outros guieiros que a espranza e a fé, en procura do logar do 
Paradiso onde moran as almas dos patriarcas e profetas. 

Entregado por enteiro a mercede da misericordia divina, nen os mais 
desatados ventos nin as mais violentas tempestades aminguaron o seu ánimo, 
e sen descaer o seu esprito nen perder endexamais a fianza posta en Deus, 
seguíu antre duras penitencias e mortificazóns na sua pelengrinaxa, días e 
mais días, meses e meses, anos e anos, pregando adoito ao Señor lle per- 
mitira realizar o seu desexo; mas, a terra tan desexada non parescía s'albis- 
care envolta nas sómas do misterio. 

Compadecéndose Deus de tanta costancia e fé, chegóu en cabo Amaro 
á arribar coa sua nao á seguro porto nunha ribeira descoñecida e soedosa. 
Unha voz interior díxolle que aquel paraxe era o tan sospirado logar, ato- 

pado por romate tras de continuas inquedanzas e perigos. Deixóu no porto 
a embarcazón, á que tiña posto o seu nome, e encarregóu á tripulazón que 
alí agardara a sua volta, e partíu ele só, valentemente, terra adentro, sen 
outro apoio nen defensa que un caxado e sen mantimento algun, fiando 
naquel que mantén os paxariños non deixaría morrer de fame o seu devoto 
servo. 

A pouco da sua camiñada xurdíu á sua vista fraguenta e medoña serra 
que parescía erguerse súpetamente do chan, pois dende abordo a non tiña 
albiscado. Por mais que somellaba estar perto, continuóu moitos días e 
noites ao seu alcanzo, mas, ai! inda que sempre coidaba chegar a ela, non 
acadaba atinxila, somellando os desexos que torturan aos humáns que por 
achegados que se coidan tarde ou nunca se logran. 

En cabo chegóu ás suas abas. Tras de non poucas pexas e fadigas 
ascendéu e logrou vencer os cumes d'aquelas outuras, que somellaban per- 
desense entre as nubes. Dende elas enxergóu na valgada refulxente e 
ergueito muro en cuio cntro unha altisma porta d'ouro, ornamentada de 
pedras preciosas, nas que en múltipres e vivísimos cambiantes crebaba os 
seus raios o sol. Somellaba asinalar a entrada. 

Non duvidóu un só momento o pelengrino Amaro que aquel debía ser 
o tan sospirado logar ouxeto dos seus desvelos, e reposta da santa emozón 
que ateigaba o seu corazón, postrouse reverente dando gracias a Deus por 
terlle permitido acadar o ardente desexo da sua i-alma fervorosa e crénte. 

A descida foi apresada e felicísima. Ás fraguras pasadas, sucedéronse 
vieiros deliciosos de herbiña mol, recendente pol-o cheiro das frores que 
os abeiraban. 

Ende chegando ao muro, có mais santo dos respetos, petóu mainiñamente 
á porta batendo có seu caxado, non vendo outro xeito de o facer. 

Descorrida unha prancha que a tiña acochada, e aberta unha ademi- 
rábele e maravillosa mirilla, que somellaba delicada renda, deixouse ver o 
rosto d'un venerábele velliño, de longa barba, que con aspeito severo, inda 
que non desproveído de dozura, demandóu a Amaro quen era o estrevido 
mortal que por primeira vez ousaba petar naquela porta, trubando a paz 
e silenzo de tan santa morada. 

Díxolle Amaro o seu nome e o fin que o tiña guiado, demandando 
homildosamente licenza para entrar, inda que for só un istantiño, naquel 
logar do Paradiso. 

Repricoulle o vello que era nada menos que o patriarca Henoch, facén- 
dolle comprender que a sua demanda era imposíble; pois endexamais home 
ningún en carne mortal podería entrare onde moraban os xustos e benaven- 
turados e que desandara o seu camiño, que xa tiña atinxido d'abondo con 
ver o que nunca mais ollos humans contemprarían. 

Rogóu de novo cremencia o piedoso Amaro, supricando que senon a 
entrada, que lle permitira ao menos ollar algún tempo á través da rexiña 
e gozarse na contemprazón das delicias celestiaes. 

Movido á piedade o patriarca, outorgoulle o don pedido; mais inda 
ben non apricara o ollo o pelengrino, ordenoulle Henoch que se fora d'alí, 
pois xa tiña estado ollando moito tempo. 

Afrixido pol-o breve da contemprazón deu volta o noso bon Amaro. 
As maravillas da Groria foron pra ele cal visión rápidamente esvaída e das 
que, como San Paulos ao subir ao terceiro ceo, non atinaba a se decatare 
do que eran. 

Dirixíuse, pois, en procura da sua nao e mais da sua xente, e trasposta 
xa doadamente e sen as noxas devanceiras a montaña, ollóu inútilmente pra 
unha banda e pra outra sen os descobrire. Xulgóu terse trabucado no camiño 
pol-o curto que lle parescera a sua volta, pois en troques da soedade en 
que deixara os seus, vía as ribeiras do mar cobertas de numerosas embar- 
cazóns, unha grande e populosa cidade, antre cuias casas sobresaían as 
outas torres d'unha igrexa. Considerábele multitude dirixíase pol-o mar e 
mais pol-a terra cara a poboazón. 

Próusima xa a noite, determinóu Amaro ire ele tamán á vila, para dar 
seguimento no outro día á percura da sua xente. 

Xa antre os que camiñaban cara a cidade, mesturouse co'eles e co'eles 
foi en direitura ao tempro pra facere a suas adoitadas orazón e dar gracias 
a Deus pol-a proteizón que lle dispensara na sua viaxe. 

Ao perguntar a advocazón da igrexa, ficóu un pouco maravillado ao 
saber que era a de «San Amaro», medrando o seu anocemento cando enga- 
diron que a vila chamávase tamén «San Amaro», en lembranza do seu 
santo fundador, un venerábele pelengrino que chegado a aquel porto había 
trescentos anos, en tal día como aquel en que estaban, ordenara á tripulazón 
da sua nao que deica alí o levara que agardaran a sua volta, internándose 
ele só pol-o interior do país, sen que endemamais volveran a ter novas 
suas. A tripulazón cumprindo as suas ordes seguíu agardando, e ela foi a 

que botóu os alicerces da cidade no primeiro ano da sua partida. Posta baixo 
o seu patrocinio decontado tíñase poboado e non tardóu moito en se costruir 
a igrexa en honra do varón tan santo e milagreiro, como tiña demostrado 
no decurso do tempo. 

En acción de gracias pol-os bens acadados por meiazón de «San Amaro», 
era pol-o que todol-os anos, no seu aniversario, celebraba o povo festas e 
riandolas, tributándolle ao mesmo tempo a testemuña da sua gratitude con 
grandes solenidades relixiosas. 

Así Amaro comprendéu a grandura o poder e a sabiduría de Deus, e 
como así llo tiña amostrado no que ele coidaba un rápido istante. Por iso 
denantes de eisalar o derradeiro sospiro, no mesmo momento da sua volta 
antre os homes, puido repetir o que dixo San Paulos na sua epístola i aos 
corintios: «Os ollos non viron, nin os ouvidos escoitaron, nin o corazón 
do home sentíu, canto e cal sexa a felicidade que Deus prepara á aqueles 
que o aman. 



A PONTE DA FREIRA 

I 

Corría o ano 791 e reinaba en Galicia e Asturias Afonso II o Casto, 
por renuncia que fixera do trono don Bermudo o Diácono. 

Pol-o mesmo tempo ocupaba o califato de Córdoba Hixem I, fillo do 
fundador Abderrahman I, quen, coa sua política, tendera a facer desparecer 
a raza goda, permitindo e favorecendo o casamento dos capitás mouros coas 
doncelas cristianas, sirvíndolle ademirabelemente para os seus fis a longa 
paz e mail-a estreita amistade que tivera có rei Aurelio. 

Morto éste, non podendo Abderrahman facer prevalecer os seus plás, 
pol-a oposizón que tivo nos sucesores de Aurelio, por mais deixados que 
foran, intervíu a favor do usurpador Mauregato, quen coa axuda do Califa, 
subíu ao trono, e como rei estranxeiro, fillo de cristán e moura, pagoulle 
a mediazón facendo tributario do Califato o reino galego-asturian, baixo 
pauto de lle peitar cada ano o feudo de cen doncelas. Sempre foi cara para 
os galegos a dominazón allea. 

Entramentres Mauregato tivo o poder, cumpríuse o trato, non sin que 
o seu cobro costare moito sangue dun bando e mais do outro, hastra que 
nunha revolta botaron a Mauregato do trono, que «morreu mal e foi pior 
soterrado» según di a crónica do arcebispo D. Rodrigo. 

Os sucesores do intruso negáronse a pagal-o tributo, loitando cós cali- 
fas de Córdoba con mais ou menos fertuna para rescatal-o seu reino do 
aviltoso feudo; mas, se non víu libre do todo o noso país, senon cando 
Ramiro I, en honra do que restabrecérase o antigo reino de Galicia, castigóu 
duramente os mafometas na sonada batalla de Clavijo (ano 834) onde o 
favor do Ceo deixouse ver coa aparizón do Santo Apóstolo señor Sant Yago. 
Don Ramiro, en agradecimento, estabreceu daquela o famoso «Voto se 
Santiago». 

No intre que o reino cristán se non vía relevado do tributo, e inda 
que os sucesores de Mauregato negábanse ao seu pago, os fillos do profeta, 
para cobralo, facían de tempo en tempo as suas incursións na Galicia, xa 
por mar nas suas galeras, xa por terra, como mellor podian. 

Nunha destas correirías tivo lugar un feito milagrento do que se garda 
lembranza no lugar onde pasou por se conservare inda hoxe a proba do 
que imos contar aos nossos leitores. 

11 

Era, como decimos no comenzo, pol-o ano de 791. 

Nos primeiros días do mes de Maio a pequena aldea de C..., non moi 
distante da beira do mar e deitada pintorescamente no fondal do val aos 
pes dos montes de N..., estaba de festa. 

Os sinos da homilde igrexa do lugar eran tanxidos e soaban ledamente. 
Todol-os viciños coa roupa do día de festa e ademostrando o maor contento 
nos sembrantes, camiñaban cara a igrexa. Diante da comitiva iban do brazo 
un aposto doncel e unha garrida moza. El levaba as suas mellores galas; 
ela cinguía a xentil cabeza co branco velo das desposadas. 

El era un fidalgo do lugar que, despois de guerrear contra dos mouros, 
iba se casar coa elexida do seu corazón, orfa de outro fidalgo morto, facía 
alguns anos, loitando pol-a patria. 

No adro da igrexa agardaba o vello sacerdote pol-os que iban se uni- 
ren para sempre diante Deus. 

Mas, conforme chegaban a porta da igrexa ouvíronse os roucos sons 
do corno da alarbea. 

Todos ficaron solprendidos e aglaiados cavilando no que aquelo pode- 
ría ser. Un rapás de dez a doce anos, que chegóu acorando pol-a carreira, 
tirounos de dúvidas, dicíndo: 

— Os mouros, os mouros!... 

III 

Todo ébarullo e dó na, denantes, risoña aldea. 

O vello sacerdote coas mozas vai cara o munte percurando refuxio. 

Os homes, armados a toda présa, sírvenlles de compaña, dispostos a 
se deixaren matar primeiro que non vel-as suas fillas, irmás e noivas presa 
dos aborrecidos fillos de Mafomete e sirvindo e adorno no harém do califa 
Hixem. 

Inda non ben encomezaran a camiñar monte arriba cando viron chegar, 
á carreira en arrogantes cabalos, os mouros. 

Deron os nosos a cara para lles impediren o paso e fuxiron as mozas 
pra se agacharen no meio do monte, nun lugar asinalado xa de antemán e 
onde haberían de as ir percurar de trunfaren. 

Trabouse a loita e, mália dos esforzos dos valentes galegos, como a 
superioridade dos mouros era moita, pouco a pouco foron caendo us tras 
d'utros os esforzados defensores, non sen cobraren nas vidas dos seus ene- 
migos as que a eles tirábanlles. 

Sómente librou o pequeno que tiña levado a mala nova; quedouse aga- 
chado perto do sitio do combate pra lles dare noticias aos fuxitivos, e foron 
outra ves, ben tristeiras. 

E non tendo os mouros a quen combatir, metéronse tamén pol-o monte. 

IV 

Os fuxitivos chegaran ao sitio da cita onde poderían estaren en segu- 
ranza. Era no curuto do monte que tiña no meio un longo e fondo barran- 
queiro que podía salvarse sómente por unha a modo de ponte feita c'un 

toro de carballo, posto de tal xeito que podía se recollere da outra banda, 
quedando así ben gard?.do o que a pasara. 

Unha escramazón de dór e desalento saíu de todol-os beizos. A ponte 
desparecera. 

Non tiña por alí, nen conviña telo, outro modo de se poderen rome- 
diar. A derradeira espranza que lles restaba era que os mozos poideran 
conter os mouros. 

Ben pronto chegoulles a triste hora de que non podían gardar espran- 
zas. O neno tréuxolles as malas novas da desfeita e de que pouco dianteira 
levaba aos mafometas. 

Todo se volveron berros e prantos no monte: non só chorábase pol-os 
mortos, senon tamén pol-o perigo que viña para os vivos. 

A noiva, non sabendo dun modo certo se o que iba ser o seu marido 
fora morto ou só malferido, decidía se sacrificare por todos, e axionllándose 
diante do vello sacerdote, fixo o solene voto de, ende salvándoos Deus 
d'aquel perigo, lle consagrare os días de vida que lle restaran. 

Inda non ben o sacerdote ademitíralle o voto, cando a noiva, cal se 
obedecese a unha inspirazón do Ceo, espíuse do branco velo de desposada 
que hastra d'aquela tivera posto. Envolveuno, e téndoo collido por unha 
das beiras, ceibouno por riba do barranco. Alongouse o branco pano e tocou 
na outra bando quedando enriba da ribanceira a maneira de ponte. A noiva 
chea de fe puxo no emprestado paso a sua pranta e o deble lenzo adequi- 
ríu a durén da pedra. Pasada á outra banda, co sacerdote á cabeza seguírona 
todos, dando gracias a Deus pol-o miragre que fixera. Non ben pasara o 
derradeiro cando no curuto apareceron os mouros. 

Eivados có espanto os fuxitivos non tiveron alentos para recollel-o velo, 
pra lle tiraren o paso aos enemigos, e caeron de xionllos pregando a Deus 
fixera outro novo miragre librándoos dos que os perseguían. 

Os mouros, xusgando xa a presa certa, dando berros de trunfo, quixe- 
ron pasal-a ponte... 

Ende chegando ao meio dela, o que iba diante sentíun que se esfon- 
daba a pedra baixo os pes do cabalo e abríndose en dous a ponte, caeron 
no abisío cabalo e cabaleiro, lanzando éste unha terrível estocación. 

Os compañeiros espavoridos co terror deron volta desparecendo para 
mais non volver, na mentras na outra banda os fuxitivos, axionllados, entoa- 

ban a mais fervente orazón de gracias a Aquél que por duas veces fixéralles 
ver seu poderío, libertándoos de caer nas mans dos seus enemigos de raza 
e relixión. 

V 

Pasado o perigo, ao retornaren aos seus fogares, quixeron recollel-o 
branco velo. Non poideron logralo, conservaba a durén da pedra, téndose 
pechado o burato por onde desparecera o mouro. Alí quedóu, pois, servindo 
de ponte, e como unha proba do miragre feito por Deus aquel día. Conta 
a tradizón que cada vez que os enemigos da nosa santa relixión tentaban 
pasar aquela ponte, repetíase o miragre e todos iban pararen ao fundo do 
abisío. 

A noiva cumpriu seu voto no viciño mosteiro de M..., onde morréu 
tida por santa; e a ponte, no seu recordo foi chamada A ponte da Freira. 

O noivo, que non morrera, mas que ficara malferido, curóu e servíu 
a Deus noutro mosteiro do que chegóu a ser prioe pol-os seus méritos e 
pol-as suas virtudes. 

Inda hoxe pode verse no monte de N..., sirvindo de pesadizo do 
barranco, a branca pedra a que se refire esta lenda. 



Recollida por Eugenio Carré Aldao, e pubricada 
no seu libro «Rayolas», A Cruña, 1898. 



A LENDA DA PEDRA E DO OURO 



I 

Xa ben sabedes pol-o que tendes deprendido, que Noso Señor Xesu- 
cristo andivo pol-o mundo predicando a sua santa doutrina durante os 
33 anos da sua vida na terra; pero o que sí non sei se saberedes é que a 
percorreu toda de un cabo a outro cabo e que nun dos currunchos onde millor 
se atopaba e mais lle pracía descansar, era esta nosa meiga terra. 

Pois ben, nunha das suas paradas entre dos nosos, aos que viña lles 
predicare a Boa Nova, fíxoo na compaña do señor San Pedro e de Xuncias 
Iscariote, o que mais tarde foi un desleigado discípulo, pois cobizoso de 
cartos tiña de treizoar e vender o seu Divino Mestre por trinta diñeiros. 
Ouvide agora unha historia que me contaron. 



Nunha risoña e prácida tarde de primaveira, nesta fermosa estazón do 
ano na que as saudosas campías galegas amóstrannos todol-os seus encan- 
tos, camiñaban Noso Señor e mais os seus dous discípulos pol-a bisbarra 
d'esta paroquia (a de Oleiros), que daquela non tiña en toda a sua largura 
senon algunha que outra cativeira casiña; pero sí todo o encanto de hoxe, 
inda que, como terra despovoada, fora temeroso pasal-a noite a ceo des- 
cuberto pol-as moitas e daniñas feras que tiñan os seus tobos entromedias 
da mesta bouza dos moitos soutos e fragas dos montes e do que hoxe é 
campo aberto e ben labrado. 



III 



Chegadol-os viaxeiros ao alto que hoxe coñécese por Oleiros e que está 
no camiño real, que naquel tempo era un fraguento vieiro feito pol-os que 
primeiramente chegarou por estas terras, estonces sen xente, quixo Noso 
Señor que Pedro e Xuncras descansaran, pois notáballes que viñan algo 
aqueloutrados pol-a longa camiñata. 

Sentouse nun cómaro á beira do camiño baixo a rodeira d'un carballo 
e a carón del fixérono os seus compañeros. 

Recreábanse o Divino Mestre e os seus discípulos, non se fartando de 
contempraren o espréndido panorama que abranguían cós ollos mentras o 
acre recendor do mar que viña mesturado coa san e prefumado ár das car- 
balleiras e piñeiraes, prestáballe alento ao seus afadigados polmós. 

Cara oucidente xurdía, cal Venus das ondas «Pharum» coa sua erguaita 
torre de entromedias dos seus dous mares no «Portus magnus» Artobrorum 
no naceamento do sol, deixaba vel-as suas belezas, denfendidas por castros 
milenarios, as vizosas terras que se chaman agora de Bergondo e Abegondo; 

pol-o norte tendíase hastra ser bicada pol-as augas, a ridente terra de que 
«Sata» era o porto; e pol-o sul facíano as meigas campías de «Cambrín». 

Mais non era abonda tan máxica visión para regalo da vista, senon 
que pechaban tan lindo cadro a entrada da ría que levaba a «Brigantium», 
a desembocadura do poético «Lambris» e o alto Breamo erguendo o seu 
cume cheio de arboreda na outra banda da ría na que, cal nas cristas de 
prácido lago, crebábanse os rayos do sol. 

Diante tanto fermosura non puido menos de escramar Noso Señor: 

— Bénia meu Divino Pai que creóu terra tan encantadora! 

IV 

Sintindo sede o Señor San Pedro buscóu por alí unha fonte onde poder 
matala, mas non atopóu ningunha. Contrariado voltou ao seu asento e inda 
que non deu fala, o Divino Mestre que lía no seu pensamento como nas 
follas dun libro aberto, díxolle: 

— O Pedro ! sei cjue te esliga a sede ? 

— Así é, amado mestre; mas non atopei en ningures auga coa que 
poder apagala. 

— Bueno! Pois agora a terás, respondeulle Xesús, e firindo co seu 
caxado nun petouto que tiña seu rente, fendéu aquel e d'alí saíu agurgullante 
un torno d'auga fresca e cristaíña. Ao fendel-a pena saltaron dos anacos 
d'ela unha brilante xoga de pedra e un anaco d'ouro puro. Pedro bebeu e 
logo, dándolle co pe ao ouro, colleu a xoga e púxoa a seu par, na mentres 
que Xuncra, que tamén iba beber, deixou de facelo ao roparar no precioso 
metal e botoulle cobizoso a man, ollando receoso a todas partes por se alguén 
0 vira, e agachouna coidadosamente entremedia dos panos da sua túnica. 

Xesús ollou para os dous: tristeiro para Xuncras e docemente para 
Pedro. 

V 

Xa descansados puxéronse en camiño; mais denantes de chegaren a 
onde poideran atopar casa cuberta, pillounos a noite e Noso Señor ordenou 
facer alto para aguardal-o abrir do día ao agarimo duns grandes petoutos 
que alí se vian. 

Presto o oubeo das feras chegóu a lies espantal-o sono e o Señbr 
díxolle a Xuncras que vira de percurar que lles nos faltase lume, valéndose 
do ouro que gardara. O discípulo contestoulle temeroso de perdere algúun 
anaco, que non servía para o caso. 

Mandoulle d'aquela Xesús a Pedro que o fixera, e éste coa xoga batéu 
nunha das penas e coas muxicas que produxo a pancada, prendéu lume 
nunha morea de pinica e ben logo ardía unha boa labarada mantida con 
ponlas secas. 

Durmiuse o Señor e durmiuse Pedro, quen para descansare millor fixo 
coa xoga a modo de cabezal envolvéndoa có seu manto. 

Xuncras en toda a noite non puido pegal-os ollos tremando co medo 
de que mentramentres o tomara o sono, alguén poidera lle arroubal-o seu 
tesouro. 

Rompeu o día: ergueuse o Señor e ergueuse Pedro; os dous descansa- 
dos e risoños pol-o ben que lles prestara o acougo con que durmiran, e Xun- 
cras, en troques, tiña na sua cara o refrexo do desvelo e das inquedanzas 
da espaventada noite que pasara. 

— Ollou o Señor a Pedro docemente e sorríu tristeiro para Xancras. 

VI 

Xa de novo en camiño, pasada a ponte do Burgo chegaron a un lugar 
onde a pe d'un regato e na beira dunha ponte romá víase un pequeno 
muíño diante dun verde campo. 

Na porta do muíño un probe home laiábase, e entromedias dos seus 
saloucos doíase de ter que deixar abandoada aquela propedade adequirida 
tras moitos anos de traballo e mais que nada por ter que perdel-o seu valor 
pois non atopaba na xente d'aqueles arredores quen lla mercara. 

Pedro, de natural amerceadeiro, ollou de acougalo falándolle de que 
nada valían os bens da terra na espranza dos celestiaes; mais Xuncras, cobi- 
zoso como a cotio, coidou podería faguer un bon choio mercándolle o muíño 
e mail-o campo por pouca cousa, visto a obriga que tiña de deixalos o 
seu dono. 

Axusta e compon, un rebaixando e o outro subindo, cerrouse o trato, 
por un certo anaco de ouro que ofreceu o comprador. Este, temendo que ao 
partilo perdéranse algunhas farangullas o fixo coas mans, mas foi a custo 

d'uha ferida que se pequena, era abondo para que o sangue deixara luxado 
o pedrolo e pingara algunha cousa no chan. 

Ollou de novo mais tristeiramente que as outras veces o Divino Mestre 
para Xuncras, e lendo como lía no porvir, díxolle: 

— Debes de chamar a este campo «Haceldama» ( J ), (campo do san- 
gue), e lémbrarte has do nome e de que o ouro cáseque sempre vese luxado 
pol-o sangue. 

VII 

Seguiron de novo a sua ruta cara «Pharum», pois tiña mentes o Divino 
Mestre de espallal-a sua Santa Doutrina naquela vila, mais denantes dirixíu 
os seus pasos a un monte perto dela que daba sobre o mar de «Orsagas» e 
no curuto do que erguía unha ara con un falso ídolo. 

Chegados cabo d'ela dirixíuse Xesús á multitude que alí s'atopaba e 
faloulles a palabra de Deus. A sua prédica chegóu ás almas d'aquelas xentes 
que vivían no pecado, e convertidas á verdadeira fe, acordaron derrubar a 
estatua pagana. 

Noso Señor ordenou a Pedro de que coa xoga que tan conservada gar- 
daba déralle o primeiro golpe ao ídolo e non ben lle tocóu coa pedra, ara 
e estatua viñeron a terra, viradas en pó. 

Daquela o Señor mandoulle a Pedro que no canto do ídolo se costruíra 
un altar ao Deus verdadeiro e díxolle ao discíplo ben amado, sorríndolle 
e ollandoo mais docemente que nunca: 

— Pon por cimento esa pedra que tanto estimache. En verdade che 
digo que riba dela ten de se fundal-a miña eirexa. 

Así o fixo aquel e o lugar e o monte a que conducía a vía romá que 
por Bens viña pol-a costa e onde había unha pedra de abalar, (voada non 
hai moitos anos), hoxe chámase de San Pedro. 

VIII 

Hastra aquí chega o que eu sei, pois a historia nada mais nos dí. Vos- 
tede — engadíu o petrucio que ma referíu — que é home lido e escribido, 

(^) Hoxe conócese por «Haciadama». 

pol-o que entendo, xulgará se este meu conto ten, como coido, un fondo moral 
verdadeiramente cristán. 

Así eu considereino pol-a miña parte, e pol-o tanto pareceume que nunca 
millor ocasión para o pubricar nas solemnes festividades que hoxe conme- 
mora a Santa Eirexa Católica. 



Pubricado por Eugenio Carré Aldao en «El Ideal Gallego», da Cruña. 



O BISPO SANTO E OS NORMANDOS 



Aló pol-os anos 1100 pouco mais menos, chegóu as ribeiras de Ribadeo 
unha grande contía de naos que viñan de terras nordesías. Por outras vega- 
das devanceiras que os normandos desembarcaram nas praias e portos da 
Galiza sabíase como eran de fortes e destemidos aqueles homes, e como 
eran tamén de crús e rapiñeiros; por eso as xentes, ao coñecela mala nova, 
encomezaran a fuxir estarrecidas de medo, levando consigo canto podían 
d'aquelo que tiñan de mais valía. 

Decontado sóubose em Viveiro tamén d'aquelas embarcazóns que se 
achegaban para roubar canto lles for posíbele, matando sen dó á quen quixer 
impedirllo, e, como en Ribadeo, homes, mulleres, nenos e vellos, botáronse 
á camiñar apavorados pra fuxiren d'aquel perigo que arboleaba para eles. 

Algúns que ían d'acabalo chegaron a Mondoñedo, e foron lle facer 
parte da nova ao bispo D. Gonzalvo para que dispuxera os seus homes de 
armas e botase uruapelido pra se armaren cantos pouideran e así oporse á 
aqueles piratas. 

Mas, o probe do bispo, xa vello, que endexamais fora amigo de 
empuñal-a espada como outros que o mesmo padricaban que vestían os 
arreos militares en pran de guerra, axuntóu o cabido, mandóu chamar os 
fregueses de todal-as parroquias dos arredores, e botoulles unha prédica. 

— Irmans: Dícenme que aqueles temidos normando veñem de novo 
sobor das nosas terras. Eles son fortes e nós debles; eles teñen armas e nós 
só temos fouces e legoñas para o traballo. Que Deus teña dó de nós! Pidá- 
moslle que Ele nos axude, e pregándolle homildosamente vaiamos todos 

xuntos cara o mar por onde veñen as naos enemigas. A nossa £é é o úneco 
que pode nos salvar. 

Pedíu á seguida que lle deran unha cruz; e c'oela ao lomba encetóu 
o camiño paseniñamente, cantando a letanía. 

Todos seguiron atrás d'ele, acompañándoo no camiñar e nos pregos. 
E así foron deica un lugar dende o que se albiscaba o mar e, na lonxedade, 
o fato de navíos que abaneaban sobor dos vagallón que erguía a forte ven- 
tanía que encomezara a soprar. 

As xentes, medosas, dicían: 

— Védelos acolá veñen ! 

— Son moitos? — demandóu o bispo, que pol-a sua " vedrañeza non 
vía ben. 

— Tantos eles son que se non poden contar — respondéronlle. 

— Deus axudará á seus fillos! — cramón o bispo, e axionllándose oróu 
ante a cruz que levaba e sostiña ante sí pousada na terra. 

Todos imitárono; e algúns choraban anotados. 

Cando despois do rezo erguéronse, viron como, acrudecéndose a tor- 
inenta, algúns dos barcos afondábanse antre as vagas do mar. 

Proseguiron a sua vía cara o mar, e sempre que pasaban algún outeiro 
dende o que se podían ollar as axitadas augas, voltaban a se deteren breves 
istantes; a facer novas invocazóns aos Ceos... e a ver con ledicia como as 
embarcazóns normandas a pouco e pouco ían mergullando asolagadas nos 
salgados pegos. 

Encabo chegaron a un coto, xa perto da ribeira do mar. 

— Cantos navíos se ven ? — perguntón o bispo. 

— Somente tres — respondéronlle ledamente. 

— Deus noso Señor amerceouse de nós! — cramón D. Gonzalvo fin- 
cando os seus xionllos no chan, imitándoo a sua compaña toda. 

— Pidámoslle á Deus que Ele nos permita sermos libres e poidamos 
levar por toda a terra da Galiza esa ditosa nova! 

E cando se ergueron por derradeira vez, ningún navio frotaba na tona 
do mar, que ía amainando na sua furia... 

E din as crónicas que naquel coto edificouse unha ermida, coñecida 
pol-a do Bispo Santo, que disque é moi milagreiro. 

Recollida en Mondoñedo 

A CIDADE ASOLAGADA 



En Cospeito (Lugo) esistíu unha cidade chamada Beria. Hai moitos 
centos de anos desto, pois ninguén recorda ter ouvido falar dela a nadia 
como non for o conto de como ela foi asolagada, que os vellos mais vellos 
disque o escoitaron d'outros inda mais vellos do que eles, e seique aquel 
conto xa viña dos antergos de moitos anos atrás. 

O certo é que os mais vedraños que inda viven lémbranse de que en 
tempos, cando nunha lagoa que lle din Lamas de Goá, que ten perto d'unha 
legua ou mais d'arredor dela, cando había moita seca podíanse ver pedras 
labradas no fundo, e traves de pau, e cazolas e mais outras cousas que ven 
se vía que foran de casas asolagadas. 

Pois o conto é que, cando Nosa Señora andaba pol-o mundo, chegou-se 
un día a cidade de Beria, e quedóu abraiada vendo que non había igrexa 
ningunha nela. 

Cómo sería aquelo É que as xentes alí moraban non sabían cousa algu- 
nha de Noso Señor? Non cavilaban en que algún día tiñan de morrer? 

Daquela roparóu nunha mulleriña que ollaba pra ela non menos 
abraiada. 

— A señora non é desta vila? — demandoulle a Nosa Señora. 

— Non. Eu véñolle de terras de moi lomxe... — e engadíu — Dígame, 
mulleriña, non hai igrexa ningunha nesta cidade? 

— Non hai, non, Señora — respondeulle a muller — As xentes todas 
desta cidade sonlle xentís; e adoran unhas figuras de pedra que a mais 
venerada e disque a mais podente delas seique lle chaman Baal, e trouxé- 
rona doutras terras uns homes que teño pra min que debían ser mouros. 
E sempre que viñan portaban moitas cousas, e lenzos e alfaias para mar- 
chantearen. 

— Ai, Xesús! E como pode ser eso así? — disque dixo Nosa Señora. 

— Porque ningén querse poñer a mal cós que rixen e mandan na 
cidade...; e os probes inda menos, que nada podemos facer contra dos mais 
podentes. 

— Pois que se afunda a cidade que tal fai e que tal consinte! Que 
as augas dos ceos sulaguen casas e hortas e xentes, e que nunca mais 
poidan vir morar cristianos nesta paraxe pra que se non poidan contaminar 
de malvadez. 

Nesto encomezóu de chover tan forte, tan forte, que a cidade quedóu 
asolagda en pouco tempo e para sempre. 

— Ai, Santa Mariña bendita me valla! — escramóu a mulleriña que 
falara coa Virxe, ao ver aquelo: 

— Ti ven comigo, que nada has botar de perda — díxolle Nosa Señora. 
E deulle a man. 

E decontado as duas en compaña alonxáronse d'alí. 

Amor Meilán refirese a esta lenda no tomo da provtncia de Lugo, 
(pax. 830) da Geografia General del Reino de Galicia. Barcelona. 



A LENDA DAS BURGAS 

Ben coñecidas son e ben sonadas as «Burgas» d'Ourense; esas fontes 
d'auga cáseque fervente que manan costantemente donando á povoazón gran- 
des servizos. 

Pois as Burgas teñen tamens as suas lendas. Unha delas é a de como 
e porqué xurran alí esas augas; e é a seguinte: 

Hai moitísimos anos moraba nun dos montes de perto de Ribadavia, 
antre os picoutos da outura, un asceta de moita sona que atendía a culto 
dunha pequena ermida, e pasaba a vida antre rezos e penitencias, xexúns e 
sacrifizos. Era moi estimado de cantos coñecíanos e como sabíase das difi- 
culdades do santo varón no tocante á sua mantenza, algunhas vegadas levá- 
banlle condoito cando ían as xentes en percura dos seus consellos e perdóns. 

Chamábase Pedro o ermitán, e decíase que era fillo duns labregos; 
mas, o certo é que era home de virtude e doutrina sabía mais do que o señor 
cura da parroquia, e ata disque tiña feito algúns miragres. 

Unha vez Pero o ermitán sentíuse malado, foi nunha serán d'outono 
cando as follas das árbores amarelaban e o sol acochábase antre refrexos 
dourados. 

— Bento sexa Deus ! — díxo pra encontra sí ; parez que II chámame 
pra pe de si. Son vello e algunha vez ten de finar a vida do home. 
E resinadamente sentou-se a carón da porta da ermida. 

Pro, acontecéu de pasar por alí un xoven pecoreiro que lavaba un fato 
d'ovellas. e ao ver tan caído perguntoulle se percisaba algunha cousa. 

— Síntome mal — respondeulle o santo home — . Mas, Deus disporá o 
que teña de ser. 

— Señor — dixo o rapaz — , eu vou camiño da aldeia co'estes carneiros 
e logo que os teña deixado no curral voltarei c'un f ísico. — E foise f alándolle 
ás ovellas pra correren monte abaixo. 

Voltóu xa con noite o pecoreiro na compaña do físico, quen despois 
de ensaminare o ermitán díxolle que tomara un cocimento d'unhas herbas 
que lle levóu e que se deitara e se cochara ben. O mesmo rapaz perparoulle 
o cocimento d'herbas e agarimouno c'unha manta que tiña levado tamén. 
Despois os dous marcháronse deixando a Pedro tranquil, mália de que tusía 
c'unha tuse seca «de ovella» que foise acalmando, quedándose durmido. 

Dendes d'aquela o rapaz, que era un mociño guapo, sempre percuraba 
pasare por onde a ermida e lle facere unha miga de compaña ao señor Pedro, 
pol-o que éste tomáralle querencia ao rapaz e ía istruíndoo e padricándolle 
a bondade. 

En Ribadavia, había un calexón moi antigo, e nun dos estremos del 
eisistía unha casa meio derrubada na que vivía un vello taberneiro que tiña 
unha filla chamada Aurora, que era coma o seu nome unha bela aurora 
de muller. 

Mas, a rapaza, naquel ambente tabernario tiña adequirido non moi 
santas ensinanzas, e fixérase ventaneira e antolladiza ao se sentire ademi- 
rada e perrcurada pol-os mozos que debecían polo seu amore. 

Aurora sintía predileizón por un rapaz que algunhas veces acodía á 
taberna sómente pra facere algunhas cativas mercas, e que semellaba se 
non decatare da impresión que a sua presencia producía na taberneira, o 
que á ela facíalle adoecer e esbravexare. 

En cabo, despois de moitos intentos que Aurora fixo pra interesar i 
espertare o intrés e desexo do xoven, xa que non o amor, díxolle un día: 

— Estou namorada de tí! Olla pra min, non son garrida? non me 
queres ? 

— Sí, és garrida e f ermosa — retrucoulle il — ; pro és endiañada, seríal-a 
miña perdizón. — E foise apresadamente. 

Aurora sentíuse ferida no seu amor propio, sentíuse abaixada e xuróu 
se vingare. E cando outra vegada voltóu o rapaz a mercar un pouco de 
sal e de zucre, despois de llo servire, e como estaban sós, botoulle os brazos 

ao colo e beixouno, entramentres metíalle na alxibeira algunha cousa da 
que ele se non deprocatóu. 

E como il arredouse dela con zoña e saíu fuxido, a rapaza carraxenta 
foi atrás dil berrando: 

— Ao ladrón, ao luadrón, prendelo... — e ao tempo tirábellae pedras. 

O mozo corría e decontado perseguírono algunhas xentes. Outras mulle- 
res do povo e rillotes arremesáronlle tamén os seus croios, e axiña o rapaz 
foi derrubado e morto sen que moitos dos seus perseguidores poideran saber 
por qué. 

Pro no farnel que levaba o disgraciado atopouse o caliz da igrexa que 
tiña sido arroubado naqueles días. Mas fora Aurora a ladra, que o fixera 
con aquel ouxeto; porque quixo se vingare do axe que lle o xoven causara. 

Séubóse despois que aquil mczo era o pegureiro que visitaba o santo 
ermitán do monte e lle levaba algunhas provisións. E o santo Pedro, choróu 
a morte do seu xoven amigo, e tivo tamén o seu momento de dór e de 
carraxe e o primeiro mal pensamento da sua vida ascética e homildosa. 

E disque o santo ía conducindo os segredcs vieiros da i-auga quente 
das burgas cara Ribadavia; mas, ante aquela crueza e maldade das xentes 
que deran morte a un inocente, fuxíu pra Ourense e alí fixo rurrar as fer- 
ventes e sonadas «Burgas». 

Despois, diz a lenda, estendéu por riba das augas do rio Miño a sua 
luída capa e póndose sobor dela, deixouse levar pol-a corrente. 

En Tui eisistía na catedral un letreiro que dicía: Aquí nasceu e soterrouse 
San Pedro Gonsalez Telmo. 

Recollida en Ourense. 



A LENDA SAN ANDRÉS DE TEIXIDO 



No concello de Cedeira, partido xudicial de Ortigueira, e na fraguenta 
serra da Cepelada, pol-a banda que baixa deica o Atlántico, nunha ribeira 
inabordábele pol-a maneira de batere nela o marulloso mar, hai un santua- 
rio famoso na Galiza, ao que acoden as xentes de toda a rexión, e ainda 
moitas de Asturias e León. Este santuario é o de San Andrés de Teixido ao 
que, según o dito: Vai de morto que non vai de vivo. 

Hoxe inda é doado o se achegare alí, porque os automóvles andan 
lixeiros e poden ir ata Chimper, pequena aldea ao pe da montaña, que 
é preciso sobir e despois de camiñar un bó anaco pol-o cume do monte, 
déscese pol-a encosta contrana pra cumprirse coa romaxe; mas, antigamenté 
as xentes de lonxe tiñan que faceren grandes camiñadas, e ían en fatos 
c'un guieiro que lles amostrase o camiño e os logares axeitados pra dur- 
miren pol-a noite, se for preciso por seren de tan lonxe que precisaran 
varios días. 

E como aqueles que non poideron facel-a romaría de vivos, han facela 
despois de mortos, cóidase que as almiñas van no corpo dun lagarto, dunha 
cóbrega ou de calisquer outra bicharada que poida lies valer para o caso; 
e por esto ningún romeiro facerá mal algún ás alimarias que atopar no seu 
camiño. ; r 

A lenda do porqué desto que digo é a seguinte: 

O santo apóstolo San Andrés, que s'atopaba naquel arredado currun- 
cho, isolado e senlleiro, andaba de cote tristeiro de vere as grandes pelen- 
grinazóns que de toda a parte do mundo cristá ía camiño de Compostela 
pra facere orazón diante do sartego de Sant Yago, mália das penalidades 
que tiñan de sofriren, en troques o seu santuario víase valeiro, malia de 
que facía tamén milagres e sandaba malados que serían incurábles sen a 
sua axuda proteitora. 

E disque, dis a lenda, o bon do Santo Andrés parcorría os camiños 
vagarosamente, e deciríamos que un pouco amuado se non for santo; pro 
senon amuado, moi contento non había andar tanpouco. 

Un día, no decurso d'unha das suas longas camiñadas en que ía cavi- 
lando na sua pouca sorte, achouse súpetamente ante Noso Señor que viñera 
á nosa terra pra vere como andaban as cousas, e ao velo el Señor per- 
guntoulle: 

— Véxote tristeiro, Andrés, »qué é o que che acontez ? 
E San Andrés, aporveitando o ensexo, respondeulle : 

— Divino Mestre: ando tristeiro porque, vexo que de todo o mundo 
veñen xentes visitar o teu discípulo Sant Yago, que está en boa terra e 
ten bós camiños pra chegaren ond'á el; e sofren e padecen nos longos días 
das lonxanas romaxes... — e con toda a homildanza, engadíu — En troques 
ninguén ven á pe de min; o meu santuario está de cote vougo, coma se eu 
non for tamén voso discípulo, non menos fidel e celoso do ben pra todol-os 
homes. 

Noso Señor, amerceado e ollándoo con agarimo, díxolle entón: 
— Dis ben, Andrés, e ti non has ser menos do que Xacobe. D'hoxe en 
diante prométoche que ninguén ha entrare no ceo sen que tiver visitado o 
teu santuario, pol-o menos unha vez na vida; e aquel que o non fixer de 
vivo faceráio despois de morto. 
E así foi. e por eso dícese: 

A San André de Teixido, 

Vai de morto o que non vai de vivo. 

Recollida en San Andrés de Teixido. 



SAN ERO DE ARMENTEIRA E O PARADISO 



No lugar de Armenteira, concello de Meis (do partido xudicial de 
Cambados) na provincia de Pontevedra, eisiste un mosteiro moi antigo, que 
foi fundado por un señor que alí tiña o seu pazo, e aborrecido do mundo 
e das suas noxentas trapalladas; envexas, cobizas e ruindades de toda a sorte, 
quixo se recollere homildosamente nun santo recinto pra facere orazón e 
penitencia. 

Para lograr os seus debezos pedíu a San Bernaldo pra que lle enviara 
catro monxes do Cister que lle axudaran no que se propuña; e foi esto 
no ano 1149. O señor de Armenteira que se chamaba don Ero, profesou ao 
seguinte ano, sendo elexido logo abade do nascente mosteiro, e no 1151 
ordeado de todal-as ordes en Santiago. 

O abade don Ero era moi devoto da Virxe Santa María, e adoitaba 
pedirlle nos seus rezos que lle amostrara cal é o ben que o Paradiso ten 
para aqueles que pol-.a sua piedade e devozón mais pol-a sua reititude na 
vida sexan del merecentes. 

E diz a lenda que costumaba saír o piedoso e bon abade alguns días 
pra s'esparexere un pouco camiñando pol-a fraga que había na encosta do 
monte Castrove, póisimo do mosteiro por ele fundado. 

Conta el rei Alfonso X, o Sabio, nunha das suas sonadas cantigas a 
Santa María (a número 103), como San Ero entrou un día nunha horta a 
que moitas veces ía, onde achóu unha fonte de auga crara e marmurante, 
que parescía depararlle un apracíbele repouso á sóma dunha follosa árbore 
que medraba á pé da cristaíña fonte. 

Pechóu os ollos beatificamente o vello abade, pois tiñan decorrido xa 
moitos anos despois de sere elexido; e como de cote, rogóu a Nosa Señora: 
— Ai, Virxe! Qué será o Paradiso? E non podería velo denantes de sair 
d'aquí, eu que tanto cho pedí? 

Daquela, na árbore so cuias ponlas ramaliosas pousaba o santo Ero, 
encomezóu á cantar un paxariño. E o paxariño á cantar en tan bon son, e 
tan armoñoso, que o vello monxe esqueceuse do tempo que decorría e dei- 
xouse alí setado na herba mole e recendente, beira da fonte que borboriñaba, 
escoitando enlevado aquel canto e aquela armonía con que o paxariño o 
regalaba. 

E así pasaron sen se decatar trescentos anos, coidando que non estivera 
senon moi pouco tempo. 

Despois de se erguere o vello abade, foise logo ao mosteiro; mas, ao 
chegar achóu un grande portal que nunca vira, e dixo: Ai, Santa Maria me 
valla! Non é este o meu mosteiro. Entrou con todo nel e os monxes cando 
o viron houberon gran pavor, e o prior demandoulle: 

— Amigo, vos quen sodes? ou qué buscades acá? 

Cando souberon o que a don Ero lle acontecera, o abade e os monxes 
todos escramaron abraiados: 

Nunca tan gran maravilla 
como Deus por este fez 
pol-o rogo de sa madre 
Virxe santa de gran prezl 

E este é un dos miragres feitos pol-a Virxe María cantados pol-o 
rei Alfonso X, o Sabio, que confirma a lenda que se conta na parroquia 
de Santa María dArmenteira. 

A ÍNSUA BALEA 



San Brandán ou Barandán foi un monxe irlandés, bispo de Clonfer, 
que era descendente d'aqueles destemidos descobridores da Irlanda saídos 
do vello porto da Brigantia, onde Breogán fixera o primitivo faro, según 
conta a lenda da torre e de Ith, o fillo de aquel. 

O bispo Barandán que tiña fundado varios mosteiros na Inglaterra, 
ordenóu unha vez de se embarcare pra ire á Escocia, da que tiña ouvido 
falar, e onde facía mentes de ampriare as suas prédicas espallando as dou- 
trinas da santa relixión de Xexús Cristo. 

Mas, acontecéu que cando navegaban pol-o mar aberto, tébroso e maru- 
lleiro, desencadeouse unha mareira desfeita cuios medoñentos vagallóns que 
abalaban o navío levándoo como aos tombos, que mesmo somellaban que 
ían afundalo pra sempre nas profundezas do mar; e empurrábana fora do 
rumo, con perigo de afogaren todos cantos nel atopábanse, sen que os 
mareantes poideran facer grande cousa; nen mesmo arranxaren as moitas 
avarías que no velame e mastros da embarcazón cousaba aquela incesante 
mareira que se mantiña un día e outro día sen debalar nen migalla, e xa a 
xente toda coidábase perdida. 

O bispo Barandián quixera oficiar unha misa e pedir a Deus a sua 
divina proteizón pra que acalmara o asaño d'aquela tempestade; pro, a 
marullada cós seus fortes abalos do navío non permitía á ninguén que poi- 
dera se manter en pe, Ata que chegóu o día da Páscua, e co'ele o mar acal- 
mouse, e o sol alumeóu no ceo con esprendor de primaveira; mas, o navío 
estaba feito cáseque un pontón desmantelado, sen mastros, sen cordaxes nen 
velame; e mesmo as amuras estrozadas que daba dó de as ver, e era un 
perigo para a navegazón. 

— Se acháramos unha ínsua! — dixo o bispo — alí podiámos concertar 
os derramos que nos fixo a marullada; e alí podiámos todos celebrar a misa, 
xa que o día é axeitado, e Deus amercearase de nós. 

E nesto, que un mariñeiro dende a proo albiscóu ao lonxe coma un 
lonxano e cativo outeiro que emerxía do mar, xa calmo. 

— Unha ínsua á babor ! — berróu. 

E con grande ledicia, todos viron como a pouco e pouco o navía ache- 
gábase á ínsua de salvazón. Cando foron chegados a ela e brincaron en terra, 

viron que era moi cativeira e non atoparon nen unha árbore, nen unha 
herba, nen un regato sequer pra poderen renoval-a i-agua. 

Mas, dispuxose todo pra celebraren a santa misa, na que oficióu o 
bispo; e catro coengos que ían na sua compaña cantaban as orazóns. Os 
mariñeiros sentían unha emozon estrana e benfeitora despois d'aqueles días 
anguriosos de estarrecimento e medo. 

Pro, acontecéu que ao tempo de o bispo erguer a hostia, a terra treme- 
lóu e abalóu. Era un novo perigo que os ameazaba, pois somellaba que a 
ínsua onde estaban íase afundar. Mas, o bispo proseguíu sereo e calmo no 
santo sacrificio. 

Un vello mariñeiro comprendéu o por qué de se movere a terra que 
tripaban; aquelo non era terra, non era unha ínsua onde se achaban; era 
unha balea, unha grandísma balea durminte enriba da que estaban todol-os 
que ali chegaron no desmantelado navío. 

O bispo Barandán, rogóu daquela a Deus todopoderoso pra que man- 
tiver a froto aquel enorme monstro mariño, e que lles permitira chegar con 
ben á terra mais de perto. 

E levada pol-a corrente das augas a xigantesca balea, foi empurrada 
hastra a Fisterra, nas costas da Galiza. 



O SANTO CRISTO DE FISTERRA 

O Cabo Fisterra é «onde a terra acaba e o mar comeza». Denantes 
de se ter descuberto América así se cria, daí o nome Fisterra «Fis da 
terra». 

Ata alí chegóu coas suas lexións aguerridas o xeneral román Decio 
Xunio Bruto o ano 150 enantes de Xesus Cristo; e según Lucio Floro, Bruto 
dende o promontorio (onde hoxe aséntase o faro) presencióu abraiado cómo 
o sol mergullábase no mar, en cuas augas afogaba o lume celeste. 

Ao pé do promontorio está a pequena vila de Fisterra, que tem uns 
3.000 veciños; e na igrexa parroquial, na que figura como padroeira a 
Virxe Santa María, é ouxeto dunha grande venerazón unha imaxe de Cristo 
crucificado, que alí figura dende tempos moi recuados. A pelengrinaxe para 

orar ante a milagreira imaxe ven de celebrándrose hai moitísimos anos 
durante a época da Semán Santa e Pascua de Resurreizón, e como en todal-as 
pelengrinaxes e romarías, cántanse coplas populares coma estas: 



Santo Cristo de Fisterra 
Santo da barba dourada, 
Veño de tan louxe terra, 
Santo, por te ver a cara. 



Porque nafeuto, de grandes distancias acoden os fieis; e dícese que na 
Edade Meia moitos dos pelengrinos que viñan a Santiago de Cospostela de 
todo o mundo, achegábanse como romate a Fisterra pra se postraren aos 
pés d'aquel milagreiro Cristo. 

Cecais a sona deste Cristo é poi-o feito de tere chegado á Fisterra dünha 
maneira que parez cousa de miragre, o que deu orixe á lenda. E a lenda é 
a seguinte: 

Sabido é que na rexión mariñeira do Cabo Fisterra, onde se cruzan os 
mares e punta estrema da terra de fronte ao gran ouceano Atlántico, fórmanse 
correntes e grandes mareiras tormentosas. 

E diz a lenda que aló nos derradeiros anos do século xil, un día que os 
vagallóns escachoaban que estarrecía de os ver, e os probes pescadores arre- 
piados recollían as redes pra voltaren á porto, ouservaron que un grande 
navío abalaba aos tombos e cabeceaba, somellando coma s'estiver preso pol-a 
áncora sen podere avantar. 

E os maruxos viron como do navío aquel atiraban ao mar unha grande 
caixa, e a caixa se non afundía senon que aboiaba, e daquela o navío coas 
suas velas infradas pol-o forte vento encomenzóu a seguir de novo o seu 
rumo e foise alonxando coma salvando as tremendas vagas do escumante 
e fero mar. 

As barcas pescadoras entón vogaron cara aquela caixa misteriosa, mas, 
a tal caixa seguía empurrada pol-a encabritada maréa hastra barar nas areas. 

Decontado a xente acodíu á praia, e con martelos e machadas o caixote 
foi aberto, e os mariñeiros, as mulleres, os meniños que corrían descalzos, 
toda, toda a santa família alí na vila de Fisterra había, abraiados e cursi- 

dosos, viron que dentro d'aquelas madeiras estaba deitado un Santo Cristo 
cravado na cruz. 

Agora comprendían todos por qué o navío que levaba aquela caixa, non 
podía se alonxare d'alí. Era que o Santo Cristo quería deterse en Fisterra, 
e por eso, só cando o botaron ao mar, para se podere achegar á terra, logróu 
seguil-a sua viaxe aquel navío. 

En procesión levaron á igrexa aquela miragreira imaxe, e alí está sendo 
ouxeto de grande venerazón. 

E disque cando unha grande mareira ameaza invadir a vila de Fisterra, 
é o Santo Cristo quen a libra do perigo, o que veu acontecendo dende aquel 
recuado día en que chegóu alí. E non sei quen, nun día de moito mar, fixo 
esta sinxela pregaria: 

Santo Cristo de Fisterra 
Que viñeste pol-o mar, 
Libranos do mar a terra, 
E libranos de afogar. 

Pero tamén en Muros hai outro Cristo chegado pol-o mar á praia, según 
dí don Ramón de Artaza. Compre consinalo. Mas, eu coñecía sómente como 
de tal miragro este de Fisterra. 

Recollida en Fisterra. 



A VIRXE DO CRISTAL 

Vilanova dos Infantes pertence ao partido xudicial de Celanova 
(Ourense); é un pequeno poboado que se foi criando d'arredor do vello 
castelo propiedade do conde de Monterrey, e inda se conserva a torre nun 
outeiro que sobresae por riba das casas da vila. Perto desta vila eisiste un 
santuario chamado da «Virxe do ristal», no que se venera unha pequeniña 
imaxe que está dentro dun grobo ou esfera de cristal atopado por unha 
rapariga d'aquel pobo o ano 1650. Este miragre, ou a sua lenda, foi rela- 

tado en versos maxistraes pol-o noso grande poeta rexional Curros Enrí- 
quez. Vel'aí por qué é unha das mais coñecidas da nosa terra. Quizáis non 
debera eu incruíla na miña recadádiva de lendas galegas, dirán alguns pen- 
sando na probeza do meu relato en comparanza coa xoia literaria de Curros; 
mas, embora non poida facelo coa fermosura e poesía con que aquel nol-a 
presentóu, coido que non debo deixar de a incruir na coleizón, pois é unha 
de tantas lendas que corren pol-a nosa terra e debe figurar, pol-o tanto, 
xunto coas suas irmás, como figuran asímesmo outras que foron tamén pubri- 
cadas devanceiramente por outros escritores e poetas, xa en prosa ou en 
verso, posto que, non sendo obras de creazón persoal e sí sómente recollidas 
anónimamente do pobo, a forma de referilas é o úneco que pode ter certo 
caraute de quen as relata; o fundo é o mesmo e o mesmo é tamén o feito e 
mais a forma, embora algunhas miudallas varíen ás veces por efeito do 
lugar da recolleita ou da persoa de quen foi tomada; ou tamén por tras- 
cribir en prosa o que tomei do verso, ou aínda por estraitar un relato delon- 
gado d'abondo con ouservazóns e diálogos que eu reduza na miña adaitazón. 



Diz a lenda que dous mozos: un rapaz e unha rapaza criados do que 
aló pol-os anos indicados era dono do castelo (don Xácome Mascareñas), 
tiñam amores e preparábanse pra casaren. 

Mas, aconteceu que as envexas e as malas línguas encomenzaron a mar- 
murar da rapaza e mais do rapaz; que nada se sabía de certo, e noustante 
decíanse cousas dela e del que facían rir a uns, e que facían se satiguaren 
anoxados a outros. 

Tantas e tantas foron as rexoubas que unha serán, á volta do traballo, 
Martiño — que tal era o nome do mozo — atopouse con Rosiña — a rapaza, 
e ésta, vendo que pasaba a carón dela sen lle dar fala e con cara fosca 
díxolle: 

— Martiño, qué diaño tes hoxe? non me falas? Para estares coma o 
moucho calado, que che acontecéu? Cando te fuches pr'a sacha non estabas 
noxado botáronche a fada? Qué tes? fala, di. 

— Non sei como te ouzo i estoume con calma Qué teño! Direicho... 
Pois... teñoche lástema! Desleigada, mala muller! 

— Meu Deus! Por qué me dis eso? Martiño! 

— O Martiño che non importa a ti nen a ninguén! Deixa o Martiño 
en paz, e non me alporices. 

— Pero home, toleas? Xesús, que disgracia! Se mesmo pos medo, 
acouga!... 

— Cómo hei d'acougare se sei que és falsa; se me mintes amores que 
non sintes e fas pouco de min! 

— E por qué dis eso? quen che enchéu a cabeza de fume? Quen foi 
que che envenenou a i-alma? Eu nada che fixen pr'o mal que me tratas! 
Eu ben que chequero!... 

— Ti quéresme moito, Rosiña ! — escramóu o rapaz carraxento — Ti 
dícelo e abonda. O mesmo dixeches a Pedro Balado, i a Xan de Ventraces, 
e ao dono da casa... 

— Santísimo Cristo d'Ourense me valla! — salouca a mociña, sentindo 
as bagullas que Ile esbaran pol-as esbrancuxadas faceiras — Ti seica tes 
ganas... Non pois... 

E nunha súpeta decisión, engade: 

— Pois déixame e vaite; ti a min non me aldraxas. I en min nunca 
mais penses; pero non me luxes a honra que é a úneca riqueza que teño. 
E pois, ti que coidabas? Cristal nunca viches que a min se igualara! 

E Rosiña entróu no castelo sentindo a sua i-alma acongoxada con amar- 
guexos de morte da sua disgracia. 

Martiño quedouse abraiado, cavilando se se escedera na sua crueza coa 
rapaza que tanto quería, deixándose levar pol-a carraxe que verteran no 
seu corazón os ruíns falares de Ventraces. 

E ceibando no chan desesperado a monteira, berróu: 

— Non, pois... si Rosa ten do crital a pureza, xuro a Deus, Xan de 
Ventrace, que hei de che arringal-a língua! 

E diz a lenda, que en estando Martiño a cavar unha roza, certo día, 
veulle enriba unha treboada que en ningures se vira outra como ela. Mar- 
tiño arrepiado buscou abrigo no tronco esburacado d'unha vella cañota. 

Mais nesto abríuse o ceo c'un trebón retumbante que alumeóu a terra 
có lóstrego de fogo que foi ferir a árbore onde se Martiño fora acobexarse. 
O probe do rapaz sentíuse estarrecer nun témero arrepío e foi dar có seu 
corpo en terra, na mentres a cañota ardía nunha grande labareda. 

— Deus me valla! — escramóu o mozo cando se pido erguer: mas, como 
vira brilar á crarencia do lume unha cousa estrana alí mesmo no chan diante 
d'ele, colleuna. 

Era unha pedriña luscente coma un cristal, redondiña e tan feituca que 
o deixóu ademirado; e mais ademirado aínda ao ver que dentro dela había 
unha imaxe da bendita nai de Deus. 

Pero Martiño non atinóu a se decatare de que aquelo poidera ser un 
aviso do Ceo; unha demostrazón miragreira da pureza de Rosiña. «Cristal 
nunca viches que a min se igualara!», tíñalle dito ela. Podería sere o cristal 
purísimo que coa imaxe da Virxe nela gardada imitase á de Rosiña? 

— Boh, boh, boh ! — escramón carraxento coma se todo aquelo poidera 
ser unha bulra, un axe que alguén argallara para se mofare d'ele. 

E chimpóu no chan aquel ovo de vidro. 

Mas, un día que Rosiña ía pol-o monte c'un fato de ovellas na mentres 
fiaba unha mazaroca de liño, e cavilando en como tiña rompido os seus 
amores con Martiño, pensamentos que lle amarguraban a i-alma facéndolle 
xurrar acedas bágoas dos seus ollos, súpetamente, ao fitar descoidadamente 
para o chan, atraída pol-o brilo coruscante d'unha pedra, colleuna e atopouse 
có crital reluscente en cuio interior parecía sorrirlle a reina dos anxos. 

E foille amostrar ao abade aquel cristal misterioro e milagreiro que 
tanta ademirazón lle cousara, e a contarlle as suas coitas, i en como Martiño 
a estoxara con mau modos e verbas aldraxantes. 

O crego fíxolle ver como aquel era un miragre, e prometeulle que había 
falar có señor bispo pra veren o que habían facer; mas, por decontado coi- 
daba que ela, Rosiña, estaba chamada por Deus e pol-a Virxe para s'ela 
facera freira, e que en sendo posíbele tiñan de fundar unha capela no lugar 
onde o cristal aparecera, para alí conservala e venerala. 

Foi en valuto que despois que o miragre corréu de boca en boca, Mar- 
tiño arrepintido e pesaroso tentara de convencer a Rosa de que lle perdoara 
a sua arroutada, efeito dos ciumes e da carraxe que as faladurías esapalladas 
pol-a envexa e a mala lei de Xan de Ventraces lle cousaran. Rosiña, baixo 
a direizón do abade, non caudecéu, e negouse a se casare con Martiño, dis- 
pondose a entrare nun convento. 

Unha serán que Martiño ía esmoendo as suas mágoas, atopouse con 
Xan de Ventraces que ollóu pra ele bukonamente. 

— Riste de min? — perguntoulle o mozo estarrecido, sentindo ferverlle 
o sangue nas veas. 

— Pois non? Coidabas casar coa moza mais fermosa da vila... e a 
romate quédaste sen ela, non é pra s'un rir de ti? 

— Ti, ladrón de honras? Fólgome deso! Así como así, teño unha conta 
que arranxar contigo e vouno facer agora... 

— Cando queiras; non me pós medo. 

— Pois abonda de parolas. Cara Soutoverde, Xan! 

— Cara onde queiras, Martiño! 

Pol-a mañá do outro día, no monte de Soutoverde, sobre o marco d'unha 
herdade, había unha estaca encravada e no mesmo cuturiño dela unha lin- 
gua pendurada. Moita foi a xente que alí achegouse para vela. Uns dicían: 
— É d'un bácoro... — Outros: — Mais d'unha besta somella pol-o longa 
que é. 

En cabo, sóubose que aquela língua era de Xan de Ventraces, que ato- 
paron esmaiolado pol-o sangue que perdera, tendido no chan, e sen que 
poidera dar fala porque lle mancaba aquel órgo. Mas, como non falaba 
se non puido saber endexamais quen fora o autor d'aquel feito. 

Rosa meteuse freira no convento de Allariz, e Martiño foise atrás d'ela 
a morar nunha casoupa que había entestada a aquel, pra estare perto da 
comunidade en que a sua inesquecíbele e amada Rosiña tíñase encraustrado. 

Probe rapaz! Unha noite de mes de Nadal, fría e neventa, en que Mar- 
tiño — millor poderíamos dicir, a sua sombra; pois tal somellaba o coitado — , 
fitaba os ollos na enreixada fenestra da cela do convento onde se lle figu- 
raba que aparescía o rosto páledo de Rosa, foise esvaindo, esvaindo sen 
folgos xa pra se sostere en pe, e caeu no chan, esmorecido. E... 

Sobre o seu corpiño mortó 
Quediña, quediñamente, 
lban catndo, caindo... 
As folerpiñas da neve. 



A LENDA DE PASTORIZA 

Subindo pol-a avenida de Finisterra e seguindo a estrada que pasa pol-o 
Ventorrillo, a Moura e San Xosé, á uns seis kilometros da Cruña, áchase 
a parroquia de Santa Mría de Pastoriza, que pertence ao concello de Arteixo, 
que entesta có da capitai da provincia. 

A autual igrexa parroquial de Pastoriza é moderna, edificada nos derra- 
deiros anos do seculo xvm, mas, sustituíu a outra devanceira que era moi 
antiga; «antiguísima» según dí un documento d'aquela época. 

Agora ben; a Virxe de Pastoriza gozóu e goza aínda de grande popula- 
ridade non só na Cruña senon tamén nas bisbarras das Mariñas e mais de 
Bergantiños. E, como acontez con outros santuarios,, ten a sua lenda, que 
foi, cecais a que mais sona deu á milagreira imaxe que con tantos devotos 
conta, como demostraba os contiosos e cursidosos ex-votos que enchían hai 
alguns anos as paredes interiores da igrexa e aínda os teitos, dos que pen- 
duraban interesantes modelos de embarcazóns de toda a cras. É pena que 
teñana disparecido aquelas amostras da fe popular e de testemuñas debidas 
tamén á sinxeleza dunha arte inxénua, simples; mas, interesante para o 
estudo da etnoloxía do noso povo. 

Nun corsidoso libriño pubricado por dona Emilia Pardo Bazán o ano 
1887, tiduado «La Leyenda de la Pastoriza», fai historia desta lenda e di 
como o rei suevo da Galiza, Rechiario ou Requiario, primeiro rei cristá da 
Hispánia, fundóu a igrexa de Pastoriza na que se adouraba unha imaxe da 
Virxe. 

E dí a tradizón que cando aló pol-o ano 968 arribaron á Galiza as naves 
normandas que invadiron o noso territorio, ou endenon á chegada de Alman- 
zor, o coudel musulmán que o seu rápido e formidábele ataque que cousóu 
a derroucada de Santiago e hegóu deica as proisimidades da Cruña e Betan- 
zos, logares que endexamais tiñan tripado os guerreiros deica entón, según 
din os cronistas árabes do tempo, disque o padre cura ou algún fiel do logar, 
agachóu a sagrada imaxe antre unha penedía do monte pra librala da posí- 
bele profanazón dos invasores. 

A pequena igrexa foi derrubada; mas, a efixie librouse da desfeita per- 
manecendo acovillada anos e anos; cecais por ter morto a úneca persoa que 
sabía o logar onde fora agachada. 

Ata que un día unha nena inocente que andaba c'unha vaca na pasto- 
riza, víu unha estrela reluscente enriba dunha morea de penas na parte outa 
do monte; aquela visión da estrela repetíuse, e daquela a rapariguiña contó 
en como se lle tiña aparescido diferentes veces. 

Esto deu pé para que se esculcara antre todol-os penedos que no monte 
había amoreados ata que en cabo descobríuse a imaxe da Virxe nun oco 
baixo unha grande pedra, o que dende aquela foi chamado «O berce da 
Virxe», e por ese oco baixo da pena pasan de rastas moitísimas persoas para 
se libraren de pecado ou sandaren de certas maladías. 

Mais outra lenda hai que se refire tamén a esta ímaxe: 

Cando o Draque veu sitiar a Cruña no ano 1589, algúns soldados here- 
xes que se achegaron a Pastoriza, tiraron a santa imaxe da igrexa e chim- 
párona alí no chan perto da fonte e cortáronlle a cabeza c'unha machada 
tronzándolle o pescozo; mas logo, miragrosamente, voltouse a axeitar e unire 
a cabeza ao corpo como estaba denantes. 

Dí a tradizón que os soldados espaventados por tal prodixio fuxiron 
sen arroubar nen incendiar nen facer dao algún a igrexa e mesmo tampouco 
en ningunha casa da parroquia de Pastoriza. 

Esta tradizión conmemorábaa un lenzo pintado eisistente na igrexa, hoxe 
disparecido. 



A VIRXE DA ERMIDA 

En terras de Quiroga (Lugo) hai moita devozón pol-a «Virxe da 
Ermida», que non ten outro nome senon este, e abóndalle ben, porque venlle 
do feito que para ela fíxose a tal ermida, e, despois de todo, por mais 
nomes que lle poñan, a Virxe non é mais que unha. 

O conto foi que un día un home que se achegóu a un riacho pra 
bebere unha pouca d'auga, pois levaba moita sede porque iba moito calore 
e levaba feita unha longa camiñada, atopóu á beira do río unha imaxe da 
Virxe labrada en pedra. 

Cando chegóu á aldea comunicóu a nova aos seus veciños, e acordaron 
iren todos no domingo pra recolleren a imaxe e trasladala á igrexa da parro- 
quia poñéndoa nun altar. Así fixeron ,e acompañados pol-o crego levaron 
en procesión a imaxe aquela deica a igrexa. 

Mas, cando no domingo seguinte foron ouvil-a misa, atopáronse conque 
a Virxe de pedra tiña disparecido. Ninguén sabía cómo; ninguén vira nada. 
Mas, o home que a tiña atopado voltóu á beira do río onde a vira, e alí 
estaba a imaxe tal cual a tiña achado a primeira vez. Acodíu a xente có 
párroco, esta vez vestido cós hábitos do seu ministerio en día solene, e vol- 
taron a levar para a parroquia aquela Virxe milagreira. 

En valuto. A imaxe disparecéu novamente, malia de ter ben fechada 
a igrexa, e de novo voltou aparecer no logar onde fora atopada. Daquela, 

recoñecendo a teimosía da sagrada efixie, acordouse costruir no mesmo sitio 
onde se achara un pequeno santuario, unha ermida, na que habería de se 
gardar para sere venerada sómente en por sí, sen mais santo ningún. 

Físose así, e dende aquela alí está a imaxe de pedra da Virxe da Ermida, 
que lle dá nome, á onde van os seus devotos de toda a bisbarra que a veneran. 



NOSA SEÑORA DO PORTAL (Lenda compostela) 

A histórica Compostela foi noutrora, mais que cidade, un enxido dos 
ceos, de cote aloumiñado pol-a ollada imparolabre de Deus. 

Por antre as suas pedras sagras, regadas pol as bágoas da penitencia, 
e que inda somellan acochar agarimosamente, nas lañas abertas pol-a man 
do tempo, os latexos das groriosas lembranzas, frolecéu lumiosa a rosa do 
milagre. 

I-o seu arrecendo velaíño era, pr'as almas créntes, coma un orballo 
d'amore que avivecía a sua fe e daba nova vida aos seus enraizados senti- 
mentos relixiosos. 

A petrucial Compostela é un santuario da Fe e da Historia. 

Antre os sillares dos seus mosteiros, no segredo dos vellos infolios, 
tumbos e códices roídos garda as antigas lendas, que aniñaron na tradición, 
buscando a morneza dos corazós créntes, pra logo mais tarde seren contadas, 
nas seráns quedas e bretemosas, no acougo das celdas, pol-a pruma sabida 
e cristiana dos frades: naquel xeito breve e inxénuo que tanto lle aquece á 
verdade. 

Na fontela cristaíña e nídia da tradición cristiana e santiaguesa poño 
eu hoxe os meus beizos esligados pol-o degaro do frescor das augas sauda- 
bres da Fe, pra vos contare, na esgrevia e xeitosa fala galega, a milagreira 
lenda d'unha Virxe galega tamén. 

Ista soberana Señora nacéu santiaguesa. Nunha ponla mística diste «bos- 
que de pedra» puxo o niño dos seus amores. Antre nós quixo vivire e 
connosco está. Ás mancheas emborcóu sobor da nosa cidade todo o ben que 
leva gardado no seu dondo corazón. 

Debésmoslle agradecimento e temos d'amala. E tanto mais amarémola 
canto mais a conozamos. 

Escoitade, pois, a lenda da Virxe santiaguesa. 

NOSA SEÑORA DO PORTAL 



Cando alá pol-os anos primeiros do século xiv deuse comezo a costru- 
ción do mosteiro de Belbís, topano os obreiros antr'os cimentos dun balo 
que desfacían, unha imaxe da Santísirna Virxe co seu filliño no colo, ade- 
mirabremente tallada en pedra, de corpo lanzal, xeitosa figura e faciana tan 
venerabre que infundía nas almas moito respeto e grande amore, e mesmo 
somellaba pregare dos beizos devotos o soave ben d'unha oración. 

Aquelas cristianas xentes gardano cobizosas a imaxe da Virxe que Deus 
lles donaba — pois hai razós d'abondo para crélo así — e mais adiante qui- 
xeron poñela pra sua maor groria e loubanza, no mesmo lugare onde a acha- 
ran, riba do portal que inda hoxe eisiste, o que noutrora foi porteiría, e que 
en forma de pequecho tunel dá entrada ao quinteiro do convento pr'onde 
se vai a eirexa, pra que diste xeito poidera sere agarimo dos peitos magoa- 
dos e saudabre menciña pr'as humanas dóres. 

Pra perdurante lembranza de tan femoso achádego, chamáronlle ao mos- 
teiro, de Santa María de Belbís. 

E quixo Deus que a devoción santiaguesa pousase os seus ollos naquela 
santa imaxe e fose buscare cabo dela o remedio pr'as suas coitas i-a tran- 
quilidade pr'o seu esprito acorado. 

A Santísima Virxe prestóu consolo aos corazós orfos, tivo bálsamo pr'as 
feridas dos malados, foi a cotío acobexo de todal-as disgracias, e a sua tenra 
bondade caíu nas almas devotiñas, aloumiñante e caridosa, coma un sorriso 
de piedade a d'amore. 

A sona da Virxe de Belvís foise esparexendo por toda a cidade, i-era 
moita a xente que ía axionllarse ás suas prantas, degorante da regalia dos 
seus favores. 

Era daquela reitor da eirexa de San Fins de Lovio, a mais antiga de 
Santiago, perto da que erguíase o pazo do conde d'Altamira, un sacerdote 
bó coma as cristáns vellos, de vida exemprar, doces sentimentos e costumes 
esgrevias. 

Dende a sua eirexa albiscóu un día, na escuridade da noite e ao pe 
do mosteiro de Santa Maria de Belvís, unhas luces que nunca el vira e que 
por iso moito chamano a sua atención. 

Poida que iste feito pasara inadevertido para os mais, se as noites 
siguientes non volvera a se decatare de que as luces aquelas estaban no 
mesmo canto en que as vira a primeira vez. 

E cando cursidoso foi esculcar cal era a causa d'aquelas luces estranas 
que brilaban craras e centileantes antr'os muros ombrexados do mosteiro, 
poido vere, abraiado, que chegada á noite, un invisibre poñia onde a Virxe 
acesas candeas que ao estrelecer dispareciían sen que ninguén soubera que 
man misteriosa as levaba. 

Correu ista milagreira nova pol-o pobo adiante e a devoción á Virze foi 
tanta que ben poidera dicírese que todol-os santiagueses a levaban aniñada 
no segredo dos seus corazós, e todos acodían a Ela pedindo saúde pr'o corpo 
e consolo pr'os seus peitos amargurados. 

Daquela os feitos portentosos multipricáronse e de tal xeito e tan abon- 
dosos fono os milagres que o portalexo que lle servía de capela e altar 
encheuse de eis-votos con que os fieis testemuñaban o seu agradecemento 
ás milagreiras virtudes da Santa Mai de Deus Noso Señor. 

E o quinteiro do convento víase a cotío ateigado pol-a devoción com- 
postelá que ía diante da Santa Imaxe afincarse de xionllos e deixare unha 
oración coma pago dun ben recibido ou a pidire un novo favore. 

Chegóu a sere tan grande a popularidade d'aquela imaxe que houbo 
un tempo no que as boas monxas — as donas de Belvís como dicían daquela 
— atentas á maor groria da sua quirida Virxe decatóronse de que a cativez 
do portal onde estaba non era o mais axeitado para a sua grandeza e vali- 
dencia e acordaron trasladala á eirexa do mosteiro, o que así fixeno coa 
solenidade de que Virxe tem milagreira era merecente. 

Ao día seguinte pol-a mañá cedo cando fono abriren a eirexa, a santa 
imaxe da Virxe fuxira pr'o seu portalexo prefirindo a inxela probeza do 
quinteiro á honorosa suntuosidade da morada de Deus. 

Ouh milagre de homildade craro espello onde debera se ollare de cote 
a humana soberba! 

Tornaron de novo a leval-a imaxe para a eirexa e outra vez voltóu apa- 
recere prodixiosamente no lugar que Ela prefiría: no seu portal, baixo o 
dosel do ceo, agarimado pol-as olladas esvaídas das estrelas na noite pecha, 
e radiosa de luz e de bondade cando a raiola maina o sol lle tecía un manto 
d'espellantes aloumiños. 

A nova diste milagre espallouse pol-a vila santiaguesa coma un regueiro 
de luz e de ensoño, poil-o seu sinificado ben craro estaba pra todal-as inte- 
hxencias aínda pr'as mais choídas e negadas. 

A santa vontade de Deus era manifesta i a leizón recibida doada de 
comprendere. 

Diste ademirabilísimo xeito quixo Deus Noso Pai e Mestre dare a enten- 
der como II desaxaba que a sua agarimosa Nai fose d'alí en diante louvada 
e reverenciada baixo o nome sinxelo e homildoso de Nosa Señora do Portal, 
pra que as xentes souberan i entendesen que si o portal é lugare onde todos 
poden atopar o seu abrigo e acobexa, pois a todos lle acai e todos percisan 
d'il tanto os ricos coma os probes, eisí tamén aquela Santa Imaxe da Virxe 
María tiña de sel-o consolo, proteición e axuda de todos, grandes e peque- 
nos, sempre que con homildade chegasen a lla pregándolle o achego do seu 
corazón e o socorro de seu poder pr'as suas tristuras coitas e doenzas. 

Vel'eiquí a orixe da advocazén da Virxe do Portal. 

Trescentos oitenta e un anos estivo a imaxe da Virxe no sitio que tan 
aceuto lle era sen deixare nunca xamais d'esparexere sobor das almas boas 
e relixiosas as tenrezas do seu lene corazón. 

A devoción á Nosa Señora do Portal estendeuse entón pol os eidos 
galegos, poi-as nazós ibéricas e o seu nome sagro venérase hoxe no mundo 
enteiro. 

Mais no ano mil seiscentos noventa e tres a cristiana fidalguía santia- 
guesa quixo pagare d'algún xeito a deuda de gratitude que lle debía e toda 
a cidade acramouna como Virxe milagreira. 

E xa que as necesidades do culto o quería así, a Virxe Santísima con- 
sintíu que a ievaran do seu estimado portalexo para a capela que ao pe 
da eirexa do mosteiro U'ergueron feita escrusivamente cas esmolas da cari- 
dade dos corazós créntes. 

Tomada da revista «Maruxa» de Santiago; iñoro o autor desta versión. 



O SANTO GRIAL DO CEBREIRO 

Nas outas cumes da serra do Cebreiro, na provincia de Lugo raiana con 
León, hai unha aldea, Pedrafita, composta d'un pequeno fato de pallazas; 
casas tarreas, moi primitivas, de paredes de cachotería, de forma arredon- 
deada, e cobertas de colmo. Por alí pasaba o camiño francés das pelengri- 

naxes a Sant Iago; e como aquel logar era caristioso de sobir, fraguento e 
arrefecido pol-as neves que o cobren boa parte do ano, dícese que san Xiraldo, 
conde de Aurillac, fixo fabricare un hospital e mais unha igrexa para pou- 
saren e confortárense corporal e mais espritualmente os pelengrinos que de 
tal houberen mester. 

Acontecéu (disque foi pol-o ano 1300) que un crego da freguesia enco- 
mezóu á matinar en como era posíbele que a santísima hostia, pequena fatía 
de pan, e o viño de misar, poideran se trocar en carne e sangue de Xesús 
Deus ao tempo da consagrazón feita sinxelamente por un home mortal e 
pecadento como ele era. 

A dúvida roía adoito o corazón do abade; a dúvida amarguraba as soe- 
dosas horas das longas noites insomnes do padre. 

— Ou, Deus! — murmuraba o crego — A fe debilítase em min. O meu. 
ser enfraquece e o meu cerebro estala; mas, non vexo craro este mis- 
terio. Unhas leves cruces trazadas no ár pol-a miña man, e unhas poucas 
verbas mouladas pol-a miña non sempre limpa boca cómo poden facer tal 
miragre ? 

Había un veciño que moraba a unha meia legua ou mais de Pedrafita, 
e tiña tanta devozón a santa misa, que por cousa ningunha, nem mesmo 
pol-as treboadas ou nevoeiras mais fortes, diexaba de s'alí chegare para 
ouvir a sua misa. 

Un domingo estaba o crego celebrando o santo sacrificio. Ninguén 
mais estaba na igrexa porque a xistrada turboenta d'aquel día era cousa que 
estarrecía. Tiña xa consagrada a hostia e mail-o cáliz, e sentíu o troupeleo 
d'alguén que entraba apresadamente na igrexa. 

O padre ollouno con solpresa, e aglaiado marmulou: Probe home; vir 
co'este tempo, de tan lonxe, afadigado e esposto a morrer no camiño, só 
pra se postrare ante un pouco de pan e viño! 

Mas, daquela sentíu un arreguizo estrano. Ollóu para a patena e víu 
estarrecido como a branca rodiña de pan albeiro abermellábase convertín- 
dose en sanguiñenta carne que somellaba recén cortada d'un corpo vivo; e o 
viño do cáliz facíase mais rubro e mais mesto, e cheiraba a sangue. 

O padre caéu de xionllos a pe do altar, e logo, derrubouse nas grades, 
esvaído. D'alí ergueuno o home traballosamente. Estaba morto. 

As reliquias deste miragre consérvanse en duas ampoletas de vidro e 
prata na igrexa do Cebreiro. 

O MILAGRE DE VILAGUISADA 



Don Rodrigo González de Ribadeneira e mail-a sua muller dona Vio- 
lante de Saavedra, moraban ditosos na sua casa-torre de Vilaguisada, no 
concello de Cospeito, Lugo. A casa-torre estaba situada na parroquia de 
Saavedra, en cuia igrexa venérase a Virxe dos Miragres, que dende tempos 
moi recuados ten moitos devotos, e antre eles estaban don Rodrigo e a sua 
esposa. 

O señor de Ribadeneira era home bondoso e de reito xuicio. Mália deso, 
e sen saber por qué cousas, tiña tamén alguns vasalos que lle tiñan certa 
xenreira; porque as cobizas, as envexas e outras cousas propias das xentes 
de ruíns sentimentos atopan de cote motivos pra xustificaren os seus apai- 
xoamentos e penchas inda non habendo ren que reaialment o xustifique. 

E acotecéu que un día aparescéu un home morto nunha das dependen- 
cias da casa de Vilaguisada, e algúns d'aqueles nemigos persoaes de don 
Rodrigo, apuxéronlle a ele o feito da morte, ou pol-o menos que ele fora 
o quen o mandóu Ile dal-a morte. O conto foi que a Xustiza del Rey fíxoo 
preso. Mas, cando o levaban a camiño do tribunal que habería de xusgalo, 
tivo que pasar por diante da igrexa de Saavedra, onde se veneraba a Virxe 
dos Miragres. 

Perto da igrexa había unha fonte que chaman de Nosa Señora, e ao 
chegar a ela, don Rodrigo escramóu: 

— Ou Virxe Santa! Non farás ver a estes homes que me levan preso 
sen razón, que eu son inocente do que me apoñen? 

E inda ben non foran ditas estas verbas, vel'haí que as cadeas con que 
iba preso, ceibáronse e caeron no chan elas en por sí. 

— Como é esto ? — dixo un dos que o levaban. 

— Eso foi que llas non puxeches ben — dixo outro — ; Xa verás como 
ao segurarllas eu non lle cán. 

E con todo o coidado, fechouile ben o cadeado pra que se non volveran 
caír de novo. 

Mas, aos poucos pasos mais adiante, e mesmo ao pasaren por diante 
a porta da igrexa, don Rodrigo voltóu a dicir: 

— Ou Virxe Santa! Ti que sabes que son inocente me non axudarás? 
E daquela outra vez as cadeas caíron no chan. 

— Este é un miragre da Virxe! — berraron algúns dos que o levaban 
preso — É un miragre! Este señor é inocente. 

O alcalde do concello escribíu nun papel en como pol-a invocazón do 
señor don Rodrigo ceibáronse de seu, sen que ninguén lles poñer a man, 
e deixárono voltar para a sua casa en libertade. 

Agradescido o señor de Vilaguisada, quixo que o día que ele finar fose 
soterrado aos pés da Virxe dos Miragres, de Saavedra; e disque acodíu tanta 
xente ao sen enterro, que enchían o camiño que vai de Vilaguisada a Saa- 
vedra. 

E na parede do lado do evanxeo da capela maor da igrexa figura no 
sartego onde xacen as cinzas o escudo d'armas e mail-os nomes de don 
Rodrigo Gonsalez de Ribadeneira e a sua esposa dona Violante de Saavedra, 
señores de Vilaguisada. 

Lenda citada por M. Vazquez Seijas no seu libro «Fortalezas 
de Lugo y su provincia. Tomo m, Lugo, 1962. 



COTOLAY 

Hai na cidade de Santiago un convento de Franciscanos Misioneiros 
que teñen por padroeiro o Seráfico santo de Asís, que desprezóu os bens 
herdados de seu pai, para se facere probe imitando a Xesús Cristo; tan 
homilde e probe ele era de bens materiaes como rico de esprito, e conside- 
raba como o maor ben desta vida a paz antre os homes, e mail-a caridade 
e irmandade que debían sentiren aqueles, non sómente antre sí senon tamén 
para coas mesma bestas que consideraba igualmente como criaturas de Deus. 

— Irmán lobo, irmán paxariño!... 

O convento de San Franscico, de Cospostela, foi fundado pol-o propio 
santo de Asís cando, según a tradizón, pelengrinóu á Santiago para se 
postrare ante o sartego do Apóstolo. 

E a lenda dí como San Francisco moraba nunha ermida adicada a 
San Paio, que estaba na faldra do monte Pedroso, perto da mísera casoupa 
na que vivía un probe carboeiro chamado Cotolay, home moi bó e bón 
crénte, que compartíu a sua probeza có santo padre menor, e deste recebía 
ensinanzas e pensamentos benfeitores pra se podere guiar na vida. 

Un día, na mentres Cotolay cavaba a fochanca e axeitaba nela os cachos 
de gordo e rexo pau de toxo pra facel-o carbón, San Francisco díxolle: 

— Irmán Cotolay: esta noite cando oraba na fraga como de cote, cavilei 
na comenencia de edificar un convento na cidade do Apóstolo. Poida dar 
que ti quixeras axudarme. 

— Eu, señor? — respondeulle o carboeiro abraiado — Qué podo facer 
eu, tan probe como son? 

— Tive unha ispiración divina — proseguíu o santo — ; e debo obede- 
cela. É preciso que se estabeleza ahí un convento da miña orde que espalle 
a fé, o amor e a paz, pra que homildemente poidamos vivir ditosos todol-os 
que camiñamos pol-os vieiros do mundo que habitamos. 

— Señor — dixo Cotolay— : vos mandádeme que eu obedeceréi. Qué 
outra cousa podo facer? 

— Coa tua boa vontade abóndame — romatóu o bon frade — ; se poi- 
deramos dispor da boa vontade de todol-os homes, a felicidade enfermosa- 
ría o mundo enteiro. 

Xa d'acordo, o santo e mail-o carboeiro, andiveron pola cidade de 
Santiago percurando un logar axeitado para o futuro convento; era o pri- 
meiro que precisaban. E acharon uns terreos que chamaban «Val do Inferno» ; 
formaban unha chanzada d'abondo largacía, e San Francisco dixo: 

— Non achas, irmán Cotolay, que este sería un logar serventío para 
o noso convento? Coido que debemos trocar o Val do Inferno nun Val 
de Deus. 

Souberon que aquel terreo pertencía ao mosteiro de San Martiño. Aló 
se foron e falando San Francisco có abade, éste consentíu en llo cedere, 
comprometéndose o santo a lle pagare como foro ao mosteiro un cesto de 
peixes cada ano. Este foro veu pagándose deica o século xvm. 

Acadado o solo para o convento, facía falla o mais importante: Diñeiro 
para a costruzón do edificio. 

— Señor — dixo Cotolay — Qué habemos facer pra logralo? 

— Ten fé, irmán, e fai o que che eu diga! vai á fonte que está alí perto 
da tua casoupa, caba a carón dela e atoparás mais do que é preciso para esta- 
belecer o convento. 

E n-afeuto, foise Cotolay có seu sacho e cavóu nun pequeno cómaro que 
había alí achegado á fonte natural que xurraba perto da sua morada; cavóu 
con debezo, con arela, coma se soupera de certo que alí íba atopar algunha 

cousa, confiado nas verbas do venerado padre Francisco. E non tardóu en 
atopar un grande tesouro có que deu cumprimento aos desexos do santo. 

Deus premióu a fé e a obra de Cotolay. Casóu nobremente e chegóu 
a sere rexedor da cidade de Santiago. Morréu o ano 1238, e foi soterrado 
no convento que ele tiña edificado. 

Esta lenda figura nunha lápida eisistente no conveto de San Francisco; 
mas, o edificio a que se refire a lenda, que tiña sido costruído o ano 1213, 
xa moi arroiñado no século xvn, foi derrubado, costruíndose daquela o 
autual. 



AS DUAS IRMÁS E O MIRAGRE DE FREI PEDRO 

Disque hai moito tempo, en terras da montaña, había un labrador que 
tiña duas fillas, unha era bonitiña coma un sol e a outra, feia, feia coma 
un ourizo cacho; a primeira, por sere tan feitiña e tan branca, metérona a 
costureira: era moita finura a sua para adicala a fozar nas terras; e a outra 
nen a sua loura pel perdería na finura, nen o seu corpo forte coma o dun 
home tomaría mala traza por mor dos esforzos do traballo; adicábana ao 
duro labor das labradas e das sementeiras, a rozar no monte, cargar e levar 
o carro, mesmamente coma se fose un rapaz. 

Un día, esta irmá sen fertuna, que nada tiña de agradecer a seus pais 
como muller, pois mais parecía un home con saias que unha moza, e pra 
quen non había festas nen lilainos, lembrado dos miragres de Frei Pedro 
Mazano, ao pasar por diante da igrexa onde se garda o Santo, cavilóu: 

— «Disqu Frei Pedro, concede canto se lle pide; se m'eu estrevera... 
— decidindo súpeto — , «e por qué non hei tental-a sorte? 

E, meu dito, meu feito, prometeulle ao Santo: 

— «Frei Pedriño querido, se me f az tan guapa como a miña irmá, heiche 
dar o millor boi que teño na corte». 

E disque todo esto pasou cando ía có seu carro na procura dunha carga 
de louza que xa tiña collida en gabelas no monte. 

Cando a rapaza chegóu á pe de seus pais no monte, diz a nai: 
— «E ti, seique non f uche hoxe a coser ; cómo vés no canto da tua irma ? 
Non sabes que non quero que te luxes? Onde vai ela? 

O pai, alporizado bradaba pol-o feito da lacazana mandar a sua irmá 
deixándoo a ele sen axudante; a rapaza gañou medo. Qué era o que alí 
pasaba? Como podían confundila coa sua irmá, tan diferente no caraute, 
no corpo, no vestir... E narmulóu balboando: 

— Ai! meu pais, como din tal que eu ouzo, se son a mesma, a de 
sempre? 

— Non és, non — atallóu a nai — ; tí def endes a tua irmá, pero perdes 
o tempo; ela é feia, tomada do sol, e castigada do traballo; tí és linda, fei- 
tuca, e respetada. Arrédate d'ahí, deixa os bois, non te achegues ao toxo pra 
te non mancares, vaite á sóma. 

— Mi madre! — repricóu a rapaza tremendo. 

— Non digas, non digas — atalláronlle os pais, e ante os dous a non 
deixaron falar nen espricárese. 

Cando na do serán cangado o carro voltaban camiño da casa, ao che- 
gare diante da igrexa, prantáronse os bois; o labrego aguilloaba neles, 
berraba, botóu pol-a cheda; mas o carro nen por esas se movía. E e rapaza, 
chorosa, puido por fin falare e contarlle aos vellos da promesa que ela 
fixera. Encheuse de ledicia a vella; e o petrucio, mais que sentía a perda 
de tan bo axudante como a filla era pra ele„ confirmou emporiso con sole- 
nidade o voto da sua filla, contente do troque que nela fixera o Santo. 
E disuqe de contado os bois botáronse a andar. 

Ende chegando o día do Santo Frei Pedro, leváronlle o boi enfeitado 
con fitas vermellas e de moitas córes. 



Esta lenda foi recollida por meu irmán Loís en Santa 
María de Cambre, e mais en Mesia (A Cruña). 

III 



LENDAS PANTASTIC/VS 



A DONIÑA CERVA 

Din que hai moitos anos, cando aínda os abós dos nosos abós non 
foran nados, moraba nun castelo de terras de Cervantes (hoxe da provincia 
de Lugo), un señor chamado Froyaz, xa mais que de meia edade, que 
tiña dous fillos: o mais vello, levaba por nome Egas, e a sua irmá Aldara. 

Os dous irmáns queríanse moito, e inda que a terra por alí é moi 
fraguenta, algunhas vegadas ían xuntos dar un paseíño d'acabalo. 

Aldara, que era unha moi belida doncela, tiña un namorado ademirador 
o xoven Aras, fillo do señor d'outro castelo da mesma bisbarra, e como 
os pais se non levaban mal antre eles, somellaba que o casamento non 
habería se demorar moito tempo. 

Mas, unha serán a hora do xantar non aparesceu Aldara no seu adoitado 
lugar. Perguntóu seu pai por ela, e perguntóu tamén o seu irmán. Ninguén 
soubo dicir nada; ninguén maxinaba onde podería estar. Rexistouse o castelo 
todo d'arriba abaixo; mas Aldara no parescéu. En cabo, un bésteiro que 
estivera de garda na porta do rastelo, dixo como a tiña visto saír pol-o 

meiar da tarde e que lle parescéu que ía cara o riacho que corría ao pe do 
monte onde o castelo asentaba. 

Temendo unha disgracia alá foron pai e fillo, con escudeiros e criados, 
a parcorrer a ribeira. Nada poideron atopar mália d'unha esculca detida 
e miudeira. 

Enviaron daquela un mensaxeiro ao castelo de Aras. O coitado apre- 
sentouse esconsolado, na compaña das suas xentes, e todos xuntos encomezaron 
unha búsca xeral pol-os montes e fragas dos arredores e pol-as pallazas e 
rueiros, mas, sen outeren millor resu]tado. 

Depois d'algúns días de pescudas inútis, e xa dada por definitivamente 
perdida Aldara, maxinaron que tiña sido morta por algún porco bravo ou 
por algún urso, e poida que esnaquizada e comesta pol-os lobos. 

Pasóu moito tempo; xa ninguén se lembraba de Aldara, senón o pai 
e mail-o irmán, que tiñan ás veces aínda un recordo para ela xulgándoa 
morta< 

Un dia Egas, indo de caza, chegóu a unha valiña en procura d'una 
pita monteira. Cando viña xa de volta para o castelo coa sua peza encolgada 
da cinta, quedóu solprendido ao ver unha fermosa cerva branca coma o 
ampo da neve rebrincando ledamente. 

Armóu apresadamente a bésta e con certeiro tino envión unha frecha 
á cerva que, ferida de morte, caéu derrubada sobre a herba. 

Foi tan súpeto o encontro que se non lembróu de que estando só e a pé 
non podería levar aquela preciosa carrega. 

Daquela, có seu coitelo de monte cortóu unha das patas dianteiras da 
cerva; gardouna no fardel, e roparando ben no lugar onde se atopaba, 
cavilando en voltar cós criados que poideran recoller e trasportar a cerva, 
botouse á camiño do castelo. 

Mas, cando chegóu, e contando ao pai a sua cazata, tiróu do fardel 
a pata da cerva. 

Entramos ficaron estarrecidos: no canto da pata, o que Egas atopou 
no fardel foi unha man; unha man fina, branca, donda; unha man de 
doncela fidalga. E nun dos dedos d'aquela man loscía un anel de ouro c'unha 
pedra roiba. O anel que noutrora levaba Aldara. 

Correron daquela en tola cabalgada monte acima deica o lugar onde 
Egas derrubara a cerva. Alí estaba, deitada no chan, a propia Aldara, coa 
sua veste branca na que, onda o peito, unha grande mancha vermella 
sinalaba o ponto por onde a frecha tiña ferido o corazón da coitada. E no 
brazo toco, mancáballe a man. 

Aldara fora, sen dúbida, encantada en figura de cerva, e só coa morte 
recobrou o seu corpo de doniña. 

¿ Qué mouro a encantóu e por qué? Endexamais puido se sabere. 

Recollida por mim ao pé do castelo de Doiras, nunha taberna 
da estrada onde para o autobús. Cítaa Amor Meilán na 
Xeografía ao falar da terra de Cervantes. 

A COVA DA CURUXA 

¿ Onde estaba ou onde está «A cova da Curuxa? O non sei. Mas, o 
caso é que nesa cova disque hai un grande tesouro; un deses tesouros aga- 
chados nas entranas da terra e gardados pol-os Encantos ou pol-os Mouros 
xigantes que moran nos castros e nas furnas inda que ninguén os vexa. 

Unha vez — e xa van pasado desto moitísmos anos — certo freire que 
era un grande nigromante, faloulle de tal tesouro a un fidalgo que se 
chamaba Alvaro Peres de Moscoso, señor do Val de Barcia e de Mens; e 
díxolle como había facer para s'adonare de tantas riquezas en ouro e pedraría 
como alí había soterradas; ele mesmo ofrecéuselle para lle siervire de 
guieiro como lle dera parte do que haberían de arrecadar. 

Don Alvaro, seguindo os consellos do freire, levou consigo trinta homes 
antre escudeiros e peóns, todos eles moi afoutados. Chegados á boca da 
cova chantaron no chan rexos paus de carballo- nos que amarraron unhas 
cordas grosas e fortes; os outros cabos das cordas atáronas pol-a cinta 
don Alvaro, o frade e mais os que habían de se arriscaren a penetrar na 
cova en percura do tesouro. Os outros peóns con algúns escudeiros ficaron 
fora para axudar, se for preciso, aos que se aventuraban na fazaña. 

Afoutadamente metéronse na cova levando fachos de pau de carballo 
e grandes tizóns acesos para se alumaren, e mais algunhas adagas e coitelos 
de monte por se comprían. 

Levaban andados poucos metros cando grandes avecíos, espaxotados pol-a 
crarencia dos fachos, encomezaron a esvoazar d'arredor deles baténdolles 
coas áas, e mesmo acometéndoos á picoadas cós fortes peteiros, véndose 
precisados a se defenderen usando as adagas e coitelos, matando ou ferindo 
algúns d'aqueles paxaros que axirían coma condanados. Na loita sostida 
moitos dos fachos morreron; foi preciso acendelos de novo, e en cabo 
poideron seguir adiante pol-os tébrosas galeirías da furna, ata que chegaron 
a outro pexamento maor. 

Unha grande corrente de auga tollíalles o paso; un río coudal que atra- 
vesaba a galeiría da cova por onde camiñaban. Mas, non foi o río o que 
lles cousou a mór solpresa; o que os deixóu abraiados, ademirados, foi o 
que viron da outra banda da vea d'auga. Como nunha grande sáa, nun 
estrado ricazmente alfaiado onde as pezas de ouro e mais as pedrarías escen- 
tilaban á luz das tochas, unhas xentes estranas, d,unha formosura de anxos, 
vestindo cumpridas e enxeles vestes de vivas córes, tanxían istrumentos pni 
eles descoñecidos e cantaban e bailaban c'un ritmo soave e dondo. 

Mas, os espedizonario» se non afoutaron a tentar de pasal-o río, que 
era moi medrado e de augas rápidas; e despois de cavilar e discutirem as 
posibilidades da fazaña acordaron voltar atrás, tanto mais que as tochas 
consumíanse e logo quedarían ás escuras correndo grande perigo. 

O freire alentábaos a iren pr'adiante; mas, nesto encomezóu a soprar 
tan forte ventanía que matóu os lumes, e sentiron co'ma un cheiro áspro e 
desaborgado que lles resequía as guelas. Daquela todos encomezaron a puxar 
pol-as cordas que levaban atadas á cinta con debezo de se veren fora d'aquel 
antro para fuxir do acoramento. Algúns pregaban ao Ceo coidando que ían 
morrer; outros berraban pedindo acorro. En cabo, despois de moitas tram- 
bulladas ao se bateren coas pedras das ladeiras da cova, conseguiron saír 
á Ikz do día, tusindo e ofegando coma se aquel ár que lles deu estiver 
empezoñano. 

Disque ningún d'eles saíu con vida d,aquel ano, senon o frade, mália 
de que éste perdeu a vista dos ollos. * 

Ninguén mais ousóu endexamais tentar á se meter na Cova da Curuxa. 
Mas ¿ El sería certo que eisistía o tal tesouro? ¿E qué xentes podían ser 
aquelas que moraban na cova? 

Eso ninguén o sabe ao certo. Tampouco ninguén sabe onde está, ou 
onde estaba a «Cova da Curuxa». Poida que fora atuada despois do fracaso 
de don Alvaro Perez de Moscoso. 

Tomada da «Relazón d'algunhas Casas e linaxens da Galiza» 
por Vasco da Ponte (Manuscrito do século xvi). 

OS MOUROS DO CASTRO DE ESPASANTE 

Perto de Espasante, no concello de Ferreira de Pantón (Lugo), hai 
un castro ao que leva un camiño laxeado, de traza devanceira aos feitos a 
estilo román. Nunha das beiras deste camiño atopei unha pedra con coviñas 

que foi dada á coñecer por meu irmán Loís, no Boletín da Comisión pro- 
vincial de Monumentos de Lugo (T. nr, n.° 31-32, ano 1949). 

No castro, disque hai unha cova que por un escuro camiño soterraño, 
furado á través do monte, vai saír moi lonxe d'alí. Os mouros moraban 
naquela cova, e nela gardaban os seus tesouros e facían seus encantamentos. 

Certa vez, parés que algún daqueles mouros, namorado dunha princesa 
filla dun rei da Galiza que moraba no vello castelo de Ribadavia, encantouna 
e levouna pra cabo de sí á cova do monte. 

Cando o rei soubo da desaparizón da sua filla, saíu en procura dela 
cos mellores cabaleiros da sua casa, e percorreron todol-os camiños, e todal-as 
vilas e aldeias das suas terras. Mas, ningunha cousa puido sabere pois ninguén 
tiña visto a principesa en parte ningunha. 

Mandóu axuntar daquela nos arredores do seu castelo a xente toda de 
cinco leguas en roda, e pregoulles que se alguén sabía ou vira algunha 
cousa que poidera facer asmare o que á sua filla ll'acontecer, que o dixera 
pra poderen procurala. 

E foi entón que uns mozos dixeron en como unha noite de luar viran 
ir cara o monte de Espasante coma catro ou seis homes d'acabalo; que 
aqueles homes eran moi altismos e os cabalos tamén moi grandes, e que 
salvaran d'un pulo o río Cabe coma se tiveran áas nos pés. 

E como dicíase que naquel monte moraban mouros acovillados, maxi- 
naron se poderían ser aqueles quen levaran a principesa. 

Daquela o rei fixo axuntar un grande exército e foron batir e mais 
esculcar o monte; mas, cando xa iban sobindo ao cume, encomezóu de arder 
todo d'arredor e a estralar en faíscas, e despois o monte todo estivo á arder 
dous días enteiros, i en cabo, cando o lume morréu, esculcaron o monte 
todo; mais nada viron nen de cova, nen de mouros, nen cousa ningunha, 
senon só unhas pedras, aló no curuto, que eran coma pequenos balados 
circulares; e había moitos, que somellaban curripas das que fan nos soutos 
para axuntar as castañas e secalas. 



Nesta lénda parécenos ver unha vella lembranza, modificada pol-a 
tradizón oral, d'unha de tantas citanias incendiadas pol-as lexións romás 
pra vencer a resistencia dos galegos á sua invasión. 

¿ Será así ? 

Recollida en Ferreira de Pantón o ano 1935- 

DON ROLDAN E AS PRINCIPESAS 



Hai xa moitos anos, pois foi pol-o 24 ou 25, certa noite que paséi no 
Barco de Val-de-Orras, contoume un vello moi vello, que era da Rúa, en 
como sendo ele rapaz escoitóu de boca d'un cego que andaba pol-as feiras 
e romarías cantando historias, unha que non esquecéu endexamais; porque 
agás de ser unha moi linda historia en por sí, referíase ás terras de Orras, 
é dicir, á sua propia terra, e aquelo fíxolle pór nela todo o seu intrés. E inda 
que a non podía lembrar tal e como o probe cego a cantaba, á sua maneira 
referiuma, e i-eu anoteina. 

Veleiquí a tedes: 

Cando os mouros asoballaron a España, os galegos foron os únecos que 
se mantiveron en parte Jibres d'eles, gracias a que pelexaron rexamente. 
Por veces os mouros metíanse nalguns recantos da nosa terra; mais axiña 
eran botados novamente dela, e ainda das terras veciñas como Asturias e León. 

Mas os mouros eran moitos e moi podentes, e os nosos poucos, pol-o 
que, despois de moitos anos de loitas que unhas veces os levaban pra 
diante e outras pr'atrás, reinando don Alfonso II que tiña a sua corte en 
Asturias, acordaron pedir axuda a outro gran rei de moita sona que había 
na Franza. 

Este rei que lle chamaban Carlomano, e que era moi bó cristán, veu 
axudar aos españoles, e traía co'ele moitos guerreiros comandados por uns 
xefes que disque eran os doce Pares de Franza, que non había quen poidera 
co'eles. E todos viñan loitar contra dos mouros que eran nemigos de Deus 
e de Xesús Cristo. 

Os mouros cando viron vir tanta xente enriba deles logo gañaron medo 
e recuaron; mas, da carraxe que levaban, encomezaron de botar man á canto 
podían, e solprendendo algunhas vilas e castelos sobre os que caeron coma 
unha treboada queimando todo, arramplaron con algúns condes que levaron 
prisoeiros, e ata disque colleron tres principesas, para que lles serviran de 
reféns na sua defensa. 

O grande exército cristán que se formóu, estendeuse por Navarra e 
Aragón; por Asturias e Castela. A Galicia viñeron poucos franceses porque 
os galegos abastábanse a sí mesmos; mas, un fato d'aqueles que deica eiquí 
chegóu, viña comandado por don Roldán, que era un dos mais valentes dos 
doce Pares. 

Os mouros foron recuando e chegaron ao val de Orras; pasaron o 
río Sil en barcas e pontóns que despois queimaron, e afincáronse da outra 

banda, pol-as montañas or.de coidaron se faceren fortes, pois o tarreo era 
fraguento e á mais o río nada doado de pasar. 

Mas o don Roldán como soubo que os mouros tiñan presas aquelas 
principesas, quixo libertalas, mália de que os mafometáns as levaran para 
un castelo, no curuto d'un monte, nun logar que cha'man O Castro, da 
feligresía de San Bernabéu de Valenza. 

Tentóu pasar o río con algúns cabaleiros arriscados e destemidos; mas, 
as augas iban moi turboentas e fondas, e decontado tiveron que voltar á 
terra con perda d'algúns que a corrente arrastóu e se afogaron. 

Disque don Roldán era santo, e poida que o fose, pois a ideia que tivo 
só de Deus podía virlle, xa que de non ser un milagre ninguén podería 
facer o que ele fixo. 

Foi no seu cabalo pol-a ribeira, percuróu o logar mais axeitado frente 
o Castro do castelo; picóu esporas ao seu cabalo, que deu un pulo grandismo, 
e o cabalo foi caer da outra banda do río mesmo cara o castelo. 

Tal que viron os mouros, e o medo que gañaron, todos fuxiron como 
puideron. Mas, imposíbele levar co'eles os prisoeiros e moito menos as 
doncelas principesas. Daquela os 'magos xentiles, pra se vingar, encantaron 
as tres principesas convertíndoas en pedras. 

E alí están aínda os tres seixos brancos, chantados no chan, coma se 
ollaran con saudade para a sua terra. 

¿ Quén poderá desencantalas? 

Recollida no Barco de Val-de-Orras — 1965. 

O BOI BRUÓN 

Nunha lagoa que hai no logar chamado Reirís, síntese algunhas veces 
o bruar d'un boi que parés estar mergullado na i-auga; e inda disque pódense 
ver na tona d'esta unhas pequeniñas bochas coma un lixeiro gurgullar cal 
se ao bofexar o animal saíra á superficie o ár espulsado pol-os seus pulmóns. 

Cóntase que aló en tempos moi recuados, había naquel logar un pazo 
reial, e d'arredor del as casiñas dos seus servos; e chamábase áquela vila a 
cidade de Reirís. 

Toda a xente lle quería moito á filla do Rei que era moi sabida, e 
boa e fermosa. Ela axudaba aos probes e dáballes mantenza — e non do 
refugallo dos xantares do pazo, senon das mesmas viandas que para as 
persoas da casa se amañaban. E atendía e axudaba os malados; e adepren- 

díalles aos meniños moitas cousas coma contos, adiviñas, historias e brin- 
quedos. 

O inverno era moi frieiro e de moitas brétemas e xiadas; e un día 
d'aqueles de moita crueza no tempo, ehegóu ao p azo do Rei un mouro moi 
ben portado, mas que viña aterecido coa friaxe. E a filla do Rei amerceouse 
d'ele e díxolle que entrara e que se quentara ao lurne da sua chamineia, na 
que ardía unha boa larada de toros de carballo. E despois deulle de comer 
e mais de beber. 

Aquel mouro namorouse da principesa, e díxolle que quería casar co'ela 
porque a mais de sere lindísima vía que tiña moi bó corazón. Mas, o Rei 
repuxo que non quería nada con mouros, que eran xentís e máxicos, e que 
a sua filla gardábase para un príncipe que for branco e loiro como ela; 
e que for leial e valente e soubera manear a espada e mais a lanza e non 
usara de ruíns ardiles nen encantos. 

Tomóu moi á mal o mouro esta resposta; mas, dixo que tamén quería 
sabere o que a prineipesiña dicía a todo aquelo. 

E a principesiña retrucoulle que unha cousa era axudar á quen o pre- 
cisaba sen mirar quen ele for, e outra darse sen amor á un home que nen 
por alcuña, nen pol-a cór, nen por garrideza era para emparellar co'ela. 
Porque o certo era que o mouro aquel nen sequer era mozo. 

— ¡ Arrependerédevos! — bruóu o mouro con carraxe. E coa mesma 
ergueuse e marchóu do pazo. 

Mas, nesto, encomezóu de tremelar a terra, e o pazo a se abanear 
coma as arbres cando ventea forte; e toda a xente, estarrecida e medoñenta, 
á fuxir. E na vila tamén a xente fuxía espavorida porque as casas todas 
derrubábanse, e as fontes xurraban tal coudal d'auga que corría pol-os rueiros 
com'as enxurradas que fan as fortes chuvas inverneiras. 

E o Rei, ao fuxir coa sua filla nun cabalo, víu que o mouro contempraba, 
dende un penedo que había nunha lomba do monte, toda aquela desfeita, 
e ríase con mofa de todo o mal que fixera pra se vingare d'eles. E daquela 
o Rei apuñóu a espada e encamiñóu o seu cabalo á todo gallope cara o 
mouro, que, có gozo do que vía estaba desprocatado. Ata que sentíu o 
catriplinar da besta. Gañóu medo e quixo fuxir; e como xa non era mozo 
non podía correr, e daquela convertíuse en touro; mas o Rei no seu cabalo 
foille atallando todal-as voltas e tolléndolle as saídas, e foino facendo ire 
cara a cidade xa meio asulagada. E a principesa, atirando as suas xóias á 
lagoa que iba acochando os pardiñeiros da cidade, pedíu axuda ás suas 
boas fadas dicindo: 

— ¡ Axuda vos pido, miñas boas fadas! ¡ Que ese mouro avol non saia 
endexamais das roíñas e das augas que cousóu coa sua maldade, e que pene 
pra sempre no mais fundo da lagoa! 

O mouro, sen perdere a figura de touro, foise mergullando na i-auga 
e encomezóu á querer choutar pra fuxire; mas, en vez de saír pra fora da 
lagoa á cada paso mais e mais metíase nela, ata que bruando de pavura 
disparecéu nas augas. 

O Rei, a principesa, e a xente toda, que por sorte puide se salvare 
d'aquela desfeita, fóronse d'alí con saudade dos bens que perderan, pois que 
deixaban canto tiñan. 

Mas, asentaron noutro logar e decontado estabreceron unha nova vila, 
inda que se non sabe á certa cal é das que hai pol-os arredores da lagoa. 

E pol-o dito é que aínda se sinte en certos días sair d'aquelas augas o 
bruar do touro. 

A esta lénda refírese o Lkenciado Molina no seu libro 
«Descripcián del Reino de Galicia» (ano 1950) 
Recollida por mim en Olbeira (Coruña). 

A CAVEIRA CONVIDADA 

E pois, ele era un rapaz moi bolreante que andaba pra se casare. E xa 
botara as monicións; e todo disposto, convidóu os seus amigos a unha festa 
onde corréu o viño, e houbo chuscadas e gromas a feito. 

Xa con noite, o rapaz encamiñouse á casa, ledo, cantareiro, pol-o acon- 
tecemento que se aveciñaba... e mais pol-o viño que bebera. 

Cadroulle pasar pol-o campo-santo, a pé do adro, e deu unha cotenada 
contra algunha cousa. 

— ¡ Concho! — escramóu — a pouco mais máncome d'un pé. 

Mas, nesto, como iba lúa, víu que o seu tropezo fora contra o duro 
oso d'unha cáveira, que fitaba pra ele coas mouras concas dos seus ollos 
vácuos, e regañaba os dentes coma ríndose do rapaz. 

Sen cavilar no que facía, o mozo deulle un couce á cáveira e chimpouna 
lonxe, ríndose á sua vez. E díxolle: 

— Eso pra que te monées de min. 

Logo, adoutando outro ár e noutro ton, engadíu: 

— Desemula se che fixen mal. Mais, vexo que non, que inda che 
relocen os dentes. E boa dentamia que tés, abofé; podías ire xantar con nós 
o día do meu casamento. 

E acontecéü que cando estaban encomezando o xantar, despois do 
casoiro, petaron na porta. 

— ■ i Quén chamará ? — dixo a noiva. 

— ¡ Entre quen sexa! — berróu o pai da rapaza — a porta está aberta. 
Mas nesto, coa solpresa e mais o medo estarrecéronse todos os pre- 

sentes. 

Sen abriren a porta viron como pasaba á través dela un esquelete que 
ao andar chinguileaba os osos. A cáveira, abrindo a boca coma nunha risada, 
dixo acenando para o noivo. 

— Ben ves que viñen ao teu convite. 

O mozo púxose branco e suarento; mas, inda que un pouco tremelante, 
respondeulle: 

— Pois séntate e come. 

O esqueleto sentouse e falóu: 

— Viñen porque son cumprido; mas, no outro mundo xa non podemos 
comer. Noustante, pra corresponder ao teu convite, agardo que mañán á 
meia noite vaias verte comigo no campo-santo onde onte nos atopamos; pois 
quero que tamén asistas á unha miña festa. ¡ E non deixes d'aló ires! 

Ergueuse, e como viñera foise. 

O mozo pasóu a noite antre cavilazóns e desacougos. Ninguén ventaba 
nada bó de todo aquelo, nen se sabía como romataría o choyo. Mas non se 
deixaba de matinar na mesma cousa: aos mortos se lles non pode faltar. 

O rapaz dispúñase a sair moi cedo da casa, cando petaron na porra. 
Deulle un pulo o corazón. Ele maxinaba ire en procura do señor abade pra 
lle contar a cousa ¿ quén podería chamar d'aquela hora? Mas, resoltamente 
abríu a porta. 

— ¿ Non haberá unha esmoliña pra este probe vello? — demandaba un 
homiño de branca barba con voz esmorecida. 

— ¡ Marica! dalle unha cunca de leite a este velliño, se o tes quente 
— díxolle á sua muller — . E mais esa miña capa vella, que está a maña 
de xiada. 

— ¡ Que Deus llo pague ! 

E na mentres comía o leite c'un bon cacho de broa, como vira que o 
mozo somellaba caviloso e desacougado: 

— ■ ¿ Seique ten algunha cavilazón, meu amo ? 

— Teño, e mais ben boa. 

— Pois, ás veces un bon consello pode valere d'algo; e os vellos, pol-o 
moito que temos andado no mundo, sabémoslle un pouquichiño de todo... 

— O home contoulle daquela o que lle tiña acontecido coa céveira, e 
como aquela noite tiña que ire ao campo-santo. 

— Pois váia — díxolle o vello — ; non pode deixare d'ire, endenón 
viralle disgracia; mas, facerá unha cousa: leva unha ponliña d'oliveira e 
mais un pau de carballo. Ende chegando ao adro fai un risco todo en 
redor de sí có pau de carballo e ponse no medio coa oliveira na man, e decirá: 
«Veño onda ti, quen queira que sexas, pra perguntarche se podo facer algo 
pol-a tua y-al'ma, e prometéndocho facelo. Pero pídoche tamén que me perdoes 
s'algún mal che fixen, e que me deixes ire en paz». Xa verá como lle non 
pasa mal ningún e pode voltar para a sua casa sen mais nada. 

— Así o faceréi — dixo o mozo — e que Deus llo pague. 

Conque, á noite foise para o campo-santo e tal fixo coma o vello lle 
dixera. Presentóusellc o esquelete, e éste dixo: 

— ■ Salvouche o que fixeche, e salvouche mais, porque aquel vello a quen 
deche esmola hoxe pol-a mañan éche meu pai, que o probiño ten que andar 
a pidir... Vaite, pois, mas acórdate sempre de canto che pasóu. 



D'este lénda hai varias versións; mas, esta considéroa a 'mais compreta 
e, a meu entender, a de fondo e forma mais d'acordo có esprito do noso 
povo. 

A COVA DO REI CINTOULO 

I 

A cova do rei Cintoulo, que está en Supena, feligresía de Argomoso, 
perto de Mondoñedo, ten moita sona e encol dela hai moitas léndas. Estas 
léndas son cáseque todas de fadas, encantos, tesouros e mouros (xigantes) 
que os gardan, etc. Antre elas hai esta que vou contar hoxe por ser das menos 
correntes e ben diferente das mais. 

Hai moitísimos anos gobernóu nun canto da Galiza un rei chamado 
Cintoulo. Tiña o seu castelo perto de Mondoñedo, inda que esta cidade non 
eisistía naqueles tempos, pois foi fundada unha boa tempada despois, se ben 
asentóu no mesmo emprazamento da devanceira, chamada Bria. 

O rei Cintoulo tiña unha filla belida coma a deusa Bandía, ou Ceres, 
e cal ela benquerida de todol-os súditos de seu pai, nobres e plebeus, non 
só pol-a sua fermosura senon tamén pol-a sua bondade. 

As riquezas en bens do rei Cintoiüo eran tan sonadas como as suas 
esgrevias condizóns moraes. Nada d'estrano ten que outros reis de mais ou 
menos lonxe de seus estados quixeran emparentar co'ele casando coa princi- 
pesa Manfada sua filla. 

Moitas visitas facían por esto os reis e maiñates de diversos estados ao 
rei de Bria, e durante aqueles celebrábanse festas e folions que era moito 
conto, e a xente adivertíase e vivía feliz. 

O rei Cintoulo nen tiña presa por casar a filla, nin a principesa tampouco 
sintía grandes debezos por maridar. Todos os seus pretendentes eran homes 
rudes, que gañaran o trono ou o poder valéndose de guerras e revoltas, mor- 
tes e treidurías, e todo aquelo facía estarrecer á principesa e recear ao pai. 

Unha mañá de primaveira raiosa, chegóu á Bria un xoven conde, poucos 
escudeiros levaba na sua compaña; mas, antre eles habíaos vellos e mozos, e a 
todos tratábaos con familialidade e xangalmente; e todos tiñan para ele os 
maores louvores, respetos e ao mesmo tempo sinceiro querer irmanciño. 

O conde fíxose simpático dende que se trocaron os iniciaes saúdos, 
e por primeira vez a principesa Manfada sentíu latexar o seu corazón c'un 
sentimento doce e querendoso por aquel xoven xentil, falangueiro e sinxelo, 
que ademais sabía dicires e cantigas cheos de tenrezas e verbas agarimosas 
como aloumiños. 

Mas, nesto, entróu pol-as ruas da cidade adiante outro cortexo. Viña 
con grande estrondo de trompetas e atabales, con troupeleo de moitos cabalos 
e homes de armas contiosos. 

Aquela cabalada fixo escamallar toda a xente que alí rebuldaba, e 
acampóu coma se fora unha praza conquerida. Despois, o xefe, que era un 
home barbudo e xa non mozo, que encomezaba a botar bandullo, envióu ao 
castelo reial mensaxeiros pra lle facer saber ao rei Cintoulo que o podente 
rei Tuba de Oretón viña de chegar, e que desexaba ser recebido para tratar 
do seu casamento coa principesa Manfada; engadindo que se non for recebido 
axiña, asaltaría o castelo; pois viña disposto á levar a principesa de bó grau 
ou pol-a forza. 

Esta embaixada produxo un arrepío xeral no castelo de Cintoulo. O conde 
Hollvrudet ofreceuse para loitar persoalmente có rei de Oretón. Era destro 
no maneo das armas, e un fondo querer que nascera no seu corazón daríalle 
azos para vencer. Todo tería soluzón se as boas fadas axudábano. 

Tal foi a resposta que deron aos enviados de Tuba. 

Mas, Tuba era un vedoreiro de moita sabencia. Co'mprendéu que zou- 
peiro como era de movimentos pol-a sua grosura non podería loitar contra 

d'aquel mozo áxil e rexo. Daquela axuntóu de par de sí os outros meigos 
que co'ele viñan, e todos xuntos tramaron decontado un encanto pra se 
vingare da aititude do rei Cintoulo para con eles. 

O estouro arrepiante d'un trebón enorme fixo tremelar a terra toda 
de Bria; a cidade derrubouse con estrondo, as xentes fuxían espavoridas e as 
pedras e trabes das casas caíndo riba d'elas esmagábanas. Todo perecéu. 

O conde Hollvrudet puido, noustante, chegar deica o rei Tuba e atra- 
vesouno coa sua espada; mas, cando voltóu en procura do castelo viu abraiado 
que desaparecera engolido por un grande abiso que alí se abrira e só puido 
contemprar, estarrecido de pavura, unha grande cova. Penetrou nela arelante, 
mas non atopóu senon unhas pantásticas colunas de toscalleiras pedras, unhas 
veas de auga que corrian pol-o chan, e cóbregas que se arrastaban ou curuxas 
que batían as áas con desespero antre as tébras d'aquela furna. De xentes, 
mobilias e riquezas, nada... 

Recollida en Mondoñedo. 

A COVA DO REI CINTOULO 

II 

Na cova do rei Cintoulo, perto de Mondoñedo, disque hai un encanto. 
Unha principesa loira, de cabelos coma finísimo sirgo d'ouro, e de oílos da 
cór do ceo, que foi fadada por un mouro hai moitos centos de anos. 

Algunhas vegadas, se o mortal que por alí pasa cando encomenza a 
alborecer é limpo de pecado, pódese ver a loira principesa peiteando os seus 
cabelos c'un pieite de ouro e á ollarse nun espello de prata que reloce como 
a estrela da mañán. Algún vello ten xurado que sendo ele mozo ouvíuna 
laiarse unha vez pedíndolle que a desencantara. Mas, ninguén s'estreveu 
á tal cousa porque se non sabía o segredo que compre facer para o lograr. 

Cóntase que aquel que poidera desencantar a tal principesa faceríase 
mais rico que un rei para toda a sua vida; porque aquela cova, que é 
grandisma, trocaríase nun grande pazo con colunas de mármore cór de rosa 
e ouro; con estrados de ricas madeiras; con portas e trabes ben talladas; con 
fenestras de vidros de córes, e reposteiros de cendaes e veludos. E en sendo 
mozo poderíase casar coa principesa. 

Mas, tamén o que tentar crebar o encanto, se o non atinguir sería 
escachizado e comesto por un 'monstro que mora nas profundezas da cova 
gargando aqueles tesouros encantados coa principesa. 

Este monstro é grande coma un hórreo e asoméllase á coca que sal na 
procesión do Corpus en Redondela, según din. Ten unhas poutas que esna- 
quizan un boi coma quen creba unha noz; na sua boca, na que cabe un 
carneiro enteiro, ten uns dentes mais grandes e ferreños que os do xabaril; 
e os seus ollos ao fitar somella coma se ceibaran faíscas, cal se tiveran o 
lume do inferno. 

— ¿ Quén é o que vai s'estrevere a tal fazaña? 

Cóntase que unha vez, cando aínda se non coñecían as armas de fogo, 
dous irmans que eran moi arriscados e destemidos, maxinaron en como 
habían facer pra desencantaren a principesa. 

E foron c'unha riola de cans moi feros que tiñan para a caza de xabarís, 
pois eran fidalgos que moraban nunha casa forte seique pol-a banda do 
Ferrol ou das pontes d'eume; e eles ían moi ben armados c'unhas á modo 
de bisarmas moi fortes, e mais espadas e adagas. E levaban fachos de uz con 
recina, pra s'alumaren na cova; e tiñan tamén un libro pra esconxuros e 
percura de tesouros, non sei se sería o de San Cipriano. 

E antre os dous xa botaran contas en como habían facer as partes; e o 
mais vello, que era o morgado, facía mentes de casar coa principesa; e o seu 
irmán quedaríase co castelo e todal-as riquezas que atoparen, dándolle 
sómente á principesa aquelo que for seu persoalmente. 

E sábese que os dous fidalgos metéronse na cova...; mas, ninguén voltóu 
aos ver endexamais. 



Véxase como este lénda non desdí da outra devanceira que se refire á 
mesma cova; aínda parez a continuazón ou unha segunda parte d'ela, ou, 
poideramos dicir, as duas son dous capíduos diferentes d'unha mesma e pri- 
mitiva novela. 

Recollida en Mondoñedo. 

DAMA XELDA 

Hai moitos, 'moitos anos, disque había por terras de Pontes d'Eume 
unha meiga de moita sona chamada Aldonza Cambas. Esta meiga tiña grande 
poder pra facer encantamentos, e como era moi envexosa, a xente tíñalle 
moito medo. 

E cóntase que cobizosa da fermosura d'unha rapaza mouras que trouxera 
consigo un mozo fidalgo que fuxira de Córdoba onde o tiveran cativo, e que, 

namorada d'ele a nena axudáralle a fuxir, un día que esta rapariga andaba 
no xardín do pazo onde moraba, a meiga encantouna e convertíndoa en 
silveira púxoa nun camiño que iba cara o santuario de San Andrés de 
Teixido. E moitos dos romeiros que alí se encamiñaban, prendíanse as roupas 
nas espiñas d'aquela silveira, e se non tiñan quen lles valera ou algunha 
cousa que os preservara da meiguería, alí ficaban tamén, ou tiñan que seguir 
a sua pelengrinaxe en figura de lagarto ou cóbrega, ou d'unha alimaria pol-o 
xeito: 

Un día, para cumprir a sua obriga, determinaron d'ire ao santo San Andrés 
a filla do Conde, Saura Rosa Berenguela na compaña d'outra doncela, a 
dama María Xelda, a quen tiñn por moi sabida, que disque non había outra 
tan sabida coma ela, e por eso chamábanlle da'ma porque adeprendíalle e 
guiaba a condesiña e facíalle compaña. 

Iban as duas camiñando de par, e endechegando á silveira onde estaba 
encantada a moura Zulema, Saura Rosa sentíuse como agadoupada pol-a 
silveira que se lhe enzarrabullaba pol-as faldras arriba tolléndolle os movi- 
mentos. 

A Condesiña encomezóu de berrar espavorida: 

— • ¡ Ai, valme, María Xelda, que non podo pasar tal que me prende 
esta silveira! 

— ¡ Somella cousa d'encantamento, San Andrés bendito! — dixo Xelda; 
e póndose no meio do camiño fixo c'un carabullo unha risca en roda d'arredor 
d'elas as duas, e mandoulle coller a Saura unha ponla da silveira. Dese- 
guida berróu c'unha voz que ninguém agardara d'ela: 

— ¡ Preséntate, Aldonza Cambas, eu cho mando; ven, desencanta esta 
nena! 

A meiga, inda que meiga, non puido fuxir ao conxuro e aparescéu 
na vedra. 

— ¿ Qué queredes, dama Xelda? ¿ Para qué me chamades vos, María? 

— Quero e mándote que desencantes a quen aquí tés encantada. 

— Tedes moita altiveza, dama Xelda, e amostrádevos soberba — e ríase 
despois, con moito arruallo engadíu — : Inda ninguém 'me mandóu dende 
que vivo na terra. Sabede, María Xelda, que á Aldonza Cambas a meiga, 
probes, ricos e fidalgos, todos lle abaixan cabeza. 

— Non será María Xelda. quen vol-a baixe. Nunca a baixéi á ninguén 
nen hei de baixala agora, que por mais que sexas meiga, eu podo mais 
arestora, Aldonza Cambas. A mais que Deus fala pol-a miña boca, e él 
ordénate que desencantes as doncelas que tés encantadas aquí nesta silveira! 

E coma testemuñando estas verbas da vertudeira e sabida dama Xelda, 
ergueuse unha turboada de vento e trebóns, e treméu a terra toda. 

— ¡ Sexa! Quedades libres, doncelas — dixo espavorida a meiga. E saíron 
da silveira a moura Zulema e mais Saura Rosa. Mas, no entanto, a enxurrada 
arrastóu o corpo de Aldonza Cambas. 

Outras raparigas mais ficaron desencantadas, e todas xuntas foron 
cumprir suas promesas á romaría de San Andrés de Teixido, onde foi batizada 
a moura Zulema cós nomes de Andresa Xelda María. 

Pouoos días despois, o Conde casóu a seu fillo icoa dama Xelda por 
agradecimento d'aquel feito que lle salvara a filla, e Zulema entróu nun 
convento onde anos andados morréu coma unha santa. 



A FUNDAZÓN DA CRUÑA 

Nunha «Crónica Xeral de España» de 1344, cuio texto está en 
galaico-portugués, pubricada e comentada por Luís Filipe Lindley Cin- 
tra, en Lisboa, e dada a luz pol-a Academia Portuguesa da Historia, 
figura a versión que trascribo, copiando o mais interesante dela. 

Chegóu Hércoles a Lisboa, sabendo ele xa como un a quen chamaban 
Gedeón (Gerion) tiña toda a terra que é desde o Texo ata o Douro. Este 
Gedeón era moi poderoso e home forte e moi valente e de grande lixeireza, 
en tanto que por forza avía tomada esa terra de que era señor, e todos 
dábanlle a metade de cuanto avían e aínda dos fillos; e os que esto non 
querían dar, matávaos. E por esta razón era moi mal querido de todas as 
xentes da terra. Mas, eles, porque non achaban ninguén que dele quixese 
nen podese defender, non ousaban contra ele se levantar. 

Mas, cuando souberon como Hércoles era vindo en España, próugolles 
moito, ca entenderon que por ele serían libres do mao señorío, e enviá- 
ronlle dicir en grande segredo por unha carta o que dele agardaban. 

Cando Hércoles ouve este recado dos moradores da terra de que Gedeón 
era señor, próugolles moito e moveuse logo para vir a eles, ca ele ben sabía 
xa había longa sazón o moi grande mal que eles pasaban con Gedeón e 
esta fora a causa principal por que se ele movera de Grecia. Ca, non embar- 
gante que Hércoles era do liñaxe dos xigantes e moi forte, pero non era 
cruel nen de mao señorío; antes era moi piedoso aos bos e moi bravo e forte 
aos maos, como aquel que non era vindo pol-o mundo para outra cousa 

senón por destroir os sobervosos e maos e defender os bós e homildosos. 
E cando víu as querelas daquelas xentes, doendose deles, foise para aló. 

Cando Gedeón soube da vinda de Hércoles e como viña sobre ele 
asinadamente, pesoulle moito e axuntóu seu poder e foise para Galiza. 
E despois que aló foi, ouve seu acordo de mandar un seu cabaleiro a Hércoles, 
e esto pol-o ver e o avisar que tamaño era e de que forza e ardimento. 
E, porque o cabaleiro esto mellor poidese facer e mais seguramente, Gedeón 
escrebeo a Hércoles. 

Hércoles foise á Galiza e asinaron certo logar en que fixesen a batalla. 
E despois que esto houberon feito, comecaron sua lide moi forte e lidaron 
catro días que se non poideron vencer, en tanto que Hércoles foi moi espan- 
tado por se Gedeón poder dele defender tan longamente. Pero en fin ven- 
ceune Hércoles e cortoulle a cabeza e mandóu logo en aquele logar facer 
unha moi grande torre e fixo meter a cabeza de Gedeón no fundamento 
dela. E mandóu logo acerca onde fora a batalla pobrar unha vila. E mandóu 
que escrebesen os nomes de todos os que alí viñesen pobrar, así de homes 
como de mulleres. E a primeira persoa que alí veu pobrar foi unha muller 
que abía nome Cruña e por eso mandóu Hércoles que houbese aquela vila 
nome Cruña, do nome d'aquela muller; e a maior parte dos pobradores 
d'aquele logar foron desa terra de Galiza. 

A LENDA DE ALMACEDA (*) 

s 

Estrana e impresionante, simultaneamente, esta lenda. Estrana pol-a sua 
propia conceizón natural, tan diferente d'outras historias no xénero. Impre- 
sionante, por evocar o mundo do sobrenatural, sempre tan próisimo e tan 
alonxado do noso pensamento. 

0) En la magnífica «Antología de Leyendas de la Literatura Universal», 
publicada por D. Vicente García de Diego, ilustre maestro de Etnografía (Editorial 
Labor, S. A. — 1963) figura la precedente leyenda como gallega. En Galicia hay 
certamente unha lenda do mesmo tema, que vai nesta recadádiva según a versión 
que eu recollín. Outra versión deuna Victor Said Armesto no seu estudo «La leyenda 
de Don Juan» (Espasa — Calpe, Colección Austral — 1946), e hai tamén un romance 
incruído no mesmo estudo. Pubrico entre a miña coleizón de lendas e variante da 
«El convidado sobrenatural» que ofrecéu o Sr. García de Diego, a variante que figura 
na fermosa coleizón «Lendas de Portugal», escribidas por Gentil Marques, e dadas a 
Iume pol-a Editorial Universus, de Porto — 1962, onde figura á páxina 146-154. 

E, por singular coincidencia, escoiteina pol-a primeira vez, era eu aínda 
menino irrequieto, nunha noite de tormenta. En certa ocasión, non sei por 
qué, dixen que tiña visto unha cáveira a espreitar pol-o fenestra, alumeada 
por un lóstrego. Foi o suficiente para que a miña vella criada, a Maria 
Rosario, a tremer, santiguarse a correr a fechar a fenestra. Despois, tremendo 
sempre, e santiguándose de cando en vez, contoume a historia que eu vou 
tentar reproducir. A historia da sua terra... 



Hai moitos, moitos anos, neses terreos onde hoxe está situada a fre- 
guesía de Almaceda eisistían apenas enormes estensións despovoadas. 
E por alí costumaba correr no seu cabalo favorito un fidalgo de nome 
Rodrigo — xoven, rico, mas bastante aventureiro. Era ele orfo de pai e mai, 
e vivía con sua irmá, dona Madalena, nunha casa señorial, rodeado de criados. 
Todo, porén, o aborrecía. Só os paseios de mañanciña ou ao entardecer, nos 
días en que a chuvia non viña alagar os campos, dábanlle certo ben estar. 
E cando o aborrecimento encomezava a asedialo, coma torquesas a apertarlle 
a gorxa, don Rodrigo fuxía para a Corte ou para onde puder adivertirse e 
gastal-o seu dinñeiro... 

Certa mañá de Marzo, mal acabara o sol de xurdir no hourizonte, don 
Rodrigo e dona Madalena montaron a cabalo e saíron para o seu paseo cotián. 
Aínda non estaban lonxe de casa, cando, de súpeto, o fidalgo detivo o seu 
cabalo ollando fixamente un ponto. Dona Madalena, apercebéndose de que 
seu irmán ficara para atrás, paróu tamén o cabalo e indagóu curiosa: 

— ■ Qué estás a ver ? 

Don Rodrigo sorríu. 

— Ou eu estóu aínda a soñar... ou cabo d'aquel arbustre está unha 
caveiral 

Madalena ollouno, desconfiada e medosa. 

— Rodrigo! Qué ideia a tua! Non brinques con esas cousas! 
O xoven, porén, insistíu: 

— Non estóu a brincar. Ora repara! Ves... alén? 

(^) Almaceda é unha feligresía do concello, comarca e distrito de Castelo 
Branco, en PortugaL 

O corazón da xoven batéu con mais présa. 

— Si... Parés cjue, na verdade... 
Don Rodrigo estaba de chós. 

— Vamos! Coraxe! Desce do teu caba'lo e ven comigo cumprimentar 
a caveira! 

Madalena afrixíuse: 

— Rodrigo! Por favor! Ten mais respeito pol-os mortos! 

Unha gargallada do xoven fidalgo perdeuse na estensión do terreo. 

— Respeito? Queres aínda maior do que estou a demostrar? Chegamos 
ao apuro de interromper o noso paseio, para lle dirixir un cumprimento! 

Madalena voltóu o rosto, pálido pol-o medo. 

— Rodrigo non gusto desas brincadeiras, xa te dixen! 

O xoven achegouse á amazona. A sua voz soóu aínda mais mofeira: 

— Grande medosa! Non pareces miña irmá! Por qué tremes así? 
E apenas unha caveira que alí está! 

Ollándoo d'esguello, Madalena inquiríu na mesma voz medosa: 
— -Mas... de onde teria vindo? 
Nova gargallada de Don Rodrigo. 

— Miña parva! — Queres saber de onde veu aquela caveira?... Do cemi- 
terio, con certeza! Aquelo por lá debe andar moi aborrecido e ela resolveu 
dar un paseio, como nós! 

Entón, a xoven berróu, como que alucinada: 

— Rodrigo! Non brinques mais! 
Ele ría, ollando a irmá. 

— De qué tes medo? Aquelo son osos do corpo humano, nada mais. 

— Ben sei. Mas debemos ter respeito por eles... Vámonos emborá! 
Non me sinto ben aquí... 

— Pois vamos! Antes, porén, de abandonarmos este local, manda a 
etiqueta que desexemos a esta caveira un bon día... 

— Rodrigo! Por favor! 

Mas o ton supricante da irmá irritóuno. Achóu por ben- contrariala. 
Escitala. Continuóu, sempre en ton de mofa: : 

— E xa agora... se, na verdade, a caveira saíu do cemiterio por estar 
aborrecida... debo lembrarlle que, ás veces, tamén estóu aborrecido... E, como 
resido aquí perto, teño moito pracer en convidala para xantar hoxe comigo! 

Madalena tapóu o rosto co'as mans, nunha irreprimibele crisis de choro. 

— Qué herexía, Rodrigó! Qué herexía! 

E esporeando o cabalo, a xoven amazona voltóu para casa, deixando 
atrás de sí as gargalladas impertinentes do irmán, que ría do seu pánico... 

Contodo aínda a doncela galopaba á vista, cando aos ouvidos de 
Don Rodrigo soóu unha voz rouca e pausada, vinda non se sabía de onde: 

— Cabaleiro! Non quero de forma algunha facerte despracemento... 
Se eso te adivirte, podes estar certo que esta noite non esqueceréi o teu 
convire. . . 

O xoven fidalgo ollou en volta. Ninguén, alén d'ele propio e da figura 
vaga da irmá que continuaba galopando, a perderse na distancia... 

O riso morreulle na gorxa. Seria unha alucinazón dos seus sentidos? 
Sentiuse inquedo. Estaba xa arrepintido da sua brincadeira macabra. Ben lle 
tiñan recomendado mais respeito pol-os mortos... 

Conforme reza a historia que estou a reproducir, D. Rodrigo ficouse 
ainda uns momentos a ollar a caveira no chan. Sen voz. Sen xestos. De súpeto, 
como louco, esporeóu o cabalo e seguíu para o mosteiro mais próisimo, onde 
contóu o sucedido. Os frades, porén, xulgárono cnsandecido e apenas lle 
deron unha pequena cruz para colocar no peito, a cual o libraría dos ataques 
do demonio. Mais reconfortado, D. Rodrigo voltóu ao solar onde a irmá 
agardábao transida de pavura. 

Ao velo entrar, ela corréu ao seu encontro: 

— ¡ Tardaste tanto! Son cuase horas de xantar e eu morro de medo! 
Desta vez ele non brincóu. 

— Sosega! Todo correrá ben. Traio comigo esta cruz que me deu o 
irmán Gregorio. 

Madalena ollouno con espanto. 

— Mas... 

Ele interrompeuna. Os seus modos, agora, eran solenes. 

— Ouve, Madalena! Se alguén estrano viñer xantar hoxe connosco, 
teremos que o recebir como bons anfitrions. Xa mandéi colocar mais un 
cuberto na mesa. E aviséi o noso criado Xoxé de que a visita esperada hoxe 
vai causarlle grande pasmo. Portanto... non se debe ademirar. 

A xoven ollóu o irmán, nun misto de asombro e medo. 

— Tu... tu pensas que, na verdade... alguén estrano virá eiquí?... 

Ele acenóu coa cabeza afirmativamente, deixando a irmá ainda mais 
trémula. 

— Vai para o teu cuarto. Hoxe dispénsote de xantar. 
Madalena berróu, agarrándose a ele: 

— Nen que morra de medo, hei de ficar contigo! Non te deixaréi só! 
Unhas pancadas fortes, na porta do camiño, interrompiron a conversa. 

O dono da casa sorríu con esforzo. 

Ahí está a nosa visita! E pontual... 
Balbuciante cuase, Madalena segredóu: 

— Santíguate, Rodrigo! Pol-o sinal da Santa Cruz, líbrenos Deus, Noso 
Señor, dos nosos inimigos... 

Un grito do criado Xoxé interrompíu a orazón de Madalena e logo 
unha voz cava, soturna, deixouse ouvir: 

— Diz a teu amo que sou o seu convidado d'esta noite. 
Tentando unha seguranza que non sintía, o dono da casa ordenóu: 

— Entre, por favor! Ten o seu cuberto a par do meu. Como ve... 
esperábao ! 

E diz a mesma historia remota que estóu a evocar que un vulto sen rosto 
xurdíu no salón. Dona Madalena caíu nunha cadeira, cuase desfalecida. 
D. Rodrigo chamóu a sí todal-as suas forzase para se mostrare sereo. 
Convidóu, a tentar unha tranquilidade inesistente: 

— Queira sentarse. . . 

Mas a voz cava e soturna voltóu a facer eco no salón: 

— Non viñen eiquí para cear contigo neste palacio. Viñen apenas 
buscarte! 

D. Rodrigo empalidecéu. 

— Non comprendo... 

Entre saloucos, a voz de Dona Madalena marmulóu: 

— Señor meu Deus! Non nos desamparedes ! 

Mas xa o vulto pantasma informaba con autoridade: 

— Quero que me acompañes á miña morada. 

— E... onde mora? 

— Moi perto da igrexa. Ven comigo. Son eu, agora, quen te convida. 
Preciso falarte! 

Reunindo todal-as suas forzas, Dona Madalena gritóu: 

— Non vaias, Rodrigo! Pode ser unha alma perdida! 

A voz cava soóu, de novo, mas desta vez nun ton zombateiro: 

— Acaso terás medo, xoven fidalgo ? Tu, o valente aventureiro de tantas 
noites de orxía? 

A xoven supricóu aínda: 

— Meu irmán! Mándao embora! Mándao con Deus! 

Mas D. Rodrigo sentíu que non podía fuxir. Que non quería fuxir. 
Colocou a sua capa sobre os hombros e saíu, deixando a probe Madalena 
a desfacerse en bágoas e en estarrecementos... 

Cando a porta do pazo se fechóu sobre os dous vultos, o frío cortante 
da noite veu bater no rosto de D.Rodrigo. Non había luar. Os gritos das 
aves nouturnas ouvíanse de vez en cando, soando como alerta. O xoven 
fidalgo tiña un peso enorme no peito, mas tentaba non mostrar medo. 

Encamezaron a andar. O vulto sen rosto a frente. D. Rodrigo un pouco 
mais atrás. Nen unha única parola trocaron pol-o camiño. Apenas os pasos 
resoaban... Nese semi-silenzo, o xoven ía recordando o seu pasado. Pasado 
breve aínda, si, mas xa cheo de nódoas. E dise que o xoven D. Rodrigo, 
nesa hora amargurada, prometéu a Deus, íntimamente modificarse, se non 
lle acontecese mal algún... 

Chegados ao portal da igrexa onde mal se distinguían, ou antes, apenas 
se adiviñaban as cruces do cimiterio, D. Rodrigo involuntariamente estacóu. 
Entón o vulto sen rosto voltóu a falar: 

— Entra na igrexa comigo! Conseguimos ser pontuaes. 

Efeitivamente, no relós da torre, batían pesadas, tristeiras, doce badaladas. 

O xoven fidalgo voltóu a atariñar. Mas xa o vulto sen rosto berraba na 
noitc escura: 

— Entra! Non hai tempo a perder! Agárdanme lá en baixo e xa saben 
que ven comigo un compañeiro. 

Os pensamentos chocáronse no cerebro de D. Rodrigo. A fim de gañar 
tempo, D. Rodrigo perguntóu: 

— Para onde me leva? 

Entón soóu unha gargallada arrepiante. Gargallada que ficóu a reper- 
cutir no espazo. Despois o vulto falou de novo, encuanto empurrava maina- 
mente o xoven fidalgo, obrigándoo a entrar na igrexa deserta: 

— Vas coñecer o meu palacio. Ves esta iousa aberta? É a miña morada... 
Vamos, baixa! 

O mozo fidalgo comprendéu que tiña de reaxir. Estaba á beira do 
abismo. Revoltouse enérxico, xuntando os restos da coraxe: 

— Para qué hei de baixar? 
— -Tés medo? 

Era un desafío. Briosamente, D. Rodrigo respondéu: 

— Non! Quen foi sepultado na igrexa non pode ser unha alma en pena! 
Segunda gargallada estridente fixo fuxír os paxaros noitébregos que na 

igrexa se tiñan refuxiado. 

— Nesa parte é que reside o teu engano! O teu e o dos que me sepultaron. 
Xulgáronme bó en vida... Mas só Deus coñecía os meus grandes erros. Por 
iso Ele condenoume! 

— ; Condenado ? 

— Si! E agora, xa que te mofaches de min, quero que baixes, para 
saberes como é a miña cea. 

Embora arrepiado, comprendendo mesmo que estaba a ceder terreo, 
D. Rodrigo ainda quixo defenderse. 

— Non vou! Deus proíbeme que me enterre vivo! 

O vulto sen rosto vomitóu unha praga. E acrescentóu: 

— Se non fose a cruz que trás no peito, eu obrigaríate a baixar! E lá 
en baixo sofrerías comigo o fogo da redenzón! 

Para sí propio, o fidalgo murmuróu unha prece en que puña toda a 
sua i-alma: 

— Que Deus me acuda! 

Instantaneamente o vulto sen rosto pareceu acalmarse. A sua voz soóu 
con mais brandura: 

— Fun na terra un aventureiro coma ti, sen respeito polas cousas 
sagradas. Un home fútil e levian. Só facía caridade por ostentazón. Que a 
miña pena te sirva de alerta! Cada vez que atopares algún corpo sen vida, 
lémbrate da i-alma que o abandonóu, pois ela poderá precisar das tuas 
orazóns. En vez de escarneceres. .. reza! Cando te se depare un oso humán, 
entérrao con cariño en terreo sagrado, orando pol-o eterno descanso d'aquel 
a quen perténcéu! Que a tua altna ceda á caridade e á compaixón pol-os 
mortos! Que a tua alma cecla á verdade que estóu a trasmitirte, pois comezo 
a ver luz no meu camiño! Alguén está a orar por min. Alguén neste momento 
faz promesas para libertarme!... £ a tua irmá! Por iso te dou un bon consello: 
Vaite e non esquezas canto che dixen, se quixeres tamén salvarte! Que a 
tua alma ceda ao orgullo que foi teu apanaxio, para que nela ocupe lugar 
o amor ao próximo! 

A voz cava e soturna deixóu de se ouvir. O bulto sen rosto disparecera 
pol-a lousa aberta. Na igrexa o silenzo era pesado. Entón, semi-louco, 
D. Rodrigo voltóu a correr para a casa. A correr e a rezar. E a repitir, no 
meio das suas orazóns, nunha estrana ousesión: 

— Que a tua 'i-alma ceda! Que a tua i-alma ceda... 

Chegando á porta do solar, Dona Madalena alí o esperaba, sempre a 
rezar, caíulle nos brazos, chorando de conmozón. 

— Gracias a Deus! Gracias a Deus voltastes! 

D. Rodrigo voltara, si. Mas a sua razón durante algún tempo continuóu 
turbada. A miúdo e sen razón plausíbele, ele repitía, monocórdicamente: 

— Que a tua i-alma ceda! Que a tua i-alrna ceda... 

E o povo dos arredores, ouvíndoo así, comezón a tratalo por Almaceda, 
según nos conta a historia velliña... 

Tempos despois, xa refeito do choque brutal que esperimentara, reorga- 
nizóu a sua vida, tornándoa sá, e distribuíu parte das suas terras pol-os probes 
que ao seu solar viñan pidir abrigo. E foron eses mesmos probes, chegados 
de terras mais distantes, que acharon por ben denominar aquel local onde 
irían costruir as suas casas como a Terra do Almaceda, mais tarde apemas 
Almaceda, en homenaxe ao fidalgo que tanto os axudaba. 

A LENDA DO PICO SAGRO 

Na torre que en tempos moi recuados había no monte chamado Pico 
Sagro, quen pasar perto dela pol-a noite, podería escoitar os laios e quei- 
xumes d'unha dona alí encantada por un xigante, e ben gardada sen que 
ninguén poidera achegarse a ela. 

Algúns que o tentaron con ardimento, ficaron mortos; e alí están os 
esqueletes deles dependurados á entrada do puzo soterraño. Dous xigantes 
de ferro que se moven por un enxeño das portas cando alguén tentar abrilas, 
deixan caír os seus pesados martelos que teñen collidos a duas mans e 
machucan as testas dos estrevidos. E se esto non abondare disque tras das 
portas fan garda uns feros leóns que os esnaquizarían a zoupazos e chan- 
tadas se por acaso poideran saír con vida do primeiro enxeño. 

O xigante do pazo é un xentil (*) que por arte de magacía derrubóu 
as paredes do castelo e fixo coas pedras delas, e mais coas penedías que 
d'arredor había, grandes moreas que, encobriron a porta do pazo onde ten 
a sua morada. 

Disque os froitos que habían coller os labregos van todos parar ás 
grandes tullas e celeiros do pazo do Pico Sagro, que xa ninguén sabe onde 
está porque as penedas encóbreno dende hai moitismos anos; tantos que xa 
ningún vello recorda. 

Mas, malia deso, non hai moza solteira que se afoute a pasar ao noitecer 
por onde o carballo das Cambas, pois, inda encomendándose a San Lourenzo, 

(*) Xentil, ten en galego o sinificado de «pagano», «idólatra», «mago» «brujo». 

padroeiro da parroquia, corre o risco de sere levada pol-os remoíños do 
vento hastra o sobrado do pazo do Pico Sagro, da mesma maneira que vai 
o pan das leiras en vísporas da seitura. 

Unha velliña moi vella de San Lourenzo de Granxa, contoume que, 
según tiña ouvido a sua avó, certa mociña da sua parroquia disparecera unha 
vez; e seique, por alguén que a vira entre lusco e fusco falando na corredoira 
c'un señor, sospeitaron se sería o Encanto do Pico Sagro, e que a levaría 
para o seu medoñento pazo. 

Pasóu moito tempo sen que ninguén a vira nen cousa soubera d'ela, 
hastra que ao cabo de mais de cincuenta anos aparesceu no rueiro moi 
avellentada, cós cabelos brancos, as faceiras asucadas pol-as cavadas rugas, 
e os olliños cegos. Conoceuse quen era porque ela perguntaba a toda a xente 
pol-a nai d'ela, que xa tiña morto había moito tempo. 

E contaba a probiña en como o señor que falara con ela sendo moza, 
que lle dixo que fora con ele que iba ser como unha reiña, e que tería 
fermosos vestidos e ricas arracadas e colares, e adrezos, e outras xoias de 
ouro e pedras coruscantes de moitas córes; e que habería de sere servida 
por criadas; e como ela decíalle que non quería ire, que lle deu a bebere 
un viño que era millor que o tostado. 

E como despois que bebeu aquel viño que adormecéu; e cando acordóu 
atopouse nun sobrado moi lindo, cheo de espellos pol-as paredes con marcos 
dourados, e grandes cortinados, e ricas mesas e cadeiras; e que nunha mesa 
cuberta c'un mantel branquismo broslado de frores e paxaros de moitas córes, 
déronlle manxares que moito sabían, e viños doces e gorentosos e lambetadas 
que endexamais na sua vida tiña catado nen maxinara que poidera catare. 

Foi unha vida de pracer e d'encantamento; e así antre festas e xantares 
gostosos, e cantares e músicas e bailes, esqueceuse logo dos pais, da aldea, 
e de toda a sua vida devanceira... Hastra que, pasados algúns meses, paríu 
un meniño mouro coma un boi mouro. E aquelo doulle moita pena de ver 
que tiña un fillo de moura ralea; e daquela cntroulle a morriña. Mas, o 
señor do pazo onde s'atopaba, díxolle poucos días despois, cando podía 
reacendere a sua vida: 

— Pasouche o que che pasou porque fuches desleigada para min, e 
te entendiches c'un dos meus criados mouros; así d'agora en diante deixarás 
de ser a miña dona para seres escrava de todol-os que moramos neste pazo; 
e pra todos traballarás, e servirás a todos sen te queixares, pois que pol-o 
teu pouco siso te perdiches. 

E daquela a rapaza choróu os sete chorares e pedíulle ao señor Encanto 
que se amerceara d'ela, pois que non sabía cómo lle pasara nen que poidera 
terlle aconteeido para que lle tal cousa pasara como lle pasóu. Só se lle 
deran un bebedizo pra faceren pouco dela. 

Mais nada lle valéu, e tivo que comprire o castigo que lle fora imposto. 
E de tantos traballos e de tantos acedumes, e de tantos choros que choraba 
de cote, foise avellentando e perdendo a vista dos seus ollos, hastra que un 
día sen sabere cómo nen como non, atopouse nunha corredoira e foi dar á 
parroquia de onde tantos anos había que a levaran. 



No primeiro tomo da provincia da Cruña, páx. 262 e 263, Euxenio 
Carré Aldao, ao se referire ás «covas e furnas», di, ao nomear as do 
Pico Sagro: 

«Las cuevas del Pico Sagro tienen sus leyendas: ya son os mouros que 
traen a beber sus caballos al paso de San Xoan da Coba por un subterráneo 
y enturbian las aguas del río Ulla para que se levante la niebla que ha de 
agostar los sembrados; ya los aldeanos empobrecidos por haberse dejado 
engañar de los habitantes del famoso monte y haber llevado candidamente 
sus frutos a los graneros fabulosos de la montaña; ya las jóvenes que sin 
encomendarse al patrón de su aldea, si en las horas del anochecer cruzan 
determinados lugares, como el Carballo das Cambas, son arrastradas por 
torvellinos de viento al pozo del Pico Sagro; ya los dos gigantes de hierro 
que, movidos por un resorte oculto de la puerta, dejan caer sus martillos 
de acero sobre el osado que intenta penetrar en aquellos misteriosos lugares 
y su esqueleto va a juntarse en la boca del pozo con los de los que le 
precedieron...» 

«Estas y otras mil consejas rodean de cierta aureola temerosa el Pico 
Sagro y sus cuevas.» 

A MORTE DO SF.ÑOR PEDRO 

E pois, señor — dixo a vella que referíu este conto— ; era unha noite 
fría e escurar o señor Pedro estaba moi trancjuil na sua casa e dispúñase a 
cear coa sua muller e mail-os fillos para s'iren deitar logo 'a durmiren. De 

súpeto ouviuse dende o curral a voz de Tomás, o criado do señor abade, 
que dicía: 

— «Señor Pedro, señor Pedro, o señor abade mandoume decirlle que 
váia agora mesmo á reitoral, onde o agarda para un asunto de moita 
importancia». 

O señor Pedro, que era un bon cristán e miraba ao señor abade coma 
se for un santo, pillóu decontado o seu chapeu, botouse ao lombo o gadaño 
e saíu da casa contando voltare axiña. 

Mas, pra ire á reitoral tiña de pasare pol-o adro onde soterrábanse os 
mortos, e onde está tamén soterrado o meu home, que Deus perdoe. 

O señor Pedro era relixioso e valente, e moitas veces tiña feito aquel 
camiño sen que lle acontecera cousa mala ningunha; así que nen tomaba 
precauzón ningunha nen se deixaba dominare pol-os ditos nen medos das 
xentes da aldea pra pasar de noite por alí. Aquela noite fixo o mesmo; saíu 
ctntente de poder servir ao señor abade, e foise desprocatado do que lle 
poidera pasare. 

Mas, ao por o pe no primeiro banzo da escaleira que está onde o 
cruzeiro para sobir ao adro, quedouse súpetamente coma cravado no chan e 
tremando arrepiado: no romate da escaleira estaba don Xosé, o valuro, 
envolveito no branco hábito do Carme con que tiña sido soterrado cando 
morrera, había tres meses; e somellaba que pol-os ollos e pol-a boca saíanlle 
bafaradas de lume. 

— ¡ Xesús, Avemaría Purísima!, — escramóu persinándose e recuando 
o señor Pedro, e querendo sobrepoñerse ao medo, engadíu: 

1 — Se és alma do outro mundo, esconxúrote en nome de Deus e do 
seu úneco fillo pra que te volvas á tua campa e me deixes o paso libre; 
e se és algún esprito rebelde, que te vaias sofrir a tua merescida punición 
no inferno. 

E fixo có gadaño un pulo á seu redor pra que o pantasma non poidera 
achegarse a ele. Mas, a i-alma do señor Xosé, non se movéu; pero falou, 
ou pol-o menos o señor Pedro ouvíu coma se foran ditas estas verbas: 

— Non teñas medo, Pedro; nada che ha pasare; eu son Xosé, sí, ben 
sei que me coñeciches; e pídoche perdón pol-o mal que che teño feito a ti 
e mais a outros veciños; a miña cobiza de gañar moito diñeiro, de axuntar 
riquezas, fora como for, fixeron que se perdera a miña i-alma e fun con- 
danado. Pero, este hábito sagrado que levo posto, non pode entrar no 
inferno, e teño que andare a penar pol-o mundo pra que alguén poida cortalo 

e tirarmos d'enriba de min, e así cumprire a miña punición e pagal-o meu 
pecado. 

E despois de dicire esto, o pantasma que xa tiña deseido as escadas, 
achegouse ao círculo no que estaba metido o señor Pedro, e encomezou de 
dar voltas d'arredor del, pedíndolle que lle tallara o hábito pra quitalo de 
penare pol-o mundo. 

Disposto o señor Pedro a cumprire o mandato divino, erguéu o gadaño, 
e aporveitando unha das voltas do valuro, rachoulle o hábito d'arriba abaixo. 
Disque ouvíu daquela un fero xuramento, abriuse con un trono estarrecedor 
o chan e nunha labareda arrepiante disparecéu engolido por aquel buraco 
aberto o pantasma do señor Xosé, voltando a se pechar a cova que quedóu 
coma selada por unha pequena lameira d'auga negra e cheirenta, sen deixar 
outro rasto. 

Cáseque ás arrastas, tremendo arrepiado de medo e de friaxe, esquecido 
do recado do señor abade, e meio morto pol-o anoto sofrido, puido en 
cabo o señor Pedro voltar á sua casa. 

Mas, cando o viron a sua muller e mail-os fillos, ademiráronse de ver que 
a cabeza de seu pai, tíñase cuberto de brancas nevadas cañas en troques do 
negro pelo que denantes tiña, e as suas faceiras estaban cavadas por profundas 
rugas que destacaban nas páledas faceiras escoloridas coma se estivera morto; 
e mais, cando con vos esvaída que apenas ouvían, pedía confesárese por 
coidare que estaba chegada a sua derradeira hora. 

E nafeuto, ao dia seguinte, e despois de se confesare e contare o que 
lle tiña pasado, sendo as doce da mañá, deixaba esta vida o señor Pedro. 



Teño ouvido e lido algunhas variantes desta lenda; mas, por sere esta 
versión a mais compreta de cantas conozo, copieina para incruíla nesta 
recadádiva. 

Esta lenda figura no «Album histórico, científico y literario de 
Galicia». Ferrol, 1887. Foi recollida por W. A. ínsua. 

IV 



LENDAS HISTORICAS 



A TORRE DE BREOGÁN 

Breogán foi o podente xefe d'unha d'aquelas tribus dos ártabros que 
moraron nas terras da Galiza, na sua parte central da costa Norte, cando 
os celtas asentaron miles de anos denantes da invasión dos románs, no 
noso país. i * W \ T 

Nunha pequena ínsua que hoxe está unida pol-a parte moderna da 
Cruña, costruída sobor d'area, eisistía a vella cidade que gobernaba Breogán. 
As barcas de vimio recubertas de coiro abrigábanse no pequeno porto de 
San Amaro. 

Perto d'alí, nunha das beiras da ribeira que fai un pequeno outeiro, 
Breogán fixo costruire unha grande i ergueita torre na banda da ínsua mais 
achegada ao mar aberto Aquela torre podería servir de guieiro aos nave- 
gadores; podería tamén, acendendo no seu cume unha lumerada, trasmitire 

a longas distancias durante a noite certos sinaes, como por exemplo a 
arribada d,aquelas grandes naos dos marchantes fenicios, que viñan comerciar 
cos galegos; unha orden de xuntanza, un perigo que arboleaba, ou cousa 
pol-o xeito. 

Unha tarde, Ith, o filho de Breogán subíu a cima da torre e albiscou 
nas lonxedades do mar. Aló, nos confíns, pareceulle ver antre as brétemas 
da distancia outra terra descoñecida. O desexo de saber o que habería naquel 
logar ata daquela iñorado empurrouno á aventura. 

Pedíu consentimento á seu pai para orgaizar unha espedizón. 

Podía dar, era posíbele, que da outra banda do mar houbera pedras 
que se fundían para fabricarem armas e ferramentas; o precioso metal 
amarelo con que labraban prezadas xóias; cecais riquísimas froitas ou semen- 
tes somellantes á ceveira, orxo ou inda millores para a mantenza; madeiras, 
liño pra teceren as suas roupas, outros animaes, outras xentes... 

A espedizón realizouse. Denantes da partida, Breogán recomendou a 
seu fillo que fixera a viaxe amontado no seu cabalo, sen abaixarse d'ele 
ata que chegara; sómente así podería ter a certidume de podere voltar con 
felicidade. 

E desta maneira foi como os celtas da Galiza levaron á Irlanda a sua 
civilizazón. Por esto é que as mesmas citanias ou castros de casas circulares 
atópanse na Irlanda e na Galiza; e mais os preciosos torques de ouro; e 
parellos nomes de rios e lugares..., e ata a mesma gaita con somellantes 
temas musicaes. 



Esta lenda de Breogán ou Bregón, situada na Antiga Brigantium, eisiste 
tamén na Irlanda. Mas ¿E sómente unha lenda? 



A PEDRA DO DESTINO 



Diz a Biblia no capítolo 28 do Xénesis, vers. 10: E saíu Xacob de 
Beer-seba, e foi á Harán; 11: e achóu un logar, e durmíu alí, porque xa 
o sol tíñase posto; e colléu unha pedra das que naquel paraxe había e púxoa 
de cabezal, e deitouse naquel logar. 12: E soñou, e vel'aí que unha escada 

que pousaba na terra, e o cuturiño tocaba no ceo; e os anxos de Deus sobían 
e descían por ela... 

18: E acordando Xacob de mañanciña, ergueuse e tomóu a pedra que 
tiña posto no cabezal, e alzouna por tíduo, e deitóu aceite enriba dela. 

Anos andados Xacob levóu consigo á Exipto aquela pedra e trasmitíuna 
cecais ao seu neto Manasés cando o abendizóu denantes dele morrer, porque 
dixo: ti has sere pai de povos e a tua raza multipricarase. 

Aquela pedra tiverona na sua pose os fillos de Israel hastra que acon- 
tecéu o tránsito do Mar vermello. E diz un ilustre arqueólogo ingrés: Non 
todol-os exipcios que perseguían á Moisés e se meteron naquel mar morreron 
afogados. Haythekes, fillo do grego Naulo, tíñase casado con Scota, filla 
do Faraón, o rei do Exipto, e foi co'este en perseguimento de Moisés. Púxose 
á frente dos exipcios que non peresceron afogados no mar, e adonándose 
da pedra fadada, parcorréu todo o Norte da África, pasóu á Penínsua 
Ibérica e fundóu un reino na Galiza, cuia capital foi Brigantium. A pedra 
servíu de trono á Haythekes e mais aos reis brigantinos seus descendentes, 
que eran procramados e coroados enriba dela. 

Un destes, con acaxón de enviare unha colonia a Irlanda, acoudelada 
pol-o seu fillo Simon Brec, entregóu a éste a pedra do Destino, que foi 
posta en Thernor, hoxe Tara, capítal que era daquela da Irlanda, onde 
moraban os escoceses. Fergus, fillo de Fergnbar, trasladouse no decurso do 
século v desde Irlanda á rexión boreal da grande ínsua británica cos esco- 
ceses dos cuaes era soberán, e que deron nome á Escocia. A pedra tan sonada 
servíu de trono pra se inaugurare Fergus como rei da sua nova terra 
conquerida, como tiña servido no decorrer de tantos anos na coroazón de 
grande número de reis, dende que saíu do Exipto e foi traguida á Galiza 
e despois levada da Galiza pra Irlanda. 

Os escoceses posuírona e ollaban esta pedra con fonda venerazón, según 
dí Rivett-Varner, hastra que el rei de Inglaterra Eduardo I apoderóuse dela 
o ano 1296, tirándoa do mosteiro de Scone onde gardaba e trasladándoa á 
nomeada abadía de Westmisnster na que aínda consérvase coidadosamente. 
Na autualidade a pedra chamada «Pedra do Destino», gárdase como asento 
dun sillón gótico no que son coroados os reis da Inglaterra. 

Esta é uma antiquísima lenda irlandesa que, coma outras varias fan 
referencia á Galiza e aos moradores desta que, dende a ciudade de Brigantia, 
ou sexa A Cruña de hoxe, teñen ido á Irlanda. Lembremos como outra 
delas a de «A torre de Breogán». 

O MONTE MEDULIO 



Cando os románs invadiron a Penínsua. conquerindo todo o Sul e 
mais o Leste, quixeron asoballar tamén o resto d'ela. Interesáballes acima 
de todo a parte do Noroeste onde sabían que había moitos d'aqueles 
metaes tan cobizados: o ferro, o cobre e mais que nada o ouro, co que os 
naturaes do país fabricaban aquelas tan prezadas e fermosas xoias: braza- 
letes, torques, diademas, pieites, etc. 

Os xeneraes encamiñaron, pois, as suas falanxes cara o Norte seguindo 
pol-a beira mar e atravesando tamén as chanzadas do que hoxe é Castela. 

Caro custón á Roma, a podente e invencíbele Roma, o penetrar na 
Lusitania e na Galecia. Os lusos e os galaicos, inda que povos pouco 
guerreiros, pois a sua vida era de pastores e labregos, defendían a sua 
terra, os seus poboados. Defendíanos có valor de quen defende os seus bens 
e a sua liberdade. E inda que as suas armas eran poucas e debles contra 
das que apuñaban as tropas aguerridas e ben apertrechadas e dispostas para 
a conquista, cada lusitano e cada galego era un heroi; e ata as mulleres 
loitaban valente e desesperadamente. 

Por esto os románs recodiron ao engano e a treiduría. As matanzas 
realizadas por Galba son do mais estarrecedor e noxento, atacando por 
solpresa e matando centos de lusitanos cós que fixera unha paz enganosa. 
Cepión fai asasinar o sonado xefe Viriato, ao que non podía vencer. 

Bruto ataca fortemente a Galiza. No monte Medulio refuxiáranse con- 
tinxentes de rexos defensores da sua pátria, e dende alí saen guerrilleiros 
que fostigan as hostes invasoras. En cabo os románs logran cercar o monte 
e atácano pol-os catro ventos. Peléxase rexamente. As mortíferas setas cruzan 
o ár de banda a banda; grandes pelouros rolan monte abaixo esmagando 
os soldados que lles non poden fuxir. Áxiles e afoitas rapazes armadas 
con lanzas, mestúranse cós homes e contribuen á defensa. Mas, todo esforzo 
e vao; mais e mais oleadas de soldados románs suben o monte por todas 
bandas e os galegos van minguando en forzas. Mas, non queren se rendir. 
As mulleres lanzan fachuzos acesos que prenden nas toxeiras e nas uces. 
Decontado todo o monte arde e o lume devora vivos e mortos, arbres e 
matos. 

A pezoña de certas herbas contribúe a cortar vidas; as vidas dos que 
vellos ou demasiado novos non poden loitar, e que dende o cume ven serea- 
mente aquela desfeita arrepiante. 

O trunfo da superioridade en número e poder dos románs, foi o resul- 
tado d'aquela loita heroica; mas, se no Medulio sucumbíu un povo, Roma 
perdeu tamén o millor das suas hostes guerreiras. 



A PEITA DAS CEN DONCELAS 

Aló pol-o ano 780 a cobiza d'un home que quixo ser rei, levouno a 
pautar cós nemigos da sua propia terra e relixión; cós mouros que tiñan 
asoballada a maor parte da Península lbérica. Foi aquel home, Mauregato, 
e contan as crónicas que, ademais da suspensión da guerra que o rei 
lexítimo, Afonso I, viña sostendo contra d'eles ofereceulles unha peita 
cada un ano de cen doncelas das terras de León, Asrurias e Galiza. 

Mauregato trunfóu cós seus partidarios e mais a axuda dos seus aliados 
os musulmáns, e reinóu no decurso de varios anos no estremo Noroeste 
ao que os mafometáns chamaban ]aliquia, e foi cumprindo o seu compro- 
miso, para o que botaba sortes antre os seus vasalos a fin de asinalar 
aqueles que habían entregar as suas fillas para pagal-a malfadada peita de 
todos aborrecida e maldita. 

Axuntábanse as doncelas galegas nunha torre chamada por esto de 
Peito Bordelo, é dicir do tributo difícil ao que todos tiñan de contribuiren. 
Esta torre erguíase nun pequeno val perto do peirao ao que dende aquela 
puxéronlle nome de Val-doncel; e alí eran recollidas pol-os xefes mouros 
que, c'unha escolta, traían tal encomenda. E nas suas galés levábanas a 
Al-Andalus, ou terras de Andalucía, onde estaba o Califato, pra iren reno- 
vando os seus haréms. 

Mas, acontecéu que unha vez tocoulle a sorte, a má sorte, a un fidalgo 
que se non resinaba é perder a sua filla, úneca e moi querida d'ele, e mandou 
chamar en segredo todol-os seus parentes e amigos. 

Por non erguer sospeitas, fixo vestir a sua filla cós mais ricos vestidos, 
como lle ordenaran, e o día asinalado levouna a Val-doncel. 

Os conxurados todos, uns vestidos de muller estaban mesturados coas 
doncelas que ían ser entregadas; outros, armados, agacháronse nun mesto 
figueiral que alí d'acarón había. 

E cando os xefes mouros erguéronse as celadas diante das que habían 
ser as suas cautivas, súpetamente botáronse sobre d'eles os parentes e amigos 
d'aqueles e degoláronos denantes que eles mesmos poideran decatarse do 

que acontecía. En valuto acodiron os guerreiros da sua escolta; mais e mais 
fidalgos e homes do pobo armados saían d'antre as figueiras, e a loita que se 
trabóu £oi terríbele; mas, en cabo os galegos venceron, derrotando compre- 
tamente os mouros e adonándose das galés que estaban baradas no peirao 
agardando por aquela cárrega de doncelas, que así se viron hbres da escra- 
vitude noxenta a que estaban condenadas. 

Algunhas versións desta lenda, din que o pai da doncela que deu orixe 
a fazaña, téndolle sido rompida a sua espada, arringóu unha ponla de 
figueira e co'ela como arma seguíu combatindo. 

O certo foi que en lembranda d'aquel acontecimento, puxo no seu 
brasón unha ponla de figueira e botóu apelido como Figueiroa. 

D'esta lenda hai moitas versións; pubricárona 
estensamente, antre outros, Benito Vicetto, 
Luciano Cid e Antonio de San Martín. 



ALMANZOR E O VELLO FRADE 

Aló pol-o ano 997 entróu o grande xefe mouro Almanzor en Santiago. 
Quería destruir o mais grande santuario dos cristás ibéricos, onde éstes 
temperaban a forteza das suas almas para a loita heroica que sostiñan pol-o 
reconquerimento da terra asoballada pol-os mafometás. 

Almanzor arrasóu a cidade e mail-o tempro sen a mais pequena loita, 
porque ao saberen da próisima chegada dos temidos nemigos, toda a xente 
fuxira deixándo vougas casas e ruas. Como sinalada mostra do seu trunfo, 
o coudel mouro fixo portar a Córdoba, ao lombo dos cativos cristás vencidos, 
os sinos da Sé compostelá que serviron de lampadas na mesquita ata que, 
recobrada aquela cidade, voltaron a hombreiros d'escravos musulmáns á 
catedral galega. 

Mas, un episodio relata a lenda que debéu ser certo; porque o feito 
é que o guerreiro espedicionario respetóu o sepulcro do santo apóstolo, que 
foi atopado intaito. 

Dícese que cando Almanzor entróu na catedral e chegóu deica o túmulo 
do apóstolo, estaba exionllado ante ele e orando, un vello frade, úneca 
persoa viva que vira en toda a cidade. Hai quen supón que o tal frade era 
o bispo de Iria Pedro de Mezonzo. 

Almanzor, non se sabe se por respeko ou do do vello, ou por temor 
ao poder sobrenatural do santo apóstolo ante cuia campa estaba, non ousóu 
tocar nen facer derramo algún no sepulcro nen fixo mal ao frade, e retirouse 
caladamente d'alí, inda que non tivo o mesmo respeto para o resto do 
tempro, que destruíu. 



O SITIO DE LUGO POR ALMANZOR 

Disque aló pol-o ano 997 chegóu Almanzor, o célebre coudel mafo- 
metán, nunha das suas incursións por terras da Galiza, ante a cidade de Lugo, 
que pechóu as portas da sua muralla e aprestouse á defensa. 

Varios intentos das tropas musulmás para escalaren os rexos muros 
tropezaron coa valente e firme resistenza dos lugueses, que produxo grandes 
perdas aos invasores. Mas, o xefe mouro propúxose daquela estabrecer o 
cerco da cidade e rendila pol-a fame, pois de ningures podería recibir man- 
timentos. 

Encomezóu o sitio, e foron pasando os días co conseguinte medo por 
parte dos sitiados que vían chegar un romate desastroso para os cristás; pois 
íbanse esgotando as provisións sen teren meio de repoñelas, nin forzas 
d'abondo pra tentaren unha saída que trabando loita có exército que os 
cercaba, enormemente superior, poidera depararlles unha vitoria. 

Mas, ocurríuselle á un dos fidalgos que comandaban os defensores, un 
ardil que poidera quizais axudalos. Achegándose ás almeas da muralla, berróu 
chamando a atenzón dos sitiadores, e cando víu que algúns acodían pra 
veren se era que os da cidade desexaban parlamentaren pra capitular, díxolles 
en como ele quería falar có xefe deles encol de algo que coidaba habíalle 
interesar moito. 

Chamado Almanzor acodíu a pé da muralla, e o Conde faloulle así: 
— Gran guerreiro que fas ondeare na tua tenda o verde pendón do 
Profeta ¿Por qué estas a perdel-o tempo ante a nossa cidade? ¿Qué agar- 
das? Nós somos poucos guerreiros ante o teu podeiroso exército; mas, pode- 
mos resistir o cerco todo un ano, pois temos mantimentos d'abondo. No 
entanto han chegar tropas na nosa axuda, que xa sabemos estanse concen- 
trando e armando non moi lonxe d'aquí. E pra que vexas a verdade do que 
che digo, vela ahí che vai unha mostra, que pida dar precises tu mais do 
que nós. 

E collendo un año que se fixera levar deica alí, dos poucos que xa na 
cidade restaban, chimpouno pol-o ár ante o coudel musulmán, na mentres 
outro Conde seu compañeiro emborcaba un paxe de bolos de pan. 

Os mouros ollaban pasmados para aqueles homes que así deitaban pol-as 
murallas £ora o que eles maxinaban que xa non tiñan pra se manteren. 

E vendo esto, e convencido Almanzor de que nada lograría co cerco 
da cidade, ordenóu decontado o levantamento do campo, e as tropas mafo- 
metás reanudaron a sua marcha cara outro logar, cavilando tal vez que se 
agardaban alí a chegada do exército a que fixera referencia o Conde cristá, 
poideran verse comprometidos. 

Así viuse a cidade de Lugo libre de caír nas mans dos seus sitiadores. 

E hai quen dí que d'aquel feito veulle ao Conde o brasón e nome de 
Bolaño (de bolo-año). 

O pintor galego Modesto Brocos deixóu un manífico cadro que repre- 
senta esta famosa «Defensa de Lugo». Inda que a Historia nada dí d'aquel 
episodio. 



XUSTICIA DEL REI AFONSO VIII 

Era o infanzón don Pero Albar un podente nobre galego que tiña o 
seu castelo feudal nun coto do monte Pica, na vertente do río Támega, 
antre as aldeas de Xavestra, Barros e Trazo, na hoxe provincia da Cruña. 

Moraba nunha das aldeas un vasalo do señor de Albar, chamado Bras 
Péres, pai d'unha belida rapaza, fermosa e loira como as douradas espigas 
do trigo cando lle chega a seitura. Don Pero víu a Marcela, aquela rapaciña 
bringuela e linda, e sentíuse atraído con debezo cobizoso pol-o fino van y 
turxentes formas da nena. E tal que un lobo famento bótase a un año 
que solprende, así don Pero cinxíu cós seus rexos brazos a cinta de Marcela 
e pousóu os seus beizos arelantes na boca fresca da doncela. 

Mas, esta puido se ceibare c'un podente esforzo e fuxíu acoitada e 
chorosa deica a sua casoupa, onde contóu ao pai o noxento feito do señor. 

Tentóu o pai írense d'alí; pois comprendéu o mal que lle agardaba, 
e dispuxo aquelo mais preciso e doado de levar consigo. Foi en valuto; pois 
denantes que poideran traspor a porta, xa esta era derrubada pol-os homes 
d'armas de don Pero, e ele mesmo en persoa presentouse facendo unha 
carantoña arrepiante, de mofa e arrexúo. 

Quixo Bras defender a sua filla ¡coitado!. Decontado deron con ele en 
terra, e rindo á gargalladas, partiron camiño do castelo levándose a linda 
rapaciña, que salaiaba doídamente, entramentres o pobre do pai carrexento 
e desesperado na sua impotencia para salvar a Marcela, bruada acongoxado. 

Ninguén voltóu a ver na aldea a Bras, nen á sua filla. 

Unha serán de xaneiro, dous meses despois do que dito queda, a sóma 
vaga d'unha persoa aparescéu perto do castelo d'Albar. Esta sóma ía sobindo 
traballosamente a enfesta e retorta corredoira que chegaba deica a fortaleza, 
desemulado antre as árbores e touzas que abeiraban o camiño. 

Chegado a pe dos muros do castelo, caladamente, encome^óu a contor- 
near as murallas, cando, ouvindo o canto da curuxa, detívose e agardóu un 
istante. 

Daquela pareceulle ouvir unha voz que dicía: 

— Bras, a tua filla xa non é d'esta vida. Morréu despois que o señor 
farto dela entregoulla aos seus criados e besteiros coma se for unha preia 
de guerra. 

O probe de Bras, tombóu no chan acorado en saloucos afogados. E cando 
os primeiros albores da mañá encomezaron a xurdir tral-os picouos dos 
montes pal-a banda de levante, o coitado ergueuse e foi descendo a encosta 
como atordoado pol-a dór e có pensamento fixo nunha ideia: a punizón 
d'aquel crime. 

E encomezóu unha camiñada teimosa, persistente, que duróu días e días, 
ata chegar a Toledo, onde el Rel moraba, pra lle pidir xusticia. Ás portas 
do alcacer, fala cós soldados, cóntalles a sua disgracia e demanda xusticia. 
El Rei recíbeo e faille contar o que lle acontecéu. Amerceado dele e mais 
da triste sorte da sua filla, faino aloxar no mesmo pazo, e promételle que 
facerá a xusticia que lle é demandada. 

Pouco tempo despois, chegaba a SantYago de Compostela unha rropa 
de cabaleiros ben armados seguidos d'un bó fato de besteiros e arqueiros 
del Rei de Castela. Despois de parlamentar durante un anaco có arcebispo 
o xefe d'aquela xente, e axuntadas as forzas reaes coas do arcebispo, diri- 
xíronse todas ao burgo de Grixoa, e dende alí a pór cerco ao castelo de 
don Pero Albar. 

Envióu el Rei os seus farautes para ordear que se abriran as portas da 
fortaleza e deran paso al Rei Afonso VIII da Galiza e Castela; mas, ninguén 
respondéu nen aparescéu persoa algunha nos almeados muros permanecendo 
as portas fechadas. En valuto foi que se repetiran os pregóns; o mesmo 
silenzo acalóu as verbas dos farautes. 

Ordenóu daquela el Rei que avantaran os cabaleiros levando cada un 
seu arqueiro na garúpa, e que os besteiros protexeran a sua marcha. Ante 
tal ameaza, cobríronse os muros do castelo de homes armados e decontado 
a loita antre uns e outros estabeleceuse, asañada e dura. Os defensores do 
castelo deitaban grandes petoutos enriba dos asaltantes, auga a ferver e 
recina derretida, que, a mais dos tiros de bésta facían non poucas baixas 
nas tropas ceaes e do arcebispo. Mas, en cabo a porta cedéu e coma unha 
enxurrada penetraron os sitiadores nos patios do castelo, subiron ás murallas, 
e a loita corpo a corpo, coa superioridade numérica dos asaltantes, romatóu 
coa pose da fortaleza pol-os homes del Rei. 

Recoñecéronse os mortos e feridos, escudrumáronse os prisoeiros, e 
esculcáronse todol-os currunchos do castelo; mas, o señor de Albar non 
parescía. Pero un soldado descubríu nnha poterna aberta, e xulgando que 
por alí tiña fuxido don Pero, varios cabaleiros metéronse pol-o soterrayo 
na sua perseguizón, na mentres que outros axudados de arqueiros e bésteiros, 
parcorrían os arredores do castelo na sua búsqueda. 

En cabo viron o señor de Albar no cuturiño dun grande penedo. Resoaron 
as trompas naquelas fraquentas carballeiras, e todos dispúñanse a cercalo, 
cando súpetamente disparecéu antre os touzales daqueles ribanzos tan ben 
coñecidos dele. Foi en valuto a sua ousada fuxida. Eran tantos os seus perse- 
guidores que decontado puideron dar co'ele. Un escudeiro de Afonso VIII, 
destemido dos espiñentos toxos, seguía con asañada teimosía o fuxitivo 
logrando darlle alcanzo, e prendelo c'unha corda de coiro. Era Brais Péres, 
o pai da desditosa Marcela, que cando víu o causonante da sua disgracia no 
seu poder, alentóu satisfeito cavilando no cas.tigo que aquel ser aborrecido 
non tardaría en recibire. 

Reuníuse o consello presidido pol-o Rei e don Pero Albar foi condenado 
á forca. Así foi como finóu don Pero de Albar, e cando o sol encomezaba 
a se erguere tral-os outos cumes do monte Pica, a maina bafaxe da mañá 
arrandeaba o seu corpo pendurado dun rexo carballo pol-a corda de coiso 
que o tiña esganado. 

Por orde del Rei, foron crebados os escudos d'armas de Albar e púxose 
lume ao castelo pra derrubar a forteza; e aos vermellizos resprandores da 
enorme lumerada, emprenderon a volta cara Compostela as tropas del Rei 
don Afonso e as de don Pedro Suarez de Deza, arcebispo de Sant-Yago. 

Poucos días despois voltaron os soldados do arcebispo para dar cum- 
primento ás ordes del Rei, derrubando os muros do castelo e cegando os 

seus foxos, non ficando mais lembranza dos acontecimentos que a xusticia 
de Afonso VIII, consinada na historia do seu reinado, e mais o nome de 
Ponte Albar, que inda hoxe eisiste sobor do río Tambre. 



A PONTE DO PASATEMPO 

Sabido é que á morte do rei Enrique IV, os nobres dividíronse en 
dous bandos: uns puxéronse da parte de dona Sabel e outros de dona Xoana, 
a filla d'el rei. En Castela venceron decontado os que apoiaban á irmá de don 
Eenrique, mas na Galiza tiñan mór forza os que defendían os dereitos de 
dona Xoana. 

Eran estes principalmente o Conde de Lemos, o de Soutomaor e mais 
o Mariscal Pedro Pardo de Cela. Partidario de dona Sabel foi o señor don 
Diogo de Andrade e seus amigos. 

Os reises Catóiicos enviaron a Galiza, d'acordo có de Andrade, un 
exército comandado por certo aventureiro francés, o capitán Mudarra, e 
co,ele o bacharel García de Chinchilla e mais o señor Ladrón de Guevara 
como gobernador da Galiza, coa orde de facere «xusticia»; aquela xusticia 
que, según o cronista dos reises, «cortaba brazos e pernas e cabezas, de tal 
sorte que somellaba crueldade, mas que era necesaria». 

A loita, mália d'eso, continuóu no decurso de tres anos, ata que, vendo 
dificil de vencer os poderosos señores que non acataban a dona Sabel e don 
Fernando, os partidarios d'estes recodiron á treiduría e conseguiron así domi- 
nar á seus contrarios. Ao Conde de Camiña, señor de Soutomaor; matárono; 
disque lle botaron un garrote na mentres durmía. O de Lemos morréu, ao 
que dixeron, de vello; e o Mariscal foi collido có seu fillo e outros fidalgos 
nunha casa do Castro d'Ouro, despois que comprados alguns dos seus cria- 
dos abríronlle a Mudarra as portas do castelo da Frouseira. 

Pardo de Cela e mais o seu fillo, un mozo de 22 anos, foron xulgados 
por un tribunal en Santiago e condenados a morte. 

Cando dona Sabel de Castro, a muller do Mariscal, soubo tan tristeira 
nova, decidíu apresentarse á reina en demanda de cremencia, e partíu 
decontado camiño de Valladolí onde aquela s'atopaba. 

Mas, o bispo de Mondoñedo, que tiña empencha ao Mariscal porque este 
non quixera entregarlle algúns bens da sua dona, que lle foran donados 
pol-o tio d'esta don Pedro Enriques de Castro, anterior bispo da diócesis, 

nen quixera tampouco deixar de cobrar rendas que lle foran concedidas pol-o 
rei don Enrique naquel bispado, envióu tamén á sua vez emisarios para que 
lle non fora concedido o perdón real a Pardo de Cela. 

Corríalle pois présa ao bispo de Mondoñedo a morte do Mariscal por se 
a señora dona Sabel de Castro chegaba coa gracia concedida pol-a reina, e 
logróu adiantar a punizón. 

Noustante o día sinalado para o supricio chegaron novas de que dona 
Sabel viña có perdón, e cabalgaba apresadamente levada das arelas de esposa 
e de nai que sabe en perigo a vida dos seres quridos. 

Mas, daquela o bispo maxinóu o modo de que o perdón non chegara 
á tempo, e envióu á entrada da cidade alguns dos seus coengos que agardaron 
a chegada da desditosa señora, e alí a detiveran, entreténdoa con mil fala- 
durías e enganos. 

A coitada quería seguir adiante; mas eles, asegurándolle que nada tiña 
que recear, seguiron a sua conversa teimosa, no entanto na praza de Mon- 
doñedo, o Mariscal e mais o seu fillo eran entregados ao verdugo. 

As nobres testas rolaron pol-o chan, e as campás da catedral dobraron 
a morto. Foi só entón cando a espavorida señora puido entrar na cidade. 

Dende enton os veciños chámanlle a aquel logar a Ponte do Pasa- 
tempo. 



A MORTE DO ARCEBISPO 

Di unha cantiga popular: 

Pretiño da Rua Nova, 
na Rua da Balconada, 
mataron un arcebispo 
p.or celos d'unba madama. 

E o xenealoxista Vasco da Ponte, na sua «Relazón das casas e linaxes 
da Galiza», ao falar dos Churruchaos de Deza, deixóu escrebido: 

«E no tempo que Frei Berenguel era Arcebispo de Santiago, estando na 
Rocha (célebre forteza que pertencía á mitra de Santiago), degolóu por 
treizón moitos grandes, o maior deles foi Alonso Soares de Deza, o maor 
Infanzón da Galiza, e o maor desta liñaxe. E cando o rei don Pedro entróu 

en Santiago, un Cabaleiro que se chamaba Fernan Peres Churruchao, na Porta 
Faxeira deu morte á un Arcebispo e mais un Dayán por mandado do Rei 
don Pedro. E todo levantouse pol-o que fixo o Arcebispo Frei Berenguel.» 

Don Pedro o Crudel, ou o Xusticieiro, como lle chamaban según foran 
seus nemigos ou partidarios, viña por vegadas á Galiza onde tiña bós e 
leiaes amigos. 

Nunha destas vindas coñescéu certa dona da que se namoróu e á que 
fixo sua amante. Esta madama, á que fai alusón a cantiga devanceiramente 
enmentada, era unha das grandes belezas d'aqueles tempos, que traguía revol- 
tos moitos dos mais sonados señores da fidalguía santiaguesa, e antre estes 
andaba tamén o Arcebispo don Suero Gomez, que disque bebía os ventos 
por ela. 

Se non hai que estranare desto; porque daquela, os arcebispos, coma 
os bispos e coengos e outra moita xente d'igrexa tiñan publicamente seus 
amores, cousa que entraba nos costumes da época sen escándalo nen estrañeza. 

O Rei tomóu moi á mal que o Arcebispo fachendeara de compartillar 
co'ele os favores da belida madama; e mais, porque era partidario do seu 
irmán bastardo don Enrique o conde de Trastámara. 

Don Pedro valeuse da empencha que Fernán Peres Churruchao, sentía 
contra dos arcebispos e cregos en xéral, por mor do que lle acontecera á 
don Alonso Soares de Deza, cuio parente ele era, e convenceuno para que 
dera morte ao Arcebispo don Suero. 

E así foi como o 29 de Xunio, día de San Pedro do ano 1366, Fernán 
Perez Churruchao de Deza, deu morte en prena rúa ao Arcebispo de 
Santiago. 



REINA DESPOIS DE MORTA 

A lenda d'unha muller que foi coroada reina despois de morta, en reali- 
dade non é tal lenda, senon historia verdadeira, acontecida aló pol-o ano 1355. 

Don Pedro, o fillo do rei de Portugal don Afonso IV, namorouse de 
dona Inés de Castro, unha belísima doncela filla de don Pedro Fernandez 
de Castro, conde de Lemos, que foi na compaña da infanta de Castela dona 
Costanza á Lisboa cando se concertóu o casamento d'ela có príncipe portugués. 

Os amores de don Pedro con dona Inés, non foron gratos aos manates 
da corte de Lisboa, que intrigaron co rei para que os impedira; e mais que 

ninguen opoñíanse teimosamente Pero Coelho e Diogo Lopes Pacheco, que 
chegaron ata ameazar ao rei c'unha revolta popular. Eles querían a unión con 
Castela coidando que terían mais ventaxas e dinidades d'aquel reino inda 
que o proprio perdera a independencia. 

Mas, o príncipe don Pedro, mália dos consellos e reprensons do seu 
pai, non quixo abandoar a sua amada dona Inés coa que casara segredamente 
e da que tiña tres fillos. 

Dona Inés era, como xa dixemos, nobre; de sangue reial, da gran casa 
de Lemos, unha das primeiras da Galiza; e o príncipe don Pedro que a 
quería profundamente, xuróu que se ele algún día chegara a reinar, dona 
Inés sería coroada reina de Portugal. Que para séla tiña cualidades de 
nobreza e intelixencia, como tiña tamén beleza, e amor para o rei e para 
o povo en que moraba autualmente. 

Mas, os cortesáns teimaron nas suas campañas en contra da nobre 
galega e mais de que o mellor era matar a dona Inés para finar aqueles 
amores que — dicían — perxudicaban o país. O rei resistíase noustante; mas, 
tanto retesiaron os conselleiros que a tráxica morte de dona Inés foi con- 
sumada. O mesmo Pacheco atravesouna coa su espada ante os fillos da 
desditosa estarrecidos de pavüra. 

A dór de don Pedro foi desesperada e funda. Tanto, que cós seus par- 
tidarios fíxolle guerra á sei pai el rei. 

Cando despois de morto Afonso IV o sucedéu don Pedro, o primeiro 
que fixo foi prender a axusticiar os que asasinaran a sua moi amada 
dona Inés. Disque ele mesmo coas propias mans arringóu o corazón do peito 
d'aquel traidor Pacheco, e presencióu a morte dos demais que contribuiran 
a que o crime se realizara. 

Despois que dona Inés foi vingada, ordenóu desenterrar a ésta, e na 
igrexa catedral, a presencia de toda a nobreza e d'unha masa popular 
inmensa, dona Inés foi coroada reina de Portugal. 

Así foi como unha muller desditosa foi reína despois de morta. 

Don Pedro V de Portugal foi chamado pola nobreza o crú; porque 
castigóu aqueles que cometeron un crime tan avultado, e porque tiña mais 
considerazóns coa xente do povo, que o veneraba, que co"aqueles intrigantes 
e cobizosos fidalgos que mais atendían ao seu medro persoal que aos inte- 
reses e comenencias reaes do país. 

Unha coincidencia estrana foi que tamén don Pedro I de Castela, cha- 
mado igualmente o crú (o cruel) por parellos motivos, casóu con dona 
Xoana de Castro, irmá de dona Inés. Esposa d'un día foi dona Costanza. 

Estas duas irmás, nobres e belísimas, son coma unha representazón da 
sua propia terra. 



MACIAS O NAMORADO 

Macías era un xoven doncel galego que pertencía á casa do Mestre 
de Calatrava D. Enrique de Villena, quen o estimaba moito, porque ademais 
de sere un gran rapaz, era poeta, e D. Enrique sentía paixón pol-as belas 
letras. 

O xoven Macías, de corazón ardente e de romántico caraute, namorouse 
d'unha dona, Elvira, doncela que á seu señor servía, e adicáballe tenras 
cantigas. E sendo estes amores por vontade d'ela levados en grande segredo. 
No decurso d'nha ausencia de Macías, o Mestre determinóu de a casare c'un 
fidalgo a quen a rapariga lle apracía; e o casamento levouse a cabo. 

Cando regresóu Macías., sentíu a mágua d'aquel desengano coma unha 
adaga chantada no peito, e adicóu á sua amada as rimas do seu desespero. 
Mas, cavilando que o amor grande que a su señora lle tiña, non era posíbeie 
que tiver mudanza, senon que forzada pol-a voluntade do Mestre acetara 
o matrimonio, seguíu amándoa coa mesma firmidía e confianza, pois as 
segredas cartas de Elvira, amostrábánlle que o seu nome vivía aínda nas 
lembranzas da sua namorada, e agardaba un ensexo para mellorar a sua sorte. 

Mas, amores tan seguidos tiñan de ser descubertos e o marido de dona 
Elvira decatouse d'eles. O seu primeiro pensamento foi dar morte ao auda- 
cioso Macías, mas se non estrevéu á tanto por ser éste un dos Escudeiros 
mais prezados do seu Señor; e daquela deu conta de taes amores a D. Enrique 
de Villena, o que, chamando á pe de sí á Macías brasmouno grandemente, 
que non só deixara de asexar a dona Elvira mas que nen maxinara sequer 
proseguir taes amores e que se esquecera d'ela. Tiña noustante o Amor 
tan asoballado a Macías, que véndose atallado de todas partes medróu o seu 
querer e debezo, e teimóu en continuar a requestar a sua Señora, tanto, que 
o Mestre non vendo outro romedio, mandouno levar preso a Arxonilla, logar 
da Orden a unhas cinco légoas de Xaén onde ele moraba, por non atopar 
outro camiño para atallar as queixas que d'ele lle daba o marido de 
dona Elvira. 

Preso Macías en Arxonilla con grosos griións de ferro aos pés, entoaba 
cantigas tristeiras layando as suas dóres e queixábase da sua malafada; enviaba 

estas queixas á sua Señora e mesturaba as suas saudades con algunhas vás 
espranzas. 

Chegaron ás mans do marido de dona Elvira estas cantigas e mais as 
adoitadas cartas de Macías. E non podendo sofrir o desacougo que lle pro- 
duxeron, morto de ciumes, decidíu romatar de vez coa tal historia. Montóu 
d'acabalo e armado de lanza foi deica Arxonilla e víu por unha fenestra da 
prisón onde Macías estaba, como s'ele doía do seu amor e da sorte. Daquela, 
tolo de carraxe e de ciumes, atiroulle con forza a lanza e atravesoulle o 
peito ao leial amador, que ceibando o derradeiro sospiro caéu pra se non 
erguere mais. 



OS GUÍMAROS DO BROLLÓN 

Aló pol-o comenzo do século xv era costume que os petrucios do Con- 
cello do Brollón, na provincia de Lugo, asuáranse todol-os domingos ao se 
erguer o sol, d'arredor dun grande piñeiro que alí había, pra tomaren acordos 
encol das cousas de interés xeral; o mais vello d'eles presidía a xuntanza, e 
denantes d'encomezar a asambleia todol-os presentes cantaban unha alborada 
que arromataba con aturuxos. 

Un día aquela xuntanza tivo un caraute esceizoal. O Conde de Lemos, 
señor naquela época de Monforte, botara unha peita á todol-os seus vasalos 
porque o seu tesouro estaba esquío. Todol-os seus vastos dominios pagaran 
o trabuco a esceizón dos da Pobra do Brollón. Todol-os homes de cantos 
logares pertendan ao concello acodiron, pois, pra deliberaren o que habían 
facer perante aquela peita fora do adoitado e convido. E resolveron o non 
pagar; e xuraron apuñar as armas e defendel-os seus direitos. 

O Conde, ao saber a negativa dos petrucios do Brollón á pagar, fai soar 
a rrompeta da guerra; envía os seus arqueiros comandados por un dos 
fidalgos da sua casa e pretende arrecadar pol-a forza o importe do trabuco. 
Sáenlles ao encontro os valentes homes do Brollón; mas, os arqueiros e bes- 
teiros do Conde logran a vitoria, e rinden á obediencia os veciños da Pobra, 
que se obrigan a pagar un ochavo cada un por cada un ano. 

Axúntanse novamente d'arredor do piñeiro do concello e acordan pagar 
seu ochavo cando vaian cobrarllo; mas, botándoo por debaixo da porta, sen 
despechala, pra que ningún soldado nen servidor do Conde entre na casa 
dos veciños do Brollón. 

Por tal feito foron chamados no adiante guímaros; esto é, rude, áspero 
e desconfiado. 



DONA CATARINA DE SANTISO 

No concello de Friol (Lugo) inda se conserva en bó estado o castelo 
de San Paio de Narla. Un dos seus señores foi don Vasco das Seixas, que 
casóu con dona Catarina de Santiso, filla do fidalgo don Sancho Lopes de 
Santiso, que moraba nas Asturias. 

Dona Catarina era unha dona vertudeira e caridosa, pol-o que todos 
queríana e de todos era respetada. Non así o seu home, don Vasco, de 
caraute arroutado e alteiroso, a quen tíllanlle medo non só os seus míseros 
vasalos senon mesmo os fidalgos seus veciños. 

Algún tempo despois, don Vasco das Seixas encomezóu a sentire pol-a 
sua muller unha empencha fonda e crudel; se non sabía se era que don 
Vasco a dispreciaba porque parecíalle de sangue menos nobre que o dele, 
ou porque alapreaban no seu corazón outras paixóns que lle facían esquecer 
o querer da sua lexítima dona. Poida que a sua xenreira fose tamén pol-a 
caridade e caroábele trato que tiña dona Catarina para os seus vasalos, aos 
que aborrecía e asoballab o seu señor. 

Ata que un día, pregoando que a collera c'un amante, disque para 
borrare aquel aldraxe, deulle un veneno desonrándoa e librándose dela por 
aquel meio. Mas, o veneno non logróu o que don Vasco maxinara, quizais 
por non estare ben amañado. 

Pero don Vasco sentía dende aquela aínda maor carraxe e entexo contra 
da desditosa dona Catarina, e así foi que o día de Todol-os Santos, nun 
rauto de aborrecemento, ele mesmo chantoulle a sua adaga no peito po'r dua 
veces, vendo con ledicia louca como a coitada tombada morta a seus pes. 

Don Vasco fuxíu pra Portugal, e o cadavre de dona Catarina estivo 
catro días na torre do castelo entramentres ían en procura do seu pai; en 
cabo, chegado a Narla don Sancho, foi soterrada nunha capela do mosteiro 
de Sobrado. 

Derr&deiramente o pai de dona Catarina pedíu á Reial Audencia da 
Cruña que se fixera unha pescuda encol da morte da sua filla. 

O cadavre foi desentoñado, e cantos alí estaban presentes viron pasmados 
que a señora somellaba estar durmida; tan fresquiña coma o mesmo día en 

que morrera, coas meixelas vermellizas e unha sorrisa nos seus beiciños 
humidos que parescían feitos con pétalas de rosa. 

Despois descobríronlle o peito, arredándolle as mans que tiña cruzadas 
sobre del, e poideron ouservar como das feridas que o seu home lle fixera 
xuríraba mainamente o quente sangue coma se for ferida naquel mesmo 
istante. 

Tal miragre foi tido como demostranza da inocencia e santidade de 
dona Catarina. 

Sóubose poucos días mais tarde que don Vasco das Seixas tiña sido 
morto a estocadas en Portugal nunha liorta que se armara antre varios 
fidalgos da casa do duque de Braganza. 

Esta lenda que consinóu un frade de Sobrado 
dos Monxes no Século xviu nunha His- 
toria manuscrita do mosteiro, escribiuna 
mais estensamente Anxel del Castillo, e 
foi publicada en «LAR», n.°,12 (1925) 
creada e dirixida por Leandro Carré 
Alvarellos. 



O DERRADEIRO SEÑOR DE MILMANDA 

Aló pol-os anos de 1150, despois da conquista de Almería, recobrada 
mais tarde pol-os árabes cando Alfonso VII non puido resistire o empuxe de 
Almoravides e Almohades axuntados, o señor galego don Sancho Ioanes que 
d'aló viñera, pasóu coa sua muller dona Toda de Trastámara, a visitar as 
suas terras e señoríos que esta nobre señora aportara en dote, determinando 
fundar unha torre ou fortaleza que perpetuase a lembranza desta visita e 
mail-a unión das duas linaxudas casas, escollendo o logar da Barra como 
o mais axeitado e belo antre os largacíos dominios que a dona Toda per- 
tencían. 

Son moi abondosas naquela terra as herbas seoanes, e cando a torre 
estivo romatada, ordenóu don Sancho ao mestre da obra, que poñera na 
pedra de armas que levaba por riba do portón da entrada, dous ramalletes, 
un de cada banda, d'aquela herba, dando así orixe ao apelido dos Seoanes, 
que trasmitíu don Sancho aos seus tres fillos Fernán, Xoán e Payo, e con- 
servándose noura ponla da familia o nome da casa dos Ioanes. 

Descendente dos Seoanes era o derradeiro señor de Milmanda, don 
Suero Eanes de Parada, no reinado de don Pedro I de Castela, a quen moitos 
apóñenlle a chata de Crú e outros o nome de Xusticieiro, quedándome eu 
co'esta opinión. 



Malfadados ares corrían pol-os estados del Rei don Pedro, e grande era 
a soberba dos nobres casteláns que formaran a liga contra do soberán de 
Castela, alentados pol-a mesma dona María de Portugal, quen non dubidóu 
en chamar a Toro o seu propio fillo para que alí fixérano prisoeiro os 
conxurados. 

Alguns fieis servidores, que acompañaban o rei, poideron depararlle os 
meios pra fuxíre da sua prisón, e tal foi a carraxe de don Pedro, que nen 
mesmo a seus irmáns perdonóu cando tivo ensexo de tomal-a desforra. 

Morréu o grande Mestre de Santiago, don Fadrique, ás mans dos bes- 
teiros no Pazo reial, e don Enrique víuse obrigado a fuxir a Francia cós seus 
parciaes para evitar igual ou somellante fin. 

Seguira don Suero Eanes de Parada ao rei don Pedro ao estranxeiro, 
e axudárao despois cós seus homes d'armas na guerra que Castela sostivo 
contra d'Aragón en 1357, pelexando en troques o infante don Enrique da 
banda dos enemigos da sua patria e medrando a pencha que don Pedro ía 
acugulando no seu peito contra dos irmáns bastardos. 

Cando don Enrique decraróu novamente a guerra ao lexítimo monarca 
de Castela, apoiado pol-o rei de Aragón e có ausilio das sonadas compañias 
brancas, comandadas por Beltrán Dugesclín, despois de varios reveses, viuse 
don Pedro precisado a fuxir dos seus reinos, demandando na Francia a 
proteizón do Príncipe Negro, non abandoándoo en tan crítica situazón o 
valente e leial Men Rodrigues de Sanabria nen Suero Nunes de Parada, 
que o seguiron a emigrazón e axudárono despois no reconquerimento do 
seu reino. 

A batalla de Náxera, dada no 1367, foi unha compreta vitoria para as 
armas de don Pedro, e a mais desfeita derrota para o rebelioso pretendente 
caendo prisoeiro o mesmo Duguesclín, e tendo á sua vez que se refuxiare 
na Francia o bastardo. 

Premióu daquela o monarca ao señor de Parada nomeándoo Adiantado 
Maior da Galiza, a onde pasóu, fundando o castelo ou torre de Parada, 

da que tomóu o segundo apelido con que figura nas corónicas d'aqueles 
tempos. 

Duras foron as represalias exercidas pol-os parciaes do Rei, e arrepiantes 
os castigos impostos pol-o mesmo don Pedro aos principaes mainates egoístas, 
cobizosos, e rebertes, que destorvaban de cote o reino coas suas desavenzas 
e alentaban as pretensións de don Enrique agardando tirar maior proveito 
desta guerra maldecida antre irmáns. 

Descontento o Príncipe Negro da conduta seguida pol-o rei de Castela, 
retiroulle a sua proteizón, e, alentados os desgostosos, non tardaron en urdiren 
unha nova cospirazón, figurando por terceira vez o desleigado don Enrique 
a frente dela, perdoado xa pol-o seu irmán, mas, revoltado sempre contra 
do seu lexítimo señor. 



Parcorrían por segunda vegada as compañías brancas de Beltrán 
Duguesclín os campos de Castela, baratando e roubando vilas e logares, 
asoballando e procramando rei a don Enrique e acrescentando as suas hostes 
coas de todol-os nobre cobizosos e descontentos. 

Se algunhas cidades abriron as suas portas ao de Trastámara, outras 
conserváronse fieis a seu rei, sendo a que mais resistíu aos rebeldes a ines- 
punábele vila de Toledo, en ausilio da que veu don Pedro dende Sevilla, 
confiado no seu direito e na xusticia de Deus. 

Ben sabida é como romatóu esta historia, có drama noxento de Montiel. 
Despois da inícua intervenzón de Duguesclin, según uns, e do castelán felón 
chamado Tovar, según aseguran algúns historiadores e críticos modernos, e 
dada aleivosa morte a don Padro pol-o seu irmán, seus fieis servidores Suero 
Nunes de Parada e Men Rodrigues de Sanabria, alonxáronse do castelo de 
Montiel, fuxindo da vinga que lles agardaba como premio a sua lealtade 
ao malfadado monarca de Castela; e se non coidando seguro don Suero na 
sua torre de Parada, nen no soberbo alcazar de Milmanda, pasóu a Portugal, 
entrando ao servizo de don Fernando I, denantes que recoñecer como rei 
de Castela ao que vilámente dera morte a seu propio irmán. 

Vaos foron os esforzos que fixo mais tarde don Enrique para achegar 
a sua Corte a don Suero, facendo así xusticia ao seu nobre proceder e 
recoñecendo o grande prestixio de que gozaba antre os cabaleiros de Galiza; 
mas, todol-os seus ofrecementos e rogos zafráronse contra a firmedume do 

señor de Parada e a lembranza inesquecíbele d'aquela noite fadal, na que 
contempróu por derradeira vez o cadavre do seu lexítimo rei. 

Non mancaron cobizosos que demandaran ao novo monarca a con- 
cesión do rico señorío de Milmanda, negándose de cote don Enrique a esta 
doendela e fiando na volta de don Suero á sua patria, para o que non 
dubidóu en lle rogar co cárrego de Adiantado Maior do reino da Galiza e 
reintegrarlle o dominio de todol-os seus bens, tíduos e señoríos. 
Convencido, en cabo, de que o fiel compañeiro do rei don Pedro endexamais 
habería de o recoñecer coma soberán, nen lle render preito homenaxe cal 
lexítimo rei de Castela, dispuxo que o pazo de Milmanda, con todol-os seus 
privilexios e prebendas, ficase engadido aos bens que costituían o patrimonio 
reial, sen que dende aquela apareza donado a ningunha outra familia tan 
rico coma importante señorío. 

Ben recibido na Corte de Fernando I de Portugal, e ocupando alí outa 
posizón, xa non voltóu á sua patria don Suero Eanes de Parada, quen vivíu 
coa sua muller dona Mayor Peres de Soutomaior a carón do monarca por- 
tugués ata o día da sua morte. 

Figura no libro «Leyendas, tradiciones y episo- 
dios históricos de Galicia», por Luciano 
Cid Hermida (A Cruña, 1891). 



A LENDA DOS MARIÑOS 

^ Naqueles lonxanos tempos do feudalismo, aló pol-o século xm ou xiv, 
vivía un conde chamado Froyaz, que moraba nun testo castelo. Era relativa- 
mente xoven e solteiro, moi afeizoado á caza, e adoitaba parcorrer á cabalo 
as suas largacías posesións e montes adicado ao seu mais estimado aprace- 
mento, na compaña algunhas veces dos seus amigos veciños ou ben por algúns 
dos seus escudeiros. 

Unha mañá que camiñaba pol-a encosta dun monte achegado ao mar, 
albiscóu a carón duns penedos do areal o corpo dunha muller que somellaba 
durniida, e estaba núa; mas, se lle non vían ben as pernas por cousa das 
grandes pedras que coutaban a sua vista. 

Cheo de curiosidade foise achegando caladiñamente; pero ao tripar as 
areas o cabalo piafóu e o bruído que produxo acordóu a dama, que según 

parescía era unha fermosa serea, e dispúxose á se mergullare na i-auga. 
Mas, foi tarde; tres escudeiros que ían na compaña de don Froyaz, tíñana 
xa arrodeado apresadamente impedíndolle a fuxida. 

Um dos escudeiros tirouse o seu tabardo e co'ele cubríu a serea; ésta 
foi moi postiña no lombo dun cabalo e levada ao castelo de don Froyaz que, 
ademirado da belideza d'aquela muller sentía estremecerse a sua carne varonil 
c'unha emozón e unha inquedanza que endexamais tiña esprimentado ata 
daquela diante de muller algunha. E quixo se casare co'ela. 

Xa instalada na sua morada e vestida como compría mais atendida por 
varias doncelas, don Froyaz fixoa batizar; e como tiña saído do mar e no mar foi 
onde a achou, asmóu que ningún nome Ue acaía tan ben senon o de Marma, 
e Mariña foi o seu patronímico. 

Mas, dona Mariña era muda. Non sabía falar; e mália de todol-os 
intentos que don Froyaz facía para lle deprender a pronunciare algunas 
verbas, a sua esposa, por moito que se esforzaba para dicire as frases mais 
simples, o non acadaba, o que tiña atristecido o conde. E mais cando ao cabo 
d'algun tempo nasceu o seu fillo primoxénito e víu como a nai aloumiñábao 
con amor, bicábao con tenrura; pro lle non dirixía ningunha das parolas 
cariñentas coas que as nais adoitan se dirixiren aos seus filliños queridos; 
as suas espresións eran sómente meirós que moitas vegadas romataban en 
bágoas por non poderen lle dicir coa voz toda a tenrura que sintía por ele. 

Chegóu o víspera de San Xoán, e coma sempre en tal día, ao chegal-a 
noite celebrouse no patio do castelo a festa conseguinte e acendeuse a tra- 
dizoal lumerada. Don Froyaz gostaba de ver soazarse os seus servidores na 
brincadeira troula e folgábase coas xentes da sua casa, e alí apresentouse 
como de cote. Dona Mariña, que endexamais tiña presenciado tal espeitáculo 
acodíiu tamén, levando nos seus brazos o fillo das suas entranas. 

Daquela, c'un súpeto e apresado movimento, don Froyaz arringóu o neno 
dos brazos da nai e achegándose á fogueira fixo o aceno de chimpal-o antre 
as labaredas. Espavorida, dona Mariña púxose en pe e ceibóu un berro, un 
brado arrepiantt, e cramóu: — ¡Fillo!... E coa pavura que a sobrecolléu 
fixo tal esforzo que botóu pol-a boca como un cacho de carne; mas, falóu. 
E dende aquela puido falar no adiante normalmente. 

E todos choraban naquel momento, de emozón e de ledicia. E a festa 
proseguíu con maor reloucar e felicidade. 

En lembranza do feito e por ter acontecido naquela data, chamáronlle 
ao fillo Xoan. 

Esta lenda e moi cursidosa por varios motivos. Por se tratar dun casa- 
mento antre un home e unha serea; porque disque o feito foi reial posto 
que hai documentos que se refiren a él, como indica o que os nobres Mariños, 
dous dos que foron poetas que figuran nos Canzoneiros da época, teñen no 
seu escudo heráldico como tenante tres ondas en campo de prata e unha serea. 

Á lenda dos Mariños, fillos de dona Mariña, refírese o Conde don 
Pedro de Barcelos (Portugal) no seu nobiliario. E encol dela escribíu tamén 
Teodosio Vesteiro Torres e mais Lopez Ferreiro, inda que, este derradeiro 
prescinde da verosimilitude destas narrativas, porque en calisquer circuns- 
tancia, como a de que don Froyaz houbera salvado dun naufraxio a sua 
futura muller, ou de que esta for chamada «serea» pol-a sua fermosura, 
ou a de que por algún tempo por calquera aicidente tiver perdido a voz, 
ou outra cousa somellante, puido ter dado pe para a lenda. 



TORRENOVAES 

Reinaba en León, aló pol-o ano 931 don Ramiro o II, que reemprendéu 
con grande valor e coraxe a reconquista da Hispania, chegando no 932 ata 
as portas de Aaxerit, praza e fortaleza que conqueríu aos árabes, e que 
anos despois habería de ser a capital da España: o Madrid dos nosos tempos. 

Como de cote, tomaron parte na espedizón varios nobres galegos, distin- 
guíndose pol-o seu valor un fidalgo das terras de Quiroga, Paio Peres, a 
quen o Rei premióu concedéndolle un pequeno señorío na marxe direita do 
río Sil, perto de Montefurado, onde inda pódense ver as roíñas das torres 
do seu castelo de Torrenovaes. 

Aliado o rei don Ramiro co Conde de Castela, lograron unha grande 
vitoria sobre o Califa Abderrhaman III, en Simancas, e adonáronse de grandes 
riquezas atopadas nas tendas dos coudeles mouros, do que lle correspondeu 
unha non pequena parte a Paio Peres, a mais de outer a venia do Rei para 
se retirare ás suas terras e costruir un castelo nos dominios que devancera 
mente lle foran concedidos. 

Ordoño III que socedéu a don Ramiro no ano 950, decidíu continuare 
a campaña contra dos infieis, e envióu mensaxeiros á Galiza para chamar 
os seus ricos-homes e vasalos. Un fidalgo que parcorría o país con tal ouxeto, 
perguntóu pol-a morada de Paio Peres, sendo guiado por un labrego deica 
moi perto do outeiro enriba do que fora ergueito o castelo, dicíndolle: 



147 



— «Aquela torre nova é». — «Torre nova es» ? — dixo o mensaxeiro do Rei. 
E dende aquela «Torre nova es» ou «Torrenovaes» foi chamado o castelo 
e mais o seu dono. 

Mas, esta campafia £oi para o señor de Torrenovaes, don Paio Peres, 
tan malfadada, que morréu nun combate loitando a frente da sua mesnada 
contra os mouros, sen deixar seme que poidera herdar os seus bens. 

Anos andados, aparés un rico-home chamado Paio Correa servindo ao 
rei Alfonso VI no cerco e conquista de Toledo o ano 1085. Este Paio Correa 
outivo varias mercedes, e un seu neto, Pedro Correa, que foi paxe da infanta 
dona Urraca, criouse na Corte. 

Pedro Correa, xa home, acompañou o rei Afonso VII nas suas escur- 
sións por Andalucía, ata a conquista de Almería, facéndolle daquala o 
monarca doazón do castelo de Torrenovaes, pol-o que no adiante coñeceuse 
por Pedro de Torrenovaes. Un neto d'ele, Vasco Martíns de Pimentel que 
herdóu a torre, que non era ben visto pol-o novo rei Afonso IX, pasóu a 
Portugal ao servizo de don Alonso II, fuxindo d'unha vinga que quería 
facer nel o Rei de León. ; . 

O caraute xoto e violento de Vasco Martíns de Pimentel e Torrenovaes 
provocóu teimosas xenreiras* e desavenzas con frades e bispos de Portugal. 
Podente daquela o clero botóu a paulifia contra o señor de Torrenovaes, 
o que non puido evitare don Alonso II, pol-o que don Vasco tivo que voltar 
a Galiza e pedir proteizón a un dos seus parentes mais achegados á quen 
nomeara alcaide do castelo de Torrenovaes o rei de León Afonso IX. 

Este Rei Afonso soubo da volta do señor de Torrenovaes don Vasco 
Martíns e mais do abeiro que lle dera o seu parente no castelo, e quixo 
aporveitar o ensexo para o punir. 

Grave foi o aperto en que se víu o Alcaide de Torrenovaes cando se 
apresentóu ás portas da fortaleza un escudeiro acompañado de farautes 
procramando por tres veces o nome do rei don Afonso IX de Léon, e inti- 
mando a entrega do rebelde Vasco Martíns no prazo de vintecatro horas. 

Testos eran os muros e aguerridos e fieis os homes d'armas que gor- 
necían o castelo; mas, se o cerco se alongaba, logo se verían os sitiados sen 
auga nen mantimentos. 

— Non quero que sufrades inxustamente por min o asaño do Rei de 
León, nen vos espor a unha morte certa se resistimos aquí aos seus solda- 
dos — dixo Vasco Martíns — . E non teñades medo por min. Meu abó Pedro 
Correa de Torrenovaes, fixo costruir unha mina que vai do soterranio do 
castelo deica a outra beira do rio. Adeus. 

No día seguinte, cando voltaron os enviados do Rei, adiantouse o 
Alcaide decíndolles que o señor de Pimentel non estaba no castelo, e que 
se a noite devanceira lles non permitira a entrada era porque temía unha 
solpresa ou um ardil de guerra, posto que pol-o escuro non podía ver que 
xentes eran as que ás portas do castelo chamaban. Con todo, o recinto do 
castelo foi esculcado sen que poideran atopar nada sospeitoso, pois non deron 
coa entrada da mina moi ben disimulada. E despois de descansar alí un día 
e deixando un reforzo de vinte homes da sua fieza, mais que nada para vixiar 
a conduta do Alcaide e ver se o señor de Pimntel e Torrenovaes iba ao 
castelo, os emisarios do Rei volráronse para León. 

Cando chegóu a primaveira, unha numerosa partida de mouros almoha- 
des, capitaneados por un guerreiro de negra armadura, sen armas nen divisa 
algunha na sua bandeira vermella, sen prumas nen cimeira no seu coruscante 
casco, entró pol-as fronteiras de León, levando todo a sangue e lume, 
arrasando logares e deixando por ondequeira que pasara o estarrecedor rasto 
da desolazón. 

Recoñecéu Afonso IX a man do vingativo e rebelde vasalo Vasco Mar- 
tíns de Pimentel e Torrenovaes; mas, noxado coa reina de Castela dona 
Berenguela e co seu proprio fillo don Fernando, tivo que sofrir carraxento 
mas impotente aqueles desmans. 

Non pasara moito dende a esaltazón ao trono de Fernando III, despois 
da morte de Afonso IX, cando apresentouse na Corte un cabaleiro coberto 
con negra e polida armadura, abaixada a cilada do seu casco sen cimeira, 
e pedindo unha audencia segreda do monarca, que acedéu á petizón do mis- 
terioso cabaleiro. 

Breves foron as verbas que mediaron antre o Rei e mais o cabaleiro, 
saíndo este ao pouco tempo coa testa abaixada, e cruzando por antremeias dos 
cabaleiros da Corte, amontóu no seu cabalo que deixara á porta e disparecéu 
rápidamente. 

Días despois, os moradores da pobra de Torrenovaes contaban que tiña 
aparescido un encoberto e misterioso penitente que se acobexaba na vella 
atalaia achegada ao castelo. 

Algunha relazón tiña de haber antre o soedoso ermitán e o fiel Nuño, 
alcaide de Torrenovaes, pois se lle vía tristeiro e calado dende que o peni- 
tente aparescera e se alguén vixiara pol-as noites, podería velo saír pol-a 
poterna do castelo caladiñamente; atravessar o río por un pontillón e ir 
cara a vella atalaia, a cuia porta agardábao o misterioso encapuchado peni- 
tente para recibir un cesto de mantimentos que lle o alcaide Ievaba. 

Unha noite, en cabo, Nuño non atopóu o ermitán á porta como adoitaba. 
Subíu a abalante escaleira da atalaia, e víu enriba d'unha morea de follas 
secas o cadavre, que tiña ntre s mans un pequeno crucifixo. 

No día seguinte foi soterrado na capela do castelo. 

A PENA DE COSTANZA 

Gomez Perez das Mariñas foi un cabaleiro dos mais abastados señores das 
Mariñas da Cruña e de Bergantiños, con pazos ecasas fortes e moitísimos vasalos. 

Este Gomez Perez tiña unha filla, dona Costanza, que casóu con Lope 
Sanchez de Ulloa e de Moscoso. Mas este, ao dicir das crónicas, «non era 
para ter xerazón», ou como din as xentes «non valía para marido», pol-o 
que a dona Costanza apartouse d'ele voltando para casa de seus pais. 

Grande foi o desgosto que tivo por esto o vello Gomez Perez; mas as 
razóns que deu a sua filla eran d'abondo para xustificar tal decisión, e 
había que dala por ben feita. 

Un día chegóu ao castelo de Gomez Perez o cabaleiro Fernán Perez 
Parragués, quen, de rapaz, fora paxe d'aquel seguindo costume adoitado 
antre os señores. Gomez Perez dispensóu ao seu antigo paxe ou doncel un 
agarimoso acollemento. Fernán Perez Parragués ficara viuvo por morte de 
sua muller, que era filla de Fernán Díaz de Ribadeneira; quizaves a sua visita 
non tiña sómente o dexo de saudar o seu vello señor; posibelemente nas 
lembranzas da sua primeira estada no castelo de Gomez Perez tiña grande 
importancia unha menina loira, que atualmente era unha fermosa muller... 

O certo foi que, pouco despois d'esta visita, dona Costanza e mais 
Fernán Perez Parragués casábanse; mais, casábanse en segredo, sen o pai 
d'ela o saber. 

Algunhas veces, dona Costanza trasladábase á Cruña para ver o seu 
home; outros días era don Fernán o que iba á Bergantiños cando tiña sau- 
dades da sua muller. 

Disque cáseque sempre estas viaxes facíanas por mar, e que embarcaban 
ou tomaban terra nas areas de Balcoba ou de Barrañán. 

Certa vegada, dona Costanza agardaba a chegada do seu marido; impa- 
cente por velo foi á praia, e por parecerlle que podía albiscar mais axiña 
a barca onde o seu home viña, ou porque adoitaban empregalo para mellor 
baixar da lancha á terra, sentouse nun grande penedo que hai no areal. 
Coa impacencia, e fitos os ollos na lonxedade do mar, non se decatóu dona 

Costanza de que a maré sabía e a pena iba quedando antre as vagas sen 
posíbele comunicazón con terra. 

Encomezaron os salseiros a esborrifar a sua veste; a humedén deixouse 
sentir coa friaxe da y-auga e mais da serán ao se por do sol, e foi daquela 
cando dona Costanza espavorida víu o perigo en que se atopaba. 

Ninguén se vía naquelas soedades ¿como fuxir d'alí? A morte agar- 
dáballe sen dúvida naquel penedo para ela tan querido. Berróu pedindo 
acorro, mas foi en valuto... 

Botóu unha derradeira ollada ao lonxe, no desespero da sua impotencia. 
¡Ah! Uunha barca bolinaba á toda vela rachando as ondas que salpicaban 
escumas fosforescentes; nela viña outro corazón arelante. 

Sí, era don Fernán que s'achegaba. 

Xa as augas do mar mollaban os pes de dona Costanza e a noite enco- 
mezaba a estender a sua negrura por riba do mar e da terra cando a barca 
atracóu ao penedo. Uunha doce e ledizosa aperta de home e muller; volta 
a embarcar xuntos e trasladarse axiña á praia. Logo camiñar á toda présa 
para o pazo... 

Somellaba que ningunha outra consecuencia poidera ter este acontece- 
mento, e noustante tívoa. 

Ao saber o señor Gomez Perez que a sua filla casara en segredo con 
Fernán Perez Parragués, considerouse aldraxado, e dende entón cubríu a sua 
testa c'un capús negro, que se non tiróu endexamais ata a sua morte. 

E no adiante foi chamado aquel penedo da praia: «A pena de Costanza». 

O PAXE DEL REI 

Folleando un libro do ano 1863, tituado «Viage Ilustrado» en las cinco 
partes del mundo», atopei no II tomo, páxina 871, que corresponde ao 
artigo «España», unha curiosa nota que dí: testualmente: 

«Rivadeo es desde largos tiempos cabeza de un condado que poseyó la 
familia de Villandrado, y hoy está unida a la casa de los duques de Hijar. 
Los condes de Rivadeo tenían y conservan el singular privilegio de comer 
con el rey el día de Reys, siempre que lo hace en púbíico, y recibir luego 
el vestido completo que usa en semejante día. Esta circunstancia nas hace 
recordar naturalmente haber visto cien veces en Madrid la ceremonia de la 
traslación del trage, que se hace en un coche de etiqueta escoltado por 
alabarderos ahora, y antes por guardias de corps, en el que ya dentro un 



151 



jefe de palacio se lo presenta en una bandeja de plata al duque de Hipar, como 
conde de Rivadeo». 

Parez que a orixe deste privilexio é, según dí unha tradizón ou lenda, a 
seguinte: 

Cóntase que un dos antigos reis de Castela foi certo día convidado a 
un xantar por un dos seus próceres, home inquedo e desordeiro, cobizoso 
e crú, que tiña disposto lle dar morte, d'acordo con outros conxurados pra 
satisfaceren os seus fins particulares. 

Se non sabe o reinado en que esto acontecéu, nen, pol-o tanto, a qué 
rei ou a qué procer refírese a lenda, ou feito, xa que se damos como boa a 
nota copiada, hai que o considerare como histórico. 

Mas, sexa o que quixer, o caso foi que un xoven da familia de 
Villandrado, daquela paxe del rei, ouvíu por casualidade algunhas verbas 
que lle descobriron o terríbele proxeito tramado contra a vida do seu señor, 
e resolvéu salvarlle-la inda que for a custa da sua propria. Dirixíuse apresa- 
damente ao salón da esmorga cando estaban xa a disfroitar do manífico 
xantar, e apresentándose a el rei díxolle en como tiña de lle falar no istante 
dun asunto da maor importanza, rogándolle que pasara para escoitalo a unha 
sáa veciña por sere cousa moi reservada. Caudecéu el rei ao momento, pois 
tiña en grande aprezo o paxe e unha ausoluta fianza nas suas verbas. 

Os conxurados olláronse uns a outros receosos, có medo de teren sido 
descubertos; mas, decontado cavilando que este incidente podía sere casual, 
e como por outra parte o ban onde tiñan entrado o monarca e mail-o seu 
paxe Villandrado non tiña mais saída que a sala do xantar onde eles estaban, 
resolveron que ela serviríalles para consumaren o seu intento. Ao efeito 
puxeron varios homes d'armas ao longo dunha galeiría esquiamente alumada, 
que ía para a cámara referida, e déronlles orde de non permire o paso 
senon ao paxe, e de ningunha maneira ao rei, ao que debían lle daren 
morte se tentaba de fuxire. 

Villandrado, no intre, rogáballe al rei seu amo de trocare co'ele o seu 
traxe, e poidera así salvarese imediatamente, no que consentíu el rei coidando 
que o seu servidor non correría perigo. Arranxado, pois, coas roupas do seu 
paxe, o monarca puido fuxir sen que os seus nemigos se decataran, e decon- 
tado dispuxo que as suas xentes e gardas de corps se apodeirasen dos 
culpábeles e libertaran a Villandrado; mas, cando chegaron os seus leais, 
os conxurados xa tiñan fuxido con medo do perigo, e o paxe estaba morto 
a coiteladas, sen dúvida pol-os mesmos cortesáns rebeliosos que quixeron se 
vingaren do heroico xoven. 

El rei, asañado pol-o atentado contra da sua persoa e pola morte do seu 
fidel libertador, fixo pregoar que donaría grandes recompnesas e facería 
grandes mercés a quen entregasse morto ou vivo o mainate treizoeiro, e 
dispuxo pra perpetuare a lembranza d'aquel feito, todol-os días de Reis, 
aniversario do suceso, que for entregado ao descendente posuidor da casa 
de Villandrado o traxe que ele e mail-os seus sucesores usaren en tal día, 
convidándoo ademais a xantar á mesa reial. 

Agora ben; o P. Juan de Mariana na sua Historia General de España, 
dí: «En el año 1441, día de la circuncisión, defendió valerosamente al rey 
(don Juan II) el capitán Rodrigo de Villandrado: en premio de lo cual y 
para memoria de lo que hizo aquel día,le fué dado un privilegio plomado, 
por el cual se concedió para siempre a los condes de Rivadeo que todos los 
primeros días del año comiesen a la mesa del rey y les diese este el vestido 
que usan aquel día». 

Benito Vicetto na sua Historia de Galicia, referindose ao mesmo caso e 
aludindo-se á lenda, acrara que quen salvou o rei trocándose con ele o traxe 
que vestía foi o cabaleiro galego don Rodrigo de Vallandrado, conde de 
Rivadeo, que era amigo del rei, tendo morto por salvare a este, asasinado 
pol-os grandes mainates casteláns que tentaban daren morte ao monarca. 

O MARISCAL PARDO DE CELA 

Unha das figuras mais discutidas na Historia da Galiza é a do Mariscal 
Pedro Pardo de Cela, que foi degolado en Mondoñedo o 17 de Nadal do 1483. 

A lenda, a tradizón popular, os romances, fáceno figurar como heroe 
e martir; algúns historiadores preséntano como soberbo e cobizoso usurpador 
de dereitos e beneficios que lle non correspondiían. ¿Quén é que ten razón? 

Poida dar que Pardo de Cela non for mellor nen pior do que os demais 
señores feudaes do seu tempo, din outros historiadores, e sómente o feito 
da sua orgulosa dinidade levouno á sua aititude de rebeldía contra os desinios 
dos reis Católicos. 

Pedro Pardo de Cela era fillo de Xoán Pardo de Amaya e de dona 
Tareixa Rodrigues de Aguiar, das mais esgrevias casas da Galiza, señores 
feudaes de Cela e de violanta de Aguiar, posuidores de grande número de 
casas fortes e castelos como os de Cendomil, no Castro d'Ouro, onde nascéu 
Pedro Pardo; o de Vilaxoán, Vilaguisada, Sobrado de Aguiar, Barreira, 
Abadía, Penadreda, Guitirís, Santa María de Saavedra, e outros. 

Na sua maoredade casóu con dona Sabel de Castro, filla da condesa 
Beatrís e de don Pedro Álvares Osorio, uníndose por este avencellamento 
cós podentes condes de Lemos, os duques de Arxona, os señores de Cabrera 
e outras importantes familias. A esposa de Pedro Pardo aportóu como bens 
dotaes, ademais do que pol-a sua propia casa pertencíalle, a doendela que 
lle fixo seu tío don Pedro Enríques de Castro, bispo de Mondoñedo, do 
castelo da Frouseira, e outros que eran da sua propriedade. 

Nun documentos de 1464 figura Pedro Pardo de Cela como «Alcalde 
na vila de Viveiro por el rei noso Señor, xustiza e comendeiro do bispado 
de Mondoñedo». 

En 1466 el rei don Enrique IV concede a Pedro de Cela «acatando e 
considerando todo e los muchos e buenos e leales servicos que me avedes 
fecho e facedes de cada día» los 40.000 maravedís que percibía de acosta- 
miento para veinte lanzas, los haya como juro de heredad e á perpetuidade 
para él e seus descendenres, «situados señaladamente en cualesquier mis rentas 
de las mis alcabalas de la ciudad de Mondoñedo e de su obispalía». 

El Mariscal, cuia casa era de 50 lanzas moi boas (1) e que axuntaba 
catro ou cinco mil peóns estaba unido por unha amizade fraternal con Sancho 
Sanches conde de Monterrey, «esforzado cabaleiro, moi sabido, franco no 
necesario, presuncioso da sua honra e xusticieiro sen chata» (2). 

Morto o bispo de Mondoñedo, tío da muller do Mariscal, socedérono 
don Afonso de Segura e á este don Alfonso Vasques de Acuña, que lle 
reclamaron a Pardo de Cela non só o castelo da Frouseira senon tamén 
as rendas que cobraba d'acordo coa concesión del rei; mas, Pardo de Cela 
lles non fixo caso algún. 

Ata que á morte de don Enrique IV, o solio de Castela foi pretendido 
por dona Isabel, irmá del rei. Algúns nobres galegos, e antre eles o conde 
de Lemos, o conde de Camiña e o Mariscal Pardo de Cela ergueron pendóns 
pol-a filla do monarca falescido, ao que parez por terlle dado algunha 
pezoña (3), a princesa dona Xoana, «a Beltranexa», á que consideraban 
lexítima herdeira do trono. 

Os partidarios de dona Isabel encomezaron as loitas cós defensores dos 
dereitos de dona Xoana; pro contando aquela con mais simpatías ou mais 
hábil arriscada para conquerir o apoio dos nobres casteláns, fíxose dona 
do poder e envióu á Galiza a donn Ladrón de Guevara con un exército para 
impór a paz e o seu dereito.Mas, os galegos desobedecron a orde da reina 
persistindo na sua aititude, porque consideraban mais comenente para a 
Galiza a soberanía de dona Xoana e mail-o seu prometido esposo o rei de 

Portugal, que a dominazón estrana de dona Isabel e o aragonés don Fer- 
nando V. 

E daquela os reis Católicos amprían a sua embaixada a Galiza con don 
Hernando de Acuña, o letrado García de Chinchilla e o capitán Mudarra, 
aventureiro de orixe francés, ao mando de trescentas lanzas, coa orde de 
«facer xusticia». 

Intensificouse a guerra, apoiando o señor de Andrade e outros os enviados 
dos reis. O bispo de Mondoñedo, entón don Fadrique de Guzmán home 
cobizoso e enemigo persoal do Mariscal Pardo de Cela pol-o que sentía unha 
pencha de morte, recorrindo a todol-os meios conseguíu que en Santiago 
fose xusgado e sentenciado á confiscazón de todol-os seus bens e mais á 
pena de morte en garrote. Neste proceso se non fala nen enmenta a ningún 
dos outros loitadores que, como o Mariscal loitaban a prol da Galiza. 

Tres anos duróu a guerra, de potencia a potencia, como xa se conta na 
outia lenda tiduada «A Ponte do Pasatempo»; en cabo o Mariscal foi 
feito prisoeiro po-a treiduría de vintedous dos seus criados mercados pol-os 
diñeiros dos seus enemigos, e degolado él e mail-o seu fillo, xoven de 
22 anos, na praza de Mondoñedo, diante da catedral. 

E diz a lenda, esta lenda; que ao tombar no chan a cabeza de Pardo 
de Cela, rolóu pol-o laxeado deica a porta da sé en tres pulos e dicindo: 
«¡Credo! ¡credo! ¡credo!» 

A DEMOSTRAZON DE MOURE 

O célebre escultor orensano Moure, autor do retablo mainífico do altar 
maor do colexio de Monforte e mais do coro da catedral de Lugo disque 
se deu a coñecer como grande artista dunha maneira orixinal e curiosa. Conta 
a anédota Ricardo R. Vilariño de Barbeito no seu libro «Monforte, sus 
monumentos, leyendas y rradiciones» (Monforte, 1896). 

Todol-os xenios — di — hastra se impor como taes, sofren tormentos 
sen conto, pois a envexa que sempre imperóu tende a acativar os seus méritos 
e fainos ouxeto, xa de persecuzóns, xa de disgracias físicas, xa de toda sorte 
de calamidades que somellan se consustanciare coa penosa e malfadada vida 
do artista. 

Precós artista, demostróu Moure inda rapaz os seus ergueitos vóos e 
sentindo a necessidade de se educare e se familializare co arte, foise a Madrí 
na compaña dun seu parente. 

Apresentouse Moure no taller dun sonado escultor esaminouno éste 
e coidóu que se non podería sacar partido daquel rapaciño que tencionaba 
se iniciare no arte de Fidias; someteuno noustante a unha proba, có £in de 
que praiticamente demostrasse as suas aititudes deixándoo en ausoluta liber- 
tade para que elixira o ouxeto que mais lle apracera. 

Pasados oito días apresentouse novamente Moure no taller, e fixo 
entrega ao mestre do ouxeto que fixera, «un mazo». Colleuno o escultor, 
e non vendo nel nada que revelase inxenio, dixo ao rapaz que o non podía 
ademitir no seu taller porque mancaba de «aititudes». 

Despedíronse e Moure marchouse deixándo quedar alí o mazo. Ao pouco 
tempo o escultor colleuno e deu un golpe co'ele; a sua solpresa, o seu pasmo 
foi grande ao ver que aquel mazo crebábase en varios cachos e cada un 
deles representaba en finísima talla un pasaxe da crucifixión do Salvador. 

Voltóu do seu acordo o mestre, e mandóu chamar a Moure, que quedóu 
ademitido no taller, e non só como discípulo, senon como compañeiro, pois 
a proba da sua habilidade tiña sido estraordinaria e contundente. 

Dende aquel momento abríuse largo hourizonte para o artista galego, 
que mais tarde pasóu con xusta sona á posteridade. 

O CONDE ANDEIRO 

Sabido é que el rei don Pedro I de Castela, que favorescéu os intereses 
económico-sociaes dos concellos casteláns, dos marchantes e dos xudíos con- 
versos de fronte a nobreza agraria, que se subrevóu contra del comandada 
por don Enrique de Trastámara, tivo o apoio e acobexo d'algúns condes 
galegos como don Fernando de Castro, Suero Eanes de Parada, Men Rodrí- 
gues de Sanabria e mais do conde Andeiro. 

Morto don Pedro en Montiel, os seus aditos da Galiza procramaron 
o seu xenro don Fernando I de Portugal, que, entrando en Tui, seguíu deica 
a Cruña, recibido e acramado pol-os señores galegos. E, según di o histo- 
riador portugués Oliveira Martíns, o conde Andeiro foi un dos mais ardentes 
partidarios de don Fernando, que saíu ao seu encontro reloucante berrando: 
¡Ü ven o meu señor El-Rei don Fernando? 

El rei, esporeando o seu cabalo, ledo e feliz, avantóu respondendo: 
¡Eu sou!, ¡eu sou! 

Mas, ouserva Oliveira Martíns: Non adiviñaba ningun dos dous, o conde 
e el rei, o caro que haberían de pagar o apracemento d'aqueles días fuxídios 

Estas simpatías e estas espranzas ¿respondían a tradizóns d'outras eras? 
¿representaban cobizas, inda vivas, d'unha independencia que mais dunha 
vegada tiña sido consideirada solidaria coa soberanía e o povo de Portugal? 

Pro, cando o novo rei de Castela, don Enrique, veu sobre a Galiza con 
un grande exército, no que figuraban as sonadas compañías brancas do 
francés Beltrán Duguesclín, el rei portugués apresouse a voltar ao seu país. 
Divididos os galegos, pois Fernán Peres de Andrade, Alvaro Peres Ossorio, 
Alvaro Peres de Castro e outros estaban con don Enrique, o conde Andeiro 
e don Femando de Castro, tiveron que se trasladaren a Inglaterra para se 
libraren das vingas do rei castelán. 

Despois, o conde Andeiro pasóu a Portugal en cuia corte foi un elemento 
de relevo. Froissart califícao nas suas Chroniques de «home asisado, valente 
e grande negociador», e, nafeuto, no decurso da sua estada en Londres obróu 
como embaixador del rei don Fernando e fixo pauto co de Lancáster, que 
habería de axudar ao portugués con unha escuadra e mais un exército. 

Andeiro era o confidente e conselleiro del rei, e esto encomezóu a lle 
producire certa empencha dos cortesans portuguses, que se engraveceron por 
outras circunstancias. Don Fernando tiñase casado con dona Leonor Tellez, 
e cando o rei saía, a reina adoitaba demorar a carón do conde galego, do que 
se namorara e ao que somellaba terse entregado apaixonadamente. 

Ao falescimento del rei don Fernando, e pretendente á coroa o de 
Castela, a reina viuda tentaba oporlle toda a sua forza, cecais aconsellada 
pol-o conde seu amante có que asmábase ía casare. 

Mas, esto tampouco interesaba a algúns portugueses, antre os que 
figuraban Nun'Alvares, Alvaro Paes e o Mestre de Aviz, e resolveron se 
desembarazaren do aborrecido nobre galego que tollía as suas cobizas. 

O Mestre de Aviz solevantóu os portugueses decíndolles que de unha 
ou da outra maneira ían ser escravos dos casteláns, e foi avivecendo neles a 
oposizón a entramas soluzóns: a do casamento da reina có conde Andeiro 
e a da unión da coroa de Portugal ao reino de Castela. 

E, en cabo, chegóu un día en que se desenrolóu a traxedia. 

No pazo reial había pouca xente; porque sendo horas do xantar, cada 
un dos cortesans, amedoñados, tiñan ido saíndo. As conversas estiveran 
virando d'arredor dos probremas políticos e as paixóns desatáranse. O conde 
Andeiro atopábase só nun ambente que lle era oposto. A reina pensaba desa- 
cougada nos homes amigos do seu amante que non chegaban. 

As discusións romataron. Alentábase mal. O ár era mesto carregado de 
fadarios... Acoraba. 

Andeiro achegouse ao Maestre de Aviz, don Xoán, e díxolle: 

— Xantaredes comigo. Está decidido. Vou mandar dispór. 

E sen mais dirixíuse á porta. Mas, o Maestre, que lle espreitaba os 

pensamentos e lle seguia os movimentos, púxose diante del coutandolle o 

paso, decíndolle: 

— Non vaiades. Preciso falarvos unhas verbas denantes de sair. 

O Maestre fixo unha reverencia á reina e, collendo a man de Andeiro 
levouno ata o salón do lado, seguindo atrás deles, a pequena distancia os 
compañeiros de don Xoán, á frente dos cues ía Rui Pereira, coa man na 
empuñadura da espada e os agudos ollos fitos no grupo do Maestre e de 
Andeiro, que, diante e de costas para eles palicaban. A carón dunha fenestra 
detivéronse o Maestre e Andeiro. Os demais detivéronse tamén. uviuse que 
don Xoán dicíalle a Andeiro: 

— Conde, ademírame moito que teñades tentado percurar a minha 
deshonra e a morte. 

— ¿Eu? É mintira — dixo vivamente Andeiro voltándose de frete para 
don Xoán. 

Súpetamente, o Maestre tiróu a adaga e co'ela deulle unha pancada na 
testa. Andeiro, atordoado, coa testa ensanguentada, dirixíuse á cámara da 
reina, cando Rui Pereira, saíndolle ao encontro, tiroulle unha certeira esto- 
cada ao corazón, atravesándoo de lndo a lado. Andeiro domeóu os xionllos 
e caíu golfando sangue. 

Os compañeiros de don Xoán desenbaiñaron as espadas e ían chantalas 
no conde xa tombado, cando o Maestre poñéndose antre eles e erguendo o 
brazo, berróu: 

— ¡Quedos todos! 

O pazo encheuse de confusión e de bruído. Donas e doncelas, fidalgos 
e criados berrando, fuxían espavoridos. 

Don Xoán mandóu pechar todal-as portas, ordenando que un paxe 
montase a cabalo e fose a galopar, bradando pol-as ruas de Lisboa: 

— ¡Acodide ao pazo da reina, que matan o Mestre de Aviz! 

D'alí a pouco toda a cidade de Lisboa alborotada corría cara o pazo 
d'acarón de San Martiño, supóndo que don Xoán tiña sido morto por 
Andeiro. Os sinos tocaban a rebate. O algareo enchía as ruas todas. A mul- 
titude ía invadir o pazo e a lle pór lume, cando o Maestre aparescéu nunha 
fenestra dicindo sereamente ás xentes: 

— ¡Estou vivo, amigos! 

V 



LENDAS ROMANCESCAS 



A MITRA DE FERRO ARDENTE 

Don Bertrán de Castro, Conde de Lemos, foi chamado pol-o señor 
el rei don Afonso (Afonso X o Sabio), que acodira coas suas xentes para 
loitar contra dos mouros. 

Don Bertrán mandóu botar apelido pol-as suas terras, e no entanto as 
suas xentes axuntábanse e se dispuñan para a marcha, ele achegouse ao con- 
vento de San Vicencio do Pino, que estaba perto do seu castelo de Monforte. 
O Conde de Lemos fíxose anunciare ao abade don Ramiro que o foi recibire 
decontado. 

— Veño — díxolle o conde — para vos dicir que teño de partire para 
a guerra e como o meu alonxamento pode ser de moito tempo, veño vos 
pedire un grande favor. 

— Decide, conde. 

— Ben sabedes que sou viudo. A miña filla, Elvira, queda encomendada 
a dona Berta, sua aia. Pois ben: véñovos rogar que miredes por ela. En vos 
poño toda a miña confianza. 

— Ide tranquil, conde. 

Dende aquela, o abade do Pino non deixaba de ire cada día pol-o 
castelo de Monforte, e no entanto andivo o conde pelexando pol-os campos 
de Andalucía contra dos infiéis, o abade don Ramiro percuraba que todo 
marchara ben o pazo e que a condesiña dona Elvira se non amorriñara 
cavilando nos perigos que corría o seu querido pai, ou na soedade en que 
se ela atopaba sen aquel. 

Por vegadas, se don Ramiro ollaba para Elvira, faiscáballe unha luz 
estrana no mirar e arfáballe o peito como as vagas do mar; mas, a nena se 
non decataba de tal cousa. 

En cabo chegaron novas ao castelo de que o conde voltaba. Noustante, 
en Monforte ninguén sentía verdadeira ledicia pol-a sua chegada, senon que, 
pol-a contra, as xentes amostrábanse tristeiras, como esmaioladas, e mesmo 
nos ollos d'algúns vellos servidores do castelo xurdían bágoas. 

Cando o conde don Bertrán chegóu coas suas hostes, tanxían no mos- 
teiro do Pino pousonas badaladas que anunciaban morte. Os seus criados e 
paxes, có alcaide do castelo á frente, o non acolleron coas mostras de ledicia 
adoitadas en casos taes, e dona Berta, a aia da condesiña, botouse solaiante 
aos pés do conde. 

C'un estarrecedor presentimento, o conde berróu: 

— ¡Elvira! ¿Onde está Elvira, a luz dos meus ollos? 

— Elvira é morta — marmulóu anotado don Lopo o alcaide. 

E todos xuntos encamiñáronse ao convento, onde naqueles istantes cele- 
brábanse as eisecas da condesiña morta no día devanceiro. 

O conde choraba coma un neno. En valuto o abade don Ramiro e os 
cabaleiros que lle facían compaña tentaban de o consolar. Non había acougo 
nen consolo para as acedumes do nobre e rexo guerreiro que sentía chantado 
no seu corazón aquel crudel e inatendido tormento en troques da ledicia que 
coidaba atopar. 

Detide aquela o conde don Bertrán fíxose arredío e xoto. Xa non 
parcorria as terras en pracenteiras cabalgadas, nen empuñaba os falcóns na 
sua man enluvada para cazare as pitas monteiras ou os paspallás. Sentábase 
nos poiais d'á carón do aximez da torre central e dende alí ollaba, sen ver, 
a lonxedade; sen parar mentes nas belezas da campía por onde cobregueaba 
o río Cabe e verdexaban as úbedas videiras e os ramallosos arboredos. 

Unha serán achegouse a don Bertrán o paxe Mauro. la descomposto, 
descórido, tremante. 

— Señor, señor: teño que vos dicir unha cousa. 

— Pois fala — moulóu o conde sen Ue prestare interés. 

— ¡Dona Elvira morréu envenenada! 

— ¿Qué dis? — escramóu o conde erguéndose dun pulo. Os ollos lostre- 
gábanlle — ¿Quén che dixo tal? 

— Dona Berta, que, como vosamercé sabe, xaz encamada e coida que 
vai morrer. 

— ¿Onde está? ¡lévame axiña cabo dela! 

Mas, cando chegaron xa dona Berta non era d'este mundo. 

— ¿Quén foi? ¿quén foi? — berraba o conde entolecido, abalando o 
cadavre da vella — ¿Por qué non mo dixeches? ¿ E que foste ti mesma, 
maldita? 

— Ela falóu do xudío, de Gúrrias — estreveuse a dicirlle Mauro — e 
mais... — e marmulóu con medo — de don Ramiro, o abade. 

— ¡O abade don Ramiro! 

Don Bertrán fixo que lle levaran a Gúrrias, un vello xudío que com 
puña beberaxes e meiciñas, e antre ameazas e promesas o xudío confesóu 
como o abade, que sentía unha cobiza desasisada pol-a fidalguiña, e non 
logrando ver satisfeitos os seus debezos, acodíu a ele para lle demandare 
un bebedizo. O xudío dixo en como sómente lle deparóu un xarope doce, 
que non tiña perigo algún; mas, como aquelo non resolveu as dificutades de 
don Ramiro, éste voltóu a lle pidire un beberaxe que a adormecera. Doendelas 
e ameazas empregóu o abade para acadar o seu teimoso propósito. Chegóu 
a lle dicir que o facería queimar vivo se lle non daba o que lle pidía. Ante 
aqueto o home fíxolle o beberaxe mais encomendándolle moita cautela en 
como o tería de usare. 

Despois... soubo como a condesiña morrera... ¿Qué había facer? 

— Está ben. Vaite — díxolle don Bertrán, e deixouno ire pra que o 
abade nada sospeitara nen temera. 

Pasóu algún tempo, ata que un día o conde don Bertrán mandóu convite 
á todol-os seus parentes, aos fidalgos amigos e mais a don Ramiro o abade. 
Quería dar as suas despedidas a todos, pois que sentíase vello e adoentado, 
e por derradeira vez velos xuntos de par de sí. 

No principal estrado da torre estaban dispostas grandes táboas con 
ricos mantés cobertas. Os señores e fidalgos todos, de moitas légoas d'arredor 
alí se vían, e o xantar ben regado cós meihores viños de Amandi e dos 
Peares, foi manífico. 

Ao romate ergueuse o conde e posto en pé, dixo: 



161 



— Todos fostes bós comigo acodindo ao chamamento que vos fixen; á 
todos vol-o agradezo. E vol-o agradezo mais porque quero que seipades unha 
cousa e que presenciedes a sua consecuencia natural: A miña filla Elvira 
foi envenenada. 

— ¡Envenenada! — repetiron os convidados con abraio e dór, emozoados. 

— ¡Envenenada, sí! — proseguíu o conde — ; mas, o ser ruín que por 
unha presa de moedas preparóu o beberaxe, xa pagóu a sua culpa. Podés 
velo, se queredes, pendurado d'unha almea do castelo. Foi Gúrrias, o xudío. 

O abade pulóu do seu asentadeiro, descórido e suarento. O conde 
dirixíuse á ele: 

Meu señor abade don Ramiro, non vos anotedes. O crime pedía xusticia. 
¿Non achades que tiña o deber de a facer? Mas, a vos, en quen fiéi; a quen 
encomendei a filla da miña i-alma, e que fostes treidor e desleigado, e pre- 
tendendo deshonrrala lle destes un veneno que a matóu ¿Como hei de vos 
premiare os vosos desvelos? 

E voltándose para dous peóns que estaban a un canto da sala: 

— ¡Meus trompeteiros, dade o sinal da festa! 

O clangor das trompetas enchéu o estrado, na mentras entraban algúns 
homes de armas, dous dos que portaban unha grande bandexa na que levaban 
unha a modo de bermella mitra de ferro en calda. 

Don Bertrán dixo entón: 

— Abade don Ramiro: o voso proceder moveume a vos premiar cal 
merecedes, facéndovos presente d'esta mitra. 

E no entanto uns termaban do abade espavorido, outros colleron con 
torquesas a mitra de ferro ardente e chantáronlla na testa. 



O NAMORADO DESDITOSO 

O Conde de Lemos, señor de Monforte, tiña unha filla, Costanza, linda 
e ridente coma unha mañá de primaveira. 

Dicíase que o mesmo rei Afonso (o VI) andaba namorado d'ela, e 
namorado tamén coma un tolo estaba certo fidalgo, escudeiro de nome 
descoñecido, pois sómente sabíase que se chamaba Roi. 

Os pais de Costanza tencionaban casala c'un seu amigo de boa casa, 
que mantiña varios escudeiros, porque o rei Afonso non podía tomala por 
muller, e esto tiña amargurado un pouco o caraute ledo da fidalguiña que se 



162 



trocóu en morriñento e amuado. Os galanteios do xoven escudeiro Roi non 
apracían á condesiña pol-o xusgare pouca cousa para ela. 

Por ver de a esparexer, o Conde seu pai ordenóu de facer unha grande 
cazata á que concurriron varios señores seus amigos das bisbarras fronteiras; 
mas, cando despois de correl-os montes uns e outros estaban descansando nun 
calveiro da fraga, xurdíu d'antre a touza do mato un grande urso que se 
botóu contra dona Costanza, un pouco arredada dos mais, cós fortes e 
peludos brazos abertos. Sorte foi para ela que o xoven Roi interpúxose á 
tempo antre a sua amada e mais a fera, á que logrou dar morte có seu coitelo 
montés, sen recibire pol-a sua parte senón lixeiros esgaduños pol-as gadoupas 
do urso. 

Mas sómente unhas xiadas verbas de agradecimento pol-a sua fazaña 
foi canto acadóu de pai e filla o fidalgo amador desditoso. 

Pouco tempo despois dona Costanza casábase có señor das Torres de 
Altamira, forteza asentada no cume dun monte en Brión. Este señor se non 
levaba moi ben có rei Afonso, e o seu casamento coa linda Costanza veu 
acedar mais a sua empencha. Un día o monarca para imporlle un castigo 
por un feito que estimou de escesiva crueza, foise coa sua hoste sobre as 
Torres de Altamira, e despois de lles pór cerco, mandóu dicir ao señor 
que se lle entregasse; mas, este resistiuse e como a forteza estaba ben abastada 
e os muros eran testos, el rei non logróu dominala. 

Cansado do asedio sen ver unha doada posibilidade de vencer a fachendía 
do señor das torres, Afonso resolvéu erguer o campo, cando, estando nesto, 
chegóu a pe d'el un xoven escudeiro de aspeito resolto, que se lle apresentou 
entregándolle un pergameo que dixo puxera nas süas mans un pelengrino que 
chegara de Toledo. 

Aquel pergameo solicitaba del rei que eisixira ao señor de Altamira a 
libertade d'un cautivo que tiña preso nos foxos do castelo dende había algúns 
anos. Mas ¿cómo conseguilo vista a sua aititude? 

O emisario ofreceuse a el rei para penetrare no castelo e procurar os 
meios para que as suas forzas poideran adonarse do castelo de non poderen 
outer a libertade do preso. 

— ¡Vai ! — díxolle Afonso. 

Valéndose d'unha estrataxema o xoven escudeiro logróu penetrar no 
castelo e falar có señor ao que puido convencer de que se entregara ao rei 
na seguranza de que, como o seu delito non era grave, nada tiña que 
temer d'ele. A sua esposa dona Costanza, axudóu a decidilo decíndolle que 
ela iría na sua compaña e coa sua presencia acadaría o perdón do monarca. 

Así acontecéu, inda que para lle perdoar, o rei eisixíu a liberdade do 
prisoeiro, que resultóu sere o irmán do propio señor das Torres, e pai do 
xoven Roi, o desditoso namorado de dona Costanza. Mas, cando foron abrir 
o soterranio da torre onde o cautivo estaba, atopáronse que xa non era vivo. 

Daquela o fillo do morto, o xoven fidalgo, nunha arroutada de fereza e 
degoro de vinganza; co desespero de se ver sen pai e sen amor, mortos entra- 
mos pol-o señor das Torres de Altamira, seu tío, puxo lume ao castelo 
para así castigar o seu poder e a sua maldade. 

Noustante, como as xentes acodiron decontado e os desexos de Roi se 
non cumprían, éste, pol-a contra pasóu a ocupar o mesmo cábozo do seu 
finado pai, e alí morréu tamén, ao cabo d'algún tempo, disque invocando o 
nome de Costanza. 

¿Para maldecila? ¿Para lembrala na sua derradeira hora? 

A BUSERANA 

Esta lénda foi inserida pol-o noso bó amigo e gran escritor e poeta 
galego Gonzalo Abente, na sua noveliña do mesmo tíduo publicada na colei- 
zón «LAR», de que eu fun direitor e mais editor. 



Unha vez, hai d'esto moitisimos anos, tantos que ainda os abós dos nosos 
bisabós non nasceran, chegóu á porta do castelo, un aventureiro trovador. 
Este castelo, erguido enriba d'un castro céltigo, de outas torres e paredes 
ciclópeas, está situado non lonxe d'aquí (Monxía), no lugar que hoxe cha- 
mamos dos Castelos. Nel vivía o mais poderoso Señor das terras de Neman- 
cos e Soneira que domeñaba sen rival dendes das beiras do Xallas deica as 
ribeiras do mar. Tiña este cabaleiro unha filla moza, linda e boa, cuia sona 
pasaba os límites do señorío do seu pai e chegaba ás mais arredadas mon- 
tañas, e enchía os salóns das mansións aristocráticas das vilas do Reino. Esta 
garrida princesa era horfa de nai e vivía na compaña d'unha vella parenta 
do conde. O conde pasaba longas tempadas ausente, adicado a empresas 
guerreiras contra os mouros. Pois, ben, nunha destas ausencias do castelán 
chegóu o aventureiro trovador. 

O trovador, mozo lanzal, de roibas guedellas e ollos d'ensoño, acom- 
pañándose do seu melodioso laúde que levaba de cote ao lombo, cantóu 

unha noite ao pé das murallas do castelo. Improvisóu unha tenra cantiga 
d'amor, tan doce e melancónica, que arringóu bágoas á todol-os habitantes 
da mansión, e hastra as estreliñas do ceo agacharon os seus luminosos palpe- 
brexos tras dos lenzos das nubes viaxeiras que comezaron a deitar miudas 
pingotas d'orballo. 

Aquela canzón desfechou as portas do castelo e tamén, de par en par, 
as do delicado corazón da linda castelá. O amor xurdeu potente e domeñador, 
axuntando e queimando as almas nobres dos dous rapaces. Felices paseano 
o seu idilio pol-as verdecentes campías e pol-os coídos e ribeiras de traxedia. 
Frente o mar, o garrido Buserán (que así se chamaba o inspirado trovador), 
improvisaba canzóns de firmeza e costancia invencibres que Frolinda, a 
castelá, escoitada embebida e trasportada ás máxicas rexións do encanto e 
da quimera. 

Mais todo nesta vida arremata. Os namorados foron traguidos á realidade 
coa chegada do conde, que ao sere sabidor d'aquel amor, rompéu con man 
de ferro o lazo que os axuntaba. Buserán foi botado do castelo e Frolinda 
encerrada no seu aposento. A probe nena inda puido ouire algunhas noites 
o acento enfeitizador das cántigas do amante, pero, despois, en van escoitaba 
no silenzo. Nunca mais a voz querida chegóu ao seu encerro. 

E un día toleóu, cando pasados moitos meses e recobrada a sua liberdade, 
oíu asombrada á un coitado pastor referire como o trovador, nunha noite 
tormentosa, foi arroxado pol-os servidores do Siñor nas negras entranas 
d'nha fonda furna da Costa Alta. 

Dende entón Frolinda vagaba pol-a costa brava, buscando o seu amado. 
Un fiel e vello servidor seguíaa de cote vixiando os seus pasos. E éste, unha 
noite, co espanto refrexado na face, os ollos desbogallados e os cabelos cris- 
pados, chegóu ao castelo berrando: 

— Siñor, Siñor, a sua filla foi arrebatada do mundo. Levouna Buserán 
para o fondo d'unha furna. 

Cando se calmóu un pouco e puido enfial-as ideias, contóu que ao 
noitecer, seguindo coma sempre á infeliz Flolinda, víu que ésta baixava á 
présa pol-o monte Cachelmo cara o mar. El tomóu a mesma direizón correndo 
á ver se a atrapaba, temeroso de que se despenase pol-a xigantesca furna que 
naquel sitio abre a sua boca enorme. Pero non puido atrapala e, pasmado, 
víu que cando chegóu á beira do abismo detívose berrando: 

— Buserán, Buserán, meu amado Buserán! 

Entón oíu distintamente a voz do trovador que cantaba unha das suas 
mais lindas canzóns. De súpeto unha xigantesca ola estrelouse aló em-baixo 

nos pcnedás e unha coluna de brétema sobíu, sobíu, hastra onde estaba ela, 
e desfiañándose, coma o fumo que sai das chimeneas do pazo, deixóu ver a 
figura lanzal de Buserán que estreitando nos seus brazos a Frolinda, levouna 
e mergullouse con ela nas fondas escuridades da furna. 

Esta é a historia da Buserana, que así chaman dende aquela á furna 
que se abre na faldra do Cachelmo, e din os pescos que alí baixan a pescar, 
que aínda hoxe ónse moi á miudo, en determinadas noites, as doces cántigas 
de Buserán. 

Pero do que non hai dúvida ningunha é que, dende este socedido, ten 
aquela furna a virtude de facer que sexa cegamente amado o que á ela 
baixa pedire correspondencia ao seu amor. 



O CONDE E A PELEGRINA 

Ele era un Conde, mozo e lanzal, ledo e moceiro. 

Un día atopouse nun camiño c,unha fermosa rapariga. Ia ela senlleira, 
e camiñaba vagarosamente coma se for cansa; somellaba tristeira e cavilosa. 

O Conde Munio púxose de par d'ela e tentóu de lle falar; mas, a 
doncela, sen dúvida rapaza vertudeira, lle non deu sorte, nen fala lle dixo. 
O Conde se non desazóu por eso, e seguíu á carón da moza decíndolle que 
posto que levaban o mesmo vieiro folgábase moito de lle facer compaña, 
non fora o deño que indo como ía soíña, poidera atopar algunha mala alma 
que lle fixera mal; e así ele podería gardala e defendela. 

A rapariga agradeceulle tan estimábele axuda, que lle non paresceu 
cousa de desbotar, e foron seguindo a carón e xuntos o camiño. 

Pouco despois a corredoira atravesaba unha fraga. O lugar soedoso, a 
formosura da muller e os degoros do Conde fixeron que éste cometera coa 
indefensa rapariga un aviltado feito, e o rauso consumouse. 

A probe da doncela berróu en valuto pedindo acorro; ninguén ouvíu 
os seus cramores, nen os seus dóridos laios. 

O Conde Munio ríase da coitada, e dicíalle: 

— Cala, muller, que non é pra tanto te laiares. Ende chegando ao meu 
pazo enviareite un meu criado que che consolará, e inda has de me quedares 
agradescida. 

E foise moi galloufeiro. 

Mas, nesto aparesceu un vello soldado de longas barbas brancas, que a 
xusgar pol-a cuncha de vieira que levaba na fronte do chapéu e mais pol-as 
outras que amostraba na escravina, ben craramente víase que viña tamén de 
volta da pelengrinaxe que fixera a Compostela seguindo o camiño que trou- 
xera a desditosa rapariga. O soldado apoiábase na sua longa e forte espada 
a modo de caxado, e achegándose á romeira perguntoulle o por qué dos seus 
tristeiros laios e queixumes. 

A coitada díxolle daquela cal era a sua disgracia, e como lle acontecera 
cando viña de Sant Yago onde fora axionllarse ante o santo sartego do 
apóstolo para lle gregar proteizón na sua soedade, pois que perdera os 
seus pais. 

O vello soldado con agarimosas verbas foi aloumiñando a sua congoxa 
e acalando os seus chorares, e díxolle como a iba levar consigo á presenza 
del rei para ver de romedial-o seu mal. 

E foron os dous camiñando deica o pazo reial. 

— Eu te requiro, bon rei, pol-o apóstolo Sant Yago — dixo o soldado — 
que fagas xusticia á esta sua romeira. 

El rei mandóu levar ante sí o Conde Munio, e díxolle: 

— Por lei divina tedes a obriga de vos casar co'esta rapariga que aldra- 
xastes. Por lei humana habedes ser degolado se así o non cumprirdes; que 
non valen fidalguías cando faltastes á Deus e mais á honra d'esta doncela. 

— Veña o verdugo — respondeu o Conde — . Mellor quero morrer mil 
veces que vivir envergoñado. 

— Sexa — dixo el rei. 
Mas, o soldado engadíu: 

— Bon rei, facedes mala xusticia; non xusgastes ben o feito, pois que a 
honra lávase con sangue, mas se non lava o pecado. Primeiro o Conde ha 
casar coa rapariga, e despois debe ser degolado. 

Ao falar así, deixóu o soldado a sua espada, despíu as roupas de romeiro, 
e aparesceu no traxe d'un santo bispo. 

O Conde arrepintido axionllouse. Daquela o bispo tomóu a man da 
romeira e mais a do Conde, e alí mesmo fíxoos casados. 

O Conde chorando pedía a morte por se non ver desonrado. O bispo 
ausolveuno contrito do seu pecado, e inda non ben romatara de pronunciar 
as derradeiras verbas, caíu o Conde Munio morto á seus pés, librándose así 
de sere axusticiado. 

E disque aquel santo bispo era o mesmo Sant Yago en persoa, que acodira 
á sua romeira. 

O PUZO DA XILA 



Débolle o coñecimento d'esta lénda ao vello Salvador, de Canabal; home 
mais apegado aos libros do que ás labores do agro, pol-o que a sua vida 
non era moi desafogada; mas ele estaba satisfeito. Díxome que a deprendera 
nun antigo manuscrito de letra moi enrebesgada, que lle dera un seu lonxano 
parente crego, cando soupo o moito que lle apracían as historias. O manus- 
crito non quixo amostrarmo endexamais, dicíndome sempre que llo roeran 
os ratos. D'esta lénda gardo eu como unha ideia, quizaves a teña lido algunha 
vez, mas non sei onde. 



Perto d'un muiño que se erguía á beira do rio Barbaña, nos arrabaldos 
do Ourens de hoxe, moraba un home chamado Sidro, que tiña a acea á seu 
coido. Era ele vasalo do Conde de Castel-Ramiro, ao que tiña unha empencha 
fonda e rabuxenta por mor de que o Conde rausara a sua muller, que era moi 
garrida, e fora cousa da morte d'ela. 

Sidro tiña unha filla, mais fermoso aínda do que a nai, e Sidro vixiaba 
e gardaba esta filla coma un tesouro por medo de que o mesmo ou outro 
señor calquera a coñecera e pretendera facer pouco d'ela imitando a conduta 
seguida coa nai da rapariga. 

Mais Sidro tiña que ire algunhas vegadas á vila, e, unha d'estas, acon- 
ecéu que á un fillo do mesmo Conde de Castel-Rarniro, rapaz lanzal e forte, 
cadroulle de pasar á carón do muiño cando Xila, a filla de Sidro estaba 
lavándose as lindas pernas no rio. O fidalgo ollóu para a rapariga, que era 
coma un sol, e sentíu debezos de facela sua. A nena cando víu aquel home 
que a fitaba con degoro, envergoñada e témera, córada coma unha cereixa, 
tentóu fuxir; mas ele ríndose dos seus medos e dos seus mixiricos, corréu 
após d'ela e abrangueuna cando xa ía entrar no muiño, impedíndolle pechal-a 
porta. 

Xila, que non sabía o que amor era, sentíuse engaiolada para sempre nas 
verbas e nos aloumiños d'aquel mozo que fixera acordar no seu corazón sen- 
sazóns e cobizas gratas e insospeitadas para ela. Dende aquela os amantes 
víanse algunhas veces nas ausencias do pai de Xila, ou cando a nena iba 
ao monte en procura de leña para o lar. 

Mas, o pai, sempre vixiante, asmóu decontado o que acontecía e puido 
comprobar que a sua filla caera tamén nas artes do demo. 

O home coidóu tolear coa carraxe; mas tivo azos pra conter os pulos 
da sua xenreira, e axexóu con cautela d'alí en diante aOta que unha serán 
puido cañar o xoven fidalgo, cando voltaba afiuzadmente despois das suas 
espansións amorosas con Xila, e botándose súpetamente á ele chantoulle un 
coitelo no corazón. 

O Conde decatouse logo que o muiñeiro poidera ter parte na morte do 
seu fillo, e envióu seus criados para que levaran á Sidro á sua presencia. 
Era tanta a xenreira d'este que axiña se descobríu, e foi enforcado. 

Foron moitas as disgracias que caeron xuntas enriba da coitada Xila; 
e non podía soportalas. O seu xuicio tresvarióu, e nun rauto de tolería, coma 
unha nova Ofelia, mergullouse no puzo que perto do muiño formaba o río. 

Por esto chámanlle dende entón á aquel logar «O Puzo da Xila». 



O CASTELO DA FAME 

Foi aló pol-o romate do ano 1401, perto de Pontedeume, e acontecéu 
no castelo que no logar de Nogueirosa, e nun dos cumeiros do monte Lebo- 
reiro, fixo erguer o señor d'Andrade. 

Este castelo estaba ao coidado d'un alcaide chamado Pero Lopes; home 
rexo, barudo, e un tanto fachendoso e namoradeiro. 

Pero Lopes tíñalle botado o ollo á Elvira, doncela de dona Guimar, a 
señora do cabaleiro d'Andrade; mas, Elvira tiña amores con Mauro, o xoven 
paxe favorito do señor, e non daba sorte ao alcaide do Castelo. 

No castelo pouca xente moraba en tempo d'invernía, pois o pazo da vila 
tiña mais largueza e comodidade para a vida dos señores; e dos servidores 
que no castelo restaban, o que mais apracía ao alcaide era Zalemi, un escravo 
negro, que pra maor sorte era mudo, e obedecíalle cegamente coma un can, 
de xeito que adoitaba se servire dele pra seus apaños e comenencias. 

Unha sera, cando encomezaba á se enmourecer a terra coas primeiras 
sómas da noite, chegóu á pé da ponte levadiza do castelo un home d'acabalo 
con un comprido embrullo deitado diante de sí. Na porta estaban só Pero 
Lopes e mais o escravo mudo. Este tomóu nos seus nembrudos brazos aquel 
arrumbado embrullo; o alcaide entregóu ao do cabalo un bulso de moedas 
e entróu na torre do castelo seguido do negro que portaba o embrullo. 
Ás ateitiñadelas, antre as sómas que xa enchían o estrado, Pero Lopes 
certificouse de que aquelo era o que agardaba, e sen se desprocatar da pre- 

sencia de Zalemi, enchéu de bicos o rosto da mulier que tiña alí deitada 
no chan, adormecida por un beberaxe que lle deran. Aquela muller era 
Elvira; a Elvira que dispreciaba o seu querer. 

Súpeto ergueuse en pé o fachendoso e rude alcaide; ordenóu ao escravo 
que carregara o corpo inanimado da rapariga e encamiñouse á poterna que 
conducía ao soterranio da torre. 

Despois de pousar no chan aquel corpo, o negro cumprindo a orde do 
alcaide foi en procura d'un pequeno facho. Á deble luz e mais ás pisadas 
dos homes, acordóu un preso que nun curruncho, meio deitado, encostado 
á parede na que estaba aprisoado por unha grosa cadea s'atopaba, e fitando 
o seu ollar solprendido en Pero Lopes, berroulle: 

— ¡Céibame, desleigado, traizoeiro' 

— ¿Pra qué, se vas ter perto de ti o que mais cobizas; a tua Elvira? 
— e o infame ríuse bulronamente. 

A un aceno do alcaide, o escravo negro prendéu noutra cadea a desditosa 
doncela, que acordando daquela do seu sopor, e decatándose da sua situazón, 
layouse espavorida e pedíu acorro ao seu impotente namorado. 



O señor d'Andrade en valuto tentóu dar có paradeiro do seu paxe c 
mais da doncela da sua dona. En cabo, coidando que entramos fuxiran xuntos, 
inda que con fonda dór, deixáronse as pescudas. 

Pasóu algún tempo; xa o sol ía tinxindo de oór as celmosas cereixas, 
cando unha mañá levaron ao pazo de Pontedeume e malferido á Pero Lopes. 
Tivera unha quimeria c'un escudeiro por mor de certa fazaña que fixera 
á unha moza deste. Máis destro ou coa forza e a carraxe asañada, o escudeiro 
logróu espetarlle a sua espada vingando así a rapaza e mais o seu querer 
estragado. 

O señor d'Andrade atendéu ao ferido e tentóu de o consolar na sua 
disgracia; mas, grande foi a sua solpresa e carraxe cando o ferido, levado 
dos seus remordementos e medos na hora da sua morte que se achegaba, 
confesoulle: 

— Señor: pídovos perdón; fun eu quen, por envexa e xenreira, anoxado 
pol-os axes de Elvira, a doncela da vosa señora, pechéi no soterranio da 
torre á ela e mais o vozo paxe Mauro... 

— ¡Fuche ti o traizoeiro que tal fixo! Vou axiña libertalos. . . 

— Señor; entramos morreron. 

— ¡Matáchelos ti? — E o cabaleiro puxo man á sua adaga. 

— ¡Non! — dixo arrepiado de medo Pero Lopes — . Señor, permitídeme 
que vos diga... 

— ¡Fala axiña! — escramóu arelante o d'Andrade. 

O escravo negro leváballes cada día o xantar, pois eu non quería que 
morreran; mas, o Mauro logróu un día ceibarse do cadeado, e cando entróu 
o negro na prisón deulle tal pancada có ferro que o deixou malferido; 
mas, na mentres o rapaz acodía á ceibar apresadamente á Elvira, Zalami 
foise arrastando ata chegar á poterna, e inda que caéu morto á entrada do 
calabós, puido pechal-a porta denantes de caere pra sempre. 

— ¿E despois? — demandóu o señor. 

— Cando atopéi o negro morto, coa testa crebada e sanguenta... 
¡Ganéi medo, señor! comprendín o que tiña acontecido; certifiqueime que os 
dous presos estaban ceibos e armados... e me non estrevín á fiar en ninguén 
pra lles mandar de comer, para que me non poideran malsinar á vosamercé... 

— ¡E os coitados morreron de fame! 
— Sí, morreron... 

— ¡Ah! treidor, mal home! 

O señor d'Andrade ante tan abrayento relato, chantóu a sua adaga no 
curazón do alcaide. 

¡Mauro, o desditoso Mauro, era fillo natural do cabaleiro de Andrade! 

Foron recollidos os restos dos dous amantes, que s'atoparon xuntos 
nunha aperta d'eterna despedida, e xuntos foron soterrados nunha campa. 

E dende aquela, cando alguén pasaba perto do castelo, dicía desco- 
bríndose se era home ou santiguándose se era muller: 

¡Que Deus teña na Groria os que morreron no «Castelo da Fame»! 



ROXIN ROXAL 

Roxín Roxal era un doncel do señor de Pontedeume Nuno Freire de 
Andrade; lanzal de corpo, loiro ou roxiño coma un sol, ledo e sorridente, 
destemido e sinxelo. 

Don Nuno tíñao en moita estima, e abofé que o mozo merecíao. 

Mas aquel caraute aberto e chusqueiro do rapaz encomezóu a mudar. 
Deixóu os enredos e brinquedos con outros rapaces e gostaba de se deitar no 
campo, baixo a sóma do arboredo, e alí, senlleiro, deixar voar a sua pantasía 

ou cantar a meia voz tenras cantigas saudosas. Outras vegadas, nunha das 
torres do castelo asomábase á fenestra que abría cara a ría e fitaba o seu 
ollar na lonxedade, onde o mar axuntábase co ceo coma nunha aperta dos 
dous elementos tan desomellantes. 

Era que nos seus vinte anos abrochara un amor. 

Tiña don Nuno unha fermosa filla, Tareixa, menina inqueda, que, 
coma unha volvoreta boligadora, tan axiña estaba no pazo de Pontedeume 
coma subía deica o castelo de Nogueirosa; montaba á cabalo o mesmo que 
unha amazona céltica e disparaba unha frecha millor que algúns arqueiros 
do seu pai. 

Algunhas veces acompañábaa, servíndolle de escolta, o doncel Roxín 
Roxal, respetoso e baixado coa sua doniña, e disposto á defendela ata dar 
por ela a sua propria vida. 

Unha serán en que o doncel, melancónico, cantarolaba unha cantiga 
de amigo que deprendera d'un xograr da bisbarra, chegouse súpetamente 
á pé d'ele dona Tareixa, a filia do seu señor, e ollando para ele díxolle: 

— Ouservo, Roxín Roxal, que dende hai unha tempada estás descoñe- 
cido. ¿Qué fixeste do teu ledo caraute? ¿Por qué andas agora de cote tris- 
teiro e saudoso. 

— ¡Oh! señora...! — limitouse a marmular o doncel, córando ao se 
ver solprendido pol-a rapariga. 

— ¿E que estás namorado ? — seguíu demandando a doniña. 

— ¿E se así fora? — dixo ele coma un sospiro que lle fuxira do peito. 

— Nada tería de estrano, posto que xa és un home — retrucóu a nena, 
que inda non atinguira os 18 anos. E continuóu — ¿Quén é ela, de Ares? 

— ¡Oh, non! — escramóu o mozo. 

— ¿De Pontedeume? 

Roxín Roxal coa testa un aceno afirmativo. 

— ¿Da nosa casa? — insistíu Tareixa; e as suas faceiras puxéronse rubras, 
e os seus ollos adequiriron unha espresión de dozura e ansiedade. 

— ¡Por Deus, señora! — dixo ele supricante — ¡por favor, amerceádevos 
de min, non perguntedes mais! 

Mas, dende aquela, Tareixa amiudóu os paseios. Xa queria ire ás areas 
da ría ou camiñar pol-as ribeiras do Eume; chamaba por Roxín Roxal para 
que lle adeprendera a tanxer o laúde, ou pedíalle que lle cantara aquelas 
cantigas de amigo ás que o mozo dáballes unha espresión tan apaixoada. 

Don Nuno decatouse d'aquela convivencia, d'aquela intimidade que iba 
medrando e unindo cada vez mais os dous rapaces, e decidíu cortala. Poida 

que as confidencias d'algunha das donas da sua filla contribuíran á movelo 
para tal atitude. 

Un día chamóu á Roxín Roxal, e díxolle: 

— Xa és un home, e non quero térte á pé de min coma un rapaz en 
perxuicio do teu porvir; vaite e que Deus te axude; o mundo é largo, e tés 
condizóns e saber para trunfar ¡Así cho desexo! 

E entregoulle unha bulsa de dobras d'ouro. 

— Estímolle mais se me deixa seguir no castelo — repricoulle o mozo 
sen coller a bulsa. 

— Ti agora era coma s"estiveras ao servizo escrusivo de dona Tareixa 
— repuxo o señor d'Andrade — ; e como dona Tareixa vai casar, xa é 
imposíbele que sigas á carón d'ela. 

— Estaréi de cote no castelo de Nogueirosa — supricóu Roxín Roxal — , 
e non viréi endexamais ao pazo de Pontedeume. 

— Sexa — caudacéu don Nuno. 

Don Nuno falóu tamén coa sua filla e anuncioulle o seu casamento 
con don Enrique de Osorio. 

— ¡Oh, meu pai! — escramóu a doncela chorando — ¿Por qué casarme? 
¡inda son moi nova! 

— És unha muller! E o señor de Osorio é un cabaleiro prestixioso e 
ricaz, de nobre familia, con alongadas terras e fartos vasalos. ¿Non quererás 
que por cousa tua poida morrer o probe Roxín Roxal ?. . . — insinuóu don Nuno. 

— ¡Oh, non! — escramóu espavorida dona Tareixa. 

— entón, compre que cases. 

E casóu dona Tareixa con don Enrique de Osorio; mas, se non sentía 
ditosa. Sospiraba adoito, sentábase no poial da fenestra da torre do home- 
naxe, e alí amorriñada poñía o pensamento en Roxín Roxal, o bon com- 
pañeiro, o bon amigo, que soñaba á sua vez con ela. 

Por entón encomezóu á se falar en Pontedeume en como pol-os arredores 
aparescera un grandísmo porco bravo que facía moita estragueira. Algúns 
vasalos e labregos tencionaran lle dar morte, mas o non lograran, morrendo 
en troques mais de un derrancado pol-a fera. 

Don Nuno maxinóu unha cazata para lle dar morte ao xabaril aquel, 
e outros mais que poideran roldar por aqueles arredores fraguentos, pois 
por todos aqueles montes habíaos á vau. Don Enrique Osorio acetóu con 
ledicia a ideia, pois era grande cazador e alentóu a dona Tareixa para lle 
facer compaña. Mas ela se non sentía con vontade, e negouse. En valuto; 

don Enrique fíxolle ver que debía ire de par d'ele, e apoióu o seu discurso 
decíndolle que andaba moi morriñenta e que era ben que se esparexera. 
En cabo logróu que dona Tareixa caudecera. 

Celebrouse a cazata e deron morte a dous xabarís, mas o grande, aquel 
que tiña amedoñadas as xentes non parescía. Ata que á derradeira resoaron 
os cornos, maticaron os cans e a troupelada de cazadores foron pechando o 
cerco ao porco bravo e acurrunchándoo cara o mar por onde non podería 
fuxir. 

Don Enrique, á carón da sua dona, foi correndo pol-o ribeira do río 
Lambre ata chegar á ponte que, xa na foz, o atravesa. E alí descabalgaron, 
e na mesma ponte dispuxéronse á agardar o sinal da morte do xabaril. 
Ouvíanse os ladros dos cans, os berros dos peóns, o catropear dos cabalos... 

Mas, nesto, viron sortir da touza o animal, correndo frente a ponte, 
úneco camiño que tiña, ao parecer, libre para fuxir da perseguizón. 

Un pouco apresadamente pol-a solpresa, don Enrique lanzóulle un vena- 
bro que se foi espetar no lombo do animal, mas, este nen se detivo nen 
recuóu que pol-a contra, acometéu alporizado cuinchando de dór. 

Instintivamente, don Enrique salvando o pretil da ponte, chimpouse no 
río e á nadar dirixiuse para a ribeira. Mas, dona Tareixa estarrecida, inde- 
fensa e espavorida víu chegar a fera e sentíu as suas carnes entrilladas, esga- 
zadas, franxidas... 

Cando chegóu á ponte don Nuno e mail-os outros cazadores, poideron 
recoller sómente un cadavre. 

Poucos días despois, na mesma ponte aparescéu, morto, c'unha adaga 
chantada na gorxa, aquel medoñento e terríbele porco bravo. 

Don Nuno recoñecéu a adaga; era a mesma que ele tíñalle donado á 
Roxín Roxal había tempos. 

— ¡Ele non tería abandoado á Tareixa! — pensóu o triste pai. 

Disque pol-o episodio derradeiro desta Iénda, chámanlle á ponte «Ponte 
do porco». 



O PANTASMA BRANCO DA TORRE 

No curuto d'un outeiro que hai antre as parroquias de Seixalvo e Rebor- 
delo, perto d'Ourens, víanse aínda hai poucos anos, algunhas pedra de can- 
teiría, restos d'un castelo meioeval que alí s'erguía podente e fachendoso. 

O señor d'aquela forteza era un home lanzal e nembrudo, no mellor da 
sua vida, pois andaría nos trinta e cinco anos, e guapo coma un arcanxo 
inda que nos seus ollos mouros lumiaba un ollar faiscante e nos seus beizos 
finos deseñabase un sorriso endiañado. O señor don Lopo Ramires era 
ademais apaixonado, e aniñaban no seu corazón os debezos cobizosos dun tolo 
amor por cada moza linda ou garrida que atopaba no seu camiño, fose 
fidalga ou plebeia, pois non roparaba en castes. 

Moraba nunha parroquia non moi alonxada do castelo, un vello labrego, 
colono d'outro señor que tiña a sua casa forte algo arredada do castelo de 
don Lopo. O vello tiña unha filla que era bela coma unha mañá de prima- 
veira. Branca de carnes coma as azucenas, e roxiña de cabelos como as mesmas 
fadas. Quixo a sua má estrela que unha sera atinara a pasar por diante da 
sua porta o señor do castelo don Lopo. 

A nena, sentindo o catraplinar do cabalo saíu cursidosa pra ver quen 
era o que pasaba. A sua ollada prendeuse na do barudo e guapo cabaleiro 
que, ademirado da fermosura da raparig, seguróu as rédeas do seu corcel 
facéndoo estacar na corredoira. 

— Fermosa meniña: queres me facer a fineza de me dar unha cunca 
d'auga? Teño unha sede que esligo — dixo o cabaleiro. 

— Daréi; si, señor — e a nena, sentindo o queimor do lume que acendía 
en rubro as suas meixelas, e o arfar do peito en pulos nervosamente apresa- 
dos do seu corazón, foi pillar a i-auga, e voltóu axiña coa cunca que lle 
ofrecéu ao señor. 

Incrinouse éste sobre da rapaza como para pillar a cunca; mas, coma 
un lóstrego de súpeto, agarrouna cós seus nembrudos brazos, ergueuna, e 
póndoa diante sí no cabalo, calcóu as esporas e saíu a todo correr. 

Tal foi a solpresa i o abraio de Mingas que nen sequer deu un berro 
pedindo acorro. Cando se decatóu da sua situazón, xa o cabalo galopaba 
por camiños despoboados e soedosos. 

Chegado que foi ao seu castelo, o cabaleiro levóu a rapaza a un cabán 
da torre, e díxolle: 

— Aí, nesa hucha que ves hai lindos vestidos que podes vestir. No 
eu vou dar algunhas ordes e axiña voltarei. 

A coitada sentouse riba d'un coxín, e apoiando a cabeciña no asento 
d'unha cadeira de estofo que alí había, choróu amargurada e medoñenta. 
¿Qué pensaria o seu paiciño cando chegara á casa? ¿Qué iba ser d'ela? 

No seu maxín xurdirou unha chea de pensamentos, de ideias e de medos 
que a facían arrepiare. Mas, nesto ollóu para a porta; ergueuse e foi correndo 

pechala e atrancala nun pulo instintivo de defensa úneca contra os temores 
que a tiñan agoniando. 

Moi logo alguén achegouse pol-a bando de £ora e tentou de abrir, o 
que non puido facer. Daquela petóu; mas Mingas se non movéu nen deu fala. 

— Ábreme, nena — dixo a voz de don Lopo; e como lle non abriu 
repetíu voltando a petar mais forte: 

— ¡Ábreme, nena! 
O mesmo silenzo. 

— ¡Se non abres faréi que boten a porta abaixo! 

Mas, Mingas seguíu calada e queda. O úneco sinal de vida nela era 
o latexar apresado do seu corazón. 

Pasóu algún tempo. Non podería saber se foran duas horas, se catro; 
en cabo voltaron a petar na porta e Mingas ouvíu a voz de seu pai que a 
chamaba tremante: 

— ¡Nena, Minguiñas! 

Sen se decatar do que facía, Mingas foi a porta, abríuna e abrazouse 
no seu pai, salaiando. O vello choraba tamén. 

Mas, o seu pai non estaba só. Catro homes do castelo tíñano preso, e 
cabo deles, don Lopo ollaba para a probe rapaza, que tremía arrepiada, do 
seu fitar faíscante e o seu sorriso sarcástico de demo nos beizos, 

Súpeta, Mingas galgóu as escaleiras e saíu ao terrado da torre seguida 
por don Lopo. Atrás deles subiron os outros levando con eles o pai da 
rapaza. 

— ¡Non se achegue á min ou bótome da torre embaixó! — berroulle. 
A rapariga, á carón das almeas, fitaba para o señor que se non estrevía á 
achegárselle por medo a que a infeliz cumprira a sua ameaza. 

— ¡Se qués salvar a teu pai, ven onda min! — díxolle carraxento don 
Lopo — Se non vés, será ele o que caia dende o alto da torre! — e acenóu 
aos seus homes para que levaran á beira do terrado o desditoso vello. 

Se non sabe como foi; mas, no istante mesmo, pai e filla nunha aperta 
chimpáronse no ár e foron zafrarse nas pedras do laxeado do páteo. 

Disque unha noite, poucas despois da morte de Mingas e seu pai, cando 
o señor don Lopo paseaba a sua saudade pol-o camiño de rolda nos muros 
do castelo, unha nubeciña branca, que asomellaba a forma d'unha muller, 
envolveuno no seu neboeiro, e levouno pol-o ár. 

Mais tarde aparescéu tamén deitado sobre as pedras do páteo coa testa 
desfeita. 

Cóntase que nas noites craras de lúa víase por veces aquel pantasma 
branco que se pousaba na torre vella do castelo. 

E como o señor don Lopo Ramires non deixara herdeiros, todol-os ser- 
vizaes do castelo fuxiron d'alí, e a forteza foise derrubando coma se o demo 
a destroira, sen que ninguén s'estrevera á lle por man. 



O CASTELO DE SOBRADA 

En Sobrada, hoxe do concello de Arcos, en Outeiro de Rei, non hai 
moitos anos víanse aínda restos do antigo castelo feudal, no que según a 
tradizón acontecéu unha traxedia. 

Aló pol-o século xi, cando o rei Alfonso o VI loitaba con afoiteza 
contra dos mouros, un dos condes galegos, que non tiña xa folgos para cabal- 
gadas e guerras pol-os seus moitos anos, envióu a seu fillo, home lanzal, 
forte e destemido, á frente de vinte lanzas e perto de douscentos vasalos 
ben armados. 

Levaba xa moito tempo fora o xoven Roi de Sobrada, que tal era o 
nome do fillo d'aquel vello e nobre señor da bisbarra d'Arcos, cando chegaron 
novas ao castelo en como a mai de dona Sancha, a muller de Roi estaba tan 
doentiña que xa se non contaba co'ela. 

Despois de pidir licencia a seu sogro, emprendéu a dona Sancha viaxe 
cara o castelo de seus pais, na compaña d'algúns vellos servidores e levando 
consigo o anano Alcoucel, que era para o vello conde don Outel coma o 
millor can que poidera gardar a sua nora. 

Estaba unha serán o vello señor de Sobrada ollando tristeiramente a 
campía dende a fenestra da torre onde tiña sua morada; era a véspera do 
seu oitenta aniversario e cavilaba no fillo que andaba guerreando contra os 
mouros, e do que había xa moito tempo non sabía ren. 

De súpeto estarreceuse ao escoitar a buguina que Alcoucel, sen dúvida, 
facia soar nas almeia do castelo. 

¿Viña, pois, de volta a sua nora? 

Mas ¿porqué Alcoucel facía aquel sinal de alarma? 

Ao pouco víu entrar o anano. 

— ¿Qué quer dicir ese tristeiro ouveo da tua buguina? — demandóulle 
don Outel. 

— Quer dicir, señor meu amo, que debedes meficar da señora dona 
Sancha, vosa nora. 

— Conta — ordenoulle o vello conde; e o seu ollar anubrouse, e rugas 
trazaron sulcos profundos na sua fronte, e as cellas combáronse. 

— Hai catro días chegóu ao castelo de Miraz un cabaleiro; só levaba 
consigo dous mozos ben armados, eso sí; mas, o seu carís somellaba de xente 
pouco de fiar. O cabaleiro, que portaba armadura de moura cór, xa un pouco 
crocada, e sen escudo nen marca algunha, pedíu casa cuberta. 

Despois de descabalgare — seguíu decindo o anano — , e como soubo que 
a vella señora tiña morto naqueles días, quixo ver á filla, a señora dona 
Sancha, coa que falóu á sós... 

— Mas ¿quén era aquel cabaleiro? — inquiriu don Outel. 

— Ninguén o sabe. Eu apenas o vin. Home requeimado pol-o sol, moi 
barbado, de barbas mouras e ollos coruscantes... 

— ¿E despois? 

Demorouse en Miraz deica que saímos cara Sobrada; e a Sobrada veu, 
amostrándose de cote moi agarimoso coa señora condesa. 

— ¿Está eiquí? ¿Cómo se non apresentóu diante min? 

— Non lle sei, señor meu amo. 

— ¿Onde está? 

— Na torre do sul. 

— ¡Na torre do sul! É alí onde mora a condesa. 

— O cabaleiro aloxouse no outro andar. 

— ¡Oh! Mais eso... — e marmuróu carraxento — ¡Xuro a Deus que a 
honra de meu fillo será vingada!. 



A señora condesa dona Sancha, despois de saudar á seu sogro, retirouse. 
Viña moi cansa da viaxe e mais esmaiolada pol-a dórosa perda de sua mai. 
Apenas roparóu na frialdade con que o conde vello a tiña recibido. Unha 
lecidia interior ausorbía toda a sua atenzón, todo o seu interés. 

Xa no seu aposento, coas suas doncelas, fala da solpresa que garda para 
o seu sogro no próisimo día do seu cumpreanos. Mália do recente loito, 
pensa na felicidade que ha traer para todos o novo día... 

De súpeto escóitanse berros; un tombo, e ao pouco entra no estrado 
don Outel de Sobrada. Os seus ollos reluman coma se faiscaran; as suas 
mans tremen; a sua boca non se sabe se rí ou fai unha carantoña de noxo, 
de carraxe ou de arrepío. 

O conde colle violentamente das mans a sua nora e puxa por ela cáseque 
arrastándoa deica a fenestra. 

— ¡Olla pr'alí! — dille con voz roufeña e carraxento; e amóstralle á pé 
da torre sobre as lousas do patio o cadavre d'un home. 

A condesa dona Sancha, nun arreguizo de pavura, berra nun salouco: 

— ¡Matóu o meu home! ¡Matóu o seu filloü 



A NAMORADA CATIVA 

Neldiña era unha fidalguiña doce e xentil, fermosa coma unha fada, 
e coma os d'unha fada eran seus cabelos de ouro, e os ollos verdes cal as 
augas do mar en día calmo. 

Por eso Roi, o fillo mais novo do conde don Suero, que era un mozo 
lanzal e garrido, bebía os ventos por ela; e amos á dous degoraban o día 
feliz do seu casamento. 

Mas, un acontecemento súpeto e terríbele veu derrubar as suas ilusións 
e os seus debezos, pois chegaron novas de que un grande exército mouro 
comandado pol-o témero Almanzor viña arrasando aldeas e vilas, espallando 
a morte, e arrecadando canto lle era doado levar, sen esquecer aquelas 
doncelas que pol-a sua lindura poideran ornar os haréns dos xefes e manates 
mahometáns. 

Os homes armáronse apresadamente con canto poidera valer para a 
defensa, e as mulleres fuxiron ou tentaron fuxir; porque denantes que os 
señores da bisbarra poideran botar apelido, xa os xinetes árabes abalaban 
pol-os montes e corredoiras coma enxurradas en día de treboada. 

Choros e salaios, queixumes e maldizóns, ouvíanse mesturados cós berros 
dos guerreiros d'unha e d'outra banda. Corpos inanimados ficaban estrados 
pol-o chan, e grandes labaredas saían pol-as fenestras e pol-os tellados 
das casas. 

En cabo, as hostes de Almanzor fixéronse donos do campo e despois 
de faceren a sua rapina emprenderon a viaxe de volta levando consigo grande 

número de prisoeiros que portaban o botín coma se foran bestas de carga, e 
outra contía non pequena de raparigas que laiaban a sua disgracia. 

Antre os homes, un fato cangados con grandes paus, levaban os sinos 
da igrexa catedral. 

Poucos meses despois aparescéu en Córdoba un probe rapaz, esfarrapado, 
e ao parescer, coxo, pois unha das suas pernas movíase con dificultade. 
O curioso deste home para aquelas xentes era o seu modo de pidir esmola, 
pois levava consigo un istrumento, para eles descoñecido, e nel tanxía unhas 
tocatas que chamaban a atenzón pol-o algueireiras e ledas que elas eran. 

Un día aquel músico ruadeiro víu que se asomaba ao aximez da torre 
d'un pazo mourisco a cariña d'unha rapariga loira, e que a doniña levaba 
aos ollos un enxel paniño d'encaixe. 

Daquela a sua gaita — pois era unha gaita galega o seu estrano istru- 
mento — encomezóu á tocar unha alborada; unha alborada que fixo latexar 
con ansiedade i esperanza o corazón da menina, porque aquela música fora 
composta para ela pol-o seu amado. 

Sí; aquela fermosa muller que s'asomara cando ouvíu as ledas armunías 
da gaita era Neldiña; e o mozo que somellaba un probiño que vivía da 
esmola, o mesmo Roi, que andaba á procura da sua noiva, e que maxinara 
que a gaita, da que moito gustara sempre e tocaba que daba xénio ouvilo, 
a millor maneira de descobrir o paradeiro da sua xentil e coitada Neldiña. 

Cruzáronse os ollares e recoñecéronse entramos. Daquela Nelda envióu 
ao probe unha moeda de prata, finxindo amercearse por ele. 

Aquel día o príncipe Omar-ben-Amid ouservóu que a sua escrava Nelda 
somellaba leda coma endexamais a vira deica aquela, e díxolle: 

— ;¿Qué ten hoxe a miña sultana que lle relocen os olliños coa luz do 
luceiro, e un sorriso de leda venturanza dánzalle nos beiciños de rosa? 

— Ou príncipe — respondéu ela — ; Hoxe sentín a música da miña terra, 
que trouxo doce meiciña para o meu corazón. Esas ledas tocatas tíranlle ace- 
dume ás bágoas e tonifican o esprito acoitado. Rógovos que fagades que ese 
probe músico veña todol-os días á pe deste pazo para matar as miñas 
saudades. 

— Serás compracida — prometéu o príncipe- — ; eu quero que sexas feliz; 
que coa tua felicidade medrará a miña. 

E o príncipe deu orde para que o probe músico galego for cada día 
tocar as ledas toadas da sua terra a pe do pazo; e para mais compracer e 
agradar á sua favorita cuia beleza e dozura o tiña escravizado, envióu ao 

mozo unha bulsa chea de moedas de prata para que poidera trocar os farrapos 
con que se cobría por roupas mais axeitadas, e que dera tamén millor man- 
tenza ao corpo. 

A escrava que Nelda tiña para a servir, era unha muller que pertencera 
anos atrás ao harén do príncipe, desbotada despois ao chegar prisoeiras outras 
raparigas mais novas e mais fermosas. Aldonza conformouse ¿qué había 
facer senon? e tratóu con agarimo á Neldiña, que lle estimóu a sua devozón e 
servizos. 

Mas, no fundo, Aldonza acoviilaba certa envexa contra aquelas novas 
reinas de xuventude e de beleza, que ela iba xa perdendo, e inda que 
consolaba as suas máguas nos brazos dun arqueiro do príncipe, laiábase 
segredamente da sua desventura que lle fixera perder o seu antigo posto 
e debalar ata se convertir en servidora, ela que sempre fora servida e amada. 

Por eso un día que Neldiña, confiando nela, deulle unha moeda c'un 
papeliño escribido para o seu músico da gaita, Aldonza foille levar o biletiño 
ao príncipe en persoa. 

— Eso non é nada, nen ten importancia algunha — dixo o príncipe Omar 
finxindo indiferenza ante Aldonza. E engadíu — : Lévallo ao músico. É que 
lle pide certa toada que lle apracería ouvir. 

Mas, a carraxe ardía no peito de Omar-ben-Amid, que xuróu pra escontra 
sí que habería de se vingar cruamente se for treizoado pol-a escrava cristá. 
E chamando ao seu arqueiro Yusuf ordenoulle que vixiara ben durante a noite. 

Tamén Aldonza dispúxose á vixiar pol-a sua parte, pois non acreditaba 
moito no que o príncipe lle dixera, e inda que non comprendéu o escrito de 
Nelda porque estaba nunha língua iñorada para ela, que era de Toledo, 
asmou algunha cousa. 

Yusuf levaba xa moito tempo gardando o pazo. Estaba o home moi 
desacougado e enfurruñado, porque precisamente aquela noite maxinaba 
pasala na compaña de Aldonza, que habería de lle botar unha escada de corda 
dende a fenestra do seu ban, e inda que xa non podía adicar tanto tempo 
ao seu amor, matinaba que podería facerlle unha compaña de algúns minutos 
e voltar despois á prosseguir a sua centinela. 

Mas, a fenestra de Aldonza seguía fechada e Yusuf perdía a pacencia. 
Determinóu daquela facerlle ver que estaba agardando, e disparóu unha 
seta que se foi cravar nas madeiras da fenestra do seu durmidoiro. 

C'un arreguizo foi a escrava abrir a fenestra, mas, inda ben non deitara 
fora a escada de corda, cando un home que saíu das sómas agarrouse a ela 

e encomezóu á sobir por ela. Aldonza, á luz do luar, víu que non era o que 
agardaba, e ceibando un levián berro tentóu de se retirare e £echal-a fenestra; 
mas, naquel mesmo istante sentíu un ¡ai! d'anguria e dór, e víu arrepiada 
como aquel home tombaba da escaleira embaixo indo caer nas laxes do chan 
onde ficóu tendido. 

Espavorida iba xa retirarse da fenestra cando outra seta fóiselle espetar 
no peito. A coitada botóu man á ela pra tentar arringala; non puido xa, e 
caéu morta cós ollos moi abertos. 

Yusuf achegouse ao homem que derrubara e ollouno ¡Era o príncipe 
Omar! 

O príncipe Omar, que coidaba ir solprender á Neldiña na compaña do 
mozo galego, pra quen coidóu se botara a escada, e tomar vinganza deles. 
O príncipe Omar, que Yusuf tomara por outro amor de Aldonza e quixo se 
vingare tamén d'amos. 

O aximez onde costumaba asomarse Neldiña abríuse á sua vez. Unha 
man abaneóu un paniño branco que somellóu o esvoazar d'unha pomba, e 
un mozo lanzal e rexo que, apuñando unha adaga que meio agachada levaba, 
dirixíuse á unha porta do pazo que se abríu. 

— ¡Fuxamos! — dixo a doce voz querendosa da fidalguiña. 

— Si, meu amor; ven — marmuróu Roi, que para millor acadalo iba 
vestido de mouro. Metéronse por unha ruela e dispareceron nas sómas. 

FRORALVA 

Cóntase que foi aló pol-o ano de 710, cando á morte do rei Vitiza 
foi eleito don Rodrigo en contra dos dereitos de Akhila, e vencéndoo, sentouse 
no solio reinando na Galiza. 

Mas Vitiza tiña un fillo, Ebam, que non sómente quixo punir o crime 
do usurpador, senon que tamén cavilóu que correspondíalle á ele o reinado 
como lexítimo herdeiro de seu pai. 

E pois, así pensando, montóu d'acabalo e dirixíuse ao castelo de Sobroso, 
pra pedire axuda ao moi podente señor Fiz de Sarmento, fidel amigo e 
partidario do seu pai, que contaba con moitos e bós cabaleiros da Galiza, 
dos mais abastados e que dispuñan de hostes ben armadas e aguerridas. 



182 



A noite era escura, e para aumentar as trebas, abríronse os ceos e 
chovía á Deus dar. Ebam tivo que deixar ao istinto da sua besta o se guiare 
por bó camiño inda que a impacencia consumíao. 

Cando os primeiros lumiares da alborada chegaron, o príncipe, dende 
o cuturiño d'un outeiro botóu unha ollada d'arredor pra ver onde s'atopaba. 
Ao lonxe albiscábanse as torres d'un castelo; era, sí, o castelo de Sobroso 
ben coñecido d'ele, e inda que estaba enchoupado, alentóu forte, e calcando 
as esporas fixo dar un pulo ao seu cabalo, que saíu a gallope pol-a encosta 
abaixo. 

Mas, a besta ía cansa da xa longa camiñada da noite, e en valuto foi 
que o cabaleiro lle afincase as esporas cando pouco despois encomezaba á 
subir a costa do monte fronteiro; o chan penedoso e escorregadizo pol-a 
abondosa choiva, facía esbarar o animal que axoenllaba e tordeaba amiudada- 
mente, ata que, en cabo, caéu para se non erguer mais. 

Ebam abandonóu o cabalo e seguíu a sua vía á pe, arelante por chegar 
ao cume en que se erguían os muros do castelo. 

Decontado víu asomarse ás almeas algunhas persoas. Sen dúvida deca- 
táronse da sua chegada e querían ver quen era aquel que se dirixía ao castelo. 

— ¡O príncipe Ebam! — berróu cando chegóu diante a porta que inda 
estaba pechada — Decídelle ao Conde... 

A porta abríuse axiña e o propio Conde saíu á lle dal-as boas vindas con 
agarimo e deferencia. 

Xa no estrado principal do castelo, onde un mozo acendía lume na cha- 
minéa para que o señor príncipe poidera se quentar e enxoital-as roupas, e 
no entanto presentábanlle unha cunca de leite quente con mel, o Conde 
demandoulle: 

— ¿Cómo é que vosamercede ven só, e deste xeito? ¿Qué cousa é a que 
trouxo á meu señor deica este curruncho da terra? 

— Veño vos pidire axuda, Conde; un treidor, don Rodrigo, ergueuse 
en armas, collendo por solpresa o noso rei e dándolle morte ocupóu o seu 
logar. Sei canto queríades á meu pai e mais a vosa lealdade para ele... 

— Contade comigo e cós meus leais, señor — respondeulle o Conde. 

E ao istante encomezóu a dar ordes para enviar emisarios, lanzar apelido 
e organizar ele mesmo as hostes das suas xentes. 
Antes de marchar, o Conde díxolle ao príncipe. 

— Señor: quedádevos no castelo no intre eu vou dispor as nossas forzas. 
Vos sodes o dono e señor de todol-os meus dominios e servidumes. 

Mas, cando aos poucos días voltóu o Conde de Sobroso ao seu castelo, 
a'topouse coa solpresa de que o príncipe Ebam tiña disparecido ¿Como? 
¿Por qué? 

Unha crudel nova veu magoar o seu esprito, o sentimento, o corazón 
do Conde. Ao partir o príncipe Ebam, levara consigo a dona Froralva, a 
formosísima muller d'aquel á quen viñera pedir axuda. 

O de Sobroso pedíu aos señores seus amigos e cabaleiros da sua casa 
perdón pol-a pexa que lles tiña cousado, e fíxolles saber o motivo que lle 
obrigaba a suspender a aición que se propuxera. Despois pechouse na soedade 
da torre á escismar naqueloutra treiduría de que ele mesmo fora ouxeto. 

— ¡Sempre as cobizas á gobernal-os homes! — matinaba — Cobiza de 
poder, cobiza de riquezas, cobiza das mulleres alleas! E estas cobizas ruíns 
asoballan os povos, matan, destruen; sen dó, sen respeto dos direitos dos 
mais, sen estima da propia dinidade... 

Decorridos poucos días, unha muller acongoxada viuse axoenllada no 
portón do castelo. 

— ¿Quén é esa muller ? — Perguntóu o Conde. 

— É dona Froralva — respondéronlle — ¡coitadá! 

— ¿Ven por arrepentimento ? 

— Ven porque o príncipe abandonouna. 

— Se voltar arrepintida, poida que a recollera; vindo ao se ver aban- 
doada nada podo facer por ela. 

Así pasa Froralva todo o día, sempre axoenllada diante da porta; sempre 
á salaiar as suas coitas. 

Coas primeiras mourenzas da noite, Froralva érguese inda que parés non 
se ter dereita, mas, apóiase nos muros do castelo. E vai camiñando en volta 
da sua perdida mansión, chorando e chamando pol-o Conde seu home. 
Decorrida a meia noite, Froralva sigue á chorar, a salaiar, a se arrastar á pe 
dos muros, porque xa non ten forzas para camiñar. Ao raiar do día inda 
se escoitan os debles laios da coitada. Despois, nada, o silenzo ausoluto. 

Cando as portas do castelo se abriron ao novo día, xa ergueito o sol, 
foi recollido e soterrado caladamente o cadavre. 



A INFANZONA DE MESIA 

En Mesía, aldea da provincia da Cruña, consérvanse aínda algúns restos 
d'un castelo que pertencéu a don Vasco Arias. 

No século xv moraba naquel castelo a viuda de don Vasco, unha dona 
inda fermosa e louzá, mália dos seus corenta anos; apaixoada e vertoleira. 

Por aqueles tempos vivía o xoven trovador Xoán Rodrigues de Padrón, 
que pol-a sua arte e pol-o seu porte e garrideza gozava da estima xéral de 
todol-os señores da Galiza e, mais aínda de moitas donas e doncelas. 

A infanzona de Mesía, dona Laura de Riobó, sentía tamén pol-o xoven 
trovador un amor ardente que có seu caraute consomíase en anceios dego- 
radores. 

Mas, o xoven trovador, despois d'algún tempo de gostar todol-os meles 
d'aquela paixón que a belida fidalga lle brindaba, sentíuse preso no querer 
d'outra beleza mais vizosa e fresca, mais linda tamén; porque as rosas 
cando encomezan á abrochar, son moito mais belas que cando abertas en toda 
a sua madureza encetan o debalar da sua vida coas primeiras pétalas que 
se ceiban do conxunto de forma e cór, de armunía perfeita da raíña das frores. 

Raivas dóridas amarguraron o corazón de dona Laura; ciumes e xen- 
reiras, bágoas e laios, sulcaron de rugas as suas faceiras e puxeron círculos 
amourados d'arredor dos seus ollos craros de doce mirar. 

O que mais noxaba á infanzona era que aquela descoñenida amante 
de Xoan Rodrigues do Padrón era unha das doncelas do seu propio castelo. 
Mas ¿quén? Ela esculcaba. Algunha noite tiña visto saír unha figura de 
muller embrullada en roupas escuras para millor mesturarse coas sómas. Tan 
lixeira ía e tan axiña disparecía que non lle era doado coñecela. E non quería 
perguntar. A sua orgulleza lle non permitía abaixarse ante as suas damas. 

Chamóu en cabo o vello alcaide do castelo, e ofreceulle unha bulsa de 
reluscentes dobras de ouro se daba morte á aquela muller cando a vira saír 
cara as roíñas de san Cristobo, onde, ao que parescía, os dous amantes tiñan 
as suas xuntanzas. 

— ¡Ou, señora! Por Deus vol-o pido; non me obriguedes á tal. Eu xa 
vou vello e nen teño forzas nen callo para taes feitos. Para os poucos anos 
que xa me restan deixádeme vivir en paz e coa miña concencia limpa... — e 
axoenllouse ante ela chorando sopricante. 

— Daquela chégate á Melide, vaste a casa de meu curmán don Lope 
Peres de Senra, que mora no seu pazo de Codesoso, e rógalle no meu nome 
que me veña ver. E cousa urxente. 

E cando o señor Perez de Senra chegóu ao castelo, dona Laura, que 
o recibíu no segredo do seu oratorio, díxolle: 

— Mandeivos chamar, querido curmán, porque preciso a vosa axuda nun 
asunto do que pende a felicidade da miña vida. 



185 



— Señora; ben sabedes que estóu de cote pronto á vos servir. 

— Pois hai mais de duas lúas, don Lope, que vin a Xoan Rodrigues, 
o fidalgo trovador de Padrón, e dende aquela ámoo coma ningunha muller 
amóu endexamais. 

— Ben o sei; lembrádevos que poucos días hai descubríchedesme esa 
paixón cando nos vimos no torneio celebrado pol-o señor de Andrade. 

— É certo; mas, entón non sabía o que sei arastora. 

— Contádeme. 

— Que ele ten outro amor e arrédase de min ¿ comprendedes ? ¡Ama á 
outra muller! 

— Mas... 

— ¡Oh! Esa muller pol-a que me despreza, é unha das miñas damas; 
unha camareira do castelo, inda que non sei quen ela poida sere. 

— ¡É estrano ! — dixo anucido don Lope — ¿E qué queredes de min? 
¿Qué é o que eu podo facer por vos? 

— As noites escuras, sen lua, esa muller sai do castelo e vai cara as 
roíñas de san Cristobo. Alí agarda ele ¿Ouvides? Xoan Rodrigues, o que 
eu amo e me ten esquecida... 

— ¿E ben? 

— ■ Ela ten que pasal-a ponte que hai antre san Cristobo e o castelo. 
Agardarédela alí agachado, e cando pasar... 

— ¿Qué? — perguntóu don Lope, sentindo un desacougo que o estarrecía. 

— Chántalle a daga no corazón que có seu querer trocóu en martirio 
a miña felicidade. 

— ¡Matala! 

— Sí ¿non faredes esto por min? Sodes un fidalgo probe... Pedídeme 
o que queirades, diñeiro... 

— Non ¡eu non fago eso! 

— A miña filla... Podedes casar co'ela e despois herdar todol-os meus 

bens. 

— ¿Prometedes eso de corazón? — demandóu arelante don Lope, sen- 
tíndose tentar por tal ofrecimento. 

— -De corazóu ¡vol-o xuro! 

— Daquela, esta noite teredes a cabeza da vosa rival. 

Bremante, desacougada, agardóu dona Laura a volta do seu curmán o 
fidalgo de Codesoso. Pasaba o tempo e a demora de don Lope parecíalle de 
mal agoiro. Xa decorrera cecais a meia noite e a infanzona sentía uns acoros 

témeros, coma se presentira algunha disgracia; algún mal que arboleara 
d'arredor d'ela. 

En cabo sentíu pisadas paseniñas. Ergueuse dona Laura e abríu a porta. 
Un home entróu embrullado en cumprida capa; as faceiras descompostas, os 
ollos desbogallados con mirada entolecida. 

— Don Lope. . . — marmuróu dona Laura, de brazos abertos. E non díxo 
mais nada; porque aquel acoramento que denantes tiña sentido, somellaba 
afogala, ao tempo que a sua testa doíalle coma se unha coroa de ferro lla 
apremera fortemente. 

— Tomade, aquí a tedes ! — escramóu don Lope ao tempo que tiraba 
de baixo a capa unha cabeza de muller que tiña collida pol-os cabelos. 

Con súpeto aceno e louca ledicia, a infanzona arringoulla da man, e 
achegándose á lampada que alumaba unha imaxe da Virxe dos Ceos, ergueuna 
para coñecer quen fora a aborrecida rival. 

— ¡Oh, Deus! ¡A miña filla! — berróu espavorida, e caéu sobor do 
estrado, onde ficóu tendida e inmóbele. 

Poucos días despois, según conta a tradizón, os moradores das terras de 
Mesía rendían preito homenaxe ao novo señor da casa sollarenga don Lope 
Diaz de Senra, como mais achegado parente de dona Laura de Riobó. 



A PRISÓN SOTERRANIA 

Un señor de Quiroga (Lugo) chamado don Pedro, tiña unha belida 
filla de cabelos loiros coma os d'unha fada. Esta fidalguiña, que había por 
nome Sancha, gostaba de paseare pol-os arredores do castelo de seu pai, 
e moitas vegadas ía soíña, vestindo unha sinxela rouparía, coma unha vilega 
calesquer. 

Nun dos seus paseios atopóu certa serán d'outono un mozo xentil que 
viña de cazar nos montes do Courel, e portaba ante sí, sobre o poldro en que 
cavalgaba, un cáparo que abatera c'unha certeira seta da sua baesta. 

Fiz, que tal era o nome do rapaz, saudóu moi cumprimenteiro a doncela, 
sen sospeitar quen ela era; ésta ollóu pra ele con apracemento e deulle os 
parabens pol-a feliz cazata. Cruzaron despois breve parolar no que ele decra- 
rouse coma escudeiro do señor de Osorio, de Castro Caldelas, e a rapariga 
coma pertencente á servidume do de Quiroga. 

Gostáronse entramos e prometéronse voltar á se veren, despedíndose 
con ledas verbas de boa amizade. 

E nafeuto, días despois de novo os dous rapaces voltaron á se atopar 
á beira do río Sil. E aqueles encontros repetíronse; ata que un día don Pedro, 
o pai de Sancha, soubo d'aqueles encontros e de como os dous amábanse ao 
que somellaba. 

Don Pedro, que fixo chamar a filla ante sí e perguntáralle quen era o 
galán; ao saber que era un fidalgo, simpre escudeiro do señor de Osorio, 
proibíu a Sancha que voltara á se vere co'ele; pois a sua nobreza non era 
pra se emparellare con tal mozo, nen o de Osorio era tampouco cabaleiro 
das suas simpatías. 

Mas, a rapariga que ía gañando querer ao xentil doncel, se non resinaba 
á rexeitalo; e coidando que algún día o seu pai había caudecer, amostróu 
ao seu namorado galán a entrada segreda d'unha pasaxe que indo por baixo 
do Sil chegaba deica o interior da torre mestra do castelo de seu pai. Ela, 
dende alí, iría se axuntar co'ele, e no interior d'aquel segredo vieiro pode- 
ríanse falar sen que ninguém os vira nen poidera sospeitar de tal cousa. 

Don Pedro noustante vixiaba e decontado decatouse do que acontecía. 
Grande foi a sua carraxe por considerare que aquelas xuntanzas dos dous 
namorados na pasaxe segreda eran un aldraxe para a sua dinidade de pai 
e de señor. E decidíu imporlles unha punizón exemprar. 

Adicouse daquela a espreitar, e cando ouservóu que a sua filla penetraba 
no vieiro soterranio, ordenóu a homes da sua fianza que entaiparan a entrada; 
e pouco despois, asmando que o galán iría en procura da sua amada, pechóu 
tamén a saída do tunel. 

E alí ficaron para sempre entramos amantes, soterrados naquela prisón 
baixo as augas do Sii. 

E cóntase que eles son os proxenitores das lavandeiras que moran nas 
profundezas das augas do coudaloso ribeiro, e lavan e adoan as pevidas de 
ouro que arrasta o rumoroso SiL 

ELDEFREDA 



A raíña Eldefreda paséase pol-o xardín coas suas donas. A raíña está 
tristeira e descórida, e pide ás damas da sua compaña que a deixen sóia; 
despois rompe a chorar. 

O príncipe Remismario, que dende lonxe decátase da tristura da raíña, 
achégase a ela e pergúntalle: 

— (¿Qué tedes, miña señora? ¿Qué vos pasa que xa hai tempo que a 
tristura anubra o voso sembrante? Se alguén vos anoxa decídeo, e presto 
correréi pra vos vingare. Vos sodes coma unha deusa no pazo de meu pai, e 
tedes raios de sol trenzados na cabeleira. Decídeme a vossa coita, e a custa 
da miña vida, se for preciso, remediareina. 

— ¿Qué teño, dis, Remismario ? — repuxo a raíña Eldefreda con mei- 
guiceira fala dórida — que a coroa reial pésame; quixera millor sere escrava; 
pois daquela sería libre o meu corazón para amar a quen eu quixer. Sendo 
escrava sería ditosa, e choro sendo raíña. 

— ¡Oh, señora; mas... ! — escramou abraiado o xoven príncipe, e calouse, 
porque non sabía que mais había dicir á esposa de seu pai. 

— Amo a un home con loucura — proseguíu Eldefreda — , c'unha paixón 
tan íonda, que por un día d'amor co'ele déralle a miña vida; mas, ele non 
ve na miña ollada o refrexo da labareda deste amor que me- queima o 
peito... 

— Por Deus, señora, calade. Que ninguén seipa que un fillo pode escoi- 
tare dos beizos da sua madrasca o que vos me dicides: que amades con 
loucura outro home. 

— O amor, a paixón pode mais que todol-os razonamentos. ¿Ti non 

amaches nunca? 

— Eu tamén, miña señora, quixera millor sere escravo que fillo de rei. 

— Ti non sabes, Remismario — di con paixón Eldefreda — , os tesouros 
de querer que no meu peito se encerran; mas, xa que me ofreces a vida para 
calmar miñas penas, dame unha hora d'amor, i eu dareiche a vida enteira! 

— ¡Señorá! — escrama espavorido o mozo — ; sodes a esposa de meu 
pai!... Fuxiréi lonxe de vos onde nunca mais vos vexa... 

E fuxe, nafeuto, abraiado o coitado do rapaz. Diríxese ao castelo onde 
mora a sua nai, Gualmira, que, ao velo, comprende que algo acontecéu de 
gravedade pra turbare de tal xeito o esprito de seu fillo, de cote falan- 
gueiro e ledizoso. 

— ¿Que tens, meu fillo — dícelle — , que che vexo sombrizo e caviloso? 

— ¡Oh, miña nai! Tede compaixón de min. A raíña, miña madrasca, 
está alcendida de amor por min..., i eu estóu tolo por ela... Teño de fuxire 
lonxe, onde ela me non poida perseguire cós seus sospiros amantes, co'aquele 
tristeiro sorriso; coa paixón que arde nas suas meniñas... 

— Non, non fuxas. Garda no fundo do peito a tua paixón pra desbotala 
de ti con outro amor mais puro. Antre as doncelas do pazo reial hainas 
belidas coma soles e dinas do teu querer. A raíña Eldefreda te esquecerá 
decontado ao se decatar que os seus debezos por ti son fuxidíos e mal- 
decidos. 

Acougado o seu esprito coas verbas da sua nai, Remismario volta ao 
pazo de seu pai solpréndese ao ver que as portas vanse pechando atrás de sí 
conforme vai pasando. Non comprende o que aquelo poida sinificar. Chega 
deica a cámara del rei e atópaa pechada. Ninguén ve a quen poder perguntar 
o por qué de todo aquelo. Vaise daquela ao seu ban que encontra aberto; 
mas, ao penetrar nel chóense as portas. Fica todo en tébras, e, súpetamente 
síntese derrubado no chan. 

El rei mándalle a Eldefreda a cabeza do seu propio fillo para que a sua 
muller vexa como cumpríu a punizón de quen, esquecendo que era a raíña 
i esposa de seu pai, tivo a afouteza de pór nela os seus cobizosos ollos. 
Eldefreda contempróu a cabeza sorrindo con ferós ledicia, marmulando: 
— ¡Xa estóu vingada! ¡ai do que a min me dispreza! 



No día seguinte, unha dona enloitada chega ao pazo del rei. Vai rouca 
de tanto que choróu, de tanto que carpíu; vai tola do moito que sofríu. 
E berra enlouquecida: 

— ¿Onde está a que foi causonante da morte de meu fillo? ¿Onde 
está? ¡que quero arringarlle os ollos con que o miróu! ¡que quero tirarlle 
a língua que lle falóu d'amore para o arrastar ao crime! 

Eldefreda palidece; mórdese os propios beizos coa carraxe; mas, acóllese 
medoñenta tras del rei, que olla amuecido e noxado para as duas mulleres. 

— ¿Qué é esto, Gualmira — dille á sua rexeitada primeira muller — , 
por qué taes berros proferes? ¿por qué te dirixes de tal xeito á tua señora 
a raíña Eldefreda? 

— ¡Porque esa muller percuraba os aloumiños, os amores do noso fillo, 
e como ele non quixo traizoar a seu pai, a ti, pedíute a sua cabeza... 

Tremelante, estarrecida, Eldefreda arrédase del rei, salayante, — mal 
sabía ela que a nai de Remismario coñecia o seu segredo. 

— ¿Non ves, señor, como non ousa negare? ¿non ves como cobre o seu 
rosto coas mans, e se non estreve a ollarme face a face? ¡E ti, cego e xordo 
ao que d'arredor de ti acontecía, mandache matar o teu fillo porque non 
quixo ofenderte antre os brazos que a tua muller, a raíña, lle ofrecía ofegante 
de luxurioso desexo! 



Perto de Mondoñedo, na «Serra Faladora», disque inda se escoitan os 
salayantes berros de Eldefreda, que prega con uívos salvaxes: 

— ¡Mataime, por compaixón, que xa é tempo de que morra pra acabar 
este tormento que padezo na cova onde me botaron; mataime pra non vere 

tmais a cabeza sanguiñenta que eu amei chea de vida, e que aborrecín ao 
sere por ela disprezada... esta cabeza que me atormenta agora...! ¡Mataime 
por compaixón! 

Eses berros poñem espanto, e, pol-os non ouvir, ninguén pasa de noite 
pol-a Serra Faladora. Eldefreda vive e vivirá nela eternamente porque o seu 
crime é dos que non teñen perdón nen por moito que se pene. 

Esta lenda jigura, escribida en verso, no libro 
«Follatos» de Filomena Dato Muruais. 
Oi/rense, 1891. 



POR AMAR MORRER TREIDOR 

No castelo de Monterrey os bésteiros cochichaban antre eles, medoñentos 
e desacougados. Os gardiáns que pol-o paso de rolda vixiaban durante a 
noite, ao chegaren perto da torre do Norte, tremían de medo e sentían que 
se lles arrepuiñaban os cabelos baixo os capacetes. Un deles disque vira saír 
d'aquela torre dous pantasmas a meia noite, e houbo caer da muralla embaixo 
pol-a pavura que o sobrecolléu. 

— Sodes uns cocáisnas, — dicíalles Gonzalvo Alvar, o doncel do conde, 
que algo ouvíu d'aquel conto. — Os pantasmas poden andar de noite pol-os 
camiños, na Santa Campaña; mas, non veñen ao castelo. ¿Qué teñen a facer 
eiquí ? 

— Sexa o que quixer, pantasmas hainos no castelo e... 

— ¿E qué? 

— Que nada bó agoiran; e non quixera eu atoparme co'eles. 

— Mas ¿quén foi o que os víu? 

— Nantronte disque os víu o Roxo; e onte Reboredo. 

— Pois eu gostaría de os ver! — escramóu Gonzalvo. 

— ¡Ti és moi valente! — dixo un con sorna — ; mas, ti non te viches 
endexamais só pol-a noite ante as almeas das murallas, sentindo o sixear 
das curuxas, ou o ouvear dos lobos... 

— Dádeme unha bésta e duas setas. Esta noite vou facer eu a rolda 
na muralla; quero ver eses pantasmas se é que aparecen. 

— Aló ti, fai o que queiras. Nós... mañán veremos se inda és vivo. 
Aquela noite, como tiña dito, armado c'unha bésta e duas setas, entra- 

mentres dispuña unha destas pra un caso d'apuro, o doncel Gonzalvo Alvar 
dispúxose a pasar a garda d'aquela torre do Norte, morada de Dona Laura. 

— ¡Dona Laura! — pensóu Gonzalvo — nada dixo de taes pantasmas. 
Mas, non é posíbele que os sentira nen tampouco os puido ver. Ela durtne 
ben pechada e ben gardada coas suas damas e doncelas. Ademais ¿é certo 
que hai pantasmas? E, se os hai ¿qué poden ser os pantasmas? ¡Espritos...; 
almas en pena...? Esas non veñen nos facer mal, senon, según din os vellos, 
pra nos pregar unha encomenda; pra que pidamos a Deus por eles... — e sen- 
tíu un arreguizo inquedante. 

— ¡Chs... chs... chs...! — ouvíu coma se o chamaran. 

Ergueuse tan direito e teso como ile foi posíbele e empuñóu a bésta 
disposto a disparar a seta se for preciso. 

— ¡Chs... chs... chs...! — de novo resoóu na noite escura e calada; mas, 
decatouse axiña. Eran as curuxas noitébregas que chiaban. 

Sentouse encostándose nunha almea, á escoita, espreitando nas sómas. 
— O silenzo, na soedade da noite mete respeto — pensóu o xoven Gonzalvo. 

Pasóu algún tempo. Sentíu o levianciño renxer de ferros e madeiras. 
Fitóu o ollar na torre tentando de vel-a porta. Todo estaba escuro, mas ¡Sí! 
Unha mancha esbrancuxada destacábase na mourenza ¡Era o pantasma! 

Gonzalvo sentíu un suor friorento que lle mollaba a fronte. Mas, nen 
sequer a ideia de fuxir lle veu ás mentes. Agachouse como puido á par das 
almeas e seguíu axexando. Tremíalle a bésta antre as mans, e latexáballe 
o corazón a grandes pulos; mas, mantívose rexo; quería ver en que romataba 
aquelo, quería saber o que aquel pantasma percuraba. 

Un istante outra sóma escura, negra, púxose diante da branca que só 
podía albiscar en parte dificultosamente. Ouvíu coma un brevísimo moular 
de rezos lonxanos e despois moi levianciño un ¡pch, pch! que xa non era o 
das curuxas. Era... como de... ¡como de bicos! ¡Ah! ¿Sería...? 

Os pantasmas dispareceron logo, sen mais nada, e Gonzalvo alentóu 
acougadamente. Pareceulle comprender o que aquelo sinificaba. E cavilando, 
cavilando, sentouse novamente a carón da almea e foise adormecendo pra- 
cidamente. 

Cantóu un galo, e o doncel acordóu. No hourizonte encomezaba a se 
albiscare por riba dos montes unha estreita faixa de luz alaranxada que foi 
enrubescéndose. Encomezada a alborexar. 

Unha rara e estrana curiosidade apoderouse dele. Encomezóu a esculcar 
pol-o chan ao longo do camiño de rolda coa espranza d'atopare algunha 
cousa que lle acrarase aquel misterio. E atopouna perto da porta da torre. 

Caído, esquecido, no chan había un papel; un papel enrolado. Pillouno 
e víu que non era un, senon dous, inda que estaban enrolados xuntos. 

O primeiro, o de fora, eran cantigas, versos. Léu: 

Miña señor fremosa 
desque vos vi 
viver sen vós non poderéi 

Amor hei 

Miña señor velida 
desque ante vós fui 
viver sen vós non poderéi 

Amor hei 



O outro papel era unha carta do podente mariscal Pardo de Cela cha- 
mando ao conde de Monterrey para s'axuntar a ele e mais aos outros condes 
que loitaban para soster no seu direito a real principesa Dona Xoana, en 
contra dos usurpadores do trono de Castela. 

— Daquela — pensóu Gonzalvo — o pantasma negro é Rui Pazos de 
Probén o xoven cabaleiro que hai catro días chegóu a Monterrey; e o branco 
é... ¿quén pode sere? unha das damas de Dona Laura, sen dúvida; mas, 
¿Cál d'elas? 

Horas mais tarde, o doncel Alvar foille contar ao conde, seu señor, todo 
canto tiña acontecido, facéndolle entrega dos papéis que tiña atopado. 

O conde envíoú seus bésteiros pra prenderen o cabaleiro trovador. 
A condesa Dona Laura, desacougada ante aquel feito, vai a pe de seu esposo 
e señor. 

¿Por qué mandades prender o xoven Pazos de Porbén, voso hóspede 
e amigo, señor? 

Escoitando a voz tremente da sua dona; aprezando a lourideza das 
suas faceiras, asmóu o conde que poidera ser ela o branco pantasma da 
pasada noite e respondeulle con xeladas verbas: 

Nobre e leial abrín a ese amigo os cariñentos brazos, e na miña morada 
tíveno como irmán ¿Qué faríades vós se en pago da miña amizade, da miña 
irmandade sinceira, éste xoven desleigado éme infiel, véndeme como trei- 
zoeiro aos reis e aldráxame no meu honore, na miña honra...? 

Dona Laura saloucante bótase a seus pés, abrázase aos xoellos do conde, 
e demándalle amerceamento ¡perdón! 

— Ergueivos, Dona Laura. Ámovos d'abonda para vos impor unha puni- 
zón que feriría tamén o meu corazón. Ben sei que fostes déble; mas non vil; 
ide e gardádevos na torre ú vos aposentades e percurade que ninguén saiba 
nen de canto acontecéu. Mas, ele non pode haber perdón. 

Rui Pazos de Porbén foi aferrollado nun cábozo do castelo. 

Chegaron novas a Pardo de Cela de que o seu emisario enviado ao 
conde de Monterrey fora preso. Pedro Pardo envióu sen perda de tempo 
dez dos seus cabaleiros ao castelo de Monterrey; mas, cando chegarón, xa 
o conde tiña dado orde para degolar a Rui como treidor ao rei. 

Así puido furtar a sua deshonra ante os seus amigos e os seus súditos. 
B por eso o Condc de Monterrey se non puxo da parte do Mariscal Pardo 
de Cela. 

Publicada en verso por Manuel Angel Corzo 
en «Cancionero de Galicia». 



A VIRXE DE VENEVAL 

Disque foi no ano 1427. Era o día 25 de Nosa Señora e a cidade de 
Sant Iago rebulía coa xente. Pelengrinos de todol-os paises axuntábanse alí 
pr'adoraren o santo apóstolo. Todal-as falas da terra podíanse escoitar, e 
todal-as castes do mundo andaban mesturadas pol-as ruas. 

Os sinos repicaban, e gaitas e chirimías enchían a grande praza da Sé 
de ledos e algueireiros sons. 

— ¡Paso, paso! — berraba un mozo que vestía unha sorte de dalmática 
cór verde franxada de prata. 

Atrás dele viñan dous pelengrinos, home e muller, camiñando de par. 
Mas, non vestían os hábetos nen fatelos probes e esfarrapados coma cáseque 
todos cantos ateigaban a praza e ruas da cidade do apóstolo chegados de 
lonxanas terras. Estes dous vistían, sí, fatelos de penitentes; mas, eran novos, 

e por baixo deles podíanse dexergar ricaces roupaxes de persoas ben abas- 
tadas. O pelengrino era un home xa vello; mas víase rexo e afouto; a sua 
rabeca ollada amostraba non sei qué de pencha agoirenta. 

Ela era moza e belida, mália da lourideza do seu rosto esmacelado e 
tristeiro, no que os ollares mortizos que as cavadas e mouras olleiras acen- 
tuaban, decraraban os sofrimentos moraes que a tiñan acoitada. 

Cando chegaron diante da escadaría pol-a que se sube ao maravilloso 
pórtico da Groria, o vello pelengrino ordenóu a muller que iba na sua 
compaña: 

— ¡Canta! 

A belida xoven erguéu para o ceo o seu ollar cheio de acedume deixóu 
fuxir do seu peito un dórido salaio, e con voz deble e tremante encomezóu 
a cantar un romance: 

Dous anps hai tan sómente 
que un señor de nobre casa 
namorouse dunha bela 
anque caiñenta e vilá. 
Ele era vello anque rexo, 
ela jermosa e galana; 
nel debalaba xa a vida 
nela a vida encomezaba. 
Ouixo o nobre cabaleiro 
tratala coma unha dama 
e non facer, cal debera, 
d'aquela moza sua escrava. 
¡Mália do nobre que esquece 
canto lle debe á sua razal 
¡Ouen á unha vílá s'achega 
mil e mil veces mal haxa! 

A pelengrina cálase. As bágoas esbaran dos seus lindos ollos e o seu 
peito arfa cós contidos saloucos. O vello cóllea, arroutado, por un brazo e 
fitándoa con rancura bérralle: 

— ¡Canta! 

A xente axúntase d'arredor deles, interesados todos pol-a estrana escena. 
A moza enxugóu as bágoas que lle corrían pol-as brancas faceiras, e con voz 
lastimeira proseguíu o seu canto: 

A luxuriosa rapaza 
xa có bó vello casada, 
aldraxóu do nobrc esposo 
as nunca ofendidas cañas. 
Sabedor o cabaleiro 
de tal deshonra e disgracia 
xuróu dos que tal .fixeran 
tomat terribel vinganza. 
Mas, pesia taes de'sexos 
inda non puido lograla 
porque o sedutor infame 
fuxíu bulrando a sua saña. 
Dende entón coa sua esposa 
vil, adúltcra e vilaa 
vai buscando pol-o mundo 
quen fixo tal aviltanza. 
Eu sou a adúltera... 



A probe pelengrina cuia voz esmorecía facéndose mais e mais deble e 
tremelante, calóu novamente, e voltándose cara o vello pedíulle salaiante: 

— ¡Amerceádevos, señor! ¡non podo mais! 

— ¡Prosigue! — escramóu o home friamente — xa pouco falta. 

— ¡Oh! ¡sodes implacábele! 

— ¡Implacábele, non! — berróu un xoven estudante que alí estava. 
— ¡Mais que implacábele é avol, ruín! 

O vello botóu man a unha espada que levaba agachada baixo o seu fatelo. 
O estudante empuñóu a sua e os dous acometéronse asañadamente. 

Arremoiñouse a xente; os berros enxordecían e ao barullo acodiron 
arqueiros do bispo. 

Daquela o vello romeiro colléu dun brazo a sua compañeira e fuxíu 
co'ela protexido pol-o seu criado. 

A xente foise calmando e a praza voltóu ao acougo relativo do dia de 
festa coas gaitas e cantarelas. 

Chegóu a noite. A cidade ficóu deserta e calada, pois contadas eran as 
persoas que ainda camiñaban pol-as ruas sombrizas e retortas. 

Nunha rua de tristeiro e feio aspeito, vese nun nicho a toscalleira imaxe 
de pedra que representa a Virxe da Soedade, diante da que hai dependurado 
un cativo lampión d'aceite mantido pol-a piedade dos fieis. Perto d'alí 

estaba un home encostado a unha porta, cuio bulto apenas albiscábase a 
mortiza luz do candieiro. 

Inda que era pol-o vran, o ceo estaba nubarrento, asopraba un vento 
quente e algúns lóstregos lonxanos arboleaban treboada. Á viva craridade 
dos lóstregos víuse adiantar pol-a rua outro home que camiñaba vagarosa- 
mente, coa descoidada man pousada no pomo da sua espada. 

Cando chegóu diante da Virxe descobríuse e axionllándose púxose a 
rezar con fervor. Súpetamente, ao sentir un berro de dór e a voz anguriada 
que demandaba: — ¡Acodídeme, que me matan! — Ergueuse, desenvaiñóu a 
espada e corréu cara onde viñan os berros. 

Deitado no chan, c'unha adaga chantada no peito, un xoven cabaleiro 
laiábase esmaioladamente, e cando víu que lle acodían marmulóu: 

— Coñecín o asasino! é o vello conde d'Aveiro..., que, vestido de pelen- 
grino... víñame perseguindo... dende Portugal... 

— ¡Ah! — escramóu o estudante, que era quen lle £oi valer — ¿A esposa 
dese conde é xoven, branca e fermosa? 

— É... Chámase Brianda... era miña noiva;... mas, o pai casouna co'ele... 
co'ese vil d'Aveiro... Ela queríame, e eu tamén a idolatraba. Decídelle... que 
morro... amándoa... 

E xa non falóu mais. Un golpe de tus encheulle a boca d'escuma san- 
guiñenta, e caeu. Estaba morto. 

O estudante ergueu-se. Súpetamente víuse arrodeado por unha rolda 
de arqueiros. En valuto o xoven tentóu decrarar a sua inocencia na morte 
daquel home caído. Os guardas atáronlle as mans e levárono preso. 

Poucos días despois, e mália das decrarazóns do estudante, a xusticia 
deuno por culpado e unha mañá, pouco despois de alborexár tirárono do 
carce e conduxérono á forca por antre ringleiras de persoas que comentaban 
o acontecimento, amerceándose unhas do coitado do estudante, cuia atitude 
e porte somellaban mostrare a sua inocencia, e teimando outras en que por 
algo a xusticia o condenara. 

Cando a tristeira comitiva chegóu á rua onde se a imaxe da Virxe se 
venera, o xoven preso ergueu o seu ollar para aquela sinxela representazón 
da nai de Deus e pregóu cheio de fe i esperanza. 

— ¡Miña Virxe santa: ven e valme! 

Despois incrinóu docemente a cabeza sobre o peito, e sen un laio, sen 
un sospiro, caéu no chan. 

O frade que camiñaba de par dele presentándolle un crucifixo e orando, 
abaixouse temendo algo inespricábele, ao mesmo tempo que, coma se unha 

raiola de sol esplandecente alumease a escena, a rua parescéu resprandecer 
en craridades deslumantes. 

— ¡Está morto! — escramóu o frade; e santigouse ademirado. 

— ¡Milagre! — berraron algúns dos que presenciaban a comitiva. Os 
mais axionlláronse abraiados. 

Dende aquela, a imaxe da Virxe alí eisistente chamouse a «Virxe de 
Ven-e-valme. Mas, perdida xa a tradizón, foise modificando aquel nome, 
convertíndose no de «Veneval». 

Esta lenda figura na obra «Leyendas Nadonales 
— La edad de hierro — por Antonio de 
San Martín. 



AFRONTA, ADAGA E VIEIRA 

No concello de Boqueixón, perto da freguesía de Santa Baya, e nunha 
das lombas do Pico Sacro, podíanse ver inda non hai moitos anos, os restos 
dos muros dun vello castelo. 

En tempos moi recuados, poida que uns cinco centos anos atrás, a vida 
boligaba naquela morada feudal, denantes que no século xv os irmandinos 
derrubaran tanta fachenda e tanto poder. 

Vivía naquel castelo don Pedro Silva da Costa, home alteiroso e fero, 
mozo e galán; estaba casado con dona Branca Pimentel, mas ésta morréu ao 
parire unha filla: Aurora. 

Pouco tempo despois o rei don Fernando chamóu á par de sí a moitos 
señores da Galiza para encomezar novas loitas contra os infiéis, e antre eles 
a don Pedro Silva, que se apresóu a emprendere a marcha para Castela con 
todol-os parentes e señores da sua casa e mail-os correspondentes peóns, seus 
vasalos. 

A meniña Aurora quedóu nas mans da sua ama, dona Marta, e ao 
coidado do alferes Cayo de Portas. 



Dona Estrela era unha fidalga da nobre casa de Deza, que, tendo 
ficado orfa de pai e nai, foise para casa dun seu tío coengo en Santiago. 
Este, que non gostaba de nenas, meteuna nun convento pra que lle deran 

crianza; mas, pasados algúns anos e xa moza, dona Estrela mandóu chamar 
a seu tío e díxolle como .estaba chea de freiras e de convento, e pedíulle que, 
non sentíndose con vocazón relixiosa, lle percurase un bo esposo: home 
xoven e de boas prendas. 

En £in, a sobriña do coengo, dona Estrela Soares de Deza, casóu cun 
lanzal mozo, parente de don Pedro de Soutomaior, e foron morar no castelo 
de Vedra onde viviron namorados e ditosos no decurso do dous anos, ata que 
un día chegóu ao castelo un home enviado pol-o seu parente don Pedro, o 
sonado Pedro Madruga, e entregoulle un bilete de apelido chamándoo para 
que fora axudalo, pois estaba en pran de guerra. 

Cando chegóu o momento da partida, don Vasco levóu a sua dona 
Estrela ante unha Virxe que tiña na cámara e díxolle: 

■ — Quixera, miña prenda, que me outorgaras unha mercé. Xura que 
se a miña sorte ruín fai que perda a vida na contenda, non serás endexamais 
d'outro home, e vivirás sempre en Vedra. 

Dona Estrela, cós seus lindos ollos embazados pol-as bágoas, fíxoo 
axionllar cabo dela e dixo: 

— Xuro pol-a Virxe, do meu santo amor en prenda, que se pol-o teu 
deber morreras — ¡o que Deus nunca permita! — que antes do meu xura- 
meno crebar, que morta me vexa! 

E desque o seu home e señor marchóu, dona Estrela fixo do castelo 
cela, e non deixóu de pregar a Deus pol-o seu Vasco, que tan ditosa a 
fixera. 



Unha grande vitoria tiveran as hostes galegas contra os mafometáns, 
e os principaes señores voltaron a Compostela para se axionllaren diante do 
sartego do apóstolo santo. 

Pol-o camiño reial vai, asentada nunha múa, unha dona encuberta, na 
compaña de dous homes, cara a Compostela. 

E no 24 de Xulio, e párase diante dunha casa da rua Travesa, onde 
moraba un vello coengo, tío de dona Estrela Soares. 

Na mesma casa hospedábanse algúns fidalgos que viñan da guerra pra 
se prosternaren ante Santiago agradescidos pol-as vitorias acadadas e mais 
pcr lles ter conservado a vida. 

Dona Estrela Soares, que levara tres anos pechada en Vedra, ía iamén 
a Sant Iago para cumprir unha ofrenda. 

Un dos fidalgos, que tiña a sua i-alma vendida ao demo, vendo aquela 
muller tan garrida e fermosa, prendouse dela. Mas, sendo home que non 
gostaba de perdel-o tempo en lides amorosas, gañouse a simpatía dunha ser- 
vizal meiante algunhas dobras de prata, e logróu dela que lle botara o zume 
d'unhas herbas no caldo que ía tomar dona Estrela. Despois pedíulle unha 
chave da porta da cámara onde a señora se recollía. 

Dona Estrela, ao acordar pol-a mañán, sentíu como se unha man de 
ferro lle apreixara o corazón e parecíalle que a sua cabeza era de chumbo. 

Despois víu con pavura unha adaga sobor do tabolete que estaba a 
carón da cabeceira do leito, e notóu algún ouxeto estrano a seu rente. É unha 
vieira, unha cuncha de ouro das que levaban por sinal os pelengrinos. Logo 
víu a porta da sua cámara aberta. 

¡Oh, santo Deus! ¿Quén estivo de par dela aquela noite? ¿Cómo nada 
sentíu? ¿Por qué non acordóu? 

Estarrecida relembra aquel xuramento que lle fixera a don Vasco; quer 
chorar, mas non pode, que a dor as bágoas lle seca. 

Aquela mesma tarde volta para o seu castelo de Vedra, triste e noxada, 
levando consigo afronta, adaga e vieira. 



Anos andados, a filla de don Pedro Silva é unha belida rapariga. Unha 
tarde ía cabalgando nunha besta camiño da romaría que perto do castelo 
celebrábase, na compaña de don Cayo e mais 3a dona Marta. 

Quixo a má sorte que a egua en que cabalgaba Aurora dera un traspés 
por cousa da pedregullada do camiño, e a confiada rapariga foi tombar no 
chan, pois non ía ben agarrada. 

Mas, quixo a sorte tamén que pasara naquel preciso momento por alí 
un xoven fidalgo que, brincando bulideiro do poldro que montaba, corréu 
a pe da rapaza e axudouna a erguerse axiña, demandándolle con polideza e 
interés se se tiña magoado. 

D'aquela ocorrencia resultóu un amor, amor puro e sinxelo antre os 
dous rapaces. 



Na vila de Compostela vivía un crego, xa vello; home rico e prebendado, 
e co'ele moraba un seu sobriño, mozo galán e fidalgo que emprencipiaba a 
estudar para crego guiado pol-o seu parente; mas, o latín nen os hábitos lle 

tiraban. Gostáballe mais andar en loitas de axilidade e destrez, portar 
armadura e casco, namorar as mozas e mais corretexar d'acabalo. 

Este era don Lope, e foi o galán que trabóu conocemento con dona 
Aurora de Silva. 

Un día, meiada a tarde, chegóu un criado a cas do prebendado, coase 
sen folgo pol-a carreira que levara, e entregoulle un bilete a don Lope. 
Este leeu: 

«Onte, perto da noitiña, voltóu don Pedro da guerra; co'ele viña un 
fídalgo, sobriño dos condes de Talavera. Vinde ao castelo esta noite se 
queredes ver por derradeira ves a Aurora, que a probe está mortiña de pena, 
pois según din, o fidalgo ven pra se casar co'ela. Cando chegue a meia noite 
dade un asubío e agardade onde o puxigo. 

Don Lope corréu e aparellóu ele mesmo o seu poldro, partindo a todo 
correr camiño do Pico Sacro. Percura non pasar por Santa Baya pra que 
ninguén o vexa; cruza corredoiras e congostras e chega a un logar dende 
o que ve xa perto o castelo de don Pedro Silva. Bota pe a terra nunha mesta 
carballeira, e ata o cabalo a un forte carballo. 

Cando chegóu a noite foise acaroando ao castelo, percurando non ser 
albiscado por ninguén ata chegar á poterna. 

Nunha cámara da torre do castelo, a rente da meia noite está unha nena 
encostada á parede que ricos tapices cobren. As bágoas escoan pol-as suas 
brancas faceiras e calados salaios fuxen do seu peito. 

Renxe mainamente a porta do ban; arelosa a fidalguiña vóltase cara 
a ela e síntese esmorecer ao ver entrar ao seu amado Lope. 

— Miña vida — dille este con prudente marmexo — : pra que nos non 
poidan arredar un do outro, temos que fnxir moi lonxe. Pol-o noso amor 
vol-o rogo: vinde comigo. 

Aurora tomándolle as mans respondeulle: 

— Meu Lope querido: con vos voume onde queirades. 

Mas, cando se dispuñan a descer as escadas, sintiron barullo de xente 
que sobía. Daquela voltaron á cámara de Aurora, e Lope, empuñando 
a sua adaga prantouse afouto na porta. 

Lanceiros con fachos e armas sobiron atrás de don Pedro Silva, a quen 
un paxe que velaba díxolle como vira entrar un home pol-o puxigo da 
muralla, pol-o que andaban cacheando todal-as dependencias do castelo. 

Cando chegóu ante a cámara da sua filla, don Pedro ficóu solprendido 
ao ver aquel home na porta do ban de dona Aurora; mas, a vergoña, a 

indinazón, o aldraxe que aquelo representa para ele é tal que alporizado 
berra: 

— Maese Calonxe, sobídeme presto unha cadea e prendédeme este home; 
ten que morrer. Ordeade que dispoñan o machado e poñan un cepo xunto 
as almeas da torre, e facede que veña o capelán para que o confese. 

Logo, dirixíndose ao xoven fidalgo que non di unha verba, dícelle: 

— E vos, se sodes de sangue limpo, decídeme o voso nome. 

— Señor — reprica don Lope — ben conozo a dór enorme d'un pai ferido 
na honra, e que iñora os feitos. ¡Xúrovos pol-a memoria sagrada dos meus 
maores, que a vosa filla está limpa de todo pecado! 

— Non o creo, mentides. 

— Don Pedro: amo a dona Aurora; ela tíñame xurado sere miña, e vos 
querédela casar c'un home que non conoce... 

— Mas ¿quén sodes? 

— Son fidalgo, inda que probe. Nascín no castelo de Deza e meu pai 
foi Lope Soares. Eu, coma ele, chámome Lope. 

— Por eso non tentéi pelexar contra vos nen me defendín; sómente hei 
vos pedir unha mercede. Tomade esta miña adaga e mais esta vieira de ouro 
que levo sobor do peito, e mandádellas a dona Estrela Soares, miña tía, e 
decídelle que non morro desonrado, senón que é a má sorte que me mata. 

Coma ferido por un raio, o vello Silva, desencaixado e tremando, colle 
nas mans os ouxetos que lle entrega Lope, e voltándose para os seus lanceiros 
dícelles: 

— Podedes baixar. Eu teño de falar co'este home. 

A seu maxín veñen as lembranzas d'aquela noite, tantos anos atrás, cando 
en Santiago de Compostela, na casa da rua Travesa, pagóu a unha servente 
para que lle dera a dona Estrela o zume d'herbas que a adormeceron... 
¡Aquela adaga e aquela vieira eran suas! Abrayado pergúntalle ao doncel, 
que olla para ele non menos anocido: 

— ¿Onde atopáchedes estas cousas, don Lope, ou quen vol-as deu? 

— Señor — respondeulle o mozo — : Amas as duas entregoumas hai 
tres anos unha dona, decíndome que a miña nai así llo pidira antes de 
morrer, e encarregándome que se algún día conocese o dono delas, que o 
mate, fore quen fore. Xureille que así o faría, e como nobre que son, tería 
de o cumprire; mas, agora que vou ser morto, perdónolle. 

Don Pedro, abrindo o xubón e amostrándolle o peito nú, crama: 

— ¡Chanta esa adaga no meu corazón! Esa adaga que foi miña, o mesmo 
que a vieira... ¡Eu son teu pai! 

— Lope ollouno estarrecido. 

Nesto, Aurora que, espavorida, fora seguindo o decurso dos acontece- 
mentos escoitando a conversa, botando os brazos ao colo do pai, e deitando 
bágoas esconsolada, escramóu: 

— ¡Oh, meu pai! ¿Vos sodes tamén o pai de Lope? ¡Somos irmáns 
daquela! 

Lope cobriuse o rosto coas mans e, chorando tamén: 

— ¡Somos irmáns! 



Días despois, dona Estrela, que perdoara a don Pedro, casábase co'ele, 
e Lope era reconoscido como herdeiro de Cira e de Deza. 

Esta lenda foi escrebida en verso galego por 
Benito Losada, e figura no seu Ubro 
«Soazes d'un vello» (A Cruña, 1886). 



A VIRXE DA COLEXIATA 

Había na Cruña, aló pol-os anos de 1125 un moi sonado artista, mestre 
Estevao, que tiña a encomenda de labrar os santiños de pedra que había 
decorar o pórtico da igrexa de Santa María do Campo, daquela en costruzón. 

O home tiña unha filla, belida rapaza de dezeoito anos, á que quería 
con loucura; porque nela concentraba o amor de pai co'aquele outro querer 
que tiña á sua muller, morta había poucos anos. 

Mariña era casta e pura, tanto coma linda, moi linda. E un fidalgo que 
roparóu nela quixo facela sua; mas, non podendo vencer a resistencia da 
rapaza, valéndose dos seus criados logróu a pose dela, téndoa prisoeira nun 
pazo dos arredores da cidade, ata que s'aborrecéu, canso das costantes queixas 
e salayos da coitada que s'amostraba de cote xota a rabisca para con ele, i 
enxeitouna. 

Cando Mariña viuse libre tentóu encamiñarse á casa do pai; mas, enver- 
goñada e temente do asaño que o vello santeiro podía sentire contra dela 
pol-o ter abandoado, non se estrevéu á voltar. E vagóu pol-os arrabaldes 
da cidade, servindo de amante acaxonal de arqueiros, mariñeiros e marchantes, 
que facían pouco dela, maltraéndoa e se mofando da desditosa. 



204 



A filla voltóu en cabo unha serán á pe do mestre Estevao. Viña esgu- 
miada, sen cór nos beizos e sen brilo nos ollos. Petóu na porta mainiña- 
mente, con medo, e cando o pai foi abrir caéu de xionllos diante dele 
sopricante e chorosa dicindo: 

— Perdóeme, paiciño; perdóeme inda que despois cáia morta a seus pes. 

— ¡Erte, filla — respondeulle o pai, rolándolle as bágoas pol-as enruga- 
das faceiras — Inda ben que te lembraches de teu pai e confiaches nele. 

E cando a rapaza ergueuse, acolleuna nos seus brazos e bicouna. 

— ¡Deus o abenzoe, meu pai; agora xa podo morrer en paz. 

— ¡Morrer, non, filla! A miña maor felicidade é terte á par de min; 
non coidaba te vere mais na vida. 

— Fun aldraxada, escarnecida, dispreciada. Sofrín pancadas e fames... 
¡Só vostede, meu pai, amerceouse de min cando era o que podería malde- 
cirme. . . ! 

— Un pai debe saber perdoar e acoller con amor á seus fillos en 
disgracia; porque non hai querer coma o que aos fillos se lles ten. E inda 
faceréi mais — engadíu — . Todos os que mal che fixeron virán ante ti che 
pedire perdón; todos postraranse á teus pes... E ti vivirás mais do que 
eles, porque serás eterna. 

E así foi. Porque a Virxe de pedra que figuróu no pórtico da igrexa de 
Santa María, era a imaxe, a belida imaxe, chea de serenidade e dozura, da 
filla do artista que a esculpíu. 

Esta imaxe foi chamada «a Virxe do Portal» por estar situada na portada 
do tempro. Hoxe consérvase na primeira capela, entrando, á esquerda da 
nave central. 



A COVA DA SERPE 

A torre de San Paio de Narla (Friol, Lugo) ten as suas lendas. Unha 
delas é a que se refire á Cova da Serpe, que dá nome a un monte que vai 
bater na provincia da Cruña, perto de Sobrado dos Monxes. 

Tiña un dos señores d'aquela torre ou castelo, unha filla, Berta ou 
Benta, que gostaba de se soazar andando d'acabalo pol-as terras achegadas 
á torre, costume adoitada naqueles tempos de ruíns estradas, mas, fallos dou- 
tros pasatempos. 

Acontecéu certo día que a besta en que ía a fidalguiña gañóu medo e 
encomezóu a correr desenfreada sen que a rapariga poidera contela. Mas, 
un nembrudo mozo campesiño brincóu no carniño dun balo en baixo, botoulle 
as mans ao bocado da besta e c'un rexo esforzo contivo o animal. 

A heroicidade do mozo, e poida que mais que outra cousa a varoíl 
apostura do lanzal xoven, fixo que a doncela se namorase dele. Pol-a sua 
parte o rapás víu na fidalguiña unha meiguiceira fada que o deixóu engaio- 
lado, preso nos seus encantos e donosía. 

Os dous mozos voltaron a se veren, e sentados á soma dos carballos 
dunha devesa, falábanse namorados e ditosos esquecendo a sua desomellante 
condizón. 

Mas, o señor de San Paio, don Lopo das Seixas, soubo logo d'aqueles 
amores da sua filla có mozo labrego, seu vasalo, e ameazóu a rapaza c'un 
fero castigo se non puña fin á aquela desasisada intimidade que era un 
aldraxe para a fidalguía das torres. 

Benta, amante e arriscada, puxo en comocemento do rapás as ameazas do 
seu pai, e antre choros e bicos, amos determinaron de fuxir a traves dos 
montes e iren en procura de refuxio noutras terras. 

O señor das Seixas, cando se decatóu de que a sua filla disparecera, 
ordenóu decontado que saíran algúns escudeiros e homes de armas da torre 
pra perseguiren os fuxitivos, dar morte ao galán e voltar para o castelo 
coa filla que o tiña desonrado co'aquel feito desonesto. 

Os amantes, ao se sentiren perseguidos, escoitando o catriplinar dos 
cabalos, agacháronse nunha cova que atoparon no monte que tentaban cru- 
zaren. Mas, ficaron abraiados ao se toparen c'unha grande cóbrega, unha 
serpe mostruosa, que se dirixía, erguendo a noxenta testa cara a Benta. O mozo 
empuñando un puñal interpúxose e pretendéu cortar a cabeza á cobra que, 
arredióu o ataque e envolveuse lixeira e destemida en torno do rapás 
coutándolle o movimento. 

A loita antre o home e a serpe foi témera; a rapariga ollábaos estarre- 
cida. En cabo o barudo mozo atinxíu a cobra cun certeiro golpe na testa; 
mas, xa era tarde, porque as trabadelas da serpe e mais o apremer do escor- 
regadío corpo que lle apreixaba o corpo e a gorxa, cousáronlle a morte. 

Ouvindo os berros salaiantes da rapaza chegaron as xentes de don Lopo 
que recolleron a espavorida Benta, e conducírona á torre de Narla. 

Por eso chámanlle ao monte «Cova da Serpe», en lambranza do drama 
que se desenrolóu alí, conservado pol-a lendaria tradizón. 

BELTRAN O TORTO 

A pouco mais d'unha légoa da cidade de Lugo, e nas inmediazóns 
do camiño real de Castela, érguese aínda riba dun coto unha vedraña torre 
roiñenta. As almeas que outrora coroábana cáseque dispareceron por com- 
preto, e algúns muros meio desfeitos formados por grandes sillares de can- 
teiría, dos que moitos xacen deitados pol-o chan e cobertos pol-as ortigas e 
silveiras, vense aínda d'arredor. 

' lEsta torre de que falo ten tamén a sua lenda, como moitas máis das 
que por Galiza adiante foron en tempos mansión de tantos señores feudaes 
enraizados na nosa terra. 

Moraba nela un fidalgo chamado Beltrán de Luarca, home moi encorpado, 
forzudo e destemido, e por riba de todo animado dun esprito fosco e de 
ruíns sentimentos, pol-o que todos tíñanlle xenreira e medo. 

Noustante, un día, sen que se poidera endexamais saber quen fora, un 
dos que lle tiñan fonda empencha ceiboulle certa serán unha seta que lle 
foi dar nun ollo. Por consecuencia daquelo don Beltrán perdéu o ollo e, 
dende entón, chamábanlle «o torto». 

Co'esto acedouse máis o seu carauie xoto en por sí, e se denantes 
era mao, no adiante virouse feroz. 

'Mas, don Beltrán tiña unha filla doncela, xirifeira e linda, e un día 
mandouna chamar á pe de sí, díxolie: 

Apróntate pra recibires dinamente o meu bó amigo Tello de Lema, barón 
de Astariz, que debe chegar ao noso castelo dun istante a outro. Tello é o 
esposo que che teño destinado. Inda que non mozo, é home mais novo ca 
min; é un soberbo marido para ti; a sua alianza é unha honra para a 
nosa casa. 

A rapariga virouse branca coma un cadavre, e aos seus lindos ollos 
asomaron bágoas. 

O seu pai bradóu enrabechado: 

— ¿Te non apraz a miña escolla? ¡Serías parva! O barón de Astariz 
é un dos mais ricaces e podentes señores da Galiza. Pode camiñar varios días 
tripando de cote as suas terras, e os seus vasalos e folgos de gando cóntase 
por milleiros. 

No torneio que se realizóu no celebramento das bodas do señor de 
Andrade, díxome o barón : — Tendes, amigo Beltrán, unha filla que é coma 

o luceiro da maña; eu estóu solteiro e decontado encomezaréi a debalar cara 
a vellez. Tempo, é, pois, de que percure lograr un herdeiro ¿Queredes me 
concedere a vosa filla para esposa?. — Cando tal me dixo coidéi tolear coa 
ledicia. 

Compre, pois, que cando o barón viñer, o recibas axeitadamente, e que 
non poida ver en ti nen a mais cativa amostra de desgosto. Despois que 
cases co'ele chora canto quixeres; mas, deica entón quero que te conduzas 
como leda e satisfeita. Viste teus mellores vestires e enféitate coas xoias mais 
luscentes. O barón de Astariz está á chegar. Hoxe dormirá na nosa torre. 

E facendo un aceno de despedida engadíu: 

Vaite e non esquezas cal é o teu deber d'acordo cós meus desexos. 

Abaixóu a probe Sol a testa, se non sabe se pra cumprimentar ao pai 
ou pra desemulare as bágoas que verquían os seus ollos, e caladamente enca- 
miñouse ao seu ban. 



Aquela mesma noite o castelo de don Beltrán de Luarca relumaba coas 
moitas fachas acesas por todas partes, e o troulear de tanta xente como se 
alí axuntóu. 

Don Tello de Lema, barón de Astariz, chegara a forteza con Rhatan 
Benxamin Yusef, un mouro granadino que mantiña a seu servizo, e mais 
uns vinte fidalgos da sua casa. 

No xantar que o señor da Torre Moura ofrecéu a seus hóspedes, o posto 
de honra estaba ocupado pol-o barón de Astariz; á sua dereita sentábase 
don Beltrán e á esquerda a fermosísima Sol, en cuios ollos parescía perce- 
birse sinos de recentes bágoas. 

Perto da rapariga atopábase Rhatam Benxamín Yusef, que, mália de 
sere mouro, comía tanta carne de porco bravo e bebía do mesmo xeito que 
o seu señor, que o facía coma bó larpán. 

O mais da grande táboa estaba ocupado por parentes, escudeiros e fidal- 
gos dependentes de entramos señores. Noutras táboas un pouco arredadas 
mesturábanse os homes d'armas dun e doutro cabaleiro. 

Moitos paxes e donceles, antre os que sobresaía pol-a sua garrideza o 
xoven Alvar, escanceaban o viño. O mestre-sáa toraba os manxares ían ser- 
vindo os criados mais inferos. 

— ¡Veña viño! ¡servide viño eiquí! — berraba a istante o señor de 
Luarca. E de par, ele e mais o seu convidado, baldeiraban as copas de prata 
que os paxes enchían a eito. 

— ¡Quero me casar hoxe mesmo! — cramóu o barón de Astariz, con voz 
non moi segura, e ollando a Sol con debebo — ¿Non hai capelán neste 
castelo ? 

— Hai, señor — respondeulle un vello crego que estaba no cabo da 
táboa mas, un casamento se non pode facer sen certas formalidades... e vosa 
señoría. . . 

— A miña señoría — retrucóu don Tello de Lema — quer casar axiña 
¡E inda ninguén ata o de hoxe tolléu a miña vontade! 

E incrinándose da banda de Sol díxolle bebuxento de viño e de cobiza 
da muller: 

— ¡Qué fermosa és, Sol! ¿Ti te non opós á que nos casemos hoxe mesmo? 
¿Nonsí? — e botoulle o brazo pol-as costas. 

Sol púxose córada coma unha cereixa, de carraxe e de vergoña, e sen 
dar unha verba, ergueuse e saíu do estrado. 

Tello de Lema marmuróu algunhas paráboas que ninguén comprendéu. 
No tocante a don Beltrán, estaba xa tan bébedo que nen roparóu no que 
tiña acontecido. 

Rhatam Benxamín achegouse ao seu señor e faloulle caladiñamente. 
O barón quedóu caviloso; mas, de súpeto dixo coma se falara pra escontra sí: 

— E ben; inda que así for, nada deso se me dá. 

— ¿Onde está Alvar ? — berróu don Beltrán, ollando d'arredor — Nin- 
guén trova coma ele, e sería bó que nos fixera escoitar algunha das historias 
que ele sabe. 

— Non procuredes nesta estancia o voso doncel, nobre señor — díxolle 
Rhatam o mouro — nen procuredes tampouco a vosa filla. Entramos dis- 
pareceron hai un istante. 

Estas falas, que foron ditas, e soliñadas por un risiño malicioso, con 
zolada crueldade, fixeron sobrepor o entendimento de don Beltrán a sua 
ebriedade, e póndose en pe, bradóu: 

— ¡Vive Cristo, señor mouro, que inda estando acobexado baixo as 
trabes da miña morada, arringareivos a língua se me non espricades esas 
verbas — e déu unha forte pancada na táboa. 

— Dixen que dispareceron a vosa filla e mais o paxe — repuxo Rhatam 
Benxamín con acougo desesperante. — E engadíu: 

— Son agradescido ao pan que como, e pol-o tanto, ouservo con grande 
interés todo o que atinxe ao meu señor. Pouco despois de me sentare a esta 
táboa, comprendín que a vosa filla e mais o paxeciño estaban en moi boa 
armunía: Olladelas ás agachadas, mas tenras; verbas borboriñadas ao pasar; 
acenos desemulados... Todo eso vin, todo eso notéi. ¡Xúroo por Alá! — Fixo 
un pequeno pouso, e proseguíu : — O barón de Astariz, que é a bondade 
personificada, non o percibíu o que acontecía mesmo a seu rente; mas, eu 
velo por ele e pol-a sua honra. 

— ¡Raios do ceo! — escramóu don Beítrán carraxento — ¿Deshonra no 
meu sollar? ¡Oh! se tal acontecer, eu derrubaría este castelo e convirtiría 
en pó a quen me ofendera, quenqueira que for. Mas, eu teño fieza na 
miña filla, que é pura coma un anxo, e ti a calunias, mouro do demo! 
— E dirixíndose a todol-os presentes: 

— ¡Meus fidalgos, meus homes d'armas, gardade esta sáa, e estade 
aguisados a facer xusticia; que ninguén saia d'aquí! Barón de Astariz — enga- 
díu falando ao seu hóspede — Acompañádeme: aos dous cómprenos acra- 
rar esto. 

— Que ningún dos meus se mova — dixo asímesmo o barón. E saíu en 
seguimento do señor da torre. 



No entanto a fermosa Sol e mais o doncel Alvar, noutro sobrado da 
torre, e nun ban arredado, falaban amargurados dos acontecimentos daquel 
día. Sol sentíase esmorecer, e arrepiábase ao pensar que tería de casar có 
barón de Astariz. Pedía saloucante ao seu amigo Alvar que a matara antes 
que deixar que o noxento cabaleiro a levara consigo. 

Alvar desenvaiñóu a sua adaga; mas, deixouna caer no chan, e collen- 
dolle as mans á sua amada e bicándollas dórido e choroso, escramóu: 

— ¡Non podo, non podo! 

Nesto alzouse o reposteiro da porta e aparesceron don Beltrán e o barón. 

— ¡Desleigados avols! — bradóu o pai de Sol. O barón ceibóu unha 
louca e noxenta gargallada, e limitouse a dicir: 

— Ben Yusef tiña razón. 

— ■ ¡A morte punirá a vosa avoleza! — romatóu don Beltrán — ¡Só a 
morte merecedes! 

Ao alborexar do seguinte día, no terraza da torre atopábanse todol-os 
comensaes do noitego xantar que tan desditoso fin tivera. Os fidalgos, 
cabaleiros e homes d'armas da casa de don Beitrán xuntos d'unha banda; os 
do barón de Astariz, da outra. Todos amostrábanse tristeiros e calados. 

No meio do terrazo había un cepo e, cabo del un home, coberta a testa 
c'un capús e vestido de bermello, que tiña un mandobre nas mans. Na frente, 
e sentados en grandes sitiaes, don Beltrán e seu hóspede o barón de Astariz. 

O xoven paxe Alvar, na compaña do vello crego que rezaba adoído, 
achegouse ao cepo e, axionllándose, puxo a testa riba del. O verdugo apuñóu 
a sua grandisma espada disposto a cumprir a orde de seu señor. Mas, de 
súpeto Sol, descórida, branca, cós ollos esbogallados, apresentouse no terrazo, 
dirixíuse coma un lóstrego ao verdugo e berroulle, ao temuo que collía 
por un brazo: ¡Agarda! 

— ¡Como puido fuxir esa muller ? — bradóu o torto — lévádea a seu 
encerro, axiña! 

Pero denantes que ninguén poidera lle botar man, con grande lixeireza, 
Sol achegouse ás almeas da torre e cramóu: 

— Se morre Alvar, ou se alguén tenta se achegar a min, atírome daquí 
abaixo. 

Todos os presentes ficaron quedos e calados. Só o creguiño achegouse 
a don Beltrán para lle pidir s'amerceara dos dous xóvens e os perdoara. 

Sol engadíu: — Pídolle, meu pai, que xure. pondo a man na cruz da 
sua espada, que endexamais se asañará con Alvar nen comigo. Se así o non 
fai, entramos morreremos xuntos. 

Beltrán de Luarca desenvaiñóu a espada e xuróu: — ¡Que me manquen 
as esporas cando delas precise; que non tente empresa que mal me non saia; 
que me neguen o pan e a i-auga cando mais necesidade tiver deles, e que a 
miña i-alma se condene, se non perdóo de todo corazón a Alvar! 

Don Beltrán voltóu a se sentare, e rogóu ao sacerdote que levara a Sol 
para o seu aposento. Mas, inda non ben dispareceran o crego e a doncela, 
cando o torto, esbravexado, berróu de cara ao doncel que ante ele homil- 
dosamente agradecíalle o seu perdón: 

— ¿Coidache que che perdoara a tua aboleza? ¡Non, ruín treizoeiro! 
¡Morrerás! — e procurando coa ollada o verdugo — ¡Carrasco, córtalle a 
cabeza! 

E cando a testa do probe mozo rolaba pol-o chan, voltaba o vello crego 
que arrepiado ao velo, díxolle ao señor que tal ordenara: 

— Ese inocente sangue que fixeste escoar, pesará de cote riba de ti e da 
tua concencia, e un remorso eterno será o castigo do teu perxurio; 

— ¡Abonda, vive Dios! — escramóu don Beltrán enfurecido — Abonda, 
ou xúrote que vas facer compaña ao paxe! 

— ¡Mátame! Mas, non é o medo á morte o que que faga calar. És un 
mal cabaleiro, un perxuro, un ruín felón. 

Don Beltrán botóuse a ele e chantoulle no peito a sua adaga con asaño. 
O vello caéu sen un ai, dobrándose coma un boneco fallo de apoio. 

Daquela, coma se o ceo quixera amostrar a sua carraxe por taes feitos, 
o estouro dun trebón formidabele estarrecéu a todol-os presentes, que fuxiron 
medoñentos i espavoridos. 

Beltrán o torto víuse só decontado, abandoado por todos, e descéu tamén. 
Ante o aposento da sua filla atopouse c'un vello escudeiro que se arredóu 
dele dicíndolle: 

— ¡Apartade, señor! ¡Estades maldito! Estóu neste castelo dende que 
inda vos non erades nado; mas, agora voume ¡Hai que fuxir de vos! ¡Vestide 
o fatelo do penitente e cubrídevos c'un capús! ¡Chorade arreo! e inda así 
duvido que o mais grande arrependimento poderá facer que se esquezan os 
vosos crimes! ¡Eu vou rogar a Deus pol-o eterno descanso da vosa filla, que 
ao saber da morte de Alvar envenenouse! 

Don Beltrán ceibóu un bruante salaio, na mentres o vello escudeiro fuxía 
coa máisima lixeireza que as suas debles pemas lle permitían. 



Beltrán o torto chegóu ao páteo, onde o barullo era grande, e pedíu 
un cabalo; mas, ninguén se coidóu de o servir. Daquela ele mesmo achegouse 
ás cabalarizas, aparellóu un cabalo e amontando nele saíu catraplinando 
pol-o camiño adiante. Tamén ele fuxía daquel seu castelo amaldizoado; mas, 
cara onde se dirixía? Nen sabía. Deixóu correr o cabalo libremente espo- 
reándoo con furor, coma se alguén o perseguira. E parecíalle nafeuto que 
ían atrás dele, inda que, se voltaba a cabeza para ollar nada vía, senón a 
chuva que caía antre o estrondo da treboada. 

Despois de moito correr, de gallopar sen acougo, o cabalo caéu esgotado, 
reventado. Ergueuse todo enzarrapicado e lamacento e encamiñouse a unha 

casa que alí perto había. Petóu na porta que estába pechada, e alguén abríuna. 
Un home de rude aspeito aparescéu no limiar; mas, ao ver o torto berróu 
espavorido e pechóu apresadamente, atrancándoa por dentro. 

— ¡Compaixón! Dádeme un cacho de pan; pagareino ben. Mas a porta 
se non abríu. 

Decatouse que estaba próusimo ao seu castelo cuia mole de pedra recor- 
tábase en negro antre as brétemas da noite que chegaba, e encamiñouse alí. 
Mas cando chegóu puido comprobare que ninguén había. Todol-os seus 
parentes, seus escudeiros, seus homes d'armas, seus criados, fuxiran medo- 
ñentos do castelo maldito. Sómente na sua cámara había un home. 

Aquel home era Mauro, o vello escudeiro. que axionllado oraba cala- 
diñamente. Diante dele estaban deitados no chan tres cadavres: O de Alvar, 
o da sua filla Sol e o do vello sacerdote. 

Beltrán o torto ao ver aquelo sentíu un arreguizo que o fixo tremelicar 
de pavura e marmuróu: 

— ¡Maldito, si, estóu maldito! ¡maldito! 
¡A morte me persigue! 

E nun rauto de loucura botóu man a unha facha e corréu escaleiras 
abaixo ata chegar ao soterranio da torre onde había moita leña depositada. 
Rindo a gargalladas coma un tolo pegóu lume nela, e cando víu como as 
labaredas inzaban a morea da madeira, saíu para soltar a subir con señas 
achas acesas en cada man, e coélas ía espallando o lume pol-os sobrados todos. 

Cando o castelo todo era xa unha enorme fogueira, subíu ao terrazo da 
torre, encomezóu a correr d'arredor á carón das almeas berrando: 

¡Maldito, maldito, maldito!... 

E de súpeto chimpouse da torre embaixo, esmiolándose nas laxes do 
páteo do castelo. 

O lume duróu aínda moitos días, ata deixar compretamente destruido 
o castelo de Beltrán o torto. 

Esta lenda figura no libro «La Edad de Hierro». 
por Antonio de San Martín. 

Esta es la leyenda más veridica que se cuenta 
de aquellas ruínas, dice. Y añade: «La 
tal tradición referida por los campesinos 
al calor de la lumbre, durante las largas 
veladas de invierno, es una de las más 
dramáticas de toda Galicia». 

O SARTEGO DE MOORE 



Na mañá do 16 de Xaneiro de 1840, aparescéu a Cruña arrodeada de 
tan mestas brétemas que se non albiscaban os ouxetos mais achegados a un. 

O ár frío e crú dun día de inverno pasaba en refoladas pol-as ruas da 
cidade e o orvallo mollaba as roupas das xentes que camiñaban soedosas, 
pois era moi cedo. 

Desa hora, cando se abriron as portas do xardín de San Carlos, unha 
dona, como de cincoenta anos de edade, alta, bringuela, en cuio rosto d'unha 
cór brancacenta mate, cuios ollos azús e os grosos e roibos cabelos crechos 
que acariciaban a sua fronte, delatábana como filla da raza anglo-saxona, 
atravesóu senlleira e caladiñamente as curtas carreiras de buxos do xardín. 

A deble craridade do día, as árbres núas de follaxe, as prantas murchas 
e incrinadas sobor dos seus caules cubertos de humidade, o vento friorento 
que apouvigaba aquelas ponlas secas, dábanlle á paisaxe unha tristura impo- 
síbele de describir. 

Ao pór o pe no primeiro banzo da escaleira, aquela muller soerguéu 
o velo do seu chapeu que agachaba das olladas estranas, un rosto ao que a 
tristeira melanconía saudosa prestáballe o mais doce dos seus encantos. 

Vestía ela un traxe de veludo negro, e unha sorte de capús de peles 
preserbava as suas costas da friaxe e mais da humedade. 

Nen unha persoa había no xardín; o mar bruaba aos pés d'aqueles 
muros tan fortemente combatidos e o seu balbordo e mais o vento que zoaba 
antre as árbores, enchía aquel recinto de tristura. O seu isolamento, aquel 
silenzo de parede dende cuioas fenestras víase meio entoñada na brétema a 
moura e pesada mole do castelo de San Antón en cuios cimentos batelaban e 
se espandían as ondas impetuosas crebando o silenzo maxestuoso e impoñente 
que somellaba velar aqueles lugares como esquecidas roíñas, predispoñía o 
ánemo para as mais tristeiras espresións. 

No meio do parterre, e resgardado por unha pequena rexa de ferro, 
erguiase un sinxelo moimento. 

As árbores incrinaban sobor da tumba dun guerreiro disgraciado as 
suas ponlas desfolladas e frías como as cinzas sobre as que parescían chorar. 

Aquela mañá unha alma amiga veu verquer bágoas, a marmurar pre- 
garias, sobor do sartego esquecido. 

A dona enloitada, branca e loira, a ingresa descoñecida, axionllouse ao 
pé do moimento e bicóu a terra humida e fría ¿Quén era a que choraba aínda 
a morte do guerreiro? 

Moito debeu amalo aquela muller; porque os seus saloucos, as suas 
verbas, tiñan cariño, tiñan algo desa irresistíbele insinuazón con que a 
muller arrasta o home que a ama a todal-as suas loucuras. Aquelas olladas 
fitas sobor da xeada cantería, somellaban aloumiñar a sombra que chamaban 
os seus beizos, os seus beizos que marmuraban a cada istante con acento de 
amorosa confianza: 

— ¡John! ¡John! 

E os salaios, os saloucos, afogaban a sua voz; e a sua testa incrinábase 
tristeiramente por riba da verxa, e as suas mans cruzábanse en aititude de 
muda desespranza. 

Despois de botar unha derradeira ollada ao sartego, aquela muller deitou 
o velo por riba das faceiras e saíu d'aquel tristeiro recinto despois de pillar 
algunhas follas das prantas que medraban d"arredor da verxa. 

Durante algúns anos todol-os días 16 de Xaneiro, chegaba á mesma 
hora; demorábase algún tempo a pé do sartego e despois alonxábase sóia, 
tristeira, coma unha i-alma adicada a melancónicas recordazóns. 

Un ano acontecéu que a descoñecida non chegóu á mesma hora que tiña 
por costume; foi un ano en que o 16 de Xaneiro víu un ceo alumeado por un 
fermoso sol que vivificaba a morta natureza. Mas, cando o astro do día 
agachábase tras das ondas do mar do Orzán e enchía o hourizonte coas mil 
nubes vertolás e coas córes do solpor, entróu a dona roiba no xardín apoiada 
no brazo d'unha doncela. 

O escórido do rosto, a lentitude con que avantaba cara o centro do 
xardín, aquela morta ollada que parescía animada dun vivo mais súpeto 
e fuxidío fogo, amostraba que a sua i-alma traballada pol-a dór ía abandoar 
axiña o seu carce de terra. 

Achegouse paseniñamente ao sartego. axionllouse como adoitaba, bicóu 
a terra regada coas suas bágoas, ergueuse e foise sentar perto d'unha das 
fenestras da parede do xardín que dan ao sul. 

Alí, naquel sentadeiro de pedra, tendo de fronte o moimento mortorio, 
deixóu vagar as suas estraviadas olladas ao longo e largo do xardín. 

A friaxe da tarde deixábase sentire con maor intensidade. 

— ¡Señora! — díxolle a sua compaña — é moi tarde... esta friaxe pódelle 
facer mal. 

— Déixame, miña filla ¿Qué mais ten un día que outro? 
Momentos despois arredábase d'aqueles lugares. 

— ¡Adeus, por derradeira vez! — marmulóu ao pasar a carón do sartego. 

O garda do xardín pechóu tras d'ela o portón que lle dá entrada. 
— ¿Quén era aquela donai' — Sen dúvida a namorada do xeneral Sir 
John Moore. 



A LENDA DEL REI RAMIRO 

Sendo califa de Córdoba Al Nasir, mais amigo da paz que da guerra, 
quixo empregar unha grande contía de diñeiro pra rescatare os cautivos 
mouros da Andaluda que poideran ter os cristás do Norte, despois dos 
trunfos do rei da Galiza Ramiro o II, e envióu emisarios con tal ouxeto que, 
ao mesmo tempo, coidaran de manter boas relazóns no adiante. 

Esses emisarios non atoparon prisoeiros que poideran ser rescatados; 
mas acadaron, sí, que as relazóns dos mafometas estabeleceran unha paz de 
tolerancia e boa vontade. 

Ramiro II, inda que tiña a sua corte na cidade de León, que era a 
capital, naqueles tempos en que a Galiza comprendía boa parte das Asturias, 
León, parte de Zamora e o que chegaba deica o Porto Cale, no que hoxe 
forma parte de Portugal, gostaba de pasar algunhas tempadas no castelo de 
Salvaterra de Miño, e alí foi onde recibíu a embaixada de Al Nasir, na 
que viña un xeneral mouro chamado Abencadan. 

Este Abencadan, home garrido e amábele que tiña levado á reina, esposa 
de don Ramiro, un rico presente de maníficas xoias, deixóu boa lembranza 
no pazo reial. El rei don Ramiro, tivo que saír para León, e cando voltóu, 
atopouse coa solpresa de que a sua muller non estaba no castelo porque a 
tiña levado consigo o xeneral mouro Abencadan. 

Don Ramiro encarraxouse ante aquel feito aviltado, e propúxose castigalo 
como compría. Mandóu chamar o seu fillo don Ordoño e axuntóu un 
pequeno exército que se embarcóu en duas naves ben armadas, e tomaron 
rumo a o Porto Cale. El ben sabía que Abencadan moraba no castelo de 
Gaia, da outra banda do rio Douro, e alí ía procuralo. 

Cando as naves chegaron á foz, fíxoas cobrir con panos verdes e 
algunhas ponlas de árbores pra non mostraren en aparencia que eran naos de 
guerra. E despois que as naves deitaron as áncoras, el rei don Ramiro 
vestiuse coma mouro e puxo por baixo a sua espada e mail-o corno; e 
díxolle ao seu fillo, e falou tamén aos seus homes d'armas, que cando ouviren 
os sons do seu corno que todos lle acorresen; e que no entanto fosen sobindo 

caladiñamente por antre o arboredo que cobría o monte en cuio cume erguíase 
o castelo, e que estivesen á escoita por se for precisa a loita. 

Don Ramiro desembarcou só e foise agachar beira d'unha fonte que alí 
había perto do castelo. 

E unha doncela que servía a reina achegouse á fonte a coller un xerro 
d'auga, e el rei Ramiro ergueuse e foille perguntar se era ela do castelo de 
Abencadan. 

— Sí, son — respondeulle ela. 

— ¿E estará o xeneral na sua morada? 

— El é que non está; mas, coido que non ha tardar en chegare. 

E daquela don Ramiro pedíulle á rapariga se lle quería dar de beber. 
E a doncela ofreceulle o xerro pra que bebesse. E don Ramiro na mentres 
bebía botóu dentro do xerro a metade dun anel que tiña partido coa sua 
muller, sen que a servente se deprocatase. 

E cando a muller de don Ramiro foi botar a auga nas mans, víu aglaiada 
aquela metade do anel que ela coñecia moi ben e asmou que el rei tiña de 
sere quen alí llo enviaba. 

Chamou entón pol-a doncela e perguntoulle: 

— Hoxe demorácheste moito na fonte ¿Con quen estiveste? 

— Señora, non estive con ninguén. 

— ■ ¿Pois non falaste con alguén? Dime a verdade, que é cousa que 
moito me interesa, e se és fiel heite facer un presente. 
Daquela a doncela díxolle: 

— Señora; é certo. Achéi un mouro que me pedíu que lle dera de beber, 
e bebeu pol-o xerro; e mais nada. 

— Pois váiteme ver se aínda está ali ese mouro, e se o ves dille... 
Non; que veña contigo aquí, que quero falar co'ele. 

Voltóu a doncela á fonte e achóu o «mouro» que estaba alí perto deitado 
á carón dun penedo. E díxolle ela en como a señora queríalle falar e que 
fose co'ela ao castelo. 

Don Ramiro ergueuse e seguíuna, e cando chegaron ao pazo, a reina 
coñeceuno de contado; mas, logo que ei rei Ramiro estivo cabo dela, sen 
mostra algunha de ledicia nen menos de amor, ela demandoulle: 

— ¿Cómo soubeste que estaba eu aquí? ¿Quén te trouxo? 

— O teu amor — respondeulle ele. 

— ¿Non tes medo vires ti só? ¡Vés a morrer! 

— Todos temos de morrer algún día — dixo el rei. 

Logo a reina chamóu a doncela e ordenoulle de conducire aquel «home» 
á unha cámara; mas encomendoulle que lle non dera nada de comer nen 
de beber; pro a doncela amerceada. levoulle algunha cousa pra el comere e 
mais bebere. 

E cando chegóu Abencadan, servíronlles o xantar a ele e mais á esposa 
de don Ramiro; e entramentres xantaban ela dícelle ao seu amante: 

— Ou, meu amor: esta noite tive un soño estraio; soñei que el rei 
Ramiro, meu esposo estaba cá. Se ti aquí o tiveres ¿qué lle facerías? 

— Eu faceríalle o que ele faceríame a min se me tiver nas suas mans: 
daríalle morte. 

Daquela a reina chamóu a doncela e ordenoulle de levar á sua presencia 
aquel mouro que estaba na cámara pechado, segundo ela tíñalle dito; e foi 
a'doncela e trouxe a el rei Ramiro. E Abencadan perguntoulle: 

— És tu el rei Ramiro? 

— Sí, son el rei Ramiro. 

— ¿E qué viñeste facer aquí? 

— Viñen en percura da miña muller, que trouxeste contigo treidora- 
mente, aporveitando a miña estada en León, e á torto; porque presentácheste 
no meu pazo como emisario de Al Nasir, pra tratares de paz e de trégoas, 
i en tal xeito fostes tratado, e tiña eu fianza en ti. 

Mas, Abencadan, sen mais nada díxolle: 

— Pois viñeste á morrer, mas gostaría de saber que morte me darías 
se me tiveres en Salvaterra, como eu téñote agora aquí. 

E respondéu don Ramiro: 

— Eu daríate un capón asado e mais unha regueifa, e tamén daríate 
unha copa chea de viño pra que baberas; despois abriría todal-as portas do 
meu castelo e chamaría todal-as xentes pra que viñeran ver como morrías; 
e ti sobirías ao alto da torre, e á pé das almeas asoprarías no corno hastra 
caíres morto sen folgos para mais. 

— Pois esa morte vouche dar eu. — Dixo o xefe mouro. 

E ordenóu que se abriran todal-as portas do castelo, e que entraran nos 
curraes todos cantos quixeran ver a morte del rei Ramiro. E fixo sobir á este 
deica o alto da torre, e á beira, pé das almeas rei Ramiro encomezóu á asoprar 
no seu corno chamando pol-a sua xente pra que lle acorresen. 

Cando seu fillo e mais as suas xentes d'armas ouviron o corno correron 
ao castelo e apillando os mouros desarmados, fixeron moita mortandade neles. 
E rei Ramiro descéu da torre coa sua espada na man e atopando no seu 
camiño á Abencadan, dun forte tallo tronzoulle o pescozo; e de contado 

púxose á frente dos seus e correron toda a vila de Gaia non deixando un 
mouro vivo de cantos alí había, e derrubaron o castelo non deixando pedra 
sobre pedra. 

Despois el rei don Ramiro colleu a sua muller mais todal-as suas 
doncelas e todal-as riquezas que alí puido achar e fóronse todos para as 
naves que tiñan ancoradas no ría Douro. 

E fixeron á bordo unha grande festa; e logo, como don Ramiro estaba 
moi canso, quíxose deitar un bocado, e apoióu a cabeza no colo da reina. 
E a reina cando ele adormecéu, botouse a chorar e as bágoas caíanlle no 
rosto a don Ramiro, e comodespertara e víu que a sua muller tanto choraba, 
perguntoulle por qué choraba. 

— Chora — dixo ela — pol-o bon mouro que mataste. 

Mas o fillo del rei, Ordoño, que perto de seu pai estaba, á ouvir aquelas 
verbas da.nai, escramóu: 

— ¡Padre, temos o demo á bordo da nave! e non debemos levalo con nós. 
Daquela el rei don Ramiro pillóu unha grande pedra que había na nao, 

e amarrándoa cunha corda á. gorxa da sua muller, fixo que a botaran ao mar. 

Cando foron chegados á Salvaterra, el rei don Ramiro axuntóu a sua 
corte e contóu todo como lle tiña acontecido; e despois batizóu a doncela 
que lle atendera cando foi en percura da sua desleigada muller, e púxolle 
de nome dona Aldara, e casóu con ela. 

Desta lenda hai outras versiós en Pwtugd. 



O CASTELO DOS SETF. INFANTES 

Na feligresía rural de San Martín de Fontao, que pertence ao concello 
de Sárria (Lugo), hai unha aldea chamada «Castelo dos sete infantes». Nesta 
aldea na que eisistía un grande pazo non hai moitos anos, consérvase na 
memoria das xentes unha lenda que deu orixe ao nome do logar; e a lenda 
é esta que vou referir. 

Disque enantes do pazo houbo alí un castelo pertencnte ao señorío dos 
Gayosos, un dos cuaes, xoven cabaleiro que despois de se ter casado saíu para 
guerrear á carón del rei por terras de mouros como tantos outros nobres 
galegos, marchóu coa espranza de voltar ao cabo duns meses pra podere 
asistire ao nascemento do seu fillo primoxénito. 

Mas, acontecéu que chegado aquel momento, a dona do xoven guerreiro 
deu a luz sete infantiños, sen que o seu esposo estiver presente, como tiña 
mostrado desexos de o facer no intre de partire para a guerra. 

Estarrecida a xoven señora ante tan numerosa contía de fillos, decidíu 
conservare o primeiramente nado e facer disparecer os outros seis que coidóu 
só poderían depararlle pexas e mágoas ou perxuizos sen conto. 

E diz a lenda que encarregóu a unha das suas serventes de toda fianza, 
que os metera nunha cesta e fora deitalos ao río. 

A serventa dispúxose a comprir a encomenda ordenada, e portando a 
cesta na cabeza, cós seis sentenciados infantes cobertos c,unha manta, enca- 
miñouse cara a ribeira do río onde habería de os atirar para que se afogaran 
e. os levara a corrente. 

Pro no camiño atopouse c'un cabaleiro que lle perguntou de onde ela era; 
e ao lle respondere que servía no castelo de Gayoso, o descoñecido señor 
pedíulle novas de como estaba a señora. Díxolle a criada que tiña parido 
un neno moi fermoso, o que enledizóu moito ao viaxeiro. 

Despois este, cursidoso, demandoulle que era aquelo que levaba naquela 
cesta tan grande; ao que ela, solprendida e atariñada, respondeu que eran 
uns canciños recén nascidos que ía deitar no río. 

— Carestos — escramóu o cabaleiro — poden ser bos cans de caza — e 
engadíu — : déixame que os vexa. 

— Non, señor — respondéu a muller espavorida. — Eu teño de comprire 
coa orden que me deron. 

Mas, daquela algún dos nenos encomezóu á chorar, e o cabaleiro súpeta- 
mente erguéu a manta vendo abraiado que non había taes cans, e que eran 
seis crianzos o que a muller levaba na cesta. 

— Ven comigo ! — ordeoulle o cabaleiro — ; destes nenos encarrégome eu. 
Pro ti has gardar segredo desto ou diréi que che vin atirar os infantes ao 
río e serás escartizada pol-o teu crime. 

Aquel cabaleiro, que era o pai dos infantes, levou á estes a cas dun 
dos seus vasalos, ao que encomendóu a crianza dos nenos, e foise despois 
para o castelo, onde celebróu unha festa pol-a sua chegada e mais pol-o 
nascimento do seu primoxénito. 

Do demais ninguén soubo ningunha ren. 

Foron pasando os anos e o fillo do señor medrando e criándose no 
castelo; istruíndose no exercicio das armas, da caza e das humanidades, como 
compría á sua condizón. 

Ata que chegóu o día da sua maoredade. Daquela dispúxose no castelo 
todo o que era mester para a grande festa. Asuárons alí moitos señores amigos 
e parentes das veciñanzas, asistiron os vasalos en grande número e fixeron 
acodir alí tamén algúns xograres e músicos pra que o acontecimento for 
fastoso, ledo, adivertido e memorábele. 

Logo os ledizosos berros dos vasalos que enchían o curro do castelo 
resoaron con reloucante enchoimento, e as gaitas e pandeiros botaban ao 
ár os sons mais rebuldeiros. 

Logo o señor de Gayoso pedíu á todol-os presentes uns istantes de silenzo 
e dirixíndose aos seus amigos e vasalos berróu: 

— ■ Agora ides coñecer, non só á este querido f illo meu a quen hoxe aga- 
sallamos senon tamén os seus outros seus irmáns xemeos que o meu compadre 
señor Osorio me fixo a mercede de criare e educare, e que merescen igualmente 
o meu amor e as honras da miña casa que é a sua. 

E aos sons dunha marcha solene entraron no gran curro os seis infantes 
có seu aio o señor Osorio, antre as acramazóns e berros de saúdo de todos 
cantos alí estaban. 

Mas, a dona do señor de Gayoso, ao ver os seus fillos que ela coidaba 
mortos e disparecidos, sofríu tan forte anoto que súpetamente caéu morta 
no chan. 

Recollida na mesma aldea Castelo dos Sete lnfantes. 



RUI O PAXE ESCUDEIRO 

O conde de Roade era un dos mais nobres e mais podentes da Galiza 
no século xv; mas, era tamén un dos mais déspotas e crudeles. O castelo 
no que moraba, chamado dos Salgueiros, e erguito no monte do mesmo nome, 
que se acha antre Betanzos e Lugo, no camiño que ía da Cruña á Madrí, 
nada tiña de importante nen de guerreiro, era mais ben unha grande casa 
sombriza, cuia úneca defensa consistía nuns murallóns testos e outos. No 
decurso da guerra calrista servíu aínda de fofte para un destacamento das 
forzas liberaes que alí estabreceuse. 

O conde de Roade era solteiro, e un día despachóu o seu paxe-escudeiro 
Rui, ao que tiña en grande estima i era de toda a sua fianza, pra que fora 
ao castelo de Andrade con ouxeto de pidir en casamento a belida Laura, que 
era a úneca herdeira d'aquel apelido, pois o de Roade quería casare con ela. 

Laura amaba o cabaleiro de Güimil, que daquela andaba na guerra contra 
dos muslimes, e o seu pai d'ela, vello e adoentado, non sómente o sabía 
senon que aprobaba estes amores. Noustante, o señor de Andrade consentíu 
en lle dal-a man da sua filla ao conde de Roade señor de Salgueiros, mais 
por medo que por vontade; porque se non atopaba en estado de podere 
facer face ás consecuencias d'unha negativa a tan xoto vingativo e crudel 
persoaxe. Laura, pois, foi sacrificada, sen acadar malia deso, o ouxeto que 
o seu pai se propuña; porque edoso o señor, xa for pol-a pena que lle cousóu 
este acontecimento, ou a consecuencia como algúns dixeron dunhas herbas 
pezoñentas que o seu xenro fixo darlle, impacente por herdalo, o caso foi 
que morréu aos poucos días de feita a boda, có que a desditosa Laura 
quedóu sóa no mundo entregada ao seu tirán; que este nome acaíalle mais 
ao de Roade, do que non o de esposo, pol-o trato que lle daba. 

A herdeira de Andrade caeu nunha tristura de morte, anguriosa; e por 
un efeito do curazón humán, as suas meditazóns concentrárronse nun só 
ouxeto: o amor do cabaleiro Güimil. A ilusión é filla da espranza, como a 
espranza é a compañeira da ilusión; sen unha e sen outra, a vida sería 
insoportábele, mais que nada neses istantes tristeiros de acoro en que lle 
non resta ao ser humán senon o pranto por úneco consolo. A forza de 
cavilar Laura nos seus pasados amores, a forza de pensare na sua felicidade 
perdida, chegóu a concebire espranzas para o porvir; unha espranza incali- 
ficábele, indefiníbele, mas d'abondo para a soster e impedire que sucumbise. 

Tal era a disposizón de ánimo cando o conde de Roade realizóu unha 
saída pra parcorrere os seus dominios, deixándoa encomendada ao seu fidel 
escudeiro Rui. Ollaba a condesa a este con particular apracemento, porque 
era tamén o úneco no castelo que a trataba con agarimo e considerazón; 
pro estaba moi lonxe de sospeitare que as suas deferencias para oo paxe- 
-escudeiro poideran infundire nel unha insensata paixón, ata que unha serán 
que estaba sóa no seu cabán, escoitouno da sua propia boca. A condesa ouvíu 
con carraxe a pretensión de Rui, e proibíulle que endexamais volvese a se 
presentare no seu aposento. 

Algúns días despois deste acontecimento, e cando Laura xa coase o tiña 
esquecido, achábase unha noite debruzada nunha das fenestras do seu ban 
que abrían por riba do foxo e pareceulle ouvir pronunciaren o seu nome con 
voz cáseque imperceitíbele. A primeira ideia que lle ocurríu foi que Rui 
o paxe valíase deste meio para insistire nos seus amores, e xa ía se retirare 
noxada, cando a repetizón da voz a contivo, porque coñeceu que se tiña 
trabucado. Quen a chamaba era o cabaleiro de Güimil. Entabulouse un palique 

antre os dous amantes: reconvenzóns por parte do cabaleiro, desculpas da 
dona; protestas de amore, e por derradeiro unha cita para a noite seguinte, 
na que o namorado galán aproveitaríase dunha corda que habería de lle 
botar a condesa para chegar á fenesra. Era xa tarde. Malia de que o palique 
fíxose en voz apenas perceitíbele, Rui sempre vixiante tíñao escoitado todo, 
se non descoidóu en lle enviare un emisario ao seu señor o conde, avisándolle 
do que acontecía. Considerábase aldraxado e non quixo desaproveitar tan 
boa acaxón que se Ue deparaba para se vingare. 

Voltou o de Roade apresada e caladiñamente ao castelo, onde sabedore 
dos pormenores dispuxo un aseitamento para apañar in fraganti o cabaleiro 
Güimil, e encarregóu ao seu mesmo paxe-escudeiro que o dirixira e executara. 
Agachouse este con dous homes ben armados en logar comenente, e agardaron. 
Laura iñorante de canto se perparaba, porque nen mesmo da volta do seu 
home tiña novas, tamén agardaba o momento en que chegara o seu amante 
coa nodosa corda disposta que tiña ben atada nos ferros da fenestra. Iba xa 
moi adiantada a noite e xa cáseque perdera a espranza, cando sentíu o sinal 
convido, que era o rolar dunha pedra pol-a muralla; daquela ceibóu a corda 
e un home agarrouse a ela e agachando con facilidade poucos istantes despois 
estaba nos brazos de Laura; mas, denantes de que poideran dar unha fala, 
a porta do ban da condesa abríuse e penetróu por ela outro home que, armado 
c'unha adaga, dirixíuse súpetamente cara os amantes. Laura ceibóu un berro 
de abraio e caéu esvaída; daquela entabulouse antre os dous homes unha loita 
témera, desesperada, a morte. Os dous antagonistas pelexaban ás escuras, 
porque Laura non quixera acender ningunha luz, e ampeaban coa fadiga 
da loita arrepiante; en cabo o vencido proferíu un berro de anguria e carraxe 
que puxo en alarma a todo o castelo. Acodiron ao logar da peleia varios 
criados con luces e presenciaron un espeitáculo estarrecedor : a condesa des- 
maiada sen dare mostras de vida; o conde deitado no chan emborcallándose 
no seu sangue, e Rui, o paxe-escudeiro, ferido tamén i ensanguentado encos- 
tado na parede. 

— ¡O conde! — berróu Rui abraiado — , é o conde a quen matéi! 

— ¡Sí — dixo o de Roade afadigadamente — ; asasinaches o teu. . . pai ! 



Coido que esta lenda foi outida por Benito Vicetto durante a sua estada 
no castelo de Salgueiros formando parte do destacamento de tropas liberaes 
ali aloxado, según dixemos. 

O CASTELO DA LUA 



Quen escarabellar na historia señorial que autrora aureolara de pres- 
tixio a ridente vila de Rianxo, poderia recostruire no seu maxín os arcos, 
torres, rastrelos e segredos pesadizos dun antigo castelo, cuios pardiñeiros 
van afundindo o seu pasado arruallo antre o enguedello que petrifcan os 
séculos nun dos outeiros próusimos da praia. 

Vellos romances que, de tempo en tempo, relembran vellos petrucios 
á carón do lume faiscante da lareira, falan daquela lenda que deu nome ao 
castelo. 

Eran donos do castelo naqueles tempos en que o acontecemento que 
vou contar, os seus fundadores, os Cabaleiros da Orde do Temple. 

Nunha d'aquelas loitas, que adoitaban cousar miudas diferencias antre 
os veciños feudos, tiña sido feita cautiva unha xoven doncela, de mais brilante 
sorrir do que o esprendor dos luceiros, e con mais feitizos que as borbori- 
ñeiras sereas — noivas do mar — que enrizan cos seus ofegantes sospiros 
namorantes as augas ribeirás, as que responden á sua vez, cos marmurios 
que esmaian os seus langores nas areas da praia. 

Era a fermosa doncela filla do señor feudal abaixado coa derrota, e por 
quen, en moi ventaxosa situazón o Templario amadurecía nos seus proxeitos 
cobizosos beneficios a prol dos seus dominios. 

Na mesma seizón do castelo melloraba de desesperantes feridas un 
garrido cabaleiro que, na rota, puxera con audacioso esforzo o seu peito, 
primeira na defensa da honra e boa sona do seu señor vencido, e despois, 
con suicida desesperazón de namorado, por defendere a liberdade da doncela. 

Correspondía ésta, na prisón ao valente doncel velando os seus abati- 
mentos e delirios, coidando con agarimosos desvelos as suas feridas, e mes- 
turando as suas pregarias en sospiros que nascían no curazón pra se deborcar 
po>l-os seus ollos, pedindo ao ceo para que se estiñaran aquelas bocas de 
sangue pol-as que a morte tentaba sugar aquela vida. 

A resistencia e barudeza do rapaz, de consún cós mil coidados de tan 
esgrevia samaritana voltaron cór de vida e azos d'espranzas ao ferido, entra- 
mentres que o inxenio alentaba os soños dos namorados con debezos de 
liberdade. 

A condizión dos prisoeiros tiña conquerido o curazón dun dos mesna- 
deiros do Templario. 

Nunha desas noites en que a lua e mail-as nubens somellaban se aso- 
ciaren có empeño de trazare estraiosos contrastes de luz e sómas no ambente 

e semear matices e reflexos vertoleiros na ría rianxeira, guiados pol-o mesna- 
deiro amigo, saíron os namorados á praia por un dos segredos pesadizos 
do castelo. Embarcaron nun pequeno bote, xa disposta pra este ouxeto e 
botando man aos remos o barudo mozo, e có esforzo que multipricaban as 
suas incertidumes e mail-a responsabilidade pol-o tesouro que o amor e a 
sua lealdade confiaban ao seu coidado, percuróu rumo cara a libertade. 

Abríanse as augas mainamente, acariñando con escumantes aloumiños 
aquel berce de amor e de ensoños. 

A lua fiaba as horas, póndo festóns de prata en cada rachón noitébrego 
que pelengrinaba pol-o ceo, forxando inverosímiles pantasías. 

Mas, nun istante, esvaíronse as sómas que proxeitaban as nubens e a 
lua recortóu riba da tona das augas, antre brilantes espelleos luminosos, a 
escura silueta da embarcación que tentaba alonxarse. 

Rompéu dquela o silenzo da noite o rouco bruar dun corno, sinal do 
centinela que alertaba os defensores do castelo. Unha riola de guerreiros 
coronóu axiña as almeas. Berros, órdes, ameazas, e de contado o seco balbor 
de nervo das béstas: un laio esmorecido, como roucexo de agunía, marcando 
inxusto premio ao esgrevio feito d'unha i-alma amerceadeira. 

Logo, desbordamento de guerreiros pol-o areal, e arcos que unha e outra 
vez tensan os seus nervos pra lanzaren agoiros de morte para os fuxitivos. 

Presinte os riscos o xoven e percura amparar có seu corpo a doncela; 
mas, tamén o xefe Templario, bulrado na sua fachenda e nos seus pensa- 
mentos, dispón e ordea con crueza os seus bésteiros. 

E a fertuna, tan insensíbele e treidora como as paixóns, guióu tres 
dardos mortaes ao peito do valente mozo. Foise domeando mainamente o 
seu corpo ferido, e ao tempo que una onda abalaba soavemente a embarcación, 
un crespón de sóma acochóu a Iua, na mentres un manto de escuma — alba 
frol do mar — cobríu a sepultura d'aquel valente. Simultáneamente, un láio 
estarrecedor, que a noito alongóu con ecoar impresoante; berro de namorada 
dór, ou de maldizón, e a doncela, con heroica afouteza, deitouse ao mar en 
desesperado intento. 

O bote seguíu abanando nas augas a anguria das desespranzas. 

Ao día seguinte, as ondas pousaron á beira da praia os corpos dos dous 
namorados, xunguidos nunha aperta; cecais con esa primeira aperta no que 
os namorados calan as suas verbas pra que falen e se entendan mellor os 
corazóns, ou cecais no adeus supremo. . . sen espranzas. 

O xefe Templario deulles enterramento ao pe dunha das torres interiores 
do castelo. E diz a lenda que dende aquela, todal-as noites unha raiola da lua 

pousábase e velaba coa sua luz a campa clos namorados e que, ao se anunciare 
a alborada enrubescíanse con sinistro fulgor os brasóns que enfeitaban a 
entrada daquel castelo do Temple. 

O povo foi tecendo a lenda, que recolleron en copras, e trasmitiron 

os vellos xograres. 

E disque cantos lembran a lenda, que o láio da namorada foi maldizón 
que fixo caír o destino riba daquel castelo, cuio pardiñeiro inda hoxe os 
rianxeiros conóceno por «O castelo da Lua». 

Esta lenda foi recollida e relatada por Cándido 
Alfonso Gonzalez. 



A PONTE DA 

Esta lenda está tomada de Benito Vicetto, quen dí que ao saír de 
Guitiríz pasóu pol-a ponte "Dá, e parecéndolle un estrano nome perguntoulle 
á persoa que iba na sua compaña por qué lle chamaban así. 

«O guía levoume deica as roíñas do castelo de Parga, e alí, ao pé 
delas, contoume a tradizón d'aquela ponte que é a seguinte:» 

Unha mañá, moi cedo, a porta do castelo de Parga renxéu sobor dos 
gonzos; e ao se abriren as pesadas follas saíron unha dona e un cabaleiro 
mais un xoven doncel, todos d'acabalo. 

Fraldearon os outeiros que enmarcan a lagoa de Guitiríz, sempre á un 
trote sostido, deixando a dereita os largacíos arboredos, e tomando a ribeira 
do río Parga por onde ía daquela o camiño de Lugo, seguiron río abaixo 
cara as torres de Vaamonde que distaban unhas duas légoas ou pouco mais. 

A xoven dona e o cabaleiro falaban animadamente; o señor era ben mais 
edoso do que ela, pois acarizaba ao redor dos cincoenta anos. 

O escudeiro mozo que os seguía contemprábaos, e por veces, detendo a 
marcha da sua besta, asexábaos coma se tentase descobrir algo suspeito neles. 

A señora era dona Leonor, a esposa do conde don Gutierre de Parga; 
o vello cabaleiro era o pai d'este, o conde de Parga. 

Cando foron chegados á encrucillada de Velote detivéronse. 

— Deica eiquí vieste, míña filla — dixo o señor de Parga— , agora 
volta á pé do teu esposo. 

— Señor, rógolle que se non demore moito — respondéu ela. 

O cabaleiro acenoulle coa testa como unha promesa de voltar axiña, e 
picando esporas ao seu bridón, partíu á galope pol-o camiño de Vaamonde. 

Cando dona Leonor fixo dar volta ao seu poldro pra regresare ao 
castelo, atopouse de fronte có xoven escudeiro que a fitaba fixamente. 

— Moito queredes ao señor; parecedes atristada pol-a sua marcha — dixo 
o mozo. 

Dona Leonor nada respondéu. Ollouno con altiveza e afroxando as 
rédeas puxo ao trote o seu cabalo. 

Súpetamente a señora sentíu á carón dela a montura do escudeiro. 

— ¿Por qué vos achegades á min? ¿qué pretendedes? — demandoulle 
ao rapaz. 

O mozo quedóu atotado; mas, pouco despois voltóu á facer avantar a 
sua besta ata se pór novamente de par da sua dona. 

— ¡Outra vez! — dixo, ela en ton de reconvenzón. 
Mas, o arriscado mancebo retorquíu: 

— Sí, señora, eu ámoa, ámoa loucamente desesperadamente. 

— Sí que estades louco, e tolo tamén — e puxo ao galope o poldro 
dirixíndose cara o castelo, na mentres ríase nervosamente d'aquela desa- 
sisada aititude do rapaz. 

Nuno enraibecido pol-o disprecio da dona que consideróu coma un axe 
terríbele, picou esporas ao seu cabalo e púxose dun pulo de par da señora, 
pretendendo lle dar unha aperta. 

Instintivamente a condesa erguéu a man destra que empuñaba o látigo 
e descarregóu con forza un lostregazo ao imprudente e arriscado doncel, 
que ficóu paralizado brevemente, mas chantóu logo con tal raiva as" esporas 
nas illargas do cabalo, que este encabritouse sen dar un paso adiante mália 
dos esforzos do xinete. 

Cando Nuno chegou ao castelo xa había tempo que o fixera dona Leonor; 
porque el, adoecido e temente do que lle poidera soceder se a señora dixer 
algunha cousa ao seu esposo don Gutierre, deixóu que o seu cabalo fora 
por onde quixera sen se preocupare dele, cavilando nos acontecimentos en 
que tomara parte e remoendo a sua xenreira provocada pol-a aititude de 
dona Leonor que non só dispreciara o seu amor, senon que castigóu crúamente 
a ousadía por ele demostrada. .--v ; 

Sobíu ao seu ban; mas, sen entrar nel voltóu a baixar e dirixiu-se ao 
aposento de don Gutierre: 

O conde estaba senlleiro, soazándose cun par de falcóns que lle enviara 
corno presente o marqués de Mos, e tan entretido estaba que se non deprocatóu 
da chegada do escudeiro, nen sequer da sua presencia. 

En cabo Nuno Peres achegouse mais ao seu señor e saudouno e,unha 
reverencia. 

— Hola, Nuno Peres, xa voltastes con dona Leonor despois de lle tacer 
compaña ao meu señor padre? 

— Agora mesmo, señor: neste istante vimos de chegar ao castelo. 

— Moito camiño adivestes, pois que está a se por o sol e saíchedes 
ben cedo. 

— Moito, don Gutierre — respondeu Nuno. — A señora teimou en acom- 
pañalo mais aló da encrucillada de Velote. ¡Querlle tanto ao señor voso 
pai! — e recalcóu estas verbas. 

— ¡Oh, sí; quéreo ben! 

— E sentía tanto o ter que se arredare d'el... 

— Certamente, de cote están xuntos. 

— Tanto que somellan dous namorados... 

A ouvir estas falas do escudeiro, ditas nun ton intenzoado, e como se 
fosen fuxidas dos seus beizos contra a sua vontade, o señor de Parga erguéuse 
dun pulo e fitando nel os seus pequenos olliños c'unha vivacidade estran, 
repetíu: 

— ¡Dous namorados...! — e con voz rouqueña engadíu. — Certamente, 
Nuno Peres, que somellan dous namorados ¡Ira de Deus'! 

— Sempre están xuntos e de cote fálanse moi amorosiños... 

— Sí, sí; sempre xuntos e fálanse amorosiños, Nuno Peres. 

E o conde achegouse ao escudeiro paseniñamente e estremecéndose. 

— Sempre xuntos, sempre amorosiños... — voltóu a marmurar. E, supe- 
tamente embravexado, sentindo como se acendían no seu maxín os ciumes 
e a xenreira mais arrepiante, escramóu: 

— ¡Sabes, Nuno Peres, que... que...! — e calouse espavorido ante as 

verbas que ía dicire. 

— Qué, señor?... ¿Que íbades dicire? — perguntóu 0 mozo finxindo 
grande interés ao tempo que dóridamente. 

— Ibache dicir, Nuno Peres, que quizaves o que ves de me dicires que... 
poidera dar que cecais o que me dixeches como unha ideia, poida sere... 
unha realidade (romatóu coma se falara consigo mesmo). 

— ¡Ah, señor! — escramóu Nuno finxindo unha grande tristura — ; eu 
non quería lle dicir ren...; non, mas, en cabo o querer que lle teño á vosa 
mercé, obrigoume... 

E botouse de xionllos aos pes do seu señor. 

— ¡Erte, Nuno Peres — berróu don Gutierre; — erte e fala. 
Ergueuse o escudeiro e finxindo unha mágoa moi fonda, dixo: 

— Eu ben quixera calar; mais, non podo. Falaréi porque considero que 
me compre facelo por ben da vosa honra... A señora, vosa esposa, e mais 

0 señor, voso pai, ámanse... Eu vínos como se bicaban na cámara do señor 
voso pai, e vin como se daban unha grande aperta ao se arredaren hoxe na 
encrucillada de Velote... 

— ¡Ouh! — ruxíu don Gutierre, e levándose as mans ao peito somellaba 
coma se quixer arringarse o corazón. 

— Despois despedíu o seu paxe e dirixíuse á cámara de dona Leonor, 
mas, ao chegar ante a porta parescéu que nutaba un istante denantes de 
abrila. En cabo, nun rauto, entróu. 

Sómente ela; só a xoven e fermosa señora víase ao fundo do ban. Estaba 
sentada nun sillón, e ao ver entrar o seu esposo ergueuse e correu ao seu 
encontro. 

— ¡Oh! señor! marmuróu afeituosamente; e tendeulle os brazos. 
— ¡Arrede, señora, arrede! — rexeitouna ele con rispideza. 

A este súpeto feito e a crueza con que don Gutierre pronuncióu aquelas 
verbas, a dona quedouse imóbele á poucos pasos dele, e ollándoo abraiada. 

— Ou, que é o que tedes, señor, meu esposo? — marmuróu estarrecida. 

— Señora — dixo don Gutierre — , sofrín a afronta da vosa livianeza, 
do voso criminoso engano, e chegóu a hora de que o meu corazón responda 
a tanto aldraxe e vergoña castigando os culpábeles sen compaixón algunha. 

— Pero Gutierre! meu señor... — balboóu a coitada. 

— ¡Cálate, desleigada! — interrumpíu ele áspramente — nen unha verba 
mais! 

— Eso... ¿por qué o diz? ¿qué fixen eu pra tal me falardes? 

— ¡Pol-a tua vilaneza, pol-a tua aviltanza! ¡Pol-o aldraxe que botaches 
sobor do meu nome, maldita! 

E erguéndose, alporizado e carraxento chantóu no peito da anguriada 

1 espavorida esposa a adaga mortífera. 

Caéu ela coma unha martir, coma unha santa, inocente dun feito que 
se lle apón sen telo cometido. 

Don Gutierre saíu da cámara da sua esposa e ao entrare na sua deixouse 
caír nun sillón coas mans na testa, estarrecido pol-o crime que viña de cometer. 

Ao pouco tempo a figura de Nuno Peres, o escudeiro, deseñouse na 
soma, calada e imóbele no vao da porta. 

— ¡Nunó! — chamouo o señor de Parga — , achégate, Nuno. 
Obedente achegouse Nuno silenzosamente, e incrinouse. 

— Nuno — ordenóu don Gutierre — ; que sáia de contado Paio Doncos 
cara o castelo de Vaamonde — díxolle — , e que avise a meu pai que mañán, 
sen falla, agárdoo eiquí pra un asunto de moita importancia. 

— Ben está, si, señor — e xa se retiraba o escudeiro cando don Gutierre 
engadíu: 

— Non; agarda, Nuno. Que lle diga que sofrín un aicidente...; que estóu 
en perigo de morte. 

— Ben, señor — respondeu o rapaz. E saíu. 

Don Gutierre quedóu só na cámara, e tal que un lobo engaiolado, 
encomezóu a cruzala de banda a banda; desacougado, estuante; pro, sentíndose 
esmorecer, de sócato, como derroucado, caíu atordoado nun sillón. 

Acordóu ao alborecer <k mañá; chamóu por Nuno e ordenoulle que 
aparellara os cabalos e que o acompañara á camiño de Vaamonde. 

Estaba a mañá escura e xiarenta; a ventania abalaba as ponlas do arboredo 
esbrancuxdo. Ao pouco tempo dun trote longo e mália de os campos estaren 
branquizos pol-a xiada, xa perto da encrucillada de Velote, albiscaron un 
home d'acabalo, embrullado nunha capa e cuberto cun chapeu de abas largas 
á leonesa. 

Ao estaren xuntos os catro homes; pois o que chegaba viña tamén 
seguido por outro criado, recoñecéronse. Don Gutierre víu que o viaxeiro 
era o seu pai; e éste atopouse con que era o seu fillo quen ía ao seu encontro. 

Gutierre, meu f illo — dixo ledamente o vello conde — ¿Cómo é que che 
atopo neste logar, se onte mandáchesme chamar dicindo que estabas á beira 
da morte? 

— Eso foi un conto, señor — respondéu don Gutierre — . Eran taes os 
debezos de vos ver, que enviéi a Paio pra que voltárades axiña ao casteio 
de Parga. 

O pai ollouno con estranía; mas, como a friaxe non permitía o se deteren, 
seguiron camiñando de par un do outro sen dar mais fala. 

— Gutierre, fillo — dixo en cabo o conde — , sen dúvida que algunha 
cousa pasóu de moita gravedade no castelo; non me cales nada; teño afouteza 
pra todo. Fala; dime o que aconteceu. 

Xa tiñan pasado a lagoa e chegaran á ponte de madeira que había naquel 
logar onde está agora a de pedra; e detiveron os cabalos. 

Don Gutierre acenóu para os criados indicándolles que pasaran diante 
d'eles e que seguiran para o castelo. Cando se tiñan alonxado un bon anaco 
e dispareceron nunha revolta do camiño, dirixíndose á seu pai, deixando 
rebordar a doente xenreira que o alporizaba: 

— Señor... o que pasa..., o que pasa no castelo de Parga é a cousa 
mais noxenta e aviltada do mundo. Vos querédelo ouvir ¿nonsí? Pois escoi- 
tade: Hai nel un pai treidor, avol, que se estrevéu á pór os ollos na muller 
de seu fillo... 

— ¿E quén... ¿quén ousaría tal cousa? — cramóu o conde con carraxe. 

— Hai — proseguíu don Gutierre — un pai crú que estrozóu o corazón 
do seu fillo; pois seducíu a sua esposa aviltadamente. Hai unha muller des- 
leigada e luxuriosa que fixo pouco do seu home... 

— Pero, Deus me valla ¡Non che entendo! — berróu aglaiado o bon 
vello. 

— E hai... esta adaga que castigóu a culpada e castigará tamén o outro 
criminoso — e empuñóu con asaño a adaga frente do seu pai. 

— Oh, Deus! ¡Que estarrecedora caloña! — e espavorido desmontouse 
o vello conde cramado — : ¡Esto é abraiento! 

Don Gutierre botóuse tamén do cabalo embaixo e ameazante foise contra 
o seu pai coa adaga na man. 

O vello deitando fora a capa, e apresentando o peito escramóu: 

— Dá, fillo avol e louco, dá! 

Cego, entolecido, don Gutierre, erguendo a adaga no ár descarregouna 
tres veces no peito de seu pai. 



Tiñan decorrido seis anos, e don Gutierre, esquecidos xa aqueles acon- 
tecimentos que xusgaba un feito de xusticia, vivía ditoso. Dous anos despois 
da traxedia casara con dona Branca de Anxeríz, marquesa de Mos, e unha 
nova vida abrírase pra ele. 

Mas, un dia levaron ao castelo de Parga nunha paviola á Nuno Peres, 
que tiña sido ferido gravemente na encrucillada de Velote. 

— ¿Quén é o que quixo matar ao meu fidel escudeiro? — demandóu 
rabuxento don Gutierre. 

— Foi Xan de Doncos, señor — respondéronlle. . 

— ¡Xan de Doncos! ¡ Buscádeo! — berróu. 

Ian saír homes na procura de Xan de Doncos, cando aparescéu éste no 
portón; axoenllouse, e poñendo as mans no peito valboóu: 

— Matádeme, señor; matádeme se queredes; pro, eu non fixen mais 
senon vingar a miña irmá. 

— ¿A tua irmá? 

— Si, meu señor; o voso escudeiro Nuno seduciuna, perdeuna..., e ao 
lle pedire ela que se casara para cumprire co'ela, deulle de lababadas e 
empurrouna con axe, derrubándoa no chan. 

Don Gutierre estarreceuse. Eso viña lembrarlle o que fixera ele había 
seis anos. Destonces, sen se decatare mesmo do por qué, achegouse ao ferido: 

— Nuno Peres, Nuno Peres ! ¿E certo que lle deste de labazadas a Marina, 
a,irmá de Xan de Doncos? 

— Sí... — respondéu con voz esmorecida o ferido. 

— ¿É certo que fixeste iso porque a probe Marina... 

— Sí, sí...; porque pedíame chorando que lle cumprira o meu prome- 
timento. 

Don Gutierre arredouse do seu escudeiro; mas, este engadíu: 

— Non vos vaiadas, señor... 
O conde voltóu á pé dele. 

— Mandade que se vaian... todos... pois coido... .que vou morrer... e 
quero vos dicire... unha. .. cousa... 

Don Gutierre fixo saír a todos cantos alí estaban, e cando xa estiveron 
sós el e mais Nuno, iste, facendo un esforzo, pro a cada paso mais esmore- 
cidamente, falóu: 

— Señor...; dona Leonor... e mais... o voso pai... morreron... inocentes. 
A esta revelazón vagarosa e espontánia que xurdíu dos beizos do esmor- 

rente, o conde de Parga palidescéu e escramóu con abraio: 

— ¡Inocentes! ¡Nuno, pois...! 

— Inocentes... Eu quería... a vosa dona... señor...; ela contestoume 
con axe... e zorregoume... un lostregazo. . . Daquela, eu... pra me vingar... 
caloñeina... 

— ¡Abonda! — berróu o conde — ¡O demo do inferno te leve! 

E botando man á sua adaga que levaba de cote na banda dereita da 
cinta, descarregouna furente no corazón do escudeiro. 

Dende entón don Gutierre Parga de Gayoso, señor de Guitiríz, de Narla 
e de Guimarey, virouse louco. Por toda a parte parecíalle ver o pantasma de 
seu pai amostrándolle a cabeza de dona Leonor; adoito se lle vía dereito 
na ponte, desvairado e dicindo medoñento: 

— ¡Dá, dá! 

E despois de tres meses de padecimentos e pavuras púxolle lume ao 
castelo nun pulo de loucura, e morréu queimado alí dentro. 

O CASTELO DE FERREIRA 

O ano 1935 pasei perto dun ano en Canabal, concello de Sober, na 
provincia de Lugo. Adiqueime á parcorrer aquelas terras e mais porte das 
de Ourens. Un día indo cara a Ferreira de Pantón, acheime ante un castelo 
feudal restourado. Ollábao eu a través das rexas da porta con curiosidade e 
interés, cando achegándose alí un señor que andaba pol-o xardín, vin que 
era D. Xaquín Arias Sanjurjo, vello amigo de meu pai. Amábelemente 
D. Xaquín invitoume a entrar e visitar o castelo que tiña sido restourado por 
ele, o que lle agradescín, e amostroume aquela fermosa mansión, manifica- 
mente ornamentada e mobilada ao xeito da época. 

Pois ben; este castelo de Ferreira de Pantón, ou de Masid como se lle 
agora chama, ten a sua lenda: 

Os mouros nunha das algaras que adoitaban facer contra a Galiza, apode- 
ráronse do castelo de Ferreira, como do de Monforte e outros de toda aquela 
bisbarra que non puideron resistir o asedio e asaltos das tropas mafometás. 

No de Ferreira instalouse un dos grandes xefes do exército invasor e 
unha fermosa muller, escrava de guerra, e amada polo xeneral. 

Diz a lenda que, nas obrigadas ausencias do xefe mouro, a xoven cristá 
quedaba no castelo gardada por un pequeno destacamento de feros guerreiros; 
servida por varias mulleres e vixiada por un escravo etíope e mais un medo- 
ñento grifo; fera que tiña corpo de león, con áas, e cabeza de águia arnal, 
con un grande e rexo peteiro capaz de lle arringar o corazón á calquera 
dunha sóa peteirada. 

Algúns guerreiros cristás que puideron fuxir da mortandade levada a 
eito pol-os invasores mouriscos, andaban agachados pol-os montes agardando 
o se poderen axuntar coas hostes dos condes galegos combatentes, se por 
acaso estes acadaran algunha vitoria que lles permitira rexeitar os atacantes 
e reconquerir as terras perdidas; ou podérense axuntar eles mesmos costituíndo 
un corpo con poder d'abondo pra iren recuperandc os castelos de que tiñan 
sido desposuídos. 

Nunha das ausencias de Al Malik, o señor da xoven condesa dona Sancha, 
xulgando ésta que non había perigo algún que impedira realizare un pequeno 

paseio pol-os arredores do castelo, pediulle a vénia ao aleaide pra facelo; 
e o mouro, que tampouco asmaba cousa mala ningunha, caudeeéu, inda que 
recomendóu á señora que fose na sua compaña o etíope e mais catro mouros 
de escolta. 

Mas, acontecéu que ao chegaren a unha encrucillada do camiño perto 
de Acedre, o cabalo que montaba dona Sancha gañóu medo ao sere atacado 
por uns cans, e fuxíu nun galopar desesperado que nen Muni o etíope nen 
os soldados da escolta pideron conter, nen sequer seguiren senon a moita 
distancia. 

Dona Sancha coidábase perdida; branca coma o ampo da neve, facía 
esforzos inúteis pra conter aquel adoecido galopar do animal. Alasaba sua- 
renta e agarrábase desesperadamente á sela pra tentar de non caír. Ata que 
na beira do camiño aparescéu, xurdindo dunha petada de codesos, a figura 
dun home, apenas albiscado por ela; mas, que dun certeiro disparo de bésta 
atinxíu unha coxa do cabalo. A séta ao se espetar na perna do animal fíxoo 
relinchare de dór e tentar de se erguer de maus, sen acadar outra cousa que 
tombar de lado no chan. Pero o home que lanzara a séta estaba xa á pé do 
cabalo ao tempo de caír, e recibíu nos seus barudos brazos a xoven dona 
Sancha. 

Pousouna delicadamente no chan e ofreceulle un groulo de augardente 
pra que se repuxera do medo que pasara e recobrara forzas. 

Agradescéu ela cun aceno e unha doce ollada a xentileza do descoñecido. 

— ¿Quén sodes, señora ? — perguntóu o home con interés. 

— Son Sancha de Doncos; prisoeira no castelo de Ferreira de Pantón. 
¡E vos? 

— Gonzalvo de Castriz; e se mo permitides, tentaréi de vos librar algún 
día da noxenta escravitude. 

— Arriscades a vida. 

— Nós arriscámola adoito nas nosas loitas contra os invasores da nosa 
terra. 

— ^Gracias, Gonzalvo; mas, agora fuxide; sinto xa o catriplinar dos 
cabalos que me siguen e non han tardar en chegaren. 

— Ben. Adeus, dona Sancha. 

— Adeus e boa sorte, Gonzalvo. 

Así despedísonse os dous xovens; e, como tiña dito dona Sancha, os 
mouros da sua garda aparesceron na revolta do camiño. 

Tardaron en se veren os dous amigos. No entanto dona Sancha, nas 
noites de luar, sentábase na terraza da torre, e pensando no xentil Gonzalvo, 

deixaba que o etíope lle peitease os dourados cabelos, soñando unha ven- 
turanza que desexaba chegara axiña. Mas, en cabo sóubese que fracasada a 
algara mourisca, as tropas mafometás recuaban e chegaran a Monforte, onde 
se resistían contra dos ataques cristáns. Foi daquela cando Golzalvo de Castriz 
axuntando os seus compañeiros que andaban pol-os montes espallados, resol- 
veron atacar o castelo de Ferreira que non tiña posibilidade de recibir reforzos. 

E unha noite arrodearon a forteza e valéndose de cordas e escadas asal- 
taron os muros de sorte que cando os mouros se decataron, xa os cristáns 
facían neles unha grande mortandade. 

Gonzalvo logróu entrar na torre onde moraba dona Sancha; pro non 
deu co'ela. Muni, o servo etíope, considerando mellor gardada a sua dona, 
obrigouna a ire para a terraza da torre onde o grifo impediría que ninguén 
se achegara a ela. 

Mas, Muni non contaba c'unha cousa; Muni non contaba có amor e a 
ousadía de Gonzalvo, que subíu á terraza da torre e dirixíndose ao animal 
fabuloso entabróu con ele unha loita singular; Gonzalvo levaba posta a sua 
armadura compreta, con casco e a viseira protexéndolle o rosto, de xeito 
que o peteiro da águia non podía facerlle mal ningún nen mesmo as gadoupas 
poderían furar a couraza, porque ao tropezar có. ferro facíanlle mal nas 
poutas; e así, sen grande perigo, o xoven guerreiro Iogróu primeiro tronzar 
as áas do monstro e a sua cabeza de águia, para, por romate atravesarlle o 
corazón. 

Muni, cando tal víu, espavorido, botouse da torre en baixo, e quedóu 
sobor das laxes do curro, coa testa esmiolada. % 

Así foi reconquerido o castelo de Ferreira, i en libertade dona Sancha 
de Doncos, que despois de seren espaxotados da Galiza os mafometas, casóu 
con Gonzalvo de Castriz. 

Cítase moi resumida en diversas obras que se 
refiren a castelos galegos. 

AS BOCAS DO SANGUE 

A man direita do camiño que da vila de Ares vai a Mugardos e como a 
un carto de legoa de andadura, áchanse agachadas antre silvas e touzas na 
beira da faldra dun outeiro uns grandes buratos abertos a carón do chan, 
que a xente coñece pol-o nome de «As bocas do sangue». E disque d'aqueles 
buratos saen, ou saían en tempos, uns estranos balbordos que, quen os ouvir, 
era como se for pra ele cousa de mal agoiro. 

Pro, deso non hei falar agora, senon dunha lenda que se refire a ese 
logar, ou mellor, según conta a tradizón, de feitos por aqueles arredores 
acontecidos. 

Era pol-os derradeiros anos do século xiv, cando o señor de Andrade 
gobernaba as suas terras de Pontes d'Eume, onde aínda pódese ver a torre 
da sua morada, e mais o pardiñeiro do seu castelo de Nogueirosa que se 
ergue en roíñas como amostra do pasado podeirío do seu señor. 

Tiña o de Andrade, antre seus servidores un mozo barudo e rexo, cha- 
mado Fortún, de vinte e tal anos, que tiña o privilexio de lle facer compaña 
a seu amo nas suas cazadas e aínda nas suas correirías guerreiras cando for 
preciso. 

Fortún andaba atrás dunha rapaza da aldeia que tiña por nome o de 
Maruxa, e era loira como unha espiga de trigo e tan sinxela e branca de cara 
coma as azucenas. Os dous facían unha boa parella e casaron. 

Mas, un fidalgo aparentado có señor de Andrade, capitán das suas 
hostes de guerra, por nome Fernán Peres de Souto, namorouse da muller de 
Fortún, e con presentes que a ela apracíanlle porque afagaban a sua fachenda 
de muller belida, e con verbas gasalleiras que o seu home non atinaba a 
ll'adicar, fóina engadando deica lograre facela sua. 

O bó de Fortún nada sospeitaba. Ollaba apampado para a sua muller 
que cada día estaba mias fermosa e millor vestida e alaxada; mas como 
parescía sere muller gabexeira e ben disposta, e ela amostrábase aloumiñante 
e ridente de cote, o home vivía felís. Hastra qu un día, unha vella veciña 
deles, que moraban en Ares, atopou a Fortún nun camiño e díxolle: 

— Fortún, vouche dicir unha cousa, e non mo tomes a mal, que pol-o 
teu ben e boa sona tua cho digo. 

— Fale, señora Andrea; que en sendo cousa que me compre saber para 
meu ben, estimareille de saber o que é. 

— |;Ti non tés roparado que a tua muller, Maruxa, que anda de cote 
moi composta e loce arracadas d'ouro e vestidos moi ricaces? 

— Señora Andrea — repricou ele — a miña muller, é gabexeira e tra- 
balladora; e i-eu entrégolle canto gaño pra que ande honesta e limpa. E as 
alaxas que se pon ¡miña xoia!, son mercadas nas feiras onde vai vender 
ovos e polos; ¿de ouro? ¡Na miña vida outra cousa tal oín! — E o probe de 
Fortún, ríuse. 

— Escoita, Fortún, e non te alporices nen coides que son faladurías e 
rexu'bas de mala xente. A tua muller fai pouco de ti. En Ares todos sabemos 

que hai un fidalgo que cando ti non vés a casa pol-os teus traballos ou 
obrigas, aporvéitase do teu arredamento pra lle facer cornpaña pol-as noites... 

— ¿'E certo eso? — berróu Fortún, pálidecendo. 

— ¡Por estas! — dixo a vella bicando a cruz feita cos dedos. 

— Estímollo do saber... — marmulóu abraiado e sentindo unha carraxe 
que lle facía fervel-o sangue. 

Mas, home rexo e afeito aos crús sofrimentos das loitas guerreiras, logróu 
acalar os seus amarguexos e dominar os seus debezós de vinganza e castigo, 
ata poder coller xuntos os dous amantes pra se non espor a facer unha 
inxusticia. 

Un día díxolle á sua muller que tiña de saír có seu amo o señor d'An- 
drade pra Villalba, e que estaría fora toda a somana. E quedouse en Pontes 
d'eume sen ire á casa dous días. Mas, ao terceiro, foise de noite pra Ares. 
Chegóu antes de que o sol raiara, e agachouse de fronte a casa ao axexo 
do que poidera pasar. 

Pasóu tempo, a alborada encomezaba tinxindo o ceo de cótes azuados, 
amarelos, vermellos... Abriuse na casa unha fenestra, pouco despois a porta 
e aparescéu nela o bulto de un home embrullado nunha longa capa moura. 
Fortún sentíu que a friaxe entaláballe os osos; mas, coa carraxe queimándolle 
as veas, perparóu caladiñamente a sua baesta. 

— Adeus, meu amor — dixo a voz do home dirixíndose para algén que 
estaba dentro da casa. 

— Adeus, hastra a noite — respondeulle Maruxa — ; estes días son nosos 
por enteiro, don Fernán, temos de os aporveitar. 

E na porta déronse unha derradeira aperta e bicos de despedida. Despois 
Maruxa pechou a porta e o home dirixiuse ao alpendre para amontar no 
cabalo que tiña alí amarrado. 

Foi daquela cando Fortún disparou a sua baesta. Un pequeno berro; 
un ¡Ah! de dórosa surpresa, de abraio; un sospiro de morte, e o home que 
se derruba sobor do chan esbrancuxado pol-a xiada. 

Fortún achegouse á casa e petóu na porta. 

— ¿Quén é? — demandou a voz de Maruxa. 

— ¡ Abre, son eu, Fortún ! 

A muller foi abrir e cós ollos desbogallados pol-o estarrecemento, 
escramóu: 

— ¡Ti aquí desta hora! 

— ¡Eu! Pra te castigare á par do teu amigo, que xa pagóu a sua culpa! 

— ¡Fortún! 

— ¡Desleigada, mala muller! 

E chantoulle a sua adaga no corazón asañadamente. 

Despois desamarróu o cabalo de don Fernán Peres, carregóu nel os 
corpos dos dous amantes, e foi camiño de «as Bocas do Sangue» onde chimpou 
os cadavres. Feito esto, amontouse no cabalo e fuxíu cara os montes. 

Moito se falóu no castelo d'Andrade, e moito falouse tamén en Ares 
encol do estrano caso de teren disparecido o capitán don Fernán, Fortún e 
mais a sua muller, Maruxa. Mas ninguén soupo o por qué nen o como fora de 
todo aquelo. 

Pasado algún tempo encomezouse a correr por toda a bisbarra de Pontes 
d'Eume, que unha cadrilla de ladróns tiña asaltado varias casas, que arrou- 
baban os cregos das parroquias, os labregos ricaces e os mesmos fidalgos. E a 
xente toda andaba con grande medo. 

Un día que saíran de caza o señor de Andrade e mais algúns fidalgos da 
sua casa, cando despois de dar morte a dous xabarís voltaban para o castelo, 
atoparon perto dun regacho a dous irmáns, sobriños que eran de don Fernán 
Peres, o disparecido capitán d'Andrade. Amos a dous estaban ao parescer, 
mortos; mas, un deles inda tivo folgos para dicir que foran asaltados por 
catro ou cinco homes ben armados e que un deles era Fortún; e xa con moita 
dificuldade, engadiu qutí éste xurara matar a todo aquel que tiver sangue 
de don Fernán Peres de Souto, pra castigare o mal e a disgracia que este lle 
tiña cousado. 

Sabido esto todo pol-o señor de Andrade, dispuxo que unha tropa de 
besteiros e lanceiros dirixida por varios cabaleiros da sua casa, tentaran de 
perseguire e prender ou matar aqueles homes. 

Batido e derrotado, Fortún víuse acurralado, e tivo que fuxir; e gracias 
que conservaba o cabalo de don Fernán pra tentar de se salvare sen que 
poideran botarlle as mans como lles acontecéu aos seus compañeiros. 

Pero con todo, Fortún, cercado pol-os seus perseguidores, que tamén 
iban d'acabalo, tivo que seguil-o camiño de Mugardos, e, ao chegare diante 
das Bocas do Sangue, sentíndose perdido, preferíu darse morte por sí mesmo 
denantes que deixarse enforcar, e dirixindo o cabalo cara as medoñentas covas 
ou furnas, brincóu nelas, indo esfragarse nas profundezas das buratas. 

Tomada do «Album histórico, científico y lite- 
rario de Galicia», Ferrol, 1887. — Recollida 
por R. Conde Salgado. 

A COVA DOS ENCANTOS OU DA DONCELA 



O día de San Xoán é moi sonado na nosa terra, como é en moitos outros 
países. Ondequeira, as lendas, os romances, os contos, relembran o día tan 
asinalado: 

Dia de San Xoán alegre, 
meniña, vaite lavar: 
pillarás auga do paxaro 
enantes que o sol raiar; 
irás no abrente do d'ta 
a i-auga fresca catar, 
da i-auga do paxariño 
que saude che ha de dar... 

ou aquel outro: 

Madrugada de San Xoán, 
madrugada a mais garrida, 
que baila o sol cando nace 
e rt cando morre o día. 
Onde vai Nosa Señora, 
onde vai Santa Mar'ta? 
Vai cara a banda do mar, 
vai cara a banda da ria... 

Son varios os romances que hai na Galiza que teñen por tema o día 
de San Xoán, como pode vérese no «Romanceiro popular galego de tradi- 
zón oral» pubricado por meu irmán Loís (Porto, 1959) ((*). 

Mas tamén hai certos ritos nos costumes das nosas xentes, como son a 
celebrazón das lumeradas nouturnas do víspera; as herbas santas con que se 
enfeitan as portas e fenestras das casas; o se lavare coa i-auga deixada a 
serenare durante a noite coas herbas de San Xoán, ou o se bañar no mar; 
para tomar as nove ondas, ou semergullar no río nove veces á meia noite 
pra purificare o corpo librándose de pecado. 

( l ) Tfaballo galardoado có premio «Padre Feijóo», do Centro Gallego de 
Buenos Aires, no ano 1955. Pubricado nun manífico volume de 300 páxinas pol-a 
Junta de Província do Douro Litoral (Portugal), con un prefacio do ilustre Dr. Fer- 
nando de Castro Pires de Lima, Director do Museu de Etnografia e História do Porto, 
e da «Revista de Etnografía». 

Pero hai tamén certos acontecimentos que soceden precisamente aquel 
día. E un deles e o que se refire á Cova dos Encantos, ou Cova da Doncela, 
que hai perto da vila de Viveiro, na provincia de Lugo. 

Non lonxe da foz do río Landrove, ao Norte de Viveiro, e perto da aldea 
de San Xoán de Covas, érgueuse na beiramar, outas, tristeiras e mouras, 
varias penedas, que, cando as brétemas arrodéanas coma enxeles cendaes 
movidos pol-a araxe, somellan medoñentos pantasmas que dan corpo a len- 
das e crénzas dos povos celtas ou das terras escandinavas. Desas crénzas que 
teñen acollida tamén no esprito lírico e saudoso das nosas xentes galegas. 

As penedías d'aquela ribeira toda, que bicadas nos días calmos pol-o 
mar, bateladas con furor cando os vagallóns das maneiras crébanse contra 
delas con estrondo, desfacéndose en escumantes xerfas, están rompidas e 
furadas costituíndo fondos abisíos, furnas e picoutos arrepiantes. 

Na parte d'aqueles rochedos que cai sobor do mar, á grande outura por 
riba do nivel das augas, nunha concavidade da costa e nun lugar onde o pe 
se non pode soster, nen a man alcontra unha fenda nen un saínte onde se 
agarre, vese un penedo furado dunha maneira estrana, pois trátase dunha 
cova cuia abertura simétrica somella unha grande fenestra meio cuberta 
polas silveiras, que alí foron nascer arraigañadas antre as pequenísimas 
regañas do penedío. 

Aquela é a que as xentes chaman «A Cova dos Encantos», ou «Cova 

da Doncela». 

E disque naquela cova áchase encantada por un rei mouro, unha fer- 
mosísima doncela, branca coma unha azucena e de cabelos roxos coma o son 
as follas das árbores no outono; os seus ollares esvecidos e tristeiros, somella 
coma se albiscaran no pensamento as saudosas visións de algún soño de amor 
non logrado endexamais, ou a lembranza de acedumes e disgracias acontecidas 
en tempos moi recuados que foran derrubar ilusións e soños dunha vida mais 
apracenteira e ditosa. 

Ben sabido é que por unha corruzón e mesturanza debida á somellanza 
dos móres (xigantes) e mouros, e sendo estes mais coñecidos pol-as duras 
loitas sostidas contra deles na nosa terra, dáselles o nome de mouros aos 
antigos mitolóxicos xigantes que habitan no interior dos montes, xentiles e 
descreídos, negrumantes e feitizadores, que son os cousonantes de tantos e 
tantos encantamentos, e que por esto eles mesmos coñécense tamén có nome 
de Encantos. 

Mas, falemos da doncela encantada na cova; esa coitada doncela, belida 
e xirifeira de corpo. Cecais é unha principesa, cecais é unha fada. ¿Por qué 

foi encantada? ¿Por qué está presa naquel carce de pdra inacesíbele? Esto 
é o que ninguén sabe, nen se saberá endexamais, porque a doncela da Cova 
dos Encantos, non pode ser amada, non pode ser desencantada. Unha vez 
certo fidalgo quixo tentar de se achegar a ela, e aparescéu morto, afogado 
ao pe dos rochedos, e coa cabeza esmagada; poida que caído cando tentaba 
de aganchar pol-os penedos. 

Tampouco é doado vela; porque só adoita aparescer na boca da cova, 
naquela fenestra aberta á vista da xente, no alborecer do día de San Xoán, 
cando cáseque aínda se non esvaíron as brétemas da noite; cando se ouve o 
primeiro chilrear dos paxariños. 

Nese intre das primeiras raiolas do sol nascente, sí, podese contemprare 
por breves istantes, fermosa como a mesma alborada, na mentres peitea a sua 
mesta cabeleira roxa cun pieite de ouro puro que escentilea reluscente, inda 
que non loce tanto como a mesma beleza da sen par doncela, que é tal que 
unha celeste aparizón que se apresentar aos mariñeiros que naquelas augas 
lanzan as redes ao mar onde percuran a mantenza de tantas xentes ao tempo 
que a sua propia mantenza. 

¡Cántas veces as embarcazóns téñense detido frente as rochas pra tentar 
de ver naquela úneca amañecida do ano a doncela que mora encarcerada polo 
encanto naquela penedía! 

¡Cántas veces algún xoven e barudo pescador, non trataría de agatuñar 
pol-os rochedos irtos pra vere de chegar deica a burata da cova pra desco- 
brire o segredo da aparizón; pra tentar desencantar a fermosa doncela coma 
unha maravillosa fazaña que, poidera dar, fose para ele unha felecidade de 
toda a sua vida futura. 

Pero hai tamén un romance «A doncela encantada» que se refire ao 
mesmo encanto da ribeira do mar na ría de Viveiro; mas nel fálase de 
«nove fadas que a sirven» e mais eméntase «aquel galán garrido e fermoso 
coma un sol, que ten de saír das augas ao cantar do rousinol». Noustante 
na lenda se non di cousa ningunha encol deso, cecais que sexa por se tere 
esquecido o feito base da lenda, que no romance inicíase, inda que tampouco 
se romata. Ou é o galán garrido que ha saír das augas aquel fidalgo afogado 
ao pe do rochedo que ten a fenestra aberta? 

A lenda que teño vlsto citada moitas veces, 
non é coñecida na sua totalidade limítase 
de cote ao pouco que eu recollin. 

O CABALEIRO CAMBEADOR 



Era unha fermosa tarde do mes de Maio do ano 860, cando paseaba 
por un dos vals que rodeaban a cidade de Santiago, un nobre cabaleiro xa 
entrado en anos, que se chamaba don Abril Ximenes. 

Don Abril pertencia a distinta e podente orde de Cabaleiros Cambea- 
dores, fundada a comezos do século ix, pra defenderen os perengrinos cami- 
ñantes e mais faceren garda honorífica do venerado sartego do Apóstolo 
santo. Orde que deu oxige mais tarde aos Cabaleiros da Espada, o posterior- 
mente á mais escrarecida de Cabaleiros de Santiago. 

Os primitivos Cabaleiros Cambeadores, aos que pertencía don Abril 
Ximenes era unha sorte de templarios, escolmados sempre antre os mais esgre- 
vios fidalgos, e estáballes encomendada a proteizón dos moitos perengrinos 
que viñan de toda a parte do mundo pr'adoraren o Corpo Santo e que, por 
portaren moitos deles ricos presentes e mais diñeiro d'abondo para as necesi- 
dades da viaxe e mantenza, eran atacados e roubados por ladróns e moitas 
veces tamén feridos senon mortos. 

Don Abril Ximenes tiña sido cabaleiro destemido e vertudeiro; fidalgo 
ricaz, e guerreiro que tiña ben probada a sua valía nas loitas contra dos 
mafometás que tiñan asollado a nosa terra. Mas, un día sentindo que as suas 
forzas aminguaban, quíxose retirare dos campos de batalla, e pedíu unha 
praza antre os Cabaleiros Cambeadores que lle foi concedida. 

Paseaba, pois, aquela tarde don Abril c'un seu criado vello, recreando 
as olladas por aquela paisaxe vizosa e verdecente de arboredos e searas. 
Ao lonxe destacábase a severa costruzón dun castelo antre cuias almeas albis- 
cábase a soma dun armado centinela. 

Cara ese mesmo castelo detívose sombrizo e tristeiro don Abril, deixando 
ceibas as rédeas do cabalo, e ollóu a rexa morada c'unha espresión que des- 
cobría a mágoa do seu pensamento. Así estivo uns istantes. 

O criado, atristecido tamén, díxolle: 

— Señor, señor ¿inda non podedes esquecer? 

— Endexamais, Orduño, endexamais; era a miña vida, i entramentres 
o meu peito alente, non é posíbele esquecer. — E estendendo o brazo acenando 
para o castelo, proseguíu: 

— Alí hai seis anos era eu ditoso; alí gocéi as maores ledizas da miña 
vida... e alí sofrín tamén as mais grandes dóres. Alí moraban elas, elas ¡as 
duas prendas mais queridas, o encanto dos meus días... Despois, a crúa 
morte da miña esposa Hermesinda, e... a fuxida, o alonxamento da miña 

filla Branca... ¡Oh! ¡maldito castelo que taes disgracias me trouxo! ¡Non 
voltaréi a ele, non! Imonos, Orduño, ímonos. 

— Pero, señor — dixo o criado — , se vos sodes quen... 

— Sí, é certo, eu son o que de cote veño deica aquí... Inda me parez 
que vou velas de novo... ¡Pero non! ¡Eso é imposíbele! 

— Señor — dixo soavemente Orduño — : non esquezades que hoxe tóca- 
vos facer garda ao pe dos muros, a carón da porta... 

— Imonos, Ordoño. 

E tomaron o camiño da cidade. 

Xa de noite, don Abril cumpría o seu deber de vixilancia á pe dos 
muros da cidade. Non habendo naqueles tempos alumeado púbrico, todo 
estaba escuro. Eran tres daquela os Cabaleiros Cambeadores que facían a 
rolda. Dous eran mozos, e o mais vello era don Abril, que, despois de curtos 
parrafeos cós seus compañeiros calouse somido nos seus pensamentos, e enca- 
miñouse paseniñamente sen direizón fixa arredándose sen se decatare da 
porta da muralla. 

De súpeto don Abril sentíu un berro e a seguir outro mais deble, e o 
confuso balbordo d'unha loita. Con toda a lixeireza que lle permitía a escuri- 
dade da noite, don Abrü, espada en man dirixíuse ao lugar de onde parecíalle 
vir aquel marmurio; daquela víu no meio de aquel camiño dous homes, dous 
bandidos, que ataban, máüa da sua defensa, a un xoven perengrino, e a 
dous pasos outro mais novo deitado en terra; un fachuzo de palla alumeaba 
a escena. 

— ¿Quén vai ? — berróu don Abril, sen que ning'uén respondera. Daquela 
voltándose cara a cidade, engadíu noutro berro — ; ¡A min, Cabaleiros! 

— ¡Os cabaleiros! — dixo un dos ladróns. 

— £ un só — tranquilizouno o compañeiro. Ben nos arranxaremos. 

E cando don Abril chegóu, xa o mais mozo e valente dos malfeitores 
agardábao armado c'unha machada; mas, inda áxil, don Abril chantoulie no 
ventre o bico da sua arma. Éste caéu ceibando un berro, e o compañeiro 
ergueuse axiña, non pra o defendere, mais para fuxire levando o cinturón 
que arringara ao perengrino no que este gardaba o diñeiro. Don Abril cor- 
toulle a retirada i entón trabáronse os dous nunha loita corpo a corpoe ás 
escuras, porque as pallas do fachuzo estinguíanse. 

Os dous compañeiros Cambeadores acodiron prestamente c'un fachote 
nunha man e a espada na outra. Era tempo; porque don Abril ferido nun 
hombreiro, caia cambaleando sobor dun xionllo. Un dos Cabaleiros sóstívoo 

na mentres o outro acometía ao bandido, que, canso xa e tamén ferido, caéu 
tamén esvaído. 

— ¡Desamarrádeme, cabaleiro desamarrádeme axiña! — berróu o peren- 
grino. 

O Cambeador cortóu a corda có bico da sua espada, e o perengrino 
púxose en pe dándolle as gracias. Daquela viuse que era un home xoven e 
lanzal, de xentil e nobre aspeito, inda que trigueiro mourán, e ollos negros. 

— ¿E ben, señor Ximenes, qué é o que temos? ¿É de coidado eso? 

— Non, gracias a Deus, meu amigo; a ferida parez sere leve; mas, as 
forzas mancábanme, e se non chegades axiña... 

— ¡Oh! Sodes un herói, cabaleiro ¡que Deus vos bendiga!, marmulóu 
ás suas costas unha doce e emozoada fala mulleril. Ao escoitala, todos 
voltáronse surprendidos. 

Daquela viron ante sí un beiísimo rapaz perengrino, con faceiras de 
anxo ou de feiticeira beldade. Era o mesmo que don Abril albiscara deitado 
e inmóbele no camiño. Todos ceibaron ao velo unha escramazón de surpresa; 
mas, a que lle fuxíu ao señor Ximenes do peito foi de emozón intensísima, 
e á vez, o xovencísimo perengrino palidecéu e caíu de xionllos aos pes de 
don Abril escramando: 

— ¡Ah. señor, señor!... ¿Sodes vós? 

Don Abril marmulóu tamén ademiradc e dixo: — ¡Branca! ¿és ti? ¡Meu 
Deus, me non enganan os ollos! 

— ¡Sí, meu pai querido, son eu... a que... 

— Non, arreda.... Yaite... ti non és a miña filla, a desleigada. . . morréu 
para min... Vaite! 

— Señor, meu pai..., perdoádeme, veño a me homildare ante o sartego 
do Santo Santiago — veño a vos pedire a vós o perdón e a vosa benzón. 
Este é o meu marido — engadíu acenando para o seu compañeiro. 

— ¡Eu tamén, señor, rógovos que nos perdoedes — e axionllouse igual- 
mente ante don Abril. 

— Meu pai — seguíu dicindo dona Branca — : inda vivía miña nai, vosa 
esposa dona Hermesinda, cando' coñecín nunhas festas reais, un cabaleiro 
agareno, de ilustre sangue e grata presenza; e tanto o xoven aquel enchía 
os debezos do meu corazón, que o améi, ou mellor, nos amamos mália da 
diferencia de raza e de relixión, e mália de tol-os ostáculos e pexas que 
presintíamos. Cando morréu a miña nai, vós fixéchedevos seco, xoto e severo; 
e entregado por enteiro aos tristeiros pensamentos que as suas lembranzas 
vos deixaban, deixáchedes sóa e desleixada á probe Branca, a vosa filla; e 

Branca coidando qué a non amábades, entregouse pof compreto a aquel 
outro amor que Ue ofrecía o valente Omar, e co'ele foise, inda sentindo o 
corazón esgazado ao se arredar do seu pai, de vostede... Na África estiven 
tres años, benquerida dele, adourada dele; deste meu querido esposo; porque 
é meu lexítimo esposo, meu pai; e o meu amor e os mus rogos, en cabo 
lograron que se fixera cristán... Cumprindo agora unha promesa, viñemos, 
como vedes a Compostela. O meu marido foi batizado e chámase hoxe don 
Rodrigo Aimar, i é capitán dunha das hostes españolas. Vede a vosos fillos 
homildados e perdoádenos. 

— Por amor da vosa filla — dixo entón o marido de Branca — , caseime 
co'ela e co'ela son feliz; mas, pra que a felicidade sexa compreta, dádenos o 
voso perdón, e se vos parezo dino dela, estricade a vosa man dereita en sinal 
de conciliazón. 

— ¡Fillos! — escramóu don Abril abríndolles os brazos, vide; vos dou 
có perdón a miña benzón, porque hoxe síntome ditoso. 

Unha faixa de craridade deseñouse no ceo; era a primeira luz da albo- 
rada e no cume dun outeiro destacouse a figura do castelo. 

— ■ ¡Ah! — escramóu dona Branca — estendendo o brazo cara aquela direi- 
zón. — ¡Ah! — repetíu tamén o pai dela, comprendendo a sua ideia. 

— Hai tres anos que o teño abandoado, maldecíndoo, e disposto a non 
voltar endexamais a ele; mas, hoxe o abenzoo baixo unha brilante alborada; 
imos, meus fillos, imos aló, agora sinto debezos de voltar aló. E romatada 
a hora da garda, os outros dous Cabaleiros Cambeadores acompañáronos. 

Do «Album H. C. e L.» de Ferrol, xa citado. 



GALAAZ E O SANTO GRAAL 

Nun rochedo da serra, do condado da Bretaña chamado Camelot, o 
Rei Artur axuntóu os seus cabaleiros, que son os mais sonados pol-as suas 
fazañas, d'arredor da famosa táboa redonda que ocupa o centro do grande 
estrado do seu castelo. 

Alí están todos, todos menos un; mas, no espazo que se lle reserva, hai 
un cartón que diz. «Galaaz, o Agardado». 

¿Quén é este descoñecido cabaleiro? ¿Por qué é agardado? 

Rei Artur, sen nada dicire encol deso, fala a seus homes: 

— Esta noite durante o meu sono, acontecéu que El Señor se me apa- 
rescéu e fíxome un mandado pra eu.pedire aos meus cabaleiros, que estiveren 
limpos de todo mal, que foran penitentes en percura do caliz do Santo Graal; 
o caliz do misterio en que Xesús Cristo deu a beber o seu propio sangue aos 
seus apóstolos na Cea derradeira; a copa milagreira en que apagóu a sua 
sede de martirio El Señor. 

Erguéronse todol-os cabaleiros, despiron as suas espadas, e cas mans 
postas na cruz do puño delas xuraron encamiñarse por todol-os vieiros do 
mundo en percura do vaso sagrado. E todos cheos de fe dispuxéronse a 
partir. Naquel mesmo istante, abríronse as portas e como nimbado por unha 
luz espeitral, aparescéu no estrado Galaaz, «O Agardado». 

Ollárono todos ademirados. Galaaz era xoven, un mociño sinxelo; e non 
portaba espada, nen calzaba esporas; e noustante o seu porte barudo amostraba 
afouteza. Sobor do peito levaba broslada unha cruz vermella que somellaba 
no peitoral do traxe branco coma unha aberta, sanguiñenta ferida. 

Ao ver o cabaleiro, ergueuse el Rei Artur e póndoo á carón de sí 
dixolle: — ¡Tomade a miña espada, Galaaz, que outra mais esgrevia e limpa 
ninguén a colléu na man. * 

— Non podo eu, señor, tomar a vosa espada — respondeu o mozo — ; 
que a espada que eu cinguiréi á miña cinta, ten de baixar do ceo. 

Rei Artur dixo entón: — Gallaz, embrazade o meu escudo, que outro 
mais forte e ben batido ninguén deica hoxe tivo arte de o forxar. 

E Galaaz decraróu: — Non pode embrazar o voso escudo; que eu hei 
embrazar sómente aquel que coa miña espada gañar. 

Rei Arrur engadíu: — Eu vos cruzo cabaleiro, Galaaz; e pra honrarvos 
mellor, cazarvos hei miña espora. 

— Rógovos gran Rei Artur — repricóu o xoven — que me non calcedes 
a espora nen me crucéis cabaleiro; que a espora que eu usaréi, Ela ma ten 
de calzar. 

El Rei e os cabaleiros entón, axionllaron, e coma se unha voz misteriosa 
lles falar, repetiron a un tempo: 

— A aquel lle será dado conquerir o Santo Graal, que teña o seu corazón 
puro e limpo de mal. 

E despois xuntos pasaron a noite a orar, e ao vir a alborada erguéronse 
todos, onviron santa misa, e despois, cinguindo as espadas i embrazando os 
escudos, coa lanza na cuxa e de viseira caída, có airón enloitado, arredáronse 
uns dos outros e cabalgóu cada un deles por distinto camiño. 

O derradeiro en partir foi Galaaz; sen espora nen lanza, nen espada 
nen casco, levando os seus cabelos loiros ceibos cal xoguete do vento; sorri- 
dente e lanzal porque o seu corazón puro e sinxelo está limpo de mal. E non 
teme os malos fados, encantamentcs nen feras; nen tampouco os maldosos 
que poidera atopar. Vai pensando en amores, vai pensando no caliz que vai 
a percurar, agardando que o ceo ll'escrareza o camiño. E sen case pensalo, 
vai subindo un vieiro que o leva pol-o monte, cal se for dar ao ceo. 

Ao subir pol-o monte, ao cruzar mestas fragas, antre rexos toxales e 
touzales brañegos, parez que ollos acesos dunha cór sanguiñenta fítano con 
teimosía axexando os seus pasos; e asubíos trementes e renxer de dentamias, 
e os ouveos de lobos, e fungar de serpentes, como agoiros o siguen ventando 
mil disgracias; mas, o xoven non teme nen agoiros sombrizos, nen feras, 
nen pantasmas, nen tampouco feitizos, e sigue camiñando sereo e confiado. 
E así levóu tres días, sen se sentir cansado, mália de non durmir ao dereito. 
E despois dos tres días de longo camiñar, en cabo víu ao lonxe, xurdir antre 
penedos as ribeiras do mar. 

E ao tempo que Calaaz se achegada ás areias da praia, unha nao 
senlleira foi a barar alí. ¡Ou ledicia i espranza; ou ventura do xoven peren- 
grino que percibíu entón un cálice de ouro broslado na brancura da vela 
d'aquela embarcazón. E unha cruz vermelha no alto do mastra mais unha 
estrela de prata fulxindo craridades na proa coma luz do vieiro sobre 
as ondas do mar: 

Galaaz, puro e limpo, entróu naquela nave que encetóu nova viaxe no 
rumo de levante por onde o sol espalla as primeiras raiolas do día. E a nave 
navega adiante, adiante, vagarosamente, movida por levian ventiño, por unha 
araxe maina. E no decorrer da noite, nun soñar garimoso e gasalleiro, sen- 
tíndose feliz, Galaaz, arrolado pol-o abalo do mar, sigue avante, en silenzo; 
pensa amores e grorias, esperanzado e ledo, confiando no trunfo que o ceo 
lle asinala, cando o Santo Graal en cabo haberá de atopar. 

A barca milagreira, cruzando o mar, senlleira ao termo de dous días 
onde foi atracar: ao pe dun gran penedo nunha nova ribeira; mas, ¿en qué 
lugar da Terra? Eso non o sabía; mas, ao espallar unha ollada pol-o ceo 
alongado, víu como d'unha raiola do sol dependurada, descía dende as nubens 
unha espada brilante, que somellaba fose ofrendada a ele, cecais forxada por 
anxos ou xigantes; porque a tal arma caíu sobre a peneda e nela se chantóu 
abrindo unha fendecha cal unha fonda ferida, na que ficóu cravada. 

Á vista do miragre, o xoven e baril cabaleiro, sentindo arfar o peito por 
unha doce emozón, e areloso do trunfo do seu grorioso empeño, axionllouse, 

e erguendo para o ceo a sua doce ollada, oróu con devozón; despois, ergueuse 
e foi botarlle a man á aquela espada que tan miragreiramente se lle aparescía 
coma oferta divina. 

O penedo fendeuse ao retirar a espada; pero sen parar mentes neso, o 
xoven cabaleiro cinguíu a arma ao costado; mas, despois víu por entre o 
penedo amostrado un camiño a cuias beiras medraban frores, e estendíase 
ante ele convidándoo a seguir aquel frorido vieiro, ladeado por vizosos i 
ergueitos pinos verdecentes e arumosos. E o sol resprandecía, e as labercas 
voaban cantando ledamente. 

Galaaz ao ver tal paisaxe, por el foi camiñando sereo e confiado, pen- 
sando que tripaba unha terra belida, unha terra úbeda e farturenta como 
abenzoada pol-o Señor. E asmóu que alí poidera ser que romatara a sua 
perengrinaxe có achádego que percuraba con devezo e venturanza. 

E vendo un home que labouraba o campo, somentando o terreo labradía, 
saudouno con apracemento, decíndolle: 

— ¡Sálvete Deus, señor, e que arrequente a semente que botas. 

— ¡Que Deus lle pagué o seu bon desexo — respondeulle o labrego — e 
que lle depare a f elicidade ,que merez. 

— E ¿quérme dicir que terra é esta? Estimaría de saber. 

— Ben se ve que o señor é forasteiro. Pois camiña por terra da Galiza. 
Galaaz despedíu e seguíu seu vieiro, camiñando a modiño e ollando 

d'arredor, contemprando a campía follosa de arboredo e ríos marmutantes, 
i escoitando cantar de paxariños, e vendo meniñas pequenas que pastoreaban 
vacas e ovellas nos prados verdecentes. 

Ao mediar unha noite atopouse no fondo dun chouzal sen camiños; 
sentóuse a pé dun carballo para ver de repousar; mas sentíu un estrondo 
como de ouveos de lobos que arrepiaban, e mais de trebons que retinían como 
estouros medoñentos; e asopraban os ventos abalando con furia os arboredos. 
E víu con sobresalto ante sí un monstro irado bafexando con labaredas de 
mesto fume ardente, coas poutas ergueitas para acometelo. 

Tremeu o cabaleiro ao ver tan fera e medoñenta besta; a Besta Ladradora, 
que alí lle aparescía; mas, encomendando a Deus a sua alma, empuñou a sua 
espada e dun certeiro pulo, chantoulla no peito atravesándolle o corazón. 

Un brado de agunía resoou longamente; mas, a besta caíu ferida de 
morte, e detrás dela brilaba algunha cousa con brilo escentilante cal se fora 
dun sol, e ao resprandor, Galaaz puido ver que era un escudo, o escudo enfei- 
tizado do mal rei Tolomer, forxado en ouro virxe. 

Con ledicia o cabaleiro, embrazón aquel escudo, e reanudóu o camiño, 
subindo os outeiros e baixando as valgadas; en cabo á carón dunha fonte 
presentóuselle diante unha dona encantada; unha principesa d'ensoño somellaba, 
branca e loira con sen igual beleza; ollos verdes e meigos como as augas do 
mar. Paxes garridos levan feixes de rosas e recóllenlle o manto, e o mais 
garrido porta nunha arxéntea bandexa, como un rico tesouro, unha fermosa 
espora que brila coma ouro. E a princesa doncela, chegándose a Galaaz, con 
xeito que namora, cálzalle sorridente a reloscente espora. 

Mas, fiel ao xuramento, Galaaz dalle as gracias cumprido c'unha xentil 
continencia; pero vencendo o xuvenil debezo ante a fermosa doncela, cavilando 
que o seu trunfo está pronto a chegar, e ten de ser alcanzado manténdose 
puro e limpo de mal, pecha os ollos e pecha o corazón á beleza e o amor, 
e sigue o seu camiño. 

E chega o Virnes Santo, nove días despois da saída de Camelot, cando 
Galaaz chega a unha valgada do monte; leva o escudo da cruz vermella 
Cinguido pol-o brazal, calzada a espora d'ouro, a forte espada na man, e o 
corazón esforzado aceso en arela santa, puro e limpo de mal. Zóa mainamente 
o vento, e o cabaleiro sobe o monre deica o cume da montana do Cebreiro. 

Alí, no curuto, unha capela, aberta a porta de par, acolle aquel cabaleiro 
que homildosamente axionlla ante o altar e rinde a espada. 

Ao alzar a fronte o cabaleiro ¡Ven o miragre os seus ollos! Pois alí 
mesmo riba da ara do altar, reluma o caliz santo, ¡o Caliz do Santo Graal! 
có líquido sangue vermello que nel veuse conservando anos e anos por un 
miragre de Deus. 

Esta lenda a relata Cabanillas no seu belo 
poema «Na noite estrelecida» — Edición 
«LAR». A Cmña, 1926. 



AS MANS TRONZADAS 

O célebre coudel musulmán Almanzor, que o ano 997 invadíu a Galiza, 
é, no decurso de toda a delongada guerra sostida contra dos mafometáns, 
o que mais se relembra na nosa terra; porque foi o que puido chegar mais 
ao Norte dela, sobardando Lugo, hastra Ortigueira e conquistando Santiago 
de Compostela, que saquóu, levándose os sinos da catedral a lombos dos 
cidadáns cativados. 

E por esto tamén, hai na Galiza varias lendas nas que figura Almanzor 
como persoaxe principal, sendo unha delas a seguinte: 

Ao se espallaren as témeras novas de que o temido coudel avantaba 
coas suas pudentes e guerreiras xentes, a familia das vilas e aldeas fuxían 
abandoando casas, campos e gandos; os señores feudaes, ante o perigo que 
non era doado resistir, collido de solpresa pol-a rapidés do ataque inagar- 
dado, deixaban tamén os seus castelos alonxándose cara a Cruña, para se 
axuntaren alí e unidos en grande número poderen encetar o contra-ataque 
que habería de rexeitar o audacioso mafometán. 

Atravesando as montañas de Fuentefría, o exército comandado por 
Almanzor espandiuse por toda a bisbarra, levando a sangue e lume o seu 
avance vitorioso, arrecadando gandos que haberían depararlle mantenza para 
os seus guerreiros, e esbullando todo canto poidera lle valer para afincar 
o seu poder e se defenderen de posíbeles intentos de acometidas por parte 
dos galegos. Así chegóu hastra os vals de Troncoso, San Pedro e As Oliveiras, 
nas proisimidades do castelo de Sobroso, e hastra este adiantóuse o capitán 
Ab-del-Kader con un fato de cabalería pra esproraren o camiño e albiscar 
as disposizóns e defensas con que aquel contaba. 

Mas, ao parescer, o castelo hachábase abandoado, posto que se non vía 
ningún centinela nas atalaias nen antremeio das almeas; e mis abraiados 
ficaron ao atopárense con que as portas estaban abertas. Con cautedade 
adentráronse algúns homes no patio, e, en cabo, convencidos de que non había 
ninguén no castelo, tomaron pose dele, e enviaron a nova ao xefe do exército. 

Cando Ab-del-Kader e os seus soldados estiveron instalados nos salóns 
da torre do homenaxe e nas suas dependencias, e dispoñíanse pra un acougo 
gostantes dos viños que había na adega, ouriron non sen certa estraneza e 
temor, un maino e monótono soar dunha música que acompañaba o recital 
dun romance. Ab-del-Kader e varios dos seus subordinados subiron deica 
a prataforma da torre, de onde parescía que chegaba aquela voz, e viron 
que un vello cego, xograr sen dúvida do senñor de Sobroso, tanxía unha 
zanfona pr'axuda da sua cantiga, sen parar mentes nos soldados que chegaran 
hastra alí. 

Ab-del-Kader, estimando coma un ultraxe a indeferencia do vello xograr 
ante ele, noxado perante o que xulgóu coma un axe, apuñando a sua 
cimitarra descarregóu un súpeto e forte golpe sobor dos pulsos do músico, 
que lle tronzaron as mans, e dun segundo pulo decapitouno. 

E no entanto izábase a bandeira da meia lua no castelo, os despoxos 
do desditoso xograr foron botados ao pé da muralla. 

Pouco despois chegóu Almanzor ao castelo, o que empregóu como 
morada do seu cuartel xeneral a torre de Sobroso. 

Dende unha das atalaias, o almuédano convocóu os soldados á orazón, 
e desqois Almanzor reuniuse cós seus capitáns nunha das cámaras da torre 
pra estudaren o pran a realizaren no avanzo do día seguinte e como haberían 
de se efeituare o asalto á cidade santa de Santiago que era un dos seus prin- 
cipáes ouxetivos. 

Pro as suas deliberazóns foron interrumpidas ao se escoitaren un canto 
maino, melancónico; mas, forte e rexo no seu resoar dentro dos ouvidos 
abraiados que non comprendían de onde poidera vir aquela música e aquel 
cantar tan estranos que os estarrecía. 

Ab-del-Kader contóu daquela o que lle acontecera có vello cego xigrar, 
ordenando entón Almanzor que se repetira a mesma punizón có noxante 
músico que s'estrevía a se mofare dele e dos seus guerreiros. 

Varios soldados mouros esculcaron pol-o patio, as atalaias, as murallas; 
mas non atoparon a ninguén que poidera ser o músico cantor que tanto 
noxo e desgosto tiña cousado. O mesmo Ab-del-Kader, guiándose pol-o son 
que se deixaba ouvir teimoso e lúgubre na noite, puido atopar ao pé da 
muralla onde tiña sido deitado, o corpo mutilado do vello cantor da torre. 
A vella zanfona que soaba aicionada pol-as duas mans tronzadas, e coma un 
eco a voz do morto que seguía cantando... 

E canta aínda, según dín, cando se presinte unha grande calamidade 
que ameaza a Galiza. 

MUNIA E BERNALDO 

En Santtaya de Logrosa, Negreira, eisiste aínda, restourado, o antigo 
pazo ou castelo de Chancela, que data do século xiv. 

A lenda que a este vello sollar se refire, relata unha de tantas traxedias 
da vida malfadada e témera d'aqueles tempos ríspidos ,por tantos conceitos 
fabulosos. 

Nnha noite, os largacíos estrados da torre do castelo de Chancela estaban 
alumados pol-as tochas que irradioban a sua luz á traveso dos aximeces 
envidrazados, en loita coas primeiras tintas da alborada que se ían estendendo 
pol-o ceo. 

Na praza de armas da fortaleza, os guerreiros formados, vestindo os 
seus arneses de batalla, agardan a presencia do señor pra emprenderen a 
viaxe cara as terras en guerra oos sarracenos. 

O xefe da hoste, señor do castelo, aperta contra o seu peito por derra- 
deira vez a sua esposa cuios negros ollos choran a amargurante despedida. 

¡Qué noite! ¡Noite terríbele. noite maidita, que trouxo xa o novo día 
que levará o seu marido! ¿Voltará a velo? ¿Voltará a galopar pol-os camiños 
das suas terras a carón do seu Duarte amado? 

Mas é preciso acodir á chamada reial. O cabaleiro axudado pol-a sua 
querida muller cinxe o talabarte do que pendura o mandobre; encasquétase 
o elmo empenachado, e pol-o vao da viseira aínda non baixada, bica por 
derradeira vez a sua muller e o seu fillo, que ten ao colo a criandeira Munia, 
tamén chorosa porque o seu home, o fiel Bernaldo, irá na compaña do 
señor nas perigosas xornadas que os agardan. 

Pouco despois, os rexos tabróns da ponte treman ao pasaren os quer- 
reiros con bruído de aceiros e pisadas dos cabalos. Todos van a camiño dos 
perigos da guerra ¿Cántos voltarán? 

Pras esposas que agardan sempre temerosas e impacentes, pasan os días 
con lentitude, carregados de agoiros, de pensamentos tristeiros, antre a 
espranza e o medo. Mas, pésia todo, o tempo vai pasando no seu camiñar 
infindo... 

Munia, a criandeira que, o mesmo que a sua señora dona Mayor, sofre 
os mesmos insomnios, os mesmos temores, iguaes inquedanzas, adoita saír 
ao campo, pra que o crianzo respire o ár puro; pra que poida dar os pri- 
meiros pasos en liberdade, apañando frores campestres, vendo como corren 
as auga sdo río levando consigo as follas caídas das árbores; medrando e 
adequirindo robusteza có exercicio. 

Mas, un día, os resprandores do ceo ventan treboada. De súpeto cóbrese 
a bóveda celeste e atroa o trebón antre a deborcada bátega de auga. Fuxen 
os paxaros e se agarimaren no mais mesto das silveiras e o vento zoa aba- 
lando o arboredo que parez layarse da crúa centanía. Munia, arrepiada, se 
non afouta a emprendere a volta ao cstelo e currúnchase a pe dos ameneiros 
e bídolos que abeiran o río, aperta contra o peito o meniño que ten no colo 
e tenta de amparalo; mas, de súpeto, un trebón formidábele, abouxador, 
estoura; somella que reventa no propio ouvido. Estarrecida, quér se erguere, 
e abre inconscentemente os brazos. Un berro angurioso resoa antre o bal- 
bordo da tempestade. O meniño fóiselle das mans e vai parar ao río; tomba 
nas augas que fuxen na apresada corrente levándose a crianza, e a muller, 
enlouquecida berra chamando pol-o meniño que disparecéu antre as tur- 
boentas augas. 

Non hai piedade para a probe criadeira arrepiada... ¿Quén fala de 
piedade a unha nai que perde un fillo? ¿Quén, naqueles tempos, podería 
agardar perdón pra un pecado de descoido que é cousa da morte de un ser 
tan querido? A mai esconsolada será xuez impracábele e punirá a desditosa 
que amamantóu o seu fillo para a final ser causonante da sua morte. 

O conde volta ao castelo. Xa chegóu Bernaldo, o fiel servidor que foi 
á guerra na sua compaña, e adiantouse pra traere as gratas novas do 
regreso felís do seu señor. 

Mas, ao se abrazare Bernaldo coa sua muller Munia, fuxida dende a 
malfadada tarde, léu nos seus ollos i escoitóu dos seus beizos, o arrepiante 
conto da disgraciada morte do fillo dos condes. Non, non haberá perdón; 
ele coñece ben todol-os resortes, todol-os pensamentos dun cabaleiro; ele 
sabe de cor a lenda de todal-as vingas; ele aspiróu alí, no castelo, o cheiro 
do sangue fresco de todal-as xusticias... Un nobre non perdoa; o nobre ten 
o corazón tal coma o corpo, recuberto por unha couraza de ferro que non 
deixa paso ás súpricas. 

A aquela chousa onde fuxíu Munia en percura de abeiro pr'agardare 
o seu marido, chegará axiña a representazón dunha vinga impracábele. 

— Fuxamos, Munia; mas, a onde? Os cans do conde cazaránnos coma 
se foramos feras... 

Xente armada chega. A porta da cabana é derrubada a pancadas. Ber- 
naldo desenbaíña a sua adaga disposto a vender cara a vida da sua muller. 
Mas o brazo cáeselle con desalento e embaíña de novo o aceiro. 

De súpeto, unha ideia xurra no seu maxín; chama a parte o xefe da 
tropa. Fala co'ele, discuten entramos en voz baixa, i en cabo logra con- 
vencelo entregándolle unha bulsa de moedas. 

Bernaldo, que tiña solicitado a gracia de pagare ele coa sua cabeza o 
dano cousado pol-a sua muller sen se decatar, axionllouse ante o cepo, no 
que puxo a cabeza. Pro, na mentres o verdugo erguía no alto a machada, 
Múnia, cun súpeto movimento, tendeuse a carón do seu marido, xuntas as 
cabezas, unidas nun bico postreiro, que foi cortado ao tronzar a machada 
dun só pulo os pescozos dos esposos disgraciados. 

Foron soterrados os dous cadavres á beira dun camiño que pasaba poe 
diante dun piñeiral, e naquel logar nasceron dous pinos que foron medrando 
xuntos, e cando o vento sopraba abalando con forza as ponlas queixumentas 
con podente canto de rexa e carraxenta protesta, os dous pinos un pouco 
arredados do grupo que formaba o piñeiral, uníanse coma nunha aperta de amor 
e de lembranza de aquelas duas vítimas que xacían antre as suas raíces. 

UNHA LENDA DE REDONDELA 



Son debedor desta lenda ao meu distinto amigo o profesor Amado Ricón, 
quen — diz — tomouna dun libro de viaxes escribido por un cabaleiro navarro 
chamado don Xulián Madrazo, e pubricado en París o ano 1583. Outros 
escritores: Robert Southey nas suas «Cartas de España e Portugal», ao 
describir o seu paso por Redondela inserta esta lenda; e a ela refírese 
tamén Annette M. B. Meakin, no seu libro «Galicia, la Suiza Española». 

E o conto que aló pol-o ano 1520 en Redondela, un fermoso porto de 
mar, cáseque no fundc da ría de Vigo, había un famoso astrólogo e 
vedoreiro moi estimado non só en Redondela senon en Vigo, Pontevedra e 
na mitade da Galiza; e considerábase tal coma se for un profeta Daniel. 
Iste astrólogo chamábase Marcolfo, e tirando pensión de todos aqueles 
logares mariñeiros, tiraba d'abondo pra comere e aínda pra sere tido como 
home de «posíbeles» moi estimado. 

Po-a sua sona, a sua boa presenza e o seu aquel de «sabido» gozaba 
de grande considerazón, de sorte que sentíndose en condizóns pra tomar 
estado, e gostando estraordinariamente da xoven filla dun patrón mariñeiro, 
home principal, á que pol-a sua fermosura chamaban pol-o seu nome «a linda 
Almena, pedíuna por esposa e casóu co'ela. 

Viviron así Almena e Marcolfo contentes e ditosos, i espallouse a sona 
do astrólogo por aquelo de tér, ademais dos seus coñecimentos centíficos, 
fermosa muller e moitos «ducados». Mas, esto foi a sua perdizón, porque 
esa nova tan afagadora pra ele chegóu a ouvidos dun grande pirata, o mais 
cobizoso e crú corsario que por aqueles tempos sulcaba afoutamente o mar 
Ouceano coma úneco rei sóbor das augas. 

E aquel pirata, coñecido pol-o Capitán Sempronio, sentíu no seu corazón 
o antoxo de que aquela era unha préia que merescía sera percurada e con- 
querida; e pescudóu de feito por toda a parte e con cantas artices maxinar 
puido, o camiña e mail-os meios pra dare o asaltamento que desta vegada 
coidaba moito mais doado do que os abalroamentos que estaba afeito a 
realizar sóbor das abalantes e abritadas ondas do mar e contra os cañóns 
que defendían as naos que adoitaba apreixar. 

Había daquela en Redondela un santo padroeiro dunha igrexa que estaba 
fora do povo e á algunha distancia dele; e cuia festa era privativa dos homes, 
porque eran confrades que a ela pertencían; e as mulleres restaban sóias nas 
suas casas. Sempronio tiña bos espías, e foi noticiado por éstes algúns días 
denantes do celebramento d'aqueles feitos. Durante a noite devanceira á 

festa, o pirata arribóu a un logar moi perto de Redondela, e con uns cantos 
dos seus homes agachouse nunha fraga axeitada, para levar a cabo o seu pran. 

Tan axiña como Sempronio soubo en como todol-os homes de Redondela 
tiñan xantado na igrexa despois da misa e se dirixían onda unhas oliveiras 
onde adoitaban s'adivertiren con xogos e troulerías, e certo de que antre 
eles estaba o astrólogo Marcolfo coas suas adiviñanzas e dicindo a moitos 
dos seus viviños o que lles habería d'acontecer, o pirata botouse cós seus 
homes armados á casa do probe astrólogo e entróu nela á saco levándose as 
cousas de mais valor e riqueza que nela había, collendo os diñeiros e alfaias, 
e tomando a señora Almena por un brazo meteuna a bordo do seu bergantín. 
Despois de a fechar no camarote, deuo rde de desfraldar as velas e o barco 
saíu mar afora levándo o rico botín. 

Sabida a má nova de que o pirata Sempronio tiña ido a Redondela, 
todol-os homes deixaron a xolda e corxeron á vila pra tomaren as armas 
nas suas casas; mas, cando chegaron xa o bergantín do Capitán Sempronio tiña 
zarpado. 

O tristeiro Marcolfo, atopando a sua morada vouga, sen bens nen esposa, 
dirixíuse apresadamente á ribeira e subíu a unha outa penedía, e atando 
un grande pano branco no bico dun pau, acaneóuno no ár e encomezóu de 
berrar chamando pol-a sua querida Almena e facendo sinaes; mas, a nao 
ía xa lonxe e ninguén fixo caso das sinaes e acenos nin dos brados, non 
tardando en disparecer. Daquela, o desesperado Marcolfo, dendes do alto 
da pena que estaba á beira do mar, chimpouse dun grande salto, tombando 
enriba duns penedos baticados pol-as vagas do mar e morréu arrastado pol-as 
salgadas augas. 

Os de Redondela, amerceados da sua disgracia e condoéndose da sua 
sorte, vendo que non podían soterralo en terra santa, despois de o teren 
recollido, abríronlle un sartego nunha pena que estaba no meio do mar, 
á que se non pode chegar sen lancha. 

E así romatóu aquel célebre adiviño que non puido adiviñar a sua propia 
desfertunada sorte. 

A PENA DOS NAMORADOS 

Na feligresía de San Verísimo de Arcos, concello de Potearéas, na pro- 
vincia de Pontevedra, eisiste o chamado «dolmen» coñecido por A Pena dos 
Namorados, que, como non podía deixar de ser, debe este nome a unha lenda 
de amor desventurado. 

A Pena dos Namorado, que é unha grande pedra abaladiza, ten uns 
vintecatro metros de longo por tres e meio de grosso na parte mais delgada 
e cinco na mais grosa que asenta sóbor doutra de parella longura meio 
soterrada no chan. Aparte mais delgada apoia nun cacho de rocha duns tres 
metros de groso, e ao noso parescer non é un dolmen, inda que sí puido tér 
costituído un moimento megalítico se ben de tipo natural, e a sua relativa 
polidura debida aos elementos (ventos e chuvas) e non á man do home que, 
naquele stempos non dispuña de grúas pra moveren tan enormes e pesadas 
pezas nen de enxeños mecánicos pr'adoalos ou polilos nun grandor tal. 

Mas, vaiamos á lenda: 

O castelo de Sobroso, que está naquelas acheganzas, pertencía no tempo 
deste acontecimento a don Alvaro de Sarmento, que tiña unha filla chamada 
Alda ou Aldina, como a nomeaban querendosamente os seus familaes. Esta 
xoven doniña gostaba de facer pequenos paseios a cabalo, no seu fogaxento 
poldro, parcorrendo os arredores do castelo á traveso das verdecentes campías 
e cruzando as follosas carballeiras e soutos de castiñeiros. 

Adoito, a xoven condesiña dona Alda abeiraba a faldra do monte da 
Picaraña, en cuio cume erguíase un pequeno castelo propiedade do señor 
don Tristán de Abarca, cabaleiro mozo e xentil, ao que non vía con bós 
ollos don Álvaro de Sarmento porque discutira co'ele por mor das estre- 
madelas dos seus condados. Pro ninguén tiña roparado nen a ninguén 
chamaba a atenzón aquelas escursións hípicas coñecendo a afeizón que 
dona Alda tiña a trotar no seu branco e fogaxento cabalo pol-os dominios 
do seu pai. 

Mas, don Álvaro voltóu un día das terras de Granada onde tiña estado 
varios meses loitando contra dos mouros a carón dos reis Católitos, e 
despois que despedíu os cabaleiros seus vasalos e amigos que o tiñan acom- 
pañado, quixo ver a sua filla; mas, dona Aldina non estaba no castelo. 
Non tiña volto aínda do seu adoitado paseio. 

LLe non agradóu esto a don Álvaro. Quizeves sospeitóu algunha cousa 
pero non querendo ser inxusto nen obrade de lixeiro. Cando chegóu ao 
ciastelo a sua filla non fixo ninganha enmenta ao que podía supór. Mas, 
ouservando que día tras días repetíanse as saídas de Aldina, tratóu de 
pescudar a onde ía ou o que facía no decurso das suas cabalgadas. 

Un xoven paxe foi encarregado de seguire ás agachadas a condesiña 
e espreitala, e puido informar a don Álvaro en como tiña visto acovexada 
baixo a pedra de abalar na compaña do señor don Tristán de Abarca. 

Mália de que aquelo podía se considerare coma unha falta grave para 
o conde, teríao perdoado cecais se se tratara de outro cabaleiro; mas, sendo 
o de Abarca, có que non levaba boas relazóns, considerouno coma un aldraxe. 
E xurouse que o puniría. 

Don Álvaro Sarmento saíu unha serán en direizón do val de San Pedro; 
mas despois torcéu o camiño tomandc cara o monte Picaraña e achegouse 
á pedra de abalar na que se acovexóu; e ao chegar alí o xoven Tristán de 
Abarca deulle morte atravesándolle d'unha estocada. Logo arrastóu o corpo 
inanimado e deixándoo cuberto pol-a bouza que alí perto medraba, voltóu 
ao castelo por atallos e vieiros soedosos, pra chegar por diferente camiño. 

En valuto agardóu dona Alda pouco mais tarde pol-o seu amado 
don Tristán. En valuto agardouno o día seguinte. Acongoxada e medoñenta 
voltóu a Sobroso e recolleuse na sua cámara manténdose toda a noite nunha 
muda desesperazón. Ao terceiro día foi descuberto o cadavre de don Tristán; 
mas, non tendo coñecimento delo a namorada Aldina, voltóu unha vez mais 
a pé da colosal pedra abaladiza. 

E acontecéu que ao tempo de se pór o sol, aparescéu ante ela un 
cabaleiro vestido de negro que descéu dun alazán moi coñecido para ela. 
¿Pero quén era? Ao pronto o non distinguíu, pois levaba o rosto coma cuberto 
por un veo; mas, o porte, a figura... 

— ¡Tristán! — berróu con ledicia — en cabo viñeste; pro estes días... 
Uns sinos dobraron a morto na lonxedade, e espavorida, a xoven escor- 

solada ouvíu unhas medoñentas verbas que lle dicían: 

— Eses sinos anunciam o meu enterro. O noso grande amor foi tronzado 
pol-a morte... ': 

E o pantasma voltóu a amontar no seu cabalo e disparecéu na brétema 
da serán. 

Aldina foise para o castelo desolada. Eechouse na sua cámara e alí ata 
que ao cabo d'algúns días pecháronse todal-as fenestras do castelo e abríuse 
a porta pra dare paso ao costexo do seu enterro. 



Hai outra versión que a non dá por morta senon que a fai ingresare 
nun convento de Baiona. Mas, en Santa María la Real de Oya, parez que 
sí, moróu alí algún tempo un monxe silenzoso e xoto que se chamó en vida 
don Álvaro de Sarmento. 

A pedra abaladiza de Arcos é coñecida dende entón por «A pedra dos 
namorados. 

VASCO O TROVADOR 



Aínda eisisten en Moeche (partido xudicial do Ferrol), os restos do 
sonado castelo daquel nome, onde moraba no século xv o temíbele e aborre- 
cido Nuno Freire de Andrade, alcumado «o Mao», ao que obrigaron a fuxir 
os revoltados irmandiños cando se ergueron apuñando as armas contra os 
aldraxes i esbullos dos señores feudaes. 

Mas, algo devanceiro a esto foi o que lle acontecéu a Vasco, o trovador 
amado pol-a filla de don Nuno, Beatrís, á que seu pai tiña punido fechándoa 
na sua cámara pra que non poidera tér có xoven fidalgo a mais cativa 
comunicazón. 

Pero o amor se non resina a perder as suas ilusións i espranzas, e o 
namorado Vasco, mália de se espor aos asaños do témero don Nuno, conso- 
lábase cantando na soedade, inda que percurando sempre as acheganzas do 
castelo coa ilusión de que a sua amada poidera escoitalo ou, pol-o menos, 
intuire a sua presenza. 

E unha serán, téndose enteirado de que a fermosa Beatrís achábase 
fechada, prisoeira do pai, melancónicamente entoaba un novo cantar acom- 
pañado pol-a maina voz do seu laúde: 

Aves que pasás cantando 
No solpor, 

A maina gris sospirando 
D'arredor 

Fonle que vas marmurando 
Con amor, 

Ide a meu ben e decirlle 
Oue aqui só, co pensamento 
Posto nela, 

Que f'te no xuramento 
Oue lle fis 

E que agarde aquel momento 
Tan felis... 

Don Nuno, que voltaba cara o castelo despois dunha tarde de caza, 
quedouse solprendido e noxado ouvindo aqueia cantiga e, dirixíndose á ele 
berroulle: 

— jCala, moinante! ¿Por qué te afoutas ti, de sangue non esgrevio, a 
erguer teus ollos pra fitar a miña filla? 

— Perdón, señor; a esgrevieza está na i-alma; non nas veas do sangue. 
E se o sanguer hérdase, da i-alma só Deus é pai. — Respondeu o xoven con 
dinidade e aínda có seu pouco de arruallo. 

— ¡Miserento! — bradóu carraxento o de Andrade — , se te non arringo 
a língua, é só por me non luxar; mas, eiquí teño un veñabre, e isto é o que 
che fará calar. 

E alanzoullo ao coitado trovador que, ferido no peito, ceiba o laúde 
e tenta coas suas mans contraídas arringal-a arma homicía que o fai tombar 
no chan tinxíndoo de sangue. 

Don Nuno, sen lle dar maor importancia ao feito, sigue camiño do 
castelo cós seus cans e falando cós seus monteiros que lle fan compaña, 
encol do acontecido. 

Mas, ao chegaren non foi direito ao puxigo onde o agardaban os seus 
paxes senon que encamiñóu os seus pasos deica a porta da torre. Alí é onde 
está pechada Beatrís, a sua filla alí é onde chora e sospira a coitada; pro 
ao ver o seu pai, sai ao seu encontro e ao tempo de lle facer unha reve- 
rencia, dille: 

— Deus garde o meu señor pai o conde! Ben vindo sexa o cabaleiro 
que certamente háme trae moi boa caza. 

E don Nuno respóndelle cunha risada arrexuante: 

— O non sabes ben, miña filla; tráioche eiquí... un lobacho, que cobi- 
zaba o meu sangue. 

Vóltase daquela a seus servidores facéndolles aceno de se achegaren, 
e amostra a Beatrís o corpo morto i ensanguentado do seu amante Vasco, o 
xoven fidalgo trovador. 

— ¡Vasco! ¡Meu Deus! — escrama Beatrís, botándose ao chan pra bicare 
o cadavre cuio rosto rega coas suas bágoas. 

Aquel feito produz tal noxo, tal carraxe, ao de Andrade, que nun pulo 
de afusquiñamento e de loucura, espeta o seu coitelo de monte nas costas 
da filla, atravesándolle o corazón. 

E así misturóu o seu sangue có sangue do namorado de Beatrís. 

